
MAKRI 


Jūsų paveikslas yra gražiausias šio veikalo 
papuošalas, tad tebūnie jūsų vardas čia 
lyg palaiminta buko šakelė, nuskinta ne- 
žinia nuo kurio medžio, bet tikriausiai ti- 
kėjimo pašvęsta ir pamaldžių rankų at- 
naujinama, idant amžinai žaliuodama 
saugotų namus. 


De Balzac 


Kai kuriuose provincijos miestuose pasitaiko tokių namų, 
jog vien juos pamačius darosi liūdna, panašiai kaip apsilankius 
tamsiausiuose vienuolynuose, pilkiausiuose tyruose arba liūd- 
niausiuose griuvėsiuose. Galimas daiktas, kad tokie namai turi 
daug ir vienuolyno tylumos, ir tyrų nykumos, ir išties yra kaž- 
kuo panašus į tikrus griuvėsius; gyvenimo ir judėjimo juose taip 
maža, jog iš toliau atvykusiam žmogui gali pasirodyti, kad čia 
niekas ir negyvena, nebentjis sutinka blankų ir šaltą kokios mer- 
ginos žvilgsnį, kai jos kone vienuoliška figūra staiga šmėsteli 
ties langu, pasigirdus naujo Žmogaus žingsniams. Tokia melan- 
cholija dvelkia ir vieni Somiūro namai gale kalnuotos gatvės, 
kuri per miesto aukštumą veda į pilį. Ši siaura ir vingiuota gat- 
vė dabar mažai lankoma, vasarą įkaitusi, žiemą šalta, vietomis 
tamsi, su visados švariu, sausu ir skambiu smulkaus akmens 
grindiniu ir tyliais namais, priklausančiais senajam miestui, virš 
kurių stūkso tvirtovės mūrai. Trijų šimtų metų senumo trobe- 
siai, nors ir mediniai, yra dar tvirti, o savo įvairumu tokie origi- 
nalūs, jog šia Somiūro dalimi patartina susidomėti senybių mė- 
gėjams ir menininkams. Sunku praeiti pro šiuos namus, nepasi- 
gėrėjus storais ąžuoliniais sienojais, kurių galai, išpjaustinėti 
keistomis figūromis, juodu bareljefu vainikuoja daugumos jų 
pirmąjį aukštą. Čia skersinės sijos, dengtos skalynu, mėlynom 
juostom puošia palaikes namų sienas, apkepurėtas nuo metų 


naštos įlinkusio stogo, kurio sutrešusios malksnos susiraičiu- 

sios nuo saulės ir lietaus. Ten palangės nusitrynusios, pajuodu- 
sios, jų grakštūs raižiniai dabar jau vos įžiūrimi, jos, rodos, vos 
išlaiko rudo molio puodą, iš kurio stiebiasi gvazdikų ar rožių 
keras, pasodintas kokios nors vargšės darbininkės. Dar toliau — 
didžiulėmis vinimis puoštos durys; jose mūsų protėvių dvasia 
išbraižė namų hieroglifus, kurių prasmė niekados nepaaiškės. 
Gal čia koks protestantas įrašė savo tikėjimo išpažinimą, o gal 
koks Lygos šalininkas iškeikė Henriką IV'. Kažkoks miesčionis 
išpjaustė čia savo municipalinės bajorystės herbus, savo pamirštą 
tarėjo laikų garbę. Čia visa Prancūzijos istorija. Greta sukiužiu- 
sio namelio bet kaip tinkuotomis sienomis, įamžinusiomis ama- 
tininko mentę, stovi bajoro rūmai, virš jų mūrinio vartų skliau- 
to dar žymu, kad būta herbo, nudaužyto per įvairias revoliuci- 
jas, nuo 1789 metų audrinusias šalį. Šios gatvės pirmuosiuose 
aukštuose, skirtuose verslams, nėra nei krautuvėlių, nei didelių 
prekybos įmonių: viduramžių mėgėjai čia atrastų naiviai pa- 
prastą mūsų senolių parduotuvę. Tos žemos patalpos be vitri- 
nų, be prekystalių, be stiklų yra plačios, tamsios, neišpuoštos 
nei viduje, nei iš lauko. Jų atviros dviejų dalių durys grubiai 
apkaustytos geležimi; viršutinė dalis iš vidaus pakeliama aukš- 
tyn, o prie apatinės pritaisytas spyruoklinis varpelis, ir toji pusė 
nuolat varstoma. Oras ir šviesa patenka į šitą savotišką drėgną 
landynę arba pro durų viršų, arba pro angą tarp skliauto, grin- 
dų ir mažos, aukštumo sulig palange, sienelės, prie kurios pri- 
tvirtintos stiprios langinės, rytais nuimamos, o vakarais vėl įsta- 
tomos ir priveržiamos geležiniais skląsčiais su kniedėmis. Ant 
šitos sienelės pirklys išdėlioja savo prekes. Čia niekas nesuk- 
čiauja. Kokia prekybos rūšis, tokie ir prekių pavyzdžiai: pora ar 
trejetas kubiliukų druskos ir menkių, keletas rietimų burinės 


drobės, virvės, palubėje ant sijų sukabinėti variniai indai, pa- 

sieniu išdėstyti lankai statinėms ir keli rietimai gelumbės ant 
lentynų. Įeikite. Jaunyste spindinti, švari, raudonomis ranko- 
mis, balta skarele susirišusi mergaitė padeda savo mezginį, šau- 
kia motiną arba tėvą, kuris ateina ir parduoda, ko pageidaujate, 
— abejingai, maloniai, įžūliai - nelygu jo būdas - vis tiek kokią 
prekę, ar už porą sū, ar už dvidešimt tūkstančių frankų. Pama- 
tysite ąžuolinių lentų pirklį, kuris sėdi priedurėje ir suka nykštį 
aplink nykštį, kalbėdamasis su kaimynų; atrodo, kad jis nieko 
daugiau neturi parduoti, tik tuos menkus statinių šulus ir porą 
ar trejetą ryšuliukų lotų; bet iš tikrųjų uoste jo pilnas sandėlis 
aprūpina visus Anžu kubilius; vienos lentelės tikslumu jis žino, 
kiek išgali patiekti statinių, jei vynuogių derlius geras; saulė jį 
praturtina, liūtys sužlugdo; per vieną rytmetį statinės vynui kai- 
na gali pakilti iki vienuolikos frankų arba nukristi iki šešių liv- 
rų. Šiame krašte, kaip ir Turenėje, nuo oro atmainų pareina pre- 
kybinis gyvenimas. Vynininkai, žemės savininkai, miško pir- 
kliai, kubiliai, smuklininkai, laivininkai — visi jie tyko saulės spin- 
dulį; vakare guldami dreba, kad tik rytą nepamatytų, jog naktį 
šalnos būta; jie čia bijo lietaus, vėjo, sausros, čia nori drėgmės, 
kaitrų, ūkanų - nelygu ko kam reikalinga. Čia vyksta nuolatinė 
dangaus ir žemiškųjų reikalų dvikova. Barometras tai nuliūdi- 
na veidus, tai vėl juos nušviečia ir pralinksmina. Per visą šią 
gatvę, kitados buvusią Somiūro Didžiąją gatvę, žodžiai „auksi- 
nė dienelė!“ skrenda nuo vienų durų prie kitų, ir kiekvienas 
sako kaimynui: „luidorais lyja!“, žinodamas, ką jam neša saulės 
spindulys arba laiku užėjęs lietus. Šeštadieniais apie pietus, jei 
tik gražus oras, negausite nusipirkti nė už vieną sū pas tuos 
šauniuosius verteivas. Kiekvienas turi savo vynuogyną, savo 
ūkelį ir išvyksta porai dienų į kaimą. Viskas jų iš anksto apskai- 


čiuojama - pirkimas, pardavimas, pelnas, prekybininkai dešimt 

valandų iš dvylikos pramogauja, nuolat vieni kitus apkalbinė- 
ja, stebi, šnipinėja. Šeimininkė nespėja nusipirkti kurapkos - jau 
kaimynai klausia jos vyrą, ar gerai ta kurapka iškepė. Vos jauna 
mergina iškiš galvą pro langą - tuoj būriai dykinėjančių ją pa- 
mato. Kiekvieno sąžinė čia kaip ant delno, ir tie neįžvelgiami, 
tamsūs ir tylūs namai neturi jokių paslapčių. Gyvenama beveik 
visą laiką atvirame ore: kiekviena šeima susėda prie savo durų, 
čia ji pusryčiauja, čia pietauja, čia ir barasi. Niekas nepraeina 
gatve neištirtas. Užtat seniau, kai tik kas svetimas atvykdavo į 
provincijos miestą, išjo būdavo šaipomasi prie kiekvienų durų. 
Iš čia kilę linksmi pasakojimai, iš čia ir Anžero gyventojai pra- 
vardžiuojami plepiais, nes jie ypač pasižymėjo tomis miesčioniš- 
komis pajuokomis. Senoviniai rūmai dunkso kadaise bajorų gy- 
ventoje aukštutinėje senamiesčio gatvės dalyje. Niūrūs namai, 
kuriuose vyko šio pasakojimo nuotykiai, kaip tik ir yra vieni iš 
tokių rūmų - garbingi palaikai to amžiaus, kada ir daiktai, ir 
žmonės pasižymėjo paprastumu, kurio prancūzų papročiai kas- 
dien vis labiau netenka. Pasisukinėję tos vaizdingos gatvės vin- 
giais, kur menkiausi nelygumai žadina atsiminimus, o bendras 
įspūdis savaime nugramzdina į svajones, jūs pastebėsite sieno- 
je tamsoką įdubą, kurios vidury slypi pono Grandė namų durys. 
Reikia susipažinti su pono Grandė biografija, tada lengviau bus 
suprasti šito provincijos posakio svarbą. 

Ponas Grandė visame Somiūre buvo plačiai žinomas, tačiau 
tas, kas nėra bent trumpą laiką gyvenęs provincijoje, negalės 
suprasti nei tokio pagarsėjimo priežasčių, nei pasekmių. Ponas 
Grandė, kai kurių Žmonių dar tebevadinamas tėtušiu Grandė 
(tokių senių skaičius yra jau gerokai sumažėjęs), 1789 metais 
buvo pasiturįs kubilius, mokąs skaityti, rašyti ir skaičiuoti. Kai 


Prancūzijos respublika pradėjo šioje apygardoje pardavinėti Baž- 

nyčios žemes, kubilius jau buvo keturiasdešimties metų ir ką 
tik vedęs turtingo miško medžiagos pirklio dukterį. Turėdamas 
savo grynuosius pinigus ir žmonos kraitį, iš viso du tūkstančius 
luidorų, Grandė išvyko į apygardos miestą ir ten už dviejų šim- 
tų dublonų kyšį, kurį jo uošvis įbruko atšiauriam respubliko- 
nui, prižiūrinčiam nacionalizuotų turtų išpardavimą, teisėtai, 
nors ir ne visai teisingai, įsigijo pusvelčiui geriausius apylinkės 
vynuogynus, seną abatiją ir keletą fermų. Nelabai revoliucingi 
Somiūro gyventojai tėtušį Grandė palaikė drąsiu žmogumi, res- 
publikonu, patriotu, linkusiu į naujas idėjas, o tuo tarpu kubi- 
lius paprasčiausiai linko tik į vynuogynus. Jis buvo išrinktas 
Somiūro apygardos valdybos nariu, irjo taikinga įtaka pasireiškė 
ten tiek politiškai, tiek ir komerciškai. Politiniais sumetimais jis 
globojo senojo režimo žmones ir kiek galėdamas trukdė išpar- 
duoti emigrantų žemes; komerciniais sumetimais jis aprūpino 
respublikonų armijas vienu ar dviem tūkstančiais statinių bal- 
tojo vyno ir už tai pasiėmė puikias moterų vienuolynui priklau- 
siusias pievas, kurios buvo numatytos parduoti paskiausiai. 
Konsulato metu šaunusis Grandė tapo meru, valdė išmintingai, 
bet dar geriau tvarkė vynuogynus; Imperijos laikais virto ponu 
Grandė. Napoleonas nemėgo respublikonų: vietoj pono Gran- 
dė, kadaise dėvėjusio raudoną kepuraitę, jis pastatė stambų dva- 
rininką bajorą, būsimąjį Imperijos baroną. Ponas Grandė gar- 
bingą savivaldybės tarnybą paliko be jokio gailesčio. Miesto la- 
bui jis buvo įsakęs nutiesti puikius kelius, einančius į jo paties 
žemes. Už namus ir kitą nekilnojamąjį turtą, kuris aprašant bu- 
vo labai palankiai įvertintas, mokėjo ne per didžiausius mokes- 
čius. Kai jis surūšiavo įvairius savo sklypus, jo vynuogynai, rū- 
pestingai prižiūrimi, tapo vietos galva - tai techniškas terminas 


vadinti vynuogynams, iš kurių gaunamas pats gerasis vynas. 

Už visa tai Grandė būtų galėjęs prašyti Garbės legiono kryžiaus. 
Tai ir įvyko 1806 metais. Ponas Grandė buvo tada penkiasde- 
šimt septynerių metų amžiaus, ojo žmona maždaug trisdešimt 
šešerių. Vienintelė duktė, jų teisėtos meilės vaikas, buvo dešim- 
ties metų amžiaus. Apvaizda, be abejo, norėjo poną Grandė pa- 
guosti dėl jo tarnybinės nesėkmės, todėl tais metais vieną po 
kito jis paveldėjo tris palikimus: ponios Grandė motinos ponios 
de la Godinjer, mergautine pavarde de la Berteljer, paskui se- 
nojo pono de la Berteljero, ponios Grandė senelio, ir dar ponios 
Žantijė, senelės iš motinos pusės, - vadinasi, tris palikimus, ku- 
rių dydis niekam nebuvo žinomas. Šitų trijų senukų šykštumas 
buvo toks nepaprastas, jog jau iš seno jie krovė pinigus, trokš- 
dami jais paslapčia gėrėtis. Senasis ponas de la Berteljeras pini- 
gų apyvartą vadino eikvojimu, jam žiūrėti į auksą būdavo mie- 
liau negu lupti palūkanas už paskolas. Apie pono Grandė san- 
taupų dydį Somiūro miestas spėjo iš jo nekilnojamojo turto pa- 
jamų. Taip ponas Grandė gavo naujos mados bajorystę, kurios 
mūsų lygybės manija niekados nepanaikins: jis pasidarė stam- 
biausias mokesčių mokėtojas visoje apygardoje. Valdė šimtą mar- 
gų vynuogynų, kurie derlingais metais jam duodavo septynis 
ar aštuonis šimtus statinių vyno. Turėjo trylika fermų, seną aba- 
tiją, kur taupumo sumetimais užmūrijo langus, arkas ir vitra- 
žus, todėl jie ir išliko; be to, dar šimtą dvidešimt septynis mar- 
gus pievų, kur augo trys tūkstančiai tuopų, pasodintų 1793 me- 
tais. Pagaliau jam priklausė ir namas, kuriame gyveno. Taip bu- 
vo skaičiuojamas jo turtas, matomas iš paviršiaus. Tikrąją jo ka- 
pitalo vertę neaiškiai galėjo nuvokti tik du asmenys: notaras po- 
nas Kriušo, pono Grandė patikėtinis palūkanų indėlių reikalams, 
ir ponas de Grasenas, turtingiausias Somiūro bankininkas, su 


kuriuo iš vieno veikdamas, vynininkas slaptai imdavo savąją 

pelno dalį. Nors senasis Kriušo ir ponas de Grasenas pasižymė- 
jo tuo dideliu santūrumu, kuris provincijoje nutiesia kelią į pa- 
sitikėjimą ir turtą, vis dėlto jiedu abu ponui Grandė viešai rodė 
tokią didelę pagarbą, jog stebėtojai iš to jų pataikavimo galėjo 
spręsti ir apie buvusio mero turtų dydį. Joks žmogus Somiūre 
neabejojo, kad ponas Grandė turi ypatingą lobį - pilną slėptuvę 
luidorų - ir kad naktimis mėgaujasi su neišreiškiamu pasigėrė- 
jimu žiūrėdamas į didelę aukso krūvą. Šykštuoliai turėjo savo- 
tiško pamato tuo tikėti, matydami šio žmogyno akis, kurios, ro- 
dos, ir spalvos toną buvo gavusios iš to geltono metalo. Jei žmo- 
gus įpratęs semti iš savo turtų didžiulį pelną, tai jo akys, taip 
pat kaip paleistuvio, lošiko ar karaliaus dvariškio akys, būtinai 
įgyja tam tikrų neaptariamų savybių, baikščių, gobšių ir slap- 
tingų judesių, kurie nelieka nepastebėti kitų tokių pat Žmonių. 
Toji slapta kalba sukuria savotišką aistrų masoneriją. Taigi po- 
nas Grandė keldavo kitiems tokią pagarbą, į kurią turi teisę žmo- 
gus, niekad niekam nebuvęs skolingas; kuris, būdamas senas 
kubilius ir senas vynuogininkas, astronomo tikslumu įspėda- 
vo, kada vynuogių derliui reikia pagaminti tūkstantį statinių ir 
kada tik penkis šimtus; kuris nepraleisdavo nė vienos spekulia- 
cijos ir visados turėdavo parduoti statinių tada, kai statinė kai- 
nuodavo daugiau negu pati prekė; kuris galėdavo sukrauti vi- 
są vynuogių derlių savo rūsiuose ir palaukti progos, kada galės 
parduoti statinę vyno po du šimtus frankų, kai tuo tarpu smul- 
kieji savininkai atiduoda ją už penkis luidorus. Jo garsusis 1811 
metų derlius, išmintingai sukrautas ir pamažu išparduotas, da- 
vė jam daugiau kaip du šimtus keturiasdešimt tūkstančių livrų. 
Finansiškai kalbant, ponas Grandė buvo panašus į tigrą ir į 
smauglį: mokėdavo prigulti, susitraukti, ilgai įsižiūrėti savo gro- 


bį irjį pulti; paskui atverdavo savo piniginės nasrus, prarydavo 

tam tikrą kiekį ekiu ir ramiai atsiguldavo kaip virškinanti gyva- 
tė — nejautri, šalta, metodiška. Kiekvienas, pamatęs jį einantį, 
pajusdavo susižavėjimą, sumišusį su pagarba ir siaubu. Kažin 
ar buvo bent vienas Somiūro gyventojas, nepatyręs mandagaus 
jo plieninių nagų drėkstelėjimo? Štai tam gerbiamasis ponas 
Kriušo parūpino pinigų ūkiui nusipirkti, bet už vienuolika pro- 
centų; kitam ponas de Grasenas diskontavo prekybinį vekselį, 
tačiau iš anksto atskaitęs pasibaisėtinus nuošimčius. Nedaug 
pasitaikydavo dienų, kad pono Grandė vardas nebūtų minimas 
turguje ar vakarais miestelėnų draugėje. Kai kam senojo vyni- 
ninko turtai buvo patriotinio pasididžiavimo objektas. Ir ne vie- 
nas pirklys, ne vienas viešbučio šeimininkas sakė atvykėliams 
su tam tikru pasitenkinimu: 

— Mes, pone, turime čia dvi ar tris įmones su milijoniniu kapi- 
talu; tačiau ponas Grandė nė pats nebežino savo turtų dydžio! 

1816 metais gabiausieji Somiūro skaičiuotojai šio žmogyno 
žemės turtus vertino maždaug keturiais milijonais; bet kadangi 
nuo 1793 iki 1817 metų kasmet iš savo žemių jis turėjęs gauti po 
šimtą tūkstančių frankų pelno, buvo galima spėti, kad grynais 
pinigais turįs sumą, beveik lygią jo nekilnojamojo turto vertei. 
Kai, sulošus bostono partiją ar pakalbėjus apie vynuogynus, šne- 
ka nukrypdavo apie poną Grandė, nuovokūs žmonės sakyda- 
vo: „Tėtušis Grandė?.. Tėtušis Grandė tikriausiai turi kokius pen- 
kis, o gal ir šešis milijonus“. 

— Jūs apsukresnis už mane: man niekad nepavyko sužinoti 
visos sumos, - atsakydavo ponas Kriušo ar ponas de Grasenas, 
jei jiems patiems tekdavo išgirsti šitaip kalbant. 

Kai koks nors paryžietis imdavo pasakoti apie Rotšildus ar- 
ba apie poną Lafitą", somiūriečiai klausdavo, ar jie tokie pat tur- 


tingi kaip ponas Grandė. Jei paryžietis jiems su pašaipa svies- 

davo teigiamą atsakymą, jie pažvelgdavo vienas į kitą ir nepa- 
sitikėdami kraipydavo galvas. Tasai didžiulis turtas aukso ap- 
siaustu pridengdavo visus šio žmogaus veiksmus. Kai kurie jo 
gyvenimo savotiškumai iš pradžių keldavo juoką ir pašaipas, 
bet dabar ir juokai, ir pašaipos išnyko. Ponas Grandė buvo ne- 
ginčijamas autoritetas, net iki smulkmenų. Jo kalba, drabužiai, 
judesiai, jo akių primerkimas buvo įstatymas visam kraštui, nes 
kiekvienas, tyrinėjęs poną Grandė taip, kaip gamtininkas tiria 
gyvulių instinkto apraiškas, galėjo pažinti didžią ir nekalbią 
menkiausių jo judesių išmintį. 

— Bus šalta žiema, - sakydavo žmonės, - tėtušis Grandė už- 
simovė kailines pirštines; reikia rinkti vynuoges. 

— Tėtušis Grandė ima daug lentų statinėms, šiais metais 
bus vyno. 

Ponas Grandė niekad nepirkdavo nei mėsos, nei duonos. Jo 
fermeriai kas savaitę prigabendavojam pakankamai penėtų gai- 
džių, viščiukų, kiaušinių, sviesto ir duoklinių grūdų. Jis turėjo 
malūną, kurio nuomininkas, be nuomos mokesčio, privalėdavo 
dar atvykęs paimti sutartą kiekį grūdų, sumalti juos ir atvežti 
ponui Grandė sėlenas bei miltus. Didžioji Nanona, vienintelė jo 
tarnaitė, nors jau nebe jauna, kiekvieną šeštadienį pati visai šei- 
mai kepdavo duoną. Ponas Grandė buvo susitaręs su savo dar- 
žų nuomininkais, kad aprūpintų jį daržovėmis. O vaisių jis pri- 
rinkdavo tokią daugybę, jog didelę jų dalį reikėdavo parduoti 
turguje. Kurui būdavo kertami žabai žalitvorėse arba naudoja- 
mi seni apipuvę kelmai, surinkti laukų pakraščiuose, o jo fer- 
meriai atveždavo tas malkas į miestą sukirstas, paslaugiai su- 
kraudavo jas malkinėj ir susilaukdavo už tai jo padėkos. Vie- 
nintelės žinomos jo išlaidos buvo šventintai duonai, žmonos bei 


dukters drabužiams ir jų kėdėms bažnyčioje apmokėti, šviesai, 

didžiosios Nanonos algai, kaistuvų taisymui, mokesčiams, tro- 
besių remontui ir įmonių išlaikymo reikalams. Jis turėjo nese- 
niai pirkęs šešis šimtus margų miško, kurį pavedė saugoti vie- 
no kaimyno eiguliui, prižadėjęs jam už tai atlyginti. Tik šitą nuo- 
savybę įsigijęs, jis ėmė valgyti medžioklės paukštieną. Grandė 
elgsena buvo labai paprasta. Kalbėdavo mažai. Mintis dažniau- 
siai reikšdavo trumpais pamokomais sakiniais, kuriuos tarda- 
vo švelniu balsu. Nuo revoliucijos, tai yra nuo to laiko, kai kiti 
atkreipė į jį dėmesį, žmogynas pradėjo labai varginančiai mik- 
čioti, kai tik jam tekdavo ilgai ir nuosekliai kalbėti ar ginčytis. Jo 
pašnekovas turėjo manyti, jog užkrentanti kalba, tos kalbos pa- 
drikumas, žodžių srautas, kuriame negalima sugauti minties, 
tariamas logikos trūkumas - viskas eina iš to, kad jis menko 
išsilavinimo, bet iš tikrųjų tai buvo tyčių darbas, ir visa tai tin- 
kamai paaiškės iš šio pasakojimo įvykių. Kita vertus, keturi Žo- 
džiai, tikslūs kaip algebros formulės, jam paprastai padėdavo 
suvokti ir išspręsti visas gyvenimo ir prekybos painiavas: „Ne- 
žinau. Negaliu. Nenoriu. Pažiūrėsim“. Jis niekad nesakydavo 
nei taip, nei ne ir nieko nerašydavo. Kai su juo kas kalbėdavo, 
šaltai klausydavo, laikydamasis smakrą dešine ranka, atrėmęs 
dešinę alkūnę į kairį delną, ir apie visą reikalą susidarydavo 
savo nuomonę, kurios niekad nekeisdavo. Ilgai svarstydavo 
menkiausią prekybinį sandėrį. Kai po gudraus pasikalbėjimo jo 
pašnekovas, manydamas laikąs jį rankose, atskleisdavo jam sa- 
vo ketinimus, jis atsakydavo: 

— Aš nieko negaliu nuspręsti nepasitaręs su Žmona. 

Žmona, užguita iki kvaišumo, versle jam būdavo patogiau- 
sia priedanga. Jis niekad neidavo į svečius, pats nenorėdavo nei 
svečių priimti, nei kviesti pietų; niekad nekeldavo triukšmo ir 


taupė, rodės, viską, net judesius. Svetur nieko nepaliesdavo, ne- 

paprastai gerbdamas nuosavybę. Kad ir švelnų turėjo balsą, kad 
ir apdairios buvo laikysenos, vis dėlto prasiskverbdavo ir kubi- 
liaus kalba, ir kubiliaus įpročiai, ypač namie, kai jis mažiau var- 
žydavosi negu kitur. Grandė buvo penkių pėdų vyras, kresnas, 
keturkampis, plačių pečių, dvylikos colių storumo blauzdomis, 
gumbuotų sąnarių; jo veidas buvo apskritas, tamsus, rauplėtas; 
smakras - tiesus, lūpos - be jokio išlenkimo, dantys - balti, akių 
išraiška rami ir plėšri, tokia, kokią liaudis priskiria basiliskui; 
kakta, išvagota skersinių raukšlių, turėjo ir būdingų iškilimų; 
gelsvi, žilstą plaukai buvo lyg auksas, sumišęs su sidabru, - taip 
sakydavo kai kurie jauni žmonės, dar nepatyrę, ką reiškia šai- 
pytis iš pono Grandė. Nosies galas buvo storas, ant jo augo mė- 
lynomis gyslelėmis išvagotas gumbas, kurį prastuomenė ne be 
pagrindo laiko klastingumo ženklu. Tame veide atsispindėjo pa- 
vojingas gudrumas, šaltas rūpestingumas, egoizmas, kada visi 
žmogaus jausmai nukreipti į mėgavimąsi šykštumo vaisiais ir 
tik į vieną būtybę, šį tą jam reiškiančią, - į dukterį Eženi, vienin- 
telę įpėdinę. Laikysena, elgsena, eisena - visa rodė pasitikėjimą 
savimi, išugdytą nuolatinės sėkmės. Ponas Grandė turėjo gele- 
žinį charakterį, nors iš paviršiaus atrodė geras ir švelnus. Visa- 
dos vienodai apsirengęs, jis ir dabar pažiūrėti buvo toks pat kaip 
1791 metais. Jo tvirti pusbačiai buvo suvarstyti odiniais raiš- 
čiais; bet kuriuo metų laiku mūvėjo veltas vilnones kojines, trum- 
pas storo kaštoninio milo kelnes su sidabrinėmis sagtimis, vil- 
kėjo visuomet tvarkingai užsegtą platų gelsvai ir juodai dry- 
žuotą švarką ilgais skvernais, juodą kaklaraištį ir kvakerio skry- 
bėlę. Viena pora pirštinių, stiprių kaip žandaro, jam tverdavo 
dvidešimt mėnesių, ir kad jos išliktų švarios, jis įprastu judesiu 
dėdavo jas ant savo skrybėlės krašto visad į tą pačią vietą. So- 


miūras apie šitą žmogų nieko daugiau nežinojo. 

Tik šeši gyventojai turėjo teisę lankytis jo namuose. Pirmųjų 
trijų Žymiausias buvo pono Kriušo brolėnas. Paskirtas Somiūro 
pirmosios instancijos teismo pirmininku, šis jaunas vyras tuoj 
prie pavardės Kriušo prisidėjo de Bonfonas ir stengėsi, kad Bon- 
fonas išstumtų Kriušo. Jis jau ir pasirašinėdavo: K. de Bonfo- 
nas. Bylininkas, neapdairiai pavadinęs jį ponu Kriušo, per teis- 
mo posėdį greitai pastebėdavo savo žioplystę. Teisėjas palaiky- 
davo tuos, kurie jį vadindavo ponu pirmininku, tačiau malo- 
niausiai šypsodavosi tiems pataikūnams, kurie jam sakydavo: 
„Pone de Bonfonai“. Ponas pirmininkas buvo trisdešimt trejų 
metų amžiaus, turėjo Bonfono (Boni Fontis) dvarą, duodantį sep- 
tynis tūkstančius livrų metinių pajamų, ir laukė palikimo po 
savo dėdės notaro ir po kito dėdės, abato Kriušo, Sen Marten de 
Tūro kapitulos dignitoriaus; abu jie buvo laikomi gana turtin- 
gais žmonėmis. Tie trys Kriušo, palaikomi geroko skaičiaus gi- 
minaičių, susirišę su dvidešimčia miesto šeimų, sudarė vieną 
partiją kaip kadaise Florencijoje Medičiai; kaip ir Medičiai, tu- 
rėjo jie ir savo Pacus*. Ponia de Grasen, kurios sūnui buvo dvi- 
dešimt treji metai, labai uoliai lankydavosi pas ponią Grandė 
lošti kortomis ir tikėjosi, kad jos brangusis Adolfas ves panelę 
Eženi. Bankininkas ponas de Grasenas, nuolat pasitarnaujantis 
senajam šykštuoliui, stipriai rėmė Žmonos manevrus ir visados 
laiku atvykdavo į mūšio lauką. Šie trys de Grasenai taip pat 
turėjo savų šalininkų, savų giminaičių, savų ištikimų sąjungi- 
ninkų. Iš Kriušo pusės abatas, visos giminės Taleranas , kuriam 
puikiai padėdavo brolis notaras, karštai kovojo su bankininko 
žmona dėl pozicijų ir mėgino išsaugoti gausųjį palikimą savo 
brolėnui, teismo pirmininkui. Ponų Kriušo ir de Grasenų slap- 
tos varžytynės dėl Eženi Grandė labai domino Somiūro visuo- 


menę. Ar panelė Grandė ištekės už pono pirmininko, ar už po- 

no Adolfo de Graseno? Vieni sakydavo, kad ponas Grandė ne- 
atiduosiąs dukters nei vienam, nei antram. Buvęs kubilius, sakė 
jie, ambicijų apsėstas, susigausiąs žentą kokį Prancūzijos perą, 
kurį trys šimtai tūkstančių livrų metinių pajamų priversią tai- 
kytis su visomis Grandė statinėmis. Kiti atkirsdavo, kad ir po- 
nas, ir ponia de Grasenai esą aukštos kilmės, labai turtingi, kad 
Adolfas labai mielas jaunikis ir kad tokios vedybos turėtų pa- 
tenkinti žmogų be jokios kilmės, žmogų, kurį visas Somiūras 
yra matęs su drožtuvu rankoje ir kuris, be to, kadaise dėvėjęs 
raudoną kepuraitę? - kokio dar šaunesnio žento jis begalįs no- 
rėti, nebent paties popiežiaus sūnėno! Išmaningiausieji nuro- 
dydavo, kad ponas Kriušo de Bonfonas galįs Grandė namuose 
lankytis bet kuriuo metu, ojo varžovą priimą tik sekmadieniais. 
Vieni tvirtindavo, kad ponia de Grasen esanti labiau susidrau- 
gavusi su Grandė šeimos moterimis negu ponai Kriušo ir galin- 
ti joms įteigti tokių minčių, kurios anksčiau ar vėliau padėsian- 
čios jai laimėti. Kiti atkirsdavo, kad abatas Kriušo esąs vylin- 
giausias Žmogus pasaulyje ir kad jeigu moteriškė stojanti į kovą 
su vienuoliu, tai jėgos esančios lygios. 

- Jiedu kits kito verti kaip šyvis su sarčiu, - kalbėjo kažkuris 
Somiūro aštrialiežuvis. 

Daugiau nutuokią senieji vietos gyventojai manė, jog ponai 
Grandė esą pernelyg atsargūs, jie neišleisią turtų iš savo šeimos 
rankų, ir panelė Eženi - Somiūro Grandė - ištekėsianti už Pary- 
žiaus Grandė, turtingo vyno urmininko sūnaus. Į tai kriušoti- 
ninkai ir grasenininkai atsakydavo: 

— Pirmiausia, abu broliai per trisdešimt metų nėra matęsi nė 
poros kartų. Be to, ponas Paryžiaus Grandė iš savo sūnaus la- 
bai daug tikisi. Jis pats yra vienos Paryžiaus apygardos pirmi- 


ninkas, deputatas, nacionalinės gvardijos pulkininkas, komer- 

cinio tribunolo teisėjas; jis nepripažįsta Somiūro Grandė ir iš 
Napoleono malonės tikisi susigiminiuoti su kuria nors kuni- 
gaikščių šeima. 

Ir ko tik neprišnekėdavo apie tą paveldėtoją, apie kurią skli- 
do kalbos per dvidešimt mylių aplinkui ir netgi diližanuose nuo 
Anžero iki Blua! 1811 metų pradžioje kriušotininkai laimėjo aiš- 
kią persvarą prieš grasenininkus. Jaunajam markizui de Frua- 
fonui prireikė pinigų, ir jis sumanė paleisti savo turtą - pasi- 
skelbė parduodąs Fruafono dvarą, garsų savo parku, žavia pili- 
mi, fermomis, upėmis, tvenkiniais, miškais, vertą trijų milijonų. 
Notaras Kriušo, pirmininkas Kriušo, abatas Kriušo, šalininkų 
padedami, gebėjo išsirūpinti, kad tas dvaras nebūtų išparduo- 
tas mažomis dalimis. Notaras sudarė su jaunuoju markizu auk- 
sinę pirkimo ir pardavimo sutartį, įtikinęs jį, kad pardavinėda- 
mas dalimis, jis, dar nesurinkęs pinigų, jau turėtų kelti begalę 
ieškinio bylų paskiriems pirkėjams; todėl geriau esą parduoti 
ponui Grandė, žmogui pasituriančiam ir galinčiam sumokėti už 
dvarą grynais. Taip gražusis Fruafono markizas buvo pastūmė- 
tas į pono Grandė ryklę; visam Somiūrui labai stebintis, Grandė 
atliko formalumus ir atskaitęs procentus už jį sumokėjo gry- 
nais. Ta naujiena nuskambėjo net Nanteir Orleane. Ponas Gran- 
dė nuvažiavo apžiūrėti pilies, pasinaudojęs dykomis grįžtančio 
ūkininko vežimėliu. Metęs šeimininko žvilgsnį į naująją nuosa- 
vybę, parvažiavo į Somiūrą būdamas tikras, jog investavo ka- 
pitalą iš penkių procentų, ir džiaugėsi jam kilusia puikia minti- 
mi išplėsti Fruafono markizatą, prijungiant prie jo visas savo 
žemes. Paskui, norėdamas vėl pripildyti beveik ištuštėjusį iždą, 
nutarė iškirsti savo miškus ir paversti pinigu savo pievose už- 


augintas tuopas. 

Dabar lengva suprasti visą šitų žodžių reikšmę: „pono Gran- 
dė namai“ - blankūs, šalti, tylūs namai, pastatyti miesto aukš- 
tumoje, apgriuvusių tvirtovės mūrų užuovėjoj. Dvi kolonos ir 
skliautas, sudarą durų angą, buvo kaip ir pats namas statyti iš 
tufo, savotiško baltojo akmens, randamo Luaros pakrantėse ir 
tokio minkšto, jog, vidutiniškai jis išsilaiko vos porą šimtų me- 
tų. Tufas buvo visaip iškorijęs ir išpurėjęs nuo oro permainų, 
durų arka ir kolonos atrodė it iš sutrupėjusių akmenų, būdingų 
prancūzų architektūrai, ir kiek panėšėjo į kalėjimo prieangį. Vir- 
šum skliauto tįsojo ilgas kieto tašyto akmens bareljefas, vaiz- 
duojąs keturis metų laikus - jau sudūlėjusias ir visai pajuodu- 
sias figūras. Šio bareljefo viršuje kyšojo atbraila, ant kurios stie- 
bėsi keletas atsitiktinai čia patekusių augalų: geltonos skidū- 
nės, vilnažolės, vijokliai, gyslotis ir jau aukštoka vyšnaitė. Tam- 
sūs, perdžiūvę, pažiūrėti visai sutrešę, iš visų pusių supleišėję 
masyvaus ąžuolo vartai buvo stipriai suveržti sraigtais, suda- 
rančiais simetriškas figūras. Mažesniųjų vartų viduryje buvo 
nedidelis keturkampis langelis, išpintas tankiais surūdijusiais 
virbais; su jais, taip sakant, derėjo plaktukas, prikabintas už gran- 
dies ir daužomas į didžiulės vinies išsiviepusią galvą. Tas plak- 
tukas buvo pailgas, tos rūšies, kur mūsų seneliai vadindavo žak- 
marais, ir atrodė panašus į storą šauktuką; atidžiai Žiūrinėda- 
mas senybių tyrinėtojas būtų pastebėjęs, jog jame kadaise būta 
labai juokingo veido žymių, tik labai išdilusių nuo ilgo vartoji- 
mo. Pro virbų langelį, kuris per pilietinius karus buvo skirtas 
draugams pažinti, smalsuoliai galėdavo matyti tamsaus ir pa- 
žaliavusio skliauto gilumoje keletą susmukusių pakopų į sodą, 
kurį vaizdingai supo storos sienos, rasojančios, kiaurai persunk- 
tos drėgmės ir apžėlusios vargiais krūmokšniais. Tai buvo miesto 


tvirtovės sienos, virš kurių matei kelių kaimynų sodus. Apati- 

niame namų aukšte svarbiausias kambarys - salė, kurios durys 
buvo po įvažiuojamųjų vartų skliautu. Nedaug kas supranta, 
kokią reikšmę turi salė Anžu, Turenės ir Beri sričių miesteliuo- 
se. Salė yra prieškambaris, svetainė, kabinetas, buduaras, val- 
gomasis — viskas kartų; ji šeimyninio gyvenimo scena, bendras 
židinys; čia du kartus per metus ateidavo kirpėjas ponui Gran- 
dė plaukų kirpti; čia lankydavosi fermeriai, klebonas, papre- 
fekčio pavaduotojas, malūnininko bernas. Šito kambario abu lan- 
gai buvo į gatvę, grindys medinės; sienos nuo viršaus iki apa- 
čios dengtos medžio paneliais, pilkai dažytais, su antikiniais pa- 
puošimais; lubos irgi pilkai dažytų plikų rąstų, o jų tarpai už- 
kaišioti pageltusiomis pakulomis. Perlamutro arabeskomis in- 
krustuotas senas varinis laikrodis puošė nedailiai tašyto baltojo 
akmens židinį; ant židinio stovėjo žalsvas veidrodis; jo kraštai 
buvo įstrižai nupjauti, kad matytum storį, ir spindėjo šviesos 
ruoželiu išilgai gotiškų rėmų su įmuštais aukso ruoželiais. Du 
paauksinto vario sietynai puošė židinio kampus ir turėjo dvi- 
gubą paskirtį: kai nuimdavo rozetes, į kurias įstatomos žvakės 
ir kurių didžioji šaka remiasi į melsvo marmuro papėdę, pagra- 
žintą senu variu, ta papėdė būdavo žvakide kasdieniniam nau- 
dojimui. Senoviškos formos kėdės buvo aptrauktos siuvinėtu 
audiniu su Lafonteno pasakėčių vaizdais, bet tą reikėjo iš anks- 
to žinoti, jei norėjai suprasti jų siužetus, - taip sunku buvo įžiū- 
rėti išblukusias spalvas ir adymo dygsniais sužalotas figūras. 
Keturiose salės kertėse stovėjo kampinės spintos, savotiškos in- 
daujos, su apskretusiomis etažerėmis iš kraštų. Prie sienos tarp 
langų buvo pastatytas senas inkrustuotas lošiamasis staliukas, 
jo viršuje - šachmatų lenta. Viršum staliuko kabojo pailgas ba- 
rometras juodu apvadu, išgražintas paauksinto medžio juoste- 


lėmis, kur musių buvo taip nepadoriai paišdykauta, jog paauk- 

sinimas kėlė abejonių. Ant sienos priešais židinį du pastelės por- 
tretai vaizdavo ponios Grandė senelį, poną de la Berteljerą, Pran- 
cūzijos gvardijos leitenantą, ir velionę ponią Žantijė piemenai- 
tės drabužiais. Ant abiejų langų buvo raudono grodeturo užuo- 
laidos, perrištos šilkiniais raiščiais su spurgais. Ši prabangi puoš- 
mena, taip mažai tesiderinanti su Grandė įpročiais, buvo įsigy- 
ta kartu su namais, lygiai kaip ir veidrodis, laikrodis, siuvinėtu 
audiniu aptraukti baldai ir kampinės raudonmedžio spintos. 
Prie lango, netoli durų, stovėjo šiaudinė kėdė, po jos kojomis 
buvo padėklai, kad ponia Grandė galėtų matyti praeivius. Visą 
lango nišą turėjo užėmęs išblukusio vyšnios medžio darbinis 
staliukas, o čia pat šalia stovėjo mažas Eženi Grandė krėslas. 
Nuo balandžio iki lapkričio mėnesio šioje vietoje jau penkiolika 
metų ramiai slinko motinos ir dukters visos darbo dienos. Lap- 
kričio mėnesio pirmąją dieną jos galėdavo įsikurti žiemojimo 
vietoje prie židinio. Tiktai nuo tos dienos Grandė leisdavo kū- 
renti salėje židinį ir liepdavo gesinti jį trisdešimt pirmąją kovo, 
nepaisydamas, ar pavasaris ankstyvas, ar jau pirmieji rudens 
šalčiai užeina! Kojų šildytuvas, pridėtas virtuvėje žarijų, kurių 
apsukriai ištaikydavo didžioji Nanona, padėdavo poniai ir pane- 
lei Grandė praleisti vėsiausius balandžio ir spalio mėnesių rytme- 
čius bei vakarus. Motina ir duktė tvarkydavo visus šeimos balti- 
nius ir taip sąžiningai atiduodavo savo dienas šitam tikram ama- 
tininkių triūsui, jog Eženi, norėdama išsiuvinėti motinai apykak- 
lę, turėdavo vaginėti valandas nuo miego ir apgaudinėti tėvą, kad 
galėtų naudotis šviesa. Jau nuo seno šykštuolis išdavinėdavo žva- 
kes dukrai ir didžiajai Nanonai taip pat, kaip rytais išdavinėdavo 
duoną ir kitus tai dienai būtinus maisto produktus. 

Didžioji Nanona buvo gal vienintelis žmogiškas padaras, ga- 


lįs pakęsti pono despotizmą. Visas miestas jos pavydėjo ponams 

Grandė. Didžioji Nanona, taip praminta dėl savo penkių pėdų 
ir aštuonių colių ūgio, priklausė Grandė šeimai jau trisdešimt 
penkeri metai. Nors gaudavo algos tik šešiasdešimt livrų, ta- 
čiau buvo laikoma turtingiausia Somiūro tarnaite. Tos šešios de- 
šimtys livrų, kraunamų per trisdešimt penkerius metus, jai lei- 
do neseniai padėti keturis tūkstančius livrų pas poną Kriušo ir 
taip apsirūpinti renta iki gyvos galvos. Tasai ilgo ir atkaklaus 
didžiosios Nanonos taupymo vaisius atrodė milžiniškas. Kiek- 
viena tarnaitė, matydama, kad vargšė šešiasdešimtmetė turi se- 
natvėje užtikrintą duoną, jai pavydėjo, tik negalvojo apie Žžiau- 
rią vergystę, per kurią ta duona buvo įgyta. Būdama dvidešimt 
dvejų metų, vargšė mergina niekur negalėjo gauti vietos - toks 
atstumiąs rodėsi jos veidas; iš tikrųjų šitoks įspūdis buvo visai 
neteisingas: jos veidu visi būtų labai grožėjęsi, jei jis būtų pri- 
klausęs kokiam nors gvardijos grenadieriui; bet viskas, sako- 
ma, turi būti savo vietoje. Priversta palikti gaisro ištiktą fermą, 
kur buvo karvių šėrike, ji atėjo į Somiūrą ir ėmė ieškotis tarny- 
bos, drąsinama tokio tvirto ryžto, kuriam nebaisūs jokie sunku- 
mai. Tuo metu ponas Grandė ketino vesti ir todėl norėjo sutvar- 
kyti savo namų ūkį. Jis nužiūrėjo šią merginą, varinėjamą nuo 
vienų durų prie kitų. Būdamas kubilius, įvertino kūno jėgą ir 
atspėjo naudą, kurios galėtų susilaukti iš to moteriškosios lyties 
heraklio, tvirtai stovinčio ant kojų lyg šešiasdešimtmetis ąžuo- 
las ant savo šaknų, su plačiom strėnom, kertuota nugara, krovi- 
nių vežiko rankom; be to, tarnaitės sąžiningumas buvo toks ne- 
paperkamas kaip kad jos nepalytėta nekaltybė. Nei karpos, da- 
binusios šį kareivišką veidą, nei plytinė jo spalva, nei gyslotos 
rankos, nei skarmalai neišgąsdino kubiliaus, kuris tada tebebu- 
vo tokio amžiaus, kai dar virpa širdis. Jis aprengė, apavė, pa- 


valgydino vargšę merginą, davė jai algą ir darbą ir elgėsi su ja 

ne per daug šiurkščiai. Taip priimta, didžioji Nanona slaptomis 
verkė iš džiaugsmo ir nuoširdžiai prisirišo prie kubiliaus, ku- 
ris, beje, išnaudojo ją it baudžiauninkę. Nanona dirbdavo vis- 
ką: virdavo valgį, gamindavo šarmą, eidavo į Luarą baltinių 
skalbti ir juos parnešdavo ant savo pečių; ji keldavo auštant, 
guldavo vėlai; ruošdavo valgį visiems darbininkams vynuogių 
raškymo metu ir prižiūrėdavo vynuogių tikrintojus; kaip ištiki- 
mas šuo gindavo pono turtą; pagaliau, aklai ponu pasitikėda- 
ma, ji be murmėjimo paklusdavo paikiausioms jo užmačioms. 
Garsiaisiais 1811 metais, kai derliaus ėmimas pareikalavo ne- 
girdėtų pastangų, Grandė nusprendė padovanoti Nanonai sa- 
vo seną laikrodį: tai buvo vienintelė jo dovana po dvidešimties 
jos tarnybos metų. Norsjis atiduodavo jai senus savo pusbačius 
(jie ikdavo jos kojai), bet kas trys mėnesiai gaunamų Grandė 
pusbačių neįmanoma laikyti dovana, nes jie būdavo labai sune- 
šioti. Skurdas padarė šią vargšę merginą tokią šykščią, jog Gran- 
dė pagaliau ją pamilo, kaip pamilstamas šuo, ir Nanona leido 
uždėti antkaklį, prikalinėtą vinių, kurios jau jai nebedūrė! Jei 
Grandė per šykščiai teatriekdavo duonos, ji dėl to nesiskųsda- 
vo; drauge linksmai kentė sveikos ir naudingos griežtos mity- 
bos režimą, nes čia niekados niekas nesirgdavo. 

Paskui Nanona tapo šeimos dalimi: ji juokdavosi, kai juok- 
davosi Grandė, nuliūsdavo, šaldavo, šildydavosi, dirbdavo kar- 
tu su juo. Kiek saldaus atpildo iš tokios lygybės! Niekados šei- 
mininkas nepriekaištaudavo tarnaitei, jei ji po medžiu suvalgy- 
davo persiką ar slyvą. 

— Gerai, vaišinkis, Nanona, - sakydavo jis jai tais metais, kai 
šakos linkdavo nuo vaisių, kuriuos fermeriai turėdavo sušerti 
kiaulėms. 

Kaimo merginai, temačiusiai jaunystėje tik žiaurumų, varg- 
šei, kurią priglaudė tik iš gailesčio, dviprasmiškas tėtušio Grandė 

juokas būdavo tikras saulės spindulys. Kita vertus, paprastoje 
Nanonos širdyje ir ankštoje galvoje tilpo ne daugiau kaip vie- 
nas jausmas ir viena mintis. Per trisdešimt penkerius metus ji 
vis save regėjo ateinančią prie pono Grandė dirbtuvės basą, nu- 
skarusią ir nuolat girdėjo kubilių jai sakant: „Kojūs norite, mer- 
gyte?“ Ir jos dėkingumas visados būdavo gyvas. Mąstydamas 
kartais, kad šis varšgas padaras niekada nėra girdėjęs menkiau- 
sio meilaus žodelio, kad nėra pažinęs tų švelnių jausmų, ku- 
riuos įkvepia moteris, ir kad vieną gražią dieną ji gali pasirody- 
ti Dievo akivaizdoje tyra it Mergelė Marija, Grandė, gailesčio 
pagautas, sakydavo žiūrėdamas į ją: 

— Vargšė Nanona! 

Jo šūktelėjimą visados palydėdavo nenusakomas žvilgsnis, 
kuriuo senoji tarnaitė pažvelgdavo į jį. Retkarčiais kartojami tie 
žodžiai jau nuo seno sukūrė nepertraukiamą draugystės gran- 
dinę, prie kurios kiekvienas šūktelėjimas pridėdavo vis naują 
grandį. Kažkoks siaubingas buvo tasai gailesys, kuris glūdėjo 
Grandė širdyje ir būdavo taip dėkingai senmergės priimamas. 
Šis žiaurus šykštuolio gailestingumas, keliąs begalinį smagu- 
mą buvusio kubiliaus širdyje, Nanonai atrodė aukščiausia lai- 
mė. Kas gi kitas taip pasakytų: „Vargšė Nanona!“ Dievas pa- 
žins savo angelus iš jų balso skambesio ir jų slaptos pagailos. 

Somiūre daugelyje šeimų su tarnais būdavo kur kas geriau 
elgiamasi, bet šeimininkai iš to neturėdavo jokio pasitenkini- 
mo. Todėl žmonės sakydavo: 

— Kuo kaži ponai Grandė įsiteikia savo didžiajai Nanonai, 
kad ji taip prie jų prisirišusi? Dėl jų net į ugnį šoktų! 

Jos virtuvė su grotuotais langais į kiemą visados atrodyda- 
vo švari, išvalyta, šalta — tikra šykštuolio virtuvė, kur niekas 


neturėjo žūti be naudos. Suplovusi indus, sudėjusi pietų liku- 

čius, užgesinusi ugnį, Nanona palikdavo virtuvę, atskirtą nuo 
salės koridoriumi, ir eidavo pas savo šeimininkus kanapių verp- 
ti. Vienos žvakės šeimai užtekdavo visam vakarui. Tarnaitė mie- 
godavo koridoriaus gale, užkampyje, į kurį vos vos patekdavo 
silpnutė šviesa. Stipri sveikata leido jai be bėdos gyventi toje 
savotiškoje lindynėje, kurioje ji galėdavo išgirsti mažiausią braz- 
desį, nes šiuose namuose dieną naktį viešpataudavo gūdi tyla. 
Lyg sarginis policijos šuo ji turėdavo miegoti viena ausimi ir 
ilsėtis budėdama. 

Kitų šio buto dalių aprašymai bus siejami su šitos istorijos 
įvykiais; bet jau iš prabėgom atvaizduotos salės, kur spindėjo 
visa šių namų prabanga, galima numanyti, kokie tušti buvo vir- 
šutiniai aukštai. 

1819 metų lapkričio viduryje didžioji Nanona pavakare pir- 
mą kartą pakūrė židinį. Ruduo buvo labai gražus. Ta diena bu- 
vo šventė, gerai žinoma ir kriušotininkams, ir grasenininkams. 
Todėl visas šešetas gerai apsiginklavusių priešininkų ruošėsi at- 
eiti ir susitikti šioje salėje ir čia pasirungti šeimininkams rodo- 
mu draugiškumu. Rytą visas Somiūras matė, kaip ponia ir pa- 
nelė Grandė, Nanonos lydimos, ėjo į parapijos bažnyčią Mišių, 
ir kiekvienas prisiminė, kad šiandien panelės Grandė gimimo 
diena. Tad notaras Kriušo, abatas Kriušo ir ponas K. de Bonfo- 
nas, apskaičiavę valandą, kada turėjo baigtis pietūs, skubėjo 
anksčiau už de Grasenus atvykti panelės Grandė pasveikinti. 
Visi trys nešė didžiules puokštes gėlių, priskintų mažyčiuose 
savo šiltadaržiuose. Gėlių puokštė, kurią ketino įteikti pirmi- 
ninkas, buvo įmantriai perrišta balto šilko kaspinu su auksiniais 
kutais. Grandė savo įpročiu, kurio laikydavosi Eženi gimimo 
bei vardinių dieną, atėjo pas ją dar tebegulinčią ir iškilmingai 


įteikė savo tėvišką dovaną: jau trylika metų toji dovana buvo 

vis kokia nors reta auksinė moneta. Ponia Grandė paprastai pa- 
dovanodavo dukrai suknelę - žieminę ar vasarinę, pagal reika- 
lą. Šios dvi suknelės ir aukso monetos, kurias ji gaudavo iš tėvo 
per Naujuosius metus ir per vardines, sudarė jos mažytes paja- 
mas, apie šimtą ekiu, ir Grandė patiko, kad ji juos taupo. Argi 
tai ne tas pat, kas perdėti savo pinigus iš vienos dėžės į kitą ir, 
taip sakant, rūpestingai ugdyti savo įpėdinės šykštumą, juoba 
kad jis kartais paprašydavo ją duoti apyskaitą iš to savo lobio, 
kurį kadaise dar la Berteljerai didino, ir sakydavo jai: 

— Tai bus tavo vestuvių tuzinas. 

Tuzinu vadinamas tam tikras senovinis paprotys, kurio dar 
šventai laikomasi vienoj kitoj vidurinės Prancūzijos vietoje: Be- 
ri ar Anžu srityse, mergaitei tekant, jos arba jaunojo šeima turi 
padovanoti jai piniginę su dvylika arba dvylikasyk po dvylika, 
arba dvylika šimtų sidabrinių ar auksinių monetų - nelygu iš- 
galės. Neturtingiausia piemenaitė netekėtų be savo tuzino, su- 
dėto kad ir iš variokų. Isudene dar iki šiol tebepasakojama apie 
vienai turtingai įpėdinei įteiktą tuziną, sudėtą iš šimto keturias- 
dešimt keturių portugališkų auksinių. Popiežius Klemensas VII, 
Kotrynos Mediči dėdė, išleisdamas ją už Henriko II, padovano- 
jojai tuziną vertingiausių senoviškų aukso medalių. 

Per pietus tėvas, labai nudžiugęs, kad Eženi su nauja sukne- 
le atrodo daug gražesnė, sušuko: 

— Kad jau šiandien Eženi šventė, tai pakurkime židinį! Tai 
bus geras ženklas. 

— Panelė šiais metais ištekės, tikrų tikriausiai, - tarė didžioji 
Nanona, nunešdama žąsies - kubilių fazano - likučius. 

— Ašjai nematau Somiūre tinkamo jaunikio, — atsakė ponia 
Grandė, žiūrėdama į vyrą bailiu žvilgsniu, kuris, jei turėsime 
galvoje jos amžių, rodė, kad ji yra visiška vedybinio gyvenimo 
vergė, vaitojanti po savo jungu vargšė. 

Grandė pažvelgė į dukrą ir linksmai sušuko: 

— Šiandien mažytei dvidešimt treji metai, greitai reikės ja su- 
sirūpinti! 

Eženi ir motina tylėdamos pasikeitė reikšmingais žvilgsniais. 

Ponia Grandė buvo liesa moteris, išsekusi, geltona kaip ai- 
va, nevikri, lėta, viena iš tų moterų, kurios, regis, ir yra sukur- 
tos tam, kad būtų kankinamos. Ji buvo stambių kaulų, su stam- 
bia nosim, didele kakta, didelėmis akimis ir, pirmą kartą ma- 
tant, atrodė panaši į tuos suvytusius vaisius, kurie nebeturi nei 
skonio, nei sulčių. Jos dantys buvo reti ir pajuodę, burna raukš- 
lėta, smakras, kaip sakoma, panašus į kaliošą. Tai buvo iškilni 
moteris, tikra la Berteljer. Abatas Kriušo mokėjo rasti progą jai 
pasakyti, kad ji buvusi gana graži, ir vargšė tuo tikėjo. Angeliš- 
kas švelnumas, vaikų kankinamo vabalėlio nuolankumas, ne- 
paprastas pamaldumas, nepajudinama dvasios pusiausvyra bei 
gera širdis žadindavo visų užuojautą ir pagarbą. Smulkioms iš- 
laidoms vyras niekad jai neduodavo iš karto daugiau kaip šešis 
frankus. Nors pažiūrėti ir turtinga, ši moteris, ponui Grandė 
atnešusi per tris šimtus tūkstančių frankų kraičio ir palikimų, 
visados jausdavosi taip skaudžiai žeminama savo priklausomy- 
bės ir vergystės, prieš kurią sukilti neleisdavo jos sielos švelnu- 
mas, jog niekad vyro neprašydavo nė vieno sū, ir nedarydavo 
pastabų dėl aktų, kuriuos ponas Kriušo jai duodavo pasirašyti. 
Šitos moters elgseną valdė kvailas ir slaptas išdidumas bei dva- 
sios kilnumas, kurio Grandė niekad neįvertino ir kurį nuolat 
pažeisdavo. Ponia Grandė paprastai vilkėdavo žalsvo levanti- 
no suknelę, kurią buvo papratusi dėvėti beveik ištisus metus; 
apsigaubdavo didele balta medvilnine skara, nešiodavo šiau- 
dinę skrybėlę ir beveik visados būdavo pasirišusi juodos taftos 


prijuostę. Retai išeidama iš namų, nedaug sudėvėdavo batelių. 

Na, ji niekad nieko sau nė negeisdavo. Grandė kartais pajusda- 
vo sąžinės priekaištą prisiminęs, kad jau daug laiko prabėgo 
nuo tos dienos, kai žmonai davė šešis frankus; todėl, parduoda- 
mas metinį vynuogių derlių, išsiderėdavo dar priedą žmonos 
segtukams. Keturi ar penki luidorai, kuriuos padovanodavo 
olandas ar belgas, nupirkęs Grandė vynuogių derlių, būdavo 
patikimiausios ponios Grandė metinės pajamos. Bet, kai ji gau- 
davo tuos savo penkis luidorus, vyras jai dažnai sakydavo, lyg, 
jų piniginė būtų buvusi bendra: „Ar negalėtum man paskolinti 
keletą sū?“ Ir vargšė moteris, laiminga galėdama padaryti ką 
nors gera žmogui, kurį nuodėmklausys jai vaizduodavo kaip 
jos viešpatį ir valdovą, per žiemą grąžindavo jam keletą ekiu iš 
tų segtukams skirtų pinigų. Grandė, ištraukęs iš kišenės šimto 
sū monetą, skirtą smulkioms mėnesinėms išlaidoms - siūlams, 
adatoms ir dukters tualeto reikmenims pirkti, - kai užsisegda- 
vo kišenėlę, niekad neužmiršdavo paklausti: 

— O tau, motin, ar nereikėtų kiek? 

— Mano drauge, - atsakydavo ponia Grandė, kupina moti- 
niško orumo, - vėliau pažiūrėsim. 

Nereikalingas kilnumas! Grandė jautėsi esąs labai dosnus 
savo žmonai. Argi filosofai, susidurią su Nanonomis, poniomis 
Grandė ar Eženi, nėra teisūs manydami, kad ironija yra pagrin- 
dinis Apvaizdos būdo bruožas? 

Po šių pietų, per kuriuos pirmą kartą iškilo Eženi tekėjimo 
klausimas, Nanona nuėjo į pono Grandė kambarį atnešti bute- 
lio serbentinės ir grįždama vos nenukrito nuo laiptų. 

— Žiople! - tarė jai šeimininkas. - Tu neturi griūti kaip bet 
kuri kita! 


— Pone, kad ta jūsų laiptų pakopa vos laikosi. 

— Jos teisybė, - tarė ponia Grandė. - Jau seniai reikėjo laiptus 
pataisyti. Vakar Eženi vos kojos neišniro. 

— Palauk, - kreipėsi Grandė į Nanoną matydamas, kad ji vi- 
sa išblyškusi, - kadangi šiandien Eženi gimimo diena ir tu vos 
nenugriuvai, tai išgerk stikliuką serbentinės, atsigausi. 

— Dievaži, aš tikrai jo nusipelniau, - atsakė Nanona. - Kita 
būtų sukūlusi butelį, o aš geriau alkūnę išsinarinčiau, bet bute- 
lis vis tiek liks sveikas. 

— Vargšė Nanona! - tarė Grandė, įpildamas jai serbentinės. 

- Ar užsigavai? - paklausė Eženi, žiūrėdama į ją su užuojauta. 

— Ne, susilaikiau atsirėmusi strėnomis. 

— Na, gerai! Kadangi šiandien Eženi gimimo diena, - tarė 
Grandė, - einu, pataisysiu jums pakopą. Juk jūs nemokate sta- 
tyti kojos į pakraštį ton vieton, kur ji dar tvirta. 

Grandė paėmė žvakę, paliko žmoną, dukterį ir tarnaitę vien 
smarkiai liepsnojančio židinio šviesoje ir nuėjo į virtuvę lentų, 
vinių ir savo įrankių ieškoti. 

— Gal jums padėti? - šūktelėjo jam Nanona girdėdama, kaip 
jis kaukši ant laiptų. 

— Ne, ne! Tai man ne naujiena, - atsakė buvęs kubilius. 

Kaip tik tuo metu, kai Grandė pats taisė kirvarpų suėstą laip- 
telį ir garsiai švilpavo prisimindamas jaunystės dienas, į duris 
pasibeldė Kriušo trejetas. 

— Tai jūs, pone Kriušo? - paklausė Nanona, žiūrėdama pro 
virbų langelį. 

— Taip, - atsakė pirmininkas. 

Nanona atidarė duris, ir židinio šviesoje, kuri atsispindėjo 
skliautuose, trys Kriušo įžiūrėjo, pro kur įeiti į salę. 

— O! Jūs ateinate sveikinti, - tarė jiems Nanona, pajutusi gė- 


lių kvapą. 

— Atleiskite, ponai, - sušuko Grandė, pažinęs draugų balsus, — 
aš tuojau! Nesu išpuikėlis, pats taisau savo laiptų pakopą. 

— Taisykit, taisykit, pone Grandė! Ir paskutinis vargšas savo 
namuose ponas, - pamokomai atsiliepė pirmininkas, pats vienas 
juokdamasis iš savo užuominos, kurios kiti nesuprato. 

Ponia ir panelė Grandė pakilo. Pirmininkas, naudodamasis 
tamsa, tarė Eženi: 

— Leiskite, panele, šiandien, jūsų gimimo sukakties proga, 
palinkėti jums ilgų laimingų metų ir tokios pat geros sveikatos, 
kokia dabar džiaugiatės. 

Jis įteikė didžiulę puokštę gėlių, sunkiai gaunamų Somiūre, 
paskui, spausdamas įpėdinės alkūnes, taip meiliai pabučiavo 
jai į abi kaklo puses, jog Eženi net susigėdo. Pirmininkas, pana- 
šus į ilgą surūdijusią vinį, manė tokiu būdu ją merginąs... 

— Prašom būti kaip namie, - tarė įeidamas Grandė. - Kaip 
jūs puikiai prisimenate šeimos šventes, pone pirmininke! 

— Su panele, - atsakė abatas Kriušo, laikydamas rankoje 
puokštę, - mano brolėnui visos dienos būtų šventadieniai. 

Abatas pabučiavo Eženi ranką. Tuo tarpu notaras Kriušo pa- 
prasčiausiai pabučiavo mergaitę į abu skruostus ir tarė: 

— Kaip greitai bėga mūsų dienos! Kas meteliai dvylika 
mėnesių. 

Grandė, kuris nesiliaudavo kartojęs savo sąmojo, jeigu jis jam 
atrodydavo šmaikštus, statydamas žvakę priešais laikrodį, tarė: 

— Kadangi šiandien Eženi šventė, uždekime žibintus! 

Jis rūpestingai nuėmė žvakidės šakas, padėjo prie kiekvieno 
pamato rozetę, paėmė iš Nanonos rankų naują, popierium apvy- 
niotu galu žvakę, įstatė į vietą, įtvirtino, užžibino ir atsisėdo greta 
žmonos, žiūrėdamas čia į draugus, čia į dukterį ir į abi žvakes. 


Abatas Kriušo, mažas, putlus, riebus žmogelis su lygiu rudu pe- 


Eženi Grandė 33 


ruku, senos kortininkės veidu, ištiesdamas kojas, rūpestingai ap- 
autas stipriais pusbačiais su sidabrinėmis sagtimis, paklausė: 

— Ar de Grasenai dar neatėjo? 

— Dar ne, - atsakė Grandė. 

— Bet argi jie turi ateiti? - paklausė senasis notaras, surauk- 
damas veidą, akytą it samtis putom nugriebti. 

— Aš manau, - atsakė ponia Grandė. 

— Arjau baigėte skinti vynuoges? - paklausė pirmininkas de 
Bonfonas. 

— Visiškai! — atsakė jam senasis vynininkas, kildamas pasi- 
vaikščioti išilgai salę ir taip išdidžiai išpūsdamas krūtinę, kaip 
kad buvo ištartas žodis: „visiškai!“ 

Pro atdaras virtuvės duris jis tada pamatė didžiąją Nanoną, 
kuri sėdėjo prie židinio, užsidegusi žvakę ir pasiruošusi virtu- 
vėje verpti, kad nereiktų maišytis iškilmėje. 

— Nanona, - tarė jis, išeidamas į koridorių, - ar negalėtum 
užgesinti savo židinį, žvakę ir ateiti pas mus? Dievaži! Salė pa- 
kankamai didelė, mums visiems užteks vietos. 

- Bet juk jūs turėsite rinktinių svečių, pone. 

— Kuo tu blogesnė už juos? Ir jie iš to paties Adomo šonkau- 
lio kaip ir tu. 

Grandė grįžo pas pirmininką ir jį paklausė: 

— Ar jau pardavėte derlių? 

— Ne, žinote, noriu palaikyti. Jei vynas jau dabar geras, tai 
po dvejų metų bus dar geresnis. Žemių savininkai, kaip žinote, 
yra davę žodį laikytis sutartos kainos, ir šiais metais belgai nie- 
ko nelaimės. Jeigu jie ir išvyktų - tegu, sugrįš ir vėl! 

— Taip, bet laikykimės tvirtai, - pasakė Grandė tokiu balsu, 
jog pirmininkas sudrebėjo. 

„Ar tik jis neketina parduoti?“ - pagalvojo Kriušo. 


3. 232 

Tuo metu plaktukas subeldė - pranešė, kad ateina de Grasenų 
šeima, ir jų atvykimas nutraukė ponios Grandė pokalbį su abatu. 

Ponia de Grasen buvo viena iš tų gyvų, apvalučių, rausvų 
moterėlių, kurios dėl provincijos gyvenimo uždarumo ir įpro- 
čių dorumo išlieka jaunos net iki keturiasdešimties metų. Jos 
atrodo lyg paskutinės vėlyvo rudens rožės, kurios pažiūrėti ma- 
lonios, bet jų lapeliai dvelkia savotišku šalčiu ir jų kvapas jau 
silpnas. Ji vilkėdavo gana gražiai, drabužius parsisiųsdindavo 
iš Paryžiaus, duodavo toną visam Somiūrui ir savo namuose 
ruošdavo pobūvius. Jos vyras, buvęs imperatoriaus gvardijos 
labai gerbė poną Grandė, tačiau tebesilaikė kariško statumo. 

— Sveikas, Grandė, - tarė jis, paduodamas vynininkui ranką su 
tam tikru pranašumu, kuris visada prislėgdavo ponus Kriušo. 

— Panele, - kreipėsi jis į Eženi, pasveikinęs ponią Grandė, - 
jūs visad graži ir visko pritekusi, nežinau iš tiesų, ko jums be- 
būtų galima palinkėti. 

Po to jis įteikė tarno atneštą dėžutę, kurioje buvo Kapo šilo- 
jas, labai reta gėlė, neseniai atvežta į Europą. 

Ponia de Grasen labai jausmingai pabučiavo Eženi, paspau- 
dė jai ranką ir tarė: 

— Adolfas apsiėmė įteikti jums mažą mano dovanėlę. 

Aukštas šviesus jaunuolis, išblyškęs ir gležnutis, gražios elg- 
senos, pažiūrėti nedrąsus, tačiau Paryžiuje, kur buvo nuvykęs 
teisės studijuoti, mokėjęs išleisti aštuonis ar dešimt tūkstančių 
frankų be pragyvenimui skirtų lėšų, priėjo prie Eženi, pabučia- 
voją į abu skruostus ir įteikė rankdarbiams dėžutę, kurioje visi 
reikmenys buvo paauksinto sidabro; tai buvo tikra turgavietės 
prekė, nors viršelis, ant kurio gotiškos E. G. raidės atrodė gana 


gerai išraižytos, galėjo sudaryti įspūdį, kad ir visas darbas yra 

labai rūpestingas. Atvožusi dėžutę, Eženi pajuto netikėtą bega- 
linį džiaugsmą, nuo kurio jaunos mergaitės paprastai rausta ir 
virpa. Ji nukreipė akis į tėvą, lyg norėdama sužinoti, ar jai lei- 
džiama tą dovaną priimti, ir ponas Grandė pasakė „Imk, vaiku- 
ti!“ tokiu tonu, kurs ir aktorių būtų išgarsinęs. Visi trys Kriušo 
apstulbo pastebėję, kad įpėdinė džiaugsmingai ir gyvai pažvel- 
gėį Adolfą de Graseną, nes tokia brangenybė jai buvo neregėta. 

Ponas de Grasenas pasiūlė Grandė šniaukščiamo tabako, pa- 
šniaukė ir pats, nusikratė dulkes, užbirusias ant Garbės legiono 
kaspino, prisegto prie jo mėlyno frako atlapo, paskui pasižiūrė- 
jo į ponus Kriušo su tokia pat išraiška, kuri, rodos, sakyte sakė: 


177 


„Nagi atremkite šitą smūgį!“ Ponia de Grasen su dirbtiniu pa- 
šaipininkės nuoširdumu pažvelgė į mėlynus stiklo puodukus, 
kur buvo sumerktos ponų Kriušo puokštės, tarsi nuoširdžiai ieš- 
kodama, kur yra jų dovanos. Taip opiai susidėjus aplinkybėms, 
abatas Kriušo leido draugijai susėsti ratu priešais židinį, o pats 
senį Grandė nusivedė salės gilumon pasivaikščioti. Kai abu se- 
niai atsidūrė lango angoj, toliausia nuo de Grasenų, kunigas ta- 
rė šykštuoliui į ausį: 

— Tie žmonės mėto pinigus pro langą. 

— Tai kas, jeigu pataiko į mano rūsį? - atsikirto vynininkas. 

- Jūs turėtumėt iš ko padovanoti dukteriai ir auksines žir- 
kles, jei tik panorėtumėt, - tarė abatas. 

— Mano dovanos vertingesnės už žirkles, — atsakė Grandė. 

„Tas mano brolėnas tikras kelmas! —- galvojo abatas, žiūrė- 
damas į pirmininką ir matydamas, koks nepatrauklus jo tam- 
sus veidus, o dar ir plaukai susitaršę. - Nejaugi jis negalėjo su- 
rasti kokio vertingo menkniekio?“ 

— Sudarysime jums partiją, ponia Grandė, - tarė ponia de 


Grasen. 

— Bet juk esame susirinkę visi, galima prie dviejų stalų... 

— Kadangi šiandien Eženi šventė, pažaiskite visi loto, - tarė 
tėtušis Grandė, - kartu žais ir abu vaikai. 

Buvęs kubilius parodė į savo dukterį ir Adolfą. Jis pats nie- 
kad nelošdavo jokio lošimo. 

— Nagi, paruošk stalus, Nanona. 

— Mes jums padėsime, panele Nanona, - linksmai tarė ponia 
de Grasen, laiminga, kad taip pradžiugino Eženi. 

— Aš niekad gyvenime nebuvau tokia patenkinta, - pasakė 
jai įpėdinė. - Niekur nebuvau mačiusi tokios grožybės. 

— Tai Adolfas parvežė iš Paryžiaus, ir pats ją išrinko, - su- 
šnibždėjo jai į ausį ponia de Grasen. 

„Šnabždėk, šnabždėk savo pasakas, prakeikta intrigante! — 
sakė sau pirmininkas. - Jei kada tu ar tavo vyras turėsit teisme 
bylą, bus jums riesta". 

Notaras sėdėjo kampe ir ramiai žiūrėjo į abatą, galvodamas: 

„Tegu sau pluša ponai de Grasenai, mano turtas drauge su 
brolio ir brolėno turtu siekia vienuolika šimtų tūkstančių fran- 
kų. De Grasenai daugių daugiausia gali turėti tik pusę mūsų 
turto, o be to, dar turi dukterį; tedovanoja jie, ką tik nori! Ir įpė- 
dinė, ir dovanos - viskas vieną gražią dieną bus mūsų“. 

Pusę devintos vakaro buvo pastatyti du stalai. Gražiajai po- 
niai de Grasen pavyko pasodinti savo sūnų šalia Eženi. Toji pa- 
žiūrėti visai paprasta scena iš tikrųjų buvo labai įdomi: jos akto- 
riai, laikydami rankose margas, skaičiais sužymėtas korteles ir 
mėlyno stiklo skrituliukus, rodėsi klausą, kaip krečia pokštus 
senis notaras, kuris neištraukdavo nė vieno skaitmens, nepada- 
ręs kokios nors juokingos pastabos, bet iš tikrųjų visi jie galvojo 
apie pono Grandė milijonus. Senasis kubilius išdidžiai apžiūri- 


nėjo ponios de Grasen rausvas plunksnas, jos naują apdarą, ka- 

ringą bankininko galvą, Adolfą, pirmininką, abatą, notarą ir pats 
sau kalbėjo: 

„Jie čia susirinkę tik dėl mano pinigų. Ateina nuobodžiauti 
dėl mano dukters. Che che! Mano duktė neteks nei vieniems, 
nei kitiems, ir visi šie ponai man tėra vien meškerė!“ 

Toji šeimyninė linksmybė senoje, pilkoje, pora žvakių men- 
kai apšviestoje svetainėje, tasai juokas, kuriam pritarė didžio- 
sios Nanonos ratelio dūzgimas ir kuris buvo nuoširdus tik Eže- 
ni irjos motinos lūpose, tasai skurdumas šalia tokių didelių pa- 
jamų, toji jauna mergaitė, panaši į brangiuosius paukščius, ku- 
rie nežino savo kainos, tykoma, apsupta draugiškumo apraiš- 
komis ir apgaudinėjama, - visa tai šitą sceną darė liūdnai ko- 
mišką. Bet argi toji scena nevyksta visais laikais ir visose vieto- 
se? Tik čia ji vyko visų paprasčiausiai. Šioje dramoje pirmavo ir 
daugiausia joje reiškė pats Grandė, kuris, naudodamasis abiejų 
šeimų tariamu draugiškumu, lupo milžiniškas pajamas. Argi 
tai nebuvo vienintelis naujųjų laikų dievas, kurį žmonės tiki, — 
visagalis Pinigas, įsikūnijęs štai vienu pavidalu? Švelnieji gyve- 
nimo jausmai čia buvo antroje vietoje; jie gaivino tik tris tyras 
širdis: Nanonos, Eženi ir jos motinos. Be to, kaip daug jos neži- 
nojo dėl savo naivumo! Eženi su motina nieko nenutuokė apie 
Grandė turtus; gyvenimo reikalus jos vertino tik pagal savo men- 
ką supratimą, 0 pinigo nemokėjo nei niekinti, nei branginti, nes 
buvo pratusios išsiversti be jo. Tai buvo įdomios išimtys tarp 
šių Žmonių, težinančių vien materialinį gyvenimą, nes jos turė- 
jo ir slaptą jausmų gyvenimą, nors tie jausmai buvo visaip trem- 
piami. Baisi žmogaus dalia! Visokia jo laimė eina tik iš nežinoji- 
mo. Tuo metu, kai ponia Grandė išlošė šešiolika sū - stambiau- 
sią laimikį, kada nors regėtą šitoje salėje - ir kai didžioji Nano- 


na džiaugsmingai juokėsi matydama savo šeimininkę dedantis 

į kišenę šitą stambią sumą, prie namų vartų kažkas plaktuku 
pasibeldė, ir taip smarkiai, jog moterys pašoko nuo kėdžių. 

— Somiūro Žmonės taip nesibeldžia, - pasakė notaras. 

— Argi galima taip daužytis! - tarė Nanona. - Gal jie nori 
duris išlaužti? 

— Koks gi ten velnias? - sušuko Grandė. 

Nanona paėmė vieną žvakę ir Grandė lydima nuėjo atidaryti. 

— Grandė! Grandė! - sušuko jo žmona ir, neaiškios baimės 
skatinama, puolė prie salės durų. 

Visi lošėjai susižvalgė. | 

- O gal ir mums ten nueiti? - tarė ponas de Grasenas. - Man 
rodos, toks beldimasis ne prieš gera. 

Ponas de Grasenas vos spėjo pamatyti jauną vyrą, lydimą 
diližanų kontoros nešėjo, kuris vilko du didžiulius lagaminus ir 
miegamuosius maišus. Grandė ūmai atsigręžė į žmoną ir tarė: 

— Ponia Grandė, eikite prie savo loto. Leiskite man pasikal- 
bėti su ponu. 

Paskui jis greitai užtrenkė salės duris, o susijaudinę lošėjai 
vėl sėdo į savo vietas, bet nebelošė. 

— Ar kas nors iš Somiūro, pone de Grasenai? - paklausė jo 
žmona. 

— Ne, iš kitur atkeliavęs. 

— Tikrai, - tarė notaras, išsitraukęs seną dviejų pirštų storu- 
mo laikrodį, panašų į olandišką vazą, - lygiai devynios valan- 
dos. Po šimts! Didžiosios kontoros diližanas niekad nevėluoja. 

— Ar tasai ponas jaunas? - paklausė abatas Kriušo. 

— Taip, - atsakė ponas de Grasenas. - Atsivežė mažiausia 
tris šimtus kilogramų bagažo. 

— Nanona negrįžta, - pareiškė Eženi. 

- Tai gali būti tik koks nors jūsų giminaitis, - tarė pirmininkas. 


Eženi Grandė 39 


— Loškime toliau, - švelniai paragino ponia Grandė. - Iš bal- 
so supratau, kad ponas Grandė susierzinęs: gal jis bus nepaten- 
kintas, kad kalbame apie jo reikalus. 

— Panele, - kreipėsi Adolfas į savo kaimynę, - tai, be abejo- 
nės, jūsų pusbrolis Grandė, labai dailus vaikinas, kurį mačiau 
pobūvyje pas poną de Nusingeną. 

Adolfas nebaigė: motina užmynė jam ant kojos; paskui, gar- 
siai paprašiusi jį dviejų sū savo statymui, sušnibždėjo jam į ausį: 

— Ar nenutilsi, mulki! 

Tuo metu įėjo Grandė, bet didžiosios Nanonos su juo nebu- 
vo. Girdėjai, kad ji ir nešėjas lipa laptais; paskui Grandė įėjo 
keleivis, jau kuris laikas tiek dirginęs visų smalsumą ir taip smar- 
kiai jaudinęs vaizduotę, jog, jam atvykus į šituos namus ir neti- 
kėtai atsiradus tarp šių žmonių, susidarė toks įspūdis, lyg srai- 
gė būtų įkritusi į avilį arba povas įleistas į tamsią kaimo vištidę. 

— Sėskite prie ugnies, - tarė jam Grandė. 

Prieš atsisėsdamas jaunasis svečias labai grakščiai pasveiki- 
no susirinkusiuosius. Vyrai pakilo ir atsakė mandagiai nusilenk- 
dami, o moterys padarė iškilmingą reveransą. 

— Gal sušalote, pone? - paklausė ponia Grandė. - Jūs turbūt 
atvykstate iš... 

— Ak tos moterys! - tarė senasis vynininkas, pakėlęs akis nuo 
skaitomo laiško, kurį laikė rankoje. - Leiskite gi žmogui kvapą 
atgauti. 

- Bet, tėveli, gal ponui ko nors reikia, - pasakė Eženi. 

- Jis turi liežuvį, - griežtai atsakė vynininkas. 

Toji scena nustebino vieną tik nepažįstamąjį; visi kiti buvo 
pripratę prie despotiškos žmogyno elgsenos. Vis dėlto po šitų 
dviejų klausimų ir atsakymų nepažįstamasis atsistojo, atgręžė 


nugarą į ugnį, pakėlė vieną koją bato pado pašildyti ir tarė Eženi: 

— Dėkoju jums, pussesere, aš pietavau Tūre. Ir, - pridūrė žiū- 
rėdamas į Grandė, - man nieko nereikia, aš net nesu pavargęs. 

— Ar ponas atvykote iš sostinės? - paklausė ponia de Grasen. 

Ponas Šarlis - taip vadinosi paryžiečio pono Grandė sūnus - 
išgirdęs, kad kreipiamasi į jį, paėmė mažytį lornetą, pasietą ant 
kaklo grandinėle, prisidėjo jį prie dešinės akies ir ėmė apžiūri- 
nėti, kas buvo ant stalo, ir tuos, kurie ten sėdėjo, labai įžūliai 
nužvelgė ponią de Grasen ir viską pamatęs tarė jai: 

— Taip, ponia. - Jūs lošiate loto, teta? - pridūrė jis. - Prašom 
tęsti lošimą, jis per daug įdomus, kad būtų galima jį nutraukti... 

„Aš buvau tikra, kad tai brolėnas“, - galvojo ponia de Gra- 
sen, žvilgčiodama į jį. 

— Keturiasdešimt septyni! - sušuko senasis abatas. - Denki- 
te, ponia de Grasen, juk tai jūsų skaičius! 

Ponas de Grasenas uždėjo skritulėlį ant žmonos lakšto, nes ji 
pati, liūdno nujautimo pagauta, nebegalvodama apie loto, ste- 
bėjo čia paryžietį brolėną, čia Eženi. Kartkartėmis jaunoji įpėdi- 
nė slapčia pažvelgdavo į savo pusbrolį, ir bankininko žmona 
lengvai galėjo įžiūrėti jos nuostabos ar smalsumo crescendo. 

Ponas Šarlis Grandė, gražus, jaunas, dvidešimt dvejų metų 
vyras, tą valandėlę buvo keista priešingybė šiems geriems pro- 
vincialams, kuriuos jo aristokratiška laikysena jau gerokai pik- 
tino ir kurie jį stebėjo nusiteikę pasišaipyti. Čia reikia kai ką pa- 
aiškinti. Dvidešimt dvejų metų jaunuoliai tebėra dar taip arti 
vaikystės, jog leidžia sau vaikiškai elgtis. Todėl iš šimto jų tik- 
riausiai atsirastų devyniasdešimt devyni, kurie pasielgtų taip 
pat kaip Šarlis Grandė. Prieš keletą dienų tėvas jam pasiūlė nu- 
vykti keliems mėnesiams pas savo brolį į Somiūrą. Galbūt po- 
nas Paryžiaus Grandė galvojo apie Eženi. Pirmą kartą vykda- 


mas į provinciją, Šarlis sumanė ten pasirodyti kaip ypatingai 

madingas ir pranašus vyras, apstulbinti visą apylinkę savo pra- 
banga, įdiegti tenai Paryžiaus gyvenimo išmones. Žodžiu, So- 
miūre jis ketino ilgiau šveisti nagus negu Paryžiuje ir pasirody- 
ti su savo itin įmantriais drabužiais, nors į juos elegantiški jauni 
vyrai kartais numoja ranka su atsainumu, kuriam vis tiek ne- 
trūksta grakštumo. Taigi Šarlis pasiėmė gražiausią Paryžiuje me- 
džioklės eilutę, gražiausią šautuvą, gražiausią peilį su gražiau- 
sia makštimi. Pasiėmė ir savo nuostabiausių liemenių rinkinį: 
pilkų, baltų, juodų, blizgančio vabzdžio spalvos, auksinio at- 
spalvio, su blizgučiais, raštuotų, dvikarčių, be apykaklės, su sta- 
čiom ir atlenktom apykaklėm, užsegamų iki viršaus, su auksi- 
nėmis sagomis. Pasiėmė įvairiausių tuo metu mėgstamų apy- 
kaklių ir kaklaraiščių. Atsivežė iš Biuisono dvi eilutes ir plo- 
niausius marškinius. Pasiėmė savo puikiuosius auksinius tua- 
leto reikmenis — motinos dovaną. Pasiėmė visus elegantiškus 
menkniekius, nepamiršęs ir mažyčių žavingo rašymo reikme- 
nų, jam padovanotų meiliausios iš visų moterų, vienos kilmin- 
gos damos, kurią jis vadino Anete ir kuri šiuo metu su vyru nuo- 
bodžiaudama važinėjo po Škotiją kaip tam tikrų įtarimų auka, 
dėl kurių ji tuo tarpu turėjo išsižadėti savo laimės; pagaliau — 
daug gražaus popieriaus jai rašyt laiškams kas dvi savaitės. Žo- 
džiu, tai buvo visas paryžietiškų niekelių krovinys — čia nuo 
rimbo, tinkančio dvikovai pradėti, iki puikių drožinėtų pistole- 
tų jai užbaigti buvo visi padargai, kuriais jaunas dykūnas nau- 
dojasi gyvenimo dirvai įdirbti. Kadangi tėvas jam liepė kukliai 
keliauti vienam, jis atvyko diližanu, užėmęs pats vienas visą jo 
skyrių, visiškai patenkintas, kad nereikia niokoti puikios karie- 
tos, kurią užsakė, ketindamas pasitikti Anetę, kilmingą damą, 
kuri... ir t.t. ir su kuria ateinantį birželį jis turėjo pasimatyti Ba- 


deno kurorte. Šarlis pas savo dėdę tikėjosi rasti šimto žmonių 

draugiją, medžioti su skalikais dėdės miškuose, žodžiu, gyven- 
ti tikrai taip, kaip pilyje tinka; jis nė nemanė rasti dėdę Somiūre, 
ketino tik pasiteirauti apie jį, pasiklausti kelio į Fruafoną; suži- 
nojęs, kad jis mieste, tikėjosi pamatysiąs jį didžiuliuose rūmuo- 
se. Norėdamas tinkamai pasirodyti pas savo dėdę Somiūre ar 
Fruafone, jis apsivilko visų koketiškiausią, visų įmantriausią ir 
sykiu paprastą kelionės kostiumą, visų Žavingiausią - šiuo Žo- 
džiu anais laikais būdavo nusakoma ypatingų daikto ar žmo- 
gaus tobulybių visuma. Tūre kirpėjas sušukavo jo gražius kaš- 
toninius plaukus; tenai jis pasikeitė baltinius ir pasirišo juodo 
šilko kaklaraištį, taip pritaikytą prie apskritos apykaklės, jog ji 
maloniai ryškino jo baltą šypsantį veidą. Iki pusės užsegtas ke- 
lionės apsiaustas laikė aptempęs juosmenį ir leido matyti kaš- 
myro liemenę be apykaklės, po kuria buvo kita, balta liemenė. 
Jo laikrodis, nerūpestingai, tartum atsitiktinai įmestas į kišenę, 
buvo trumpa aukso grandinėle prisegtas prie vienos kilpos. Pil- 
kos kelnės - užsagstomos iš šonų, o juodu šilku siuvinėti raštai 
puošė siūles. Jis gražiai laikė lazdutę, ir jos auksinis raižytas 
bumbulas nėmaž nestelbė jo naujų pilkų pirštinių gražumo. Pa- 
galiau irjo skrybėlė buvo puikiausio skonio. Paryžietis, tik aukš- 
čiausiųjų sluoksnių paryžietis galėjo taip išsidabinti neatrody- 
damas juokingas ir suteikti savotišką elegantišką harmoniją vi- 
siems šiems niekučiams, pabrėžiantiems, beje, jauno vyro šau- 
numą, vyro, turinčio gražius pistoletus, taiklią ranką ir Anetę. 
Dabar, jei norite gerai suprasti ir somiūriečių, ir jaunojo pary- 
žiečio nustebimą ir aiškiai suvokti, kaip skaidriai žėrėjo to ke- 
leivio puošmenys tarp pilkų salės šešėlių ir figūrų, kurios suda- 
rė šeimos paveikslą, pabandykite įsivaizduoti ponus Kriušo. Visi 
trys jie šniaukštė tabaką ir jau seniai nebesirūpino nei kad ne- 


būtų lašų panosėje, nei smulkių juodų dėmelių, kuriomis buvo 

nusėtos jų pageltusių marškinių krūtinės ir susigarankščiavu- 
sios apykaklės su įjuodusiomis raukšlėmis. Jų minkšti kakla- 
raiščiai susivydavo virve tuojau pat, kai tik juos pasirišdavo. 
Kadangi marškinių turėjo labai daug, tai juos skalbdavo tik kas 
pusė metų, ir sudėti giliai spintose ilgainiui jie įgydavo pilką 
senumo spalvą. Visi trys jie puikiai derino blogą skonį su seno- 
viškumu. Visų trijų veidai, murkšlini kaip ir jų palaikiai drabu- 
žiai, raukšlėti kaip ir jų kelnės, atrodė susidėvėję, sustirę ir susi- 
raukę. Provincijoje paprastai apdaro nebepaisoma, drabužiai ne- 
betvarkomi ir nebeatnaujinami, ten nejučiomis Žmonės paliau- 
ja rengęsi kitų akims ir ima rūpintis, kiek kainuoja pora piršti- 
nių; visa tai puikiai rodė ir ponų Kriušo apsileidimas. Baisėji- 
masis mada buvo vienintelis dalykas, kur grasenininkai ir kriu- 
šotininkai tobulai sutarė. Vos tik paryžietis ėmė lornetą, norė- 
damas apžiūrėti keistą salės įrengimą, lubų sijas, sienų atspalvį 
ir musių ten pritupėtus taškelius, kurių buvo tokia gausybė, jog 
būtų užtekę visiems Metodiškosios Enciklopedijos 17 Monitero sky- 
rybos ženklams sudėlioti, loto lošėjai tuoj pat kėlė nosį ir jį smal- 
siai stebėjo kaip kokią žirafą. Ponas de Grasenas ir jo sūnus, 
kuriems madingo vyro išvaizda nebuvo nepažįstama, vis dėlto 
prisidėjo prie savo kaimynų nuostabos, gal todėl, kad juos vei- 
kė nenusakoma bendro įspūdžio įtaka, o gal todėl, kad jie norė- 
jo pabrėžti savo pritarimą, pašaipiai mirksėdami kraštiečiams: 
„Štai kaip jie atrodo Paryžiuje“. Beje, visi galėjo stebėti Šarlį, 
kiek tik norėjo, nebijodami nepatikti namų šeimininkui. Gran- 
dė buvo įsigilinęs į ilgą laišką, kurį laikė rankoje; norėdamas jį 
perskaityti, jis paėmė nuo stalo vienintelį žibintą, nesirūpino nei 
savo svečiais, neijų lošimu. Eženi tokios drabužių ir paties žmo- 
gaus tobulybės dar niekad nebuvo mačiusi, jos pusbrolis atro- 


dė jai iš serafiškų dausų nusileidusi būtybė. Gardžiuodamasi ji 


44 Honorė de Balzac 


gėrė šių žvilgančių, taip dailiai sugarbanotų plaukų skleidžia- 
mą kvapą. Beveik geidė paliesti švelnią jo puikių, plonyčių pirš- 
tinių odą. Pavydėjo Šarliui mažų rankų, veido spalvos, bruožų 
gaivumo ir švelnumo. Pagaliau, jei duodamas palyginimas gali 
pakankamai išreikšti įspūdį, kurį jaunas dabita padarė papras- 
tai mergaitei, nuolat adančiai kojines ir lopančiai tėvo drabu- 
žius, gyvenančiai tarp šių suskretusių sienų, reginčiai šioje ty- 
lioje gatvėje ne daugiau kaip vieną praeivį per valandą, galima 
pasakyti, kad pusbrolio išvaizda sužadino jos širdyje tokią švel- 
nią aistrą, kokią sukelia jaunam vyrui fantastinės Vestalio pieš- 
tos ir Findenc puikiai išraižytos moterų figūros“ iliustruotuose 
anglų leidiniuose, tokios dailios, jog bijai papūsti į pergamentą, 
kad tik tos dangiškos vizijos nenuskristų. Šarlis išsitraukė iš ki- 
šenės nosinę, išsiuvinėtą kilmingosios damos, kuri keliavo po 
Škotiją. Išvydusi šį dailų darbelį, su meile atliktą tomis valan- 
domis, kurios meilei buvo prarastos, Eženi pažvelgė į pusbrolį, 
norėdama sužinoti, ar iš tikrųjų jis juo pasinaudos. Šarlio elgse- 
na, jo judesiai, būdas, kaip jis kilnojo savo lornetą, jo pabrėžia- 
mas įžūlumas, jo panieka dėžutei, kuri neseniai tiek džiaugsmo 
buvo suteikusi turtingai įpėdinei ir kurią jis aiškiai laikė ar be- 
verte, arjuokinga, - žodžiu, visa, kas piktino ponus Kriušo ir de 
Grasenus, jai taip patiko, jog prieš užmigdama ji tikriausiai dar 
ilgai svajos apie šį visų pusbrolių pažibą. 

Skaičiai buvo traukiami labai lėtai, o netrukus loto visai su- 
stojo. Įėjo didžioji Nanona ir garsiai tarė: 

— Ponia, duokite man paklodžių to pono lovai pakloti. 
tyliai pasakė: 


— Imkime savo pinigus ir baikime loto. 

Kiekvienas pasiėmė savo porą sū iš senos, sulankstytos, ap- 
daužytos lėkštelės, kur buvo juos įdėję; paskui visi iš karto pa- 
kilo ir pasisuko židinio pusėn. 

— Ar jau baigėte? - paklausė Grandė, neatitraukdamas akių 
nuo laiško. 

— Taip, taip, - atsakė ponia de Grasen, sėsdamasi šalia Šarlio. 

Eženi, pastūmėta vienos tų minčių, kurios pabunda jaunų 
mergaičių širdyje, kai pirmą kartą tenai įsižiebia jausmas, išėjo 
iš salės padėti motinai ir Nanonai. Jei apsukrus nuodėmklausys 
būtų ją paklausęs, ji, be abejonės, būtų jam prisipažinusi, kad 
negalvojo nei apie motiną, nei apie Nanoną, bet nenugalimas 
noras skatino ją apžiūrėti kambarį, pasirūpinti pusbrolio įkur- 
dinimu, ką nors ten pastatyti, prižiūrėti, kad ko nepamirštų, vis- 
ką numatyti, kad kambarys būtų kiek galint puošnesnis ir šva- 
resnis. Eženi jautėsi viena galinti suprasti pusbrolio skonį ir min- 
tis. Ir iš tikrųjų ji atėjo kaip tik laiku įrodyti motinai ir Nanonai, 
jog dar nieko nepadaryta, nors tos jau grįžo manydamos viską 
sutvarkiusios. Ji pakišo didžiajai Nanonai mintį pašildyti pata- 
lynę ant gorės su židinio žarijomis; pati seną stalą užtiesė stal- 
tiese ir pabrėžtinai prisakė Nanonai keisti ją kas rytą. Įtikino 
motiną, kad būtinai reikia gerai pakurti židinį, ir prikalbėjo Na- 
noną, kad nieko tėvui nesakiusi atneštų į priemenę didelį glėbį 
malkų. Pati nubėgo į salę suieškoti vienoje kertinėje spintoje se- 
no lakuoto padėklo, gauto iš pono de la Berteljero palikimo, be 
to, paėmė iš ten šešiabriaunę krištolo stiklinę, nudilusį paauk- 
sintą šaukštelį, senovišką flakoną, ant kurio buvo išraižyti amū- 
rai, ir didžiuodamasi visa tai pastatė ant židinio kampo. Per 
ketvirtį valandos jai kilo daugiau minčių negu per visą tą laiką, 
kurį lig tol buvo gyvenusi pasaulyje. 

— Mama, - tarė ji, - mano pusbrolis niekuo gyvu negalės pa- 
kęsti taukinės žvakės kvapo. Gal nupirktume jam vaškinę?.. 

Ji nuskrido, lengva it paukštelė, paimti iš piniginės šimto sū, 
gautų savo mėnesinėms išlaidoms. 

- Še, Nanona, - tarė ji, - bėk greitai. 

— Bet ką pasakys tėvas? 

Šį baisų priekaištą padarė ponia Grandė, matydama duk- 
ters rankose senojo Sevro porceliano cukrinę, Grandė parvežtą 
iš Fruafono pilies. 

- Ir iš kurgi tu imsi cukraus? Ar pakvaišai? 

— Mama, Nanona nupirks ne tik žvakę, bet ir cukraus. 

— O tėvas? 

— Argi būtų gražu, jei jo brolėnas negalėtų išgerti stiklinės 
pasaldinto vandens? Beje, jis to nė nepamatys. 

— Tavo tėvas viską pamato, - atsakė ponia Grandė, linguo- 
dama galvą. 

Nanona svyravo: ji pažinojo savo šeimininką. 

— Eik gi, Nanona, juk šiandien mano šventė! 

Nanona pratrūko smarkiai juoktis, pirmą kartą gyvenime iš- 
girdusi savo jaunąją šeimininkę išdaigaujančią, ir pakluso. Tuo 
metu, kai Eženi ir motina stengėsi papuošti kambarį, pono Gran- 
dė skirtą brolėnui, ponia de Grasen ėmė visaip meilintis Šarliui 
ir kaip tik įmanydama stengėsi patraukti į save jo dėmesį. 

— Jūs esate labai drąsus, pone, - kalbėjo ji, - jeigu palikote 
sostinės žiemos malonumus ir atvykote pagyventi Somiūre. Bet 
jei mes jūsų per daug neišgąsdinsime, pamatysite, kad ir čia ga- 
lima rasti pramogų. 

Ji šovė į Šarlį tikrą provincialės žvilgsnį, kuriame moterys iš 
įpratimo sukaupia tiek santūrumo ir atsargumo, jog jis sublizga 


apsalusiu geidulingumu lyg dvasininkų akys, kuriems kiekvie- 

nas malonumas atrodo arba vagystė, arba paklydimas. Šarlis 
šitoje salėje jautėsi toks svetimas, taip toli nuo tos erdvios pilies 
ir to prabangaus gyvenimo, kurį tikėjosi rasiąs pas dėdę, jog, 
atidžiai įsižiūrėjęs į ponią de Grasen, pagaliau pamatė apiblu- 
kusį paryžiečių veidų atvaizdą. Jis maloniai priėmė savotišką 
jam skirtą paskatą, ir visai natūraliai užsimezgė pokalbis, ku- 
riame ponia de Grasen pamažu žemino balsą, kaip ir pritiko jos 
nuoširdžių šnekų turiniui. Ir ji, ir Šarlis vienodai jautė būtinybę 
išlieti širdį. Tad po kelių minučių koketiško pliauškimo ir rimto 
juokavimo apsukri provincialė, įsitikinusi, kad niekas jos kal- 
bos nenugirs, nes kiti šnekėjosi apie vyno pardavimą, labiausiai 
rūpimą visiems somiūriečiams, galėjo jam pasakyti: 

— Pone, jei teiksitės padaryti mums garbę ir mus aplankyti, 
tai, suprantama, mano vyrui bus taip pat malonu kaip ir man. 
Mūsų salonas vienintelis Somiūre, kur rasite susibūrusius stam- 
biuosius prekybininkus ir bajoriją: mes priklausome dviem drau- 
gijom, mėgstančiom susirinkti tik pas mus, nes čia linksma. Ma- 
no vyras - aš tai sakau didžiuodamasi - yra lygiai gerbiamas ir 
vienų, ir kitų. Taigi mes pasistengsime, kad jūs šiame krašte ne- 
nuobodžiautumėte. Jei būsite pas vieną poną Grandė, Dievulė- 
liau, kuo jūs pavirsite! Jūsų dėdė - šykštuolis, jis galvoja vien 
apie vynuogių sodinimą, jūsų dėdienė - davatka, nesugebanti 
sumegzti dviejų minčių, o jūsų pusseserė - kvailutė, neišauklė- 
ta, prie žmonių elgtis nemoka, bekraitė, ji leidžia gyvenimą ady- 
dama skarmalus. 

„Ji labai maloni, toji moterėlė“, - pagalvojo Šarlis Grandė, 
atsakydamas į pataikaujamą ponios de Grasen meilinimąsi. 

— Man atrodo, žmonele, kad tu viena nori pasiglemžti poną 


Grandė, -juokdamasis pasakė storas ir augalotas bankininkas. 

Šiai pastabai notaras ir pirmininkas pritarė daugiau ar ma- 
žiau kandžiais žodeliais; tačiau abatas pasižiūrėjo į juos gudriu 
žvilgsniu, paėmė žiupsnelį tabako ir, siųsdamas ratu savo taba- 
kinę, išreiškė jų bendrą mintį: 

— Kas gi labiau už ponią de Grasen sugebėtų gražiai priimti 
poną Somiūre? 

— Ak taip! Kaipgi jūs tai suprantate, pone abate? - paklausė 
ponas de Grasenas. 

— Aš tai suprantu, pone, pačia palankiausia prasme jums, 
poniai, Somiūro miestui ir ponui, - atsakė apsukrusis senis, pa- 
sigręžęs į Šarlį. 

Abatas Kriušo gebėjo įspėti Šarlio ir ponios de Grasen pasi- 
kalbėjimo turinį, nors atrodė visai nekreipiąs į juos dėmesio. 

- Pone, - tarė pagaliau Adolfas Šarliui, stengdamasis atro- 
dyti visai nesivaržąs, - nežinau, ar dar mane bent kiek prisime- 
nate; aš turėjau malonumo būti su jumis vis-d-vis viename po- 
būvyje pas poną baroną de Nusingeną, ir... 

— Puikiausiai, pone, puikiausiai, - atsakė Šarlis, nustebęs, kad 
virto visų susidomėjimo objektu. 

— Ar šis ponas jūsų sūnus? - paklausė jis ponią de Grasen. 

Abatas klastingai pažvelgė į motiną. 

— Taip, pone, - atsakė ji. 

— Tai jūs dar visai jaunas gyvenote Paryžiuje? — kalbėjo to- 
liau Šarlis, kreipdamasis į Adolfą. 

— Ką gi padaryti, pone! - tarė abatas. - Mes juos siunčiame į 
Babiloną vos nujunkytus. 

Ponia de Grasen pasižiūrėjo į abatą nuostabiai giliu ir klau- 
siamu žvilgsniu. 

— Reikia vykti į provinciją, — varė toliau jis, - jei nori rasti 


moterų, kurios, būdamos trisdešimt su viršum metų, taip gra- 

žiai atrodo kaip štai ponia, nors turi sūnų, kuris greitai įsigis 
teisės mokslų licenciatą. Man atrodo, kad aš vėl pergyvenu tą 
dieną, kai jauni vyrai ir damos pasistodavo ant kėdžių, norėda- 
mi pamatyti jus, ponia, šokančią pobūvyje, — pridūrė abatas, 
grįžtelėjęs į savo moteriškosios lyties priešininką. - Man atro- 
do, kad jūsų pasisekimais džiaugėmės tik vakar... 

„O! senas niekšas! - pamąstė ponia de Grasen. - Nejaugi jis 
mane būtų supratęs?“ 

„Atrodo, kad Somiūre turėsiu didelį pasisekimą“, - pagal- 
vojo Šarlis, atsisegiojęs švarką, užsikišęs ranką už liemenės ir 
žvelgdamas tolyn į erdves, pamėgdžiodamas lordo Bairono pozą 
Čantri paveiksle.? 

Kad tėvas Grandė nesidomi svečiais ar, tikriau, kad jis, skai- 
tydamas laišką, labai susirūpino, puikiai pastebėjo ir notaras, ir 
pirmininkas, jie bandė įspėti laiško turinį iš vos sugaunamų ju- 
desių žmogyno veide, į kurį stipriai švietė žvakė. Vynininkui 
sunkiai sekėsi išlaikyti įprastinį savo veido ramumą. Pagaliau 
kiekvienas galės įsivaizduoti, kaip turėjo žmogynas vaidinti skai- 
tydamas tokį baisų laišką: 

„Mano broli, štai greitai jau sukaks dvidešimt treji metai nuo to 
laiko, kai mes matėmės. Paskutinį kartą buvome susitikę per mano 
vestuves, po to, abu kits kitu patenkinti, išsiskyrėme. Tikrai, aš niekuo 
gyvu negalėjau numatyti, kad kada nors tu liksi vienintelė parama 
mūsų šeimai, kurios gerove anuomet taip džiaugeisi. Kai savo rankose 
laikysi šį laišką, manęs jau nebebus. Užimdamas tokią padėtį visuo- 
menėje, nenorėjau išgyventi bankroto gėdos. Iki paskutinės akimirkos 
laikiausi ant bedugnės krašto, vis dar tikėdamasis išsikapstyti. Tačiau 
reikia kristi į ją. Kai subankrutavo mano biržos makleris ir de Roge- 
nas, mano notaras, dingo paskutiniai mano ištekliai, ir man nebeliko 
nieko. Be galo skaudu, kad esu skolingas apie keturis milijonus, o užmo- 
kėti tegaliu vos dvidešimt penkis nuošimčius skolos. Mano vynai, 

sukrauti sandėliuose, šiuo metu pragaištingai pinga, kadangi jūsų vy- 
nuogių derliai dideli ir puikūs. Po trijų dienų Paryžius pasakys: „Po- 
nas Grandė buvo sukčius!" Aš, garbingas žmogus, gulėsiu susuptas į 
negarbės drobulę. Būsiu išplėšęs iš savo sūnaus ir jo vardą, kurį suter- 
šiau, ir jo motinos turtą. Jis nieko apie tai nežino, nelaimingas vaike- 
lis, kurį aš dievinu. Mes meiliai atsisveikinome. Laimė, jis nežinojo, 
kad tuo atsisveikinimu nubangavo paskutinė mano gyvenimo banga. 
Ar jis nekeiks manęs kada nors? Mano broli, mano broli! Baisus yra 
vaikų prakeikimas! Dėl mūsų prakeikimo jie gali kreiptis aukščiau, bet 
jų prakeikimas - neatšaukiamas. Grandė, tu mano vyresnysis brolis, 
tu turi mane užtarti: padaryk, kad Šarlis nė vieno kartaus žodžio ne- 
mestų ant mano kapo! Mano broli, jei rašyčiau tau savo krauju ir 
ašaromis, juose nebūtų tiek skausmo, kiek jo išliejau šiame laiške; aš 
verkčiau, netekčiau kraujo, numirčiau, nebekentėčiau; o dabar kenčiu 
ir sausomis akimis žiūriu į mirtį. Tad štai, tu dabar Šarlio tėvas! Jis 
neturi giminių iš motinos pusės, tu žinai kodėl. Kodėl aš nenusilen- 
kiau visuomenės prietarams? Kodėl nusilenkiau meilei? Kam vedžiau 
to didelio pono pavainikę dukrą? Šarlis nebeturi šeimos. O, mano ne- 
laimingas sūnau! Mano sūnau! Klausyk, Grandė, aš neatvykau tavęs 
maldauti savo reikalu; be to, tavo turtai galbūt nėra tokie dideli, kad jų 
užtektų trijų milijonų užstatui, bet maldauju dėl sūnaus! Žinok, ma- 
no broli, kad, galvodamas apie tave, su malda tiesiu rankas. Grandė, 
mirdamas pavedu tau Šarlį. Tik dabar be skausmo žiūriu į savo pisto- 
letus galvodamas, kad tu pavaduosi jam tėvą. Jis mane labai mylėjo, 
mano Šarlis; aš jam buvau labai geras, niekad neprieštaraudavau; jis 
nekeiks manęs. Be to, tu pats pamatysi, jis švelnus, panašus į motiną, 
nepridarys tau nesmagumų. Vargšas vaikelis! Įpratęs prabangiai gy- 
venti, nepažįsta nepriteklių, kokių mudu turėjom kitados ragauti dėl 
savo neturto... Ir štai jis sužlugdytas, vienišas! Taip, visi draugai nuo 
jo pasitrauks, ir aš būsiu jo pažeminimo priežastis. Ak, norėčiau turėti 
pakankamai tvirtą ranką, kad vienu smūgiu galėčiau jį nusiųsti į dan- 

gų pas motiną. Beprotybė! Grįžtu prie savo nelaimės, prie Šarlio ne- 
laimės. Taigi aš išsiunčiau jį pas tave, kad tu tinkamai jam praneštum 
ir apie mano mirtį, ir apie jo laukiančią dalią. Būk jam tėvas, bet geras 
tėvas. Neišplėšk jo staiga iš nerūpestingo gyvenimo; tuo jį nužudy- 
tum. Aš atsiklaupęs jo prašau, kad atsisakytų pinigų, kurių jis, kaip 
savo motinos įpėdinis, galėtų iš manęs reikalauti. Bet tai nereikalin- 
gas maldavimas: jis garbingas ir puikiai supras, kad neturi prisidėti 
prie mano kreditorių. Patark jam laiku atsisakyti mano palikimo. At- 
skleisk sunkias gyvenimo sąlygas, kuriomis jį palieku, ir jei jis ir to- 
liau mane mylės, įtikink jį mano vardu, kad dar ne viskas žuvę. Taip, 
darbas išgelbėjo mudu, darbas gali ir jam grąžinti turtą, kurį iš jo 
pagrobiau; ir jeigu jis paklausys tėvo, kuris dėl jo norėtų akimirkai 
išeiti iš kapo, tegul išvažiuoja, tegul vyksta į Indiją! Mano broli, Šarlis 
garbingas ir drąsus vaikinas: tu jam duosi prekių, 0 jis greičiau sutik- 
tų mirti, negu liktų tau neatsilyginęs, ką pradžiai jam paskolinsi; juk 
tu jam paskolinsi, Grandė! Kitaip pats sukeltum savo sąžinę prieš sa- 
ve. O! Jei mano vaikas nesulauktų iš tavęs nei pagalbos, nei meilės, aš 
amžinai maldaučiau Dievą, kad atkeršytų tau už žiaurumą. Jei būčiau 
galėjęs išgelbėti nors kai ką iš savo vertybių, turėčiau visišką teisę jam 
perduoti bent dalį motinos palikimo; tačiau mokėjimai mėnesio pabai- 
g0j surijo visas mano lėšas. Aš nenorėčiau mirti, nebūdamas tikras dėl 
savo vaiko likimo, norėčiau pajusti šventą pažadą iš karšto tavo ran- 
kos paspaudimo, kuris mane sušildytų; bet man trūksta laiko. Kol Šar- 
lis kelionėje, turiu sutvarkyti savo balansą. Kaip visą gyvenimą da- 
riau viską sąžiningai, taip ir dabar norėčiau įrašyti, kad mano krachas 
Įvyko nėmaž ne dėl mano kaltės ar sukčiavimo. Argi tai ne rūpinima- 
sis Šarliu? Sudieu, mano broli. Telydi visad tave Dievo palaima už tą 
kilnią globą, kurią tau pavedu ir kurios tu, neabejoju, imsiesi. Už tave 
nepaliaujamai melsis balsas tarme pasaulyje, į kurį vieną dieną visi 
mes turėsime nueiti ir kuriame aš jau esu. 


Viktoras Anžas Gijomas Grandė“ 

— Tai šnekučiuojatės? — prabilo tėtušis Grandė, rūpestingai 
sulankstydamas laišką pirmykščiais lenkimais ir įsidėdamas į 
liemenės kišenę. 

Jis pažvelgė į brolėną nusižeminusiu ir bailiu žvilgsniu, ku- 
riuo slėpė savo susijaudinimą ir apskaičiavimus. 

— Ar sušilote? 

— Puikiausiai, mielas dėde. 

— Na, o kurgi mūsų moterys? - tarė dėdė, jau užmiršęs, kad 
pas jį nakvoja brolėnas. 

Tuo metu įėjo Eženi ir ponia Grandė. 

— Ar viršuje jau viskas paruošta? - paklausė jas žmogynas, 
vėl nurimdamas. 

— Taip, tėveli. 

— Na, brolėne, jei esate pavargęs, Nanona jus nuves į jūsų 
kambarį. Po šimts, tai nebus dabitų apartamentai! Bet atleiskite 
vargšams vynininkams, kurie kišenėje neturi nė vieno sū. Mo- 
kesčiai suryja mums viską. 

- Nenorime būti nesupratingi, Grandė, - tarė bankininkas. — 
Jūs gal pageidausite paplepėti su brolėnu, tai linkime jums la- 
bos nakties. Iki rytojaus! 

Po tų žodžių susirinkusieji pakilo ir kiekvienas savaip nusi- 
lenkė. Senasis notaras nuėjo prie durų pasiimti savo žibinto ir jį 
žiebdamas pasisiūlė palydėti de Grasenus. Ponia de Grasen ne- 
buvo numačiusi, kad vakarotuvės baigsis pirma laiko, irjos tar- 
nas dar nebuvo atėjęs. 

— Gal malonėsite, ponia, suteikti man garbę ir priimti mano 
ranką? - kreipėsi abatas Kriušo į ponią de Grasen. 

— Ačiū, pone abate. Turiu sūnų, - atsakė ji sausai. 

— Su manim ponios negali susikompromituoti, - pridūrė 
abatas. 


— Duok gi ranką ponui Kriušo, - tarė jai vyras. 

Abatas gana sparčiai nusivedė gražiąją damą, nes norėjo at- 
sidurti visų priešakyje. 

- Jis labai šaunus, tasai jaunas vyras, ponia, - tarė jis, spaus- 
damas jos ranką. — Dabar tai jau šaukštai popiet! Reiks jums 
atsisveikinti su panele Grandė - Eženi teks paryžiečiui. Jei tik 
tasai brolėnas nėra įsimylėjęs kokios paryžietės, jūsų Adolfas 
susidurs su varžovu, pačiu... 

— Liaukitės, pone abate. Tas vaikinas greitai pastebės, kad 
Eženi kvailutė, be jokio gyvumo. Ar į ją įsižiūrėjote? Šįvakar ji 
buvo nugeltusi kaip aiva. 

- Jūs turbūt atkreipėte į tai brolėno dėmesį? 

— Aš visai nesivaržiau... 

—Jūs visada sėskitės šalia Eženi, ponia, ir jums nedaug tereikės 
kalbėti tam vaikinui apie jo pusseserę: pats mokės palyginti ir... 

— Pirmiausia, jis pažadėjo ateiti pas mane poryt pietų. 

— Ech! Jei jūs norėtumėt, ponia... - tarė abatas. 

- Ir ko gi, jūsų manymu, aš turėčiau norėti, pone abate? Ar 
tik tamsta neketini man duoti blogų patarimų? Aš, ačiū Dievui, 
sulaukiau trisdešimt devynerių metų amžiaus, nesutepusi savo 
gero vardo, ne tam, kad dabar susikompromituočiau, jei čia net 
būtų veikiama dėl Didžiojo Mogolo imperijos. Mudu abu jau 
esame tokio amžiaus, kad nutuokiame, kaip ropės raunamos. Iš 
tikrųjų jūsų mintys visai netinka kunigui. Fi! Tai verta Fobla.š 

— Tai jūs esate skaičiusi Fobla? 

— Ne, pone abate, aš norėjau pasakyti Pavojingų ryšių ?. 

- A! Ši knyga kur kas dorovingesnė, - atsakė juokdamasis 
abatas. - Bet jūs mane laikote tokiu pat nedorėliu kaip ir kokį 
šių laikų jaunuolį! Aš tik norėjau jums... 

— Gal išdrįsite sakyti, kad nenorėjote man patarti žemų daly- 


kų? Argi tai neaišku? Jei tasai vaikinas — jis labai šaunus, sutin- 

ku - imtų man meilintis, tai jis nebegalvotų apie savo pussese- 
rę. Paryžiuje, aš žinau, kai kurios geros motinos šitaip pasiau- 
koja dėl savo dukterų laimės ir gerovės; bet mes esame provin- 
cijoje, pone abate. 

— Taip, ponia. 

- Ir, — kalbėjo ji toliau, - nei aš norėčiau, nei pats Adolfas 
norėtų kad ir šimto milijonų, įsigytų šitokia kaina... 

— Ponia, aš visai nekalbėjau apie šimtą milijonų. Tokios pa- 
gundos turbūt neatlaikytų nei mano, nei jūsų jėgos. Aš tik ma- 
nau, kad padori moteris, visai nepažeisdama savo garbės, gali 
sau leisti lengvai pakoketuoti, ir nieko blogo nebus, tai yra net 
jos pareiga draugijoje, ir... 

— Jūs manote? 

— Argi mes, ponia, neturėtume stengtis būti malonūs vieni 
kitiems? Atleiskite, nusišnypšiu... Tikinu jus, ponia, — varė jis to- 
liau, - kad svečias žiūrėjo į jus pro lornetą truputį meiliau negu į 
mane; bet aš atleidžiu jam, kad labiau gerbia grožį negu senatvę... 

— Aišku, - kalbėjo pirmininkas savo storu balsu, - kad ponas 
Paryžiaus Grandė atsiuntė savo sūnų į Somiūrą vedybų tikslais... 

- Bet tuo atveju brolėnas nebūtų nukritęs kaip bomba, - at- 
sakė notaras. 

— Tai nieko nereiškia, - tarė ponas de Grasenas, - tasai žmo- 
gynas yra slapukas. 

— Mano mielasis de Grasenai, aš ji, tą jauną vyrą, pakviečiau 
pietų. Teks tau nueiti ir pakviesti poną ir ponią de Larsonjerus 
ir ponus diu Otua su gražiąja panele diu Otua, savaime aiškų; 
kad tik ji tą dieną gražiai pasipuoštų! Motina iš pavydo ją taip 
neskoningai rengia! Tikiuosi, ponai, kad ir jūs pagerbsite mus 
savo atsilankymu, - pridūrė ji, sustabdydama palydovus ir 


kreipdamasi į abu Kriušo. 

- Štai jūs ir namie, ponia, — tarė notaras. 

Atsisveikinę su trejetu de Grasenų, trejetas Kriušo grįžo na- 
mo ir su provincijos žmonėms būdingu kruopštumu visapusiš- 
kai nagrinėjo didįjį šio vakaro įvykį, kuris pakeitė kriušotinin- 
kų ir grasenininkų tarpusavio santykius. Nuostabi sveika nuo- 
voka, saistanti šių didžiųjų apskaičiuotojų veiksmus, ir vieniems, 
ir kitiems pakuždėjo, kad tuo tarpu būtinai reikia visiems su- 
sivienyti prieš bendrą priešą. Argi nereikėjo bendromis jėgomis 
trukdyti Eženi pamilti pusbrolį, o Šarliui galvoti apie savo pusse- 
serę? Argi paryžietis galėtų atsispirti klastingoms insinuacijoms, 
pasaldytiems šmeižtams, pagiriamosioms apkalboms, naiviems 
neigimams, kurie nuolat ims aplink jį suktis ir visaip klaidinti? 

Kai keturi giminaičiai liko vieni salėje, ponas Grandė tarė 
savo brolėnui: 

- Reikia gulti. Per vėlu kalbėtis apie tuos reikalus, dėl kurių 
čia atvažiavot; rytoj rasime laiko. Mes čia pusryčiaujame aštuo- 
niomis. Dvyliktą užkandame truputį vaisių, kąsnelį duonos ir 
išgeriame stiklą baltojo vyno; paskui pietaujame, kaip ir pary- 
žiečiai, penktą valandą. Štai dienos tvarka. Jei norėsite apžiūrė- 
ti miestą ir apylinkes, būsite laisvas kaip vėjas. Jūs atleisite, jei 
reikalai ne visados man leis jus lydėti. Čia jūs galbūt visur išgir- 
site kalbant, kad aš esąs turtingas: ponas Grandė šioks, ponas 
Grandė toks! Tegu sau kalba: jų plepalai nepakenks mano kre- 
ditui. Bet iš tikrųjų aš neturiu nė vieno sū ir būdamas tokio am- 
žiaus dirbu kaip jaunas samdininkas, kuris turi tik prastą drož- 
tuvą ir porą tvirtų rankų. Galbūt netrukus jūs ir pats pamatysi- 
te, ko vertas ekiu, kai reikia jį savo prakaitu uždirbti. Ei Nano- 
na, žvakę! 

— Tikiuosi, brolėne, kad jūs rasite visa, ko jums reikės, - pasakė 
ponia Grandė, - bet jei ko trūktų, galėsite pašaukti Nanoną. 

— Brangioji teta, tai būtų per daug iš mano pusės; rodos, atsi- 
vežiau visa, ko man reikalinga. Leiskite palinkėti labos nakties 
jums, taip pat ir mano jaunajai pusseserei. 

Šarlis paėmė iš Nanonos rankų uždegtą žvakę, vaškinę An- 
žu žvakę, tamsiai geltonos spalvos, senstelėjusią krautuvėje ir 
tokią panašią į lajinę, jog ponas Grandė, negalėdamas vaizduo- 
tis, kad tokių daiktų esama jo namuose, nė nepastebėjo šito- 
kios prabangos. 

— Ašjjums parodysiu kelią, - tarė žmogynas. 

Užuot išėjęs iš salės pro duris po arka, Grandė iškilmingai 
perėjo koridorių, skiriant salę nuo virtuvės. Išorinės koridoriaus 
durys su dideliu ovaliniu stiklu turėjo saugoti, kad nesibrautų į 
vidų šaltis. Tačiau žiemą projas švilpdavo žvarbus vėjas, ir, nors 
salės durys buvo apkalinėtos, joje vos vos tesilaikydavo paken- 
čiama šilima. Nanona nuėjusi užsklendė vartus, užrakino salę 
ir paleido arklidėje vilkinį šunį, kuris lojo taip kimiai, lyg turė- 
damas laringitą. Tas neregėto piktumo gyvulys pripažino tik 
Nanoną. Šios dvi kaimiškos būtybės suprato viena antrą. Kai 
Šarlis pamatė nurudavusias ir aprūkusias sienas, laiptus su iš- 
trūnijusiais turėklais, drebančius nuo sunkių dėdės žingsnių, jo 
blaivėjimas vyko rinforzando. Jam atrodė, kad jis atsidūrė ant 
žvilgsniu, taip buvo apsipratusios su tais laiptais, jog nesupras- 
damos jo nustebimo priežasties tą žvilgsnį palaikė draugišku- 
mo išraiška ir atsakė malonia šypsena, kuri jį varė į neviltį. 

„Kurių velnių čia tėvas mane atsiuntė?“ — tarė jis pats sau. 

Užlipęs į pirmąją laiptų aikštelę, jis pamatė trejas duris, da- 
žytas raudona etruskine spalva, nesiskiriančias nuo dulkėtos 
sienos, apkaustytas ryškiomis geležinėmis juostomis su liepsnų 


pavidalo liežuviais galuose; tokie pat liežuviai buvo ir prie pail- 


Eženi Grande 5Z 


gos rakto skylės iš abiejų pusių. Vienos durys laiptų viršuje, į 
kambarį, esantį viršum virtuvės, aiškiai buvo užmūrytos. Tik- 
rai, į tą kambarį galėjai patekti tik per Grandė miegamąjį: tai 
buvojo kabinetas. Vienintelis langas, įleidžiąs šviesos iš kiemo, 
buvo apsaugotas didžiuliais geležiniais virbais. Niekam, net ir 
pačiai poniai Grandė, nebūdavo leidžiama ten įeiti; žmogynas 
norėjo čia būti vienas kaip alchemikas prie savo žaizdro. Čia, 
be abejo, buvo rūpestingai įrengta slėptuvė, čia buvo sukrauti 
nuosavybės dokumentai, čia kabojo svarstyklės luidorams sverti, 
čia naktimis ir slapčia būdavo rašomi kvitai, sąskaitos, apyskai- 
tos; verslo žmonės, matydami Grandė visados viskam pasiruo- 
šusį, galėdavo įsivaizduoti, kad jam patarnauja fėja ar demo- 
nas. Kai Nanona knarkdavo, jog net sienos drebėdavo, kai kie- 
me budėdamas žiovaudavo vilkinis šuo, kai ponia ir panelė 
Grandė kietai miegodavo, senasis kubilius, be abejo, ateidavo 
čia savo aukso glamonėti, myluoti, dėlioti, žarstyti, pilstyti. Sie- 
nos buvo storos, langinės — patikimos. Jis vienas turėjo raktą 
nuo šios laboratorijos, kurioje žiūrinėdavo planus su pažymė- 
tais vaismedžiais ir apskaičiuodavo savo vaisius iki daigelio, 
iki šakelės. Eženi kambarys buvo priešais užmūrytąsias duris. 
Toliau, aikštelės gale, buvo tėvų kambariai, užėmę visą namų 
priešakį. Ponios Grandė kambarys buvo greta Eženi kambario, 
į kurį patekdavai pro stiklines duris. Šeimininko miegamasis 
nuo žmonos kambario buvo atskirtas pertvara, o nuo paslap- 
tingojo kabineto - stora mūro siena. Tėtušis Grandė savo brolė- 
ną apgyvendino trečiajame aukšte, palėpėje viršum savo kam- 
bario, kad galėtų išgirsti, jei tasai įsigeistų vaikštinėti. Atėjusios 
į aikštelės vidurį, Eženi su motina pasibučiavo labnakčio; pas- 
kui, pasakiusios Šarliui keletą atsisveikinimo žodžių, kurie at- 
rodė šalti, bet iš tikrųjų buvo labai karšti mergaitės širdyje, nu- 


ėjo į savo kambarius. 

- Štai čia bus jūsų kambarys, brolėne, — tarė Šarliui tėtušis 
Grandė, atidarydamas duris. - Jei jums reikėtų išeiti, pašaukite 
Nanoną. Be jos, žinote ką, šuo suėstų jus nė neviauktelėjęs. Sal- 
džių sapnų. Labanakt. A! a! tos ponios jums pakūrė krosnį! — 
pridūrė jis. 

Tuo metu pasirodė didžioji Nanona, šildytuvu nešina. 

— Ogi čia dar kas! - sušuko ponas Grandė. - Ar jūs laikote 
mano brolėną gimdyve? Malonėk išnešti savo žarijas, Nanona. 

— Bet, pone, paklodės drėgnos, o šis ponas iš tikrųjų lepus 
kaip moteris. 

— Na, tiek to, jei jau taip užsimanei, - atsakė Grandė, pastū- 
mėdamas ją už pečių, - tik, žiūrėk, neuždek! 

Ir šykštuolis nulipo žemyn, kažką neaiškiai niurnėdamas. 

Šarlis apstulbęs sustojo tarp savo lagaminų. Paskui metė 
žvilgsnį į palėpės sienas, išmuštas geltonu popierium su gėlių 
puokštėmis panašiai kaip užmiesčio smuklėse; į kalkinio akyto 
akmens židinį, kuris jau vien dėl savo išvaizdos nupurtė šalčiu; 
į geltonojo medžio kėdes, kurios buvo papuoštos lakuotomis 
nendrėmis ir, rodės, turėjo daugiau nei po keturis kampus; į 
atdarą naktinę spintelę, kurioje būtų galėjęs tilpti nedičkis vy- 
rukas; į nutriušusį apvedžiotais kraštais kilimą, patiestą prie lo- 
vos su baldakimu, kurio gelumbinės marškos virpėjo kandžių 
sugraužtos, tarytum tuoj ims ir nukris, - visa tai apžiūrėjęs, jis 
rimtai pažvelgė į didžiąją Nanoną ir tarė jai: 

— Tai kaip, mano miela, ar aš tikrai esu pas poną Grandė, 
buvusį Somiūro merą, pono Paryžiaus Grandė brolį? 

— Taip, pone, pas labai malonų, labai meilų, labai puikų po- 
ną. Ar nereikia jums padėti iškraustyti lagaminus? 

— Dievaži, labai norėčiau, mano senasis grenadieriau! O gal 


tarnavai kartais 1mperatoriaus gvardijos laivyne? 

— Oho ho! - sušuko Nanona. - O kas yra tasai gvardijos lai- 
vynas? Ar koks sūdytas daiktas? Ar vandenyje plauko? 

- Suieškokite mano chalatą; jis šitame lagamine. Štai raktas. 

Nanona be galo nustebo pamačiusi žalią šilkinį chalatą su 
auksinėmis gėlėmis ir antikiniais piešiniais. 

- Jūs jį apsivilksite guldamas? - paklausė ji. 

- Taip. 

- Švenčiausioji Mergele! Koks gražus iš jo būtų užtiesalas ant 
altoriaus! Mano mieliausias ponuli, atiduokite jį bažnyčiai: tuojūs 
išgelbėsit savo sielą, o tas drabužis ją pražudys. O! Koks jūs dailu- 
tis, šitai apsivilkęs! Einu pašauksiu panelę pasižiūrėti į jus. 

- Na gerai, Nanona, jei jau esate Nanona, malonėkite patylė- 
ti! Leiskite man gulti, o daiktus aš susitvarkysiu rytoj; bet jei 
mano chalatas jums patinka, tai jūs išgelbėsite savo sielą. Aš 
esu pernelyg geras krikščionis, todėl neatsisakysiu jums palikti 
jį išvykdamas, ir jūs galėsite daryti su juo, ką tinkama. 

Nanona sustingo vietoje, žiūrėdama į Šarlį - nebedrįso tikėti 
jo žodžiais. 

- Atiduoti man tokią grožybę! - pasakė ji išeidama. - Jis jau 
sapnuoja, tasai ponaitis. Labanakt. 

— Labanakt, Nanona. 

„Ko gi aš čia atvykau? - klausė save Šarlis migdamas. - Ma- 
no tėvas nėra kvailys - ši kelionė turi turėti kokį nors tikslą. Tss! 
„Rytoj rimtieji reikalai“, sakydavo kažkoks graikų mulkis“. 

„Švenčiausioji Mergele! Koks jis mielas, tas mano pusbro- 
lis“, - kalbėjo sau Eženi, pertraukdama poterius, kurie tą vaka- 
rą taip ir liko nebaigti. 

Ponia Grandė guldama visai nieko negalvojo. Pro pertvaros 
duris girdėjo, kad šykštuolis vaikščioja po savo kambarį. Kaip 


ir visos bailios moterys ji gerai buvo ištyrusi savo viešpaties bū- 

dą. Kaip žuvėdra numato perkūniją, taip ir ji iš nepastebimų 
ženklų nujautė tą vidinę audrą, kuri siautė Grandė sieloje, ir 
gulėjo lyg negyva - taip ji paprastai tokiais atvejais sakydavo. 
Grandė žiūrėjo į kabineto duris, jo įsakymu apmuštas iš vidaus 
geležine skarda, ir kalbėjo sau: 

„Kokia keista mintis kilo mano broliui atsiųsti man savo vai- 
ką! Puikus palikimas! Aš nė dvidešimt ekiu negaliu duoti. Bet 
ką gi reiškia dvidešimt ekiu šitam dabitai, kuris per lornetą taip 
apžiūrinėjo mano barometrą, lyg norėdamas jį sukūrenti!" 

Mąstydamas apie šito skausmingo testamento pasekmes, Gran- 
dė gal labiau buvo susijaudinęs negu jo brolis jį rašydamas. 

„Ir šitas aukso rūbas tikrai bus mano?.." - pasakė sau Nano- 
na ir užmigo apsigaubusi savo altoriaus užtiesalu, pirmą kartą 
gyvenime svajodama apie gėles, kilimus, šilkus kaip kad Eženi 
apie meilę. 

Skaisčiame ir vienodame mergaičių gyvenime ateina 
džiaugsminga valanda, kai saulė savo spinduliais nušviečia jų 
sielą, kai gėlė išreiškia jų mintis, kai širdies dūžiai suteikia pro- 
tui karšto vaisingumo ir neaiškūs troškimai pavirsta mintimis: 
nekaltų svajonių ir saldaus džiugesio diena! Kai vaikai prade- 
da matyti, jie šypsosi; kai mergaitei švysteli meilė, ji šypsosi, 
kaip šypsojosi būdama vaikas. Jei šviesa yra pirmoji gyvenimo 
meilė, tai argi meilė nėra širdies šviesa? Eženi atėjo laikas aiš- 
kiai regėti šios žemės daiktus. Ankstyva kaip ir visos provinci- 
jos mergaitės ji atsikėlė, pasimeldė ir ėmė rengtis - tasai darbas 
dabar įgijo jai tam tikros prasmės. Pirmiausia susišukavo kašto- 
ninius plaukus, labai stropiai susisuko ant viršugalvio storas 
kasas, stengdamasi, kad neatsiskirtų nė vienas plaukelis, ir taip 
sutvarkė šukuoseną, jog dar labiau paryškino baimingą savo 


veido nekaltumą, suderindama apdaro paprastumą su linijų nai- 

vumu. Keletą kartų plaudamasi rankas tyrame vandenyje, nuo 
kurio oda tampa standri ir raudona, ji žiūrėjo į jas, gražias, ap- 
valias, ir klausė savęs, ką gi daro pusbrolis, kad jo rankos tokios 
švelnios, baltos, nagai taip puikiai nudailinti. Ji užsimovė nau- 
jas kojines ir savo geriausius batelius. Stipriai susiveržė lieme- 
nę, nepraleisdama nė vienos kilpelės. Pagaliau pirmą kartą gy- 
venime panorusi pasirodyti daili, pasijuto laiminga turinti nau- 
ją, gerai pasiūtą suknelę, kuri jai tiko. Kai tualetas buvo baigtas, 
ji išgirdo mušant bažnyčios bokšto laikrodį ir nustebo, kad dar 
tik septynios valandos. Trokšdama turėti pakankamai laiko gra- 
žiai apsirengti, ji atsikėlė per daug anksti. Nemokėdama meno 
dešimt kartų taisyti tą pačią garbaną ir tyrinėti jos daromą įspū- 
dį, Eženi visai paprastai susidėjo rankas ant krūtinės, atsisėdo 
prie lango ir ėmė žiūrėti į kiemą, į ankštą sodą ir į aukštas, vir- 
šum jo stūksančias terasas: vaizdas melancholiškas ir ribotas, 
betjam netrūko paslaptingo grožio, kuris būdingas nuošalioms 
vietoms ar laukinei gamtai. Šalia virtuvės buvo šulinys su ak- 
meniniu rentiniu ir skridiniu, įtvirtintu išlenktame geležies dvi- 
šakyje, apie kurį pynėsi nuvytusios, paraudusios, vasaros kait- 
rų nudegintos vynmedžio šakelės; nuo čia vingrus medelis pa- 
siekė sieną, prikibo prie jos, slinko išilgai namą ir sustojo ant 
malkinės, kur malkos gulėjo kruopčiai sukrautos kaip bibliofilo 
knygos. Kiemo grindinys buvo juosvos spalvos, ilgainiui atsi- 
radusios nuo kerpių, žolių ir per mažo judėjimo. Storos sienos 
rodė žalius tinko marškinius, išvingiuotus ilgais rudais brėžiais. 
Pagaliau aštuonios laiptų pakopos, kurios kilo kiemo gilumoje 
ir vedė sodo vartelių link, buvo apirusios ir apžėlusios aukšta 
žole tartum riterio kapas, našlės supiltas kryžiaus karų laikais. 
Viršum sukiužusios akmenų papėdės buvo medinė sutrūniju- 


sių pinučių tvorelė, nuo senumo beveik sugriuvusi, apie kurią 

laisvai pynėsi vijokliniai augalai. Abiejose žaiginių vartelių pu- 
sėse sviro kreivos dviejų nunykusių obelų šakos. Trys lygiagre- 
tės alėjos, pabarstytos smėliu ir atskirtos keturkampėmis aikš- 
telėmis, pakraščiais prisodintomis bukmedžių, sudarė šį sodą, 
terasos apačioje kertamą liepų eilės. Viename gale - aviečių krū- 
mai, kitame - didžiulis lazdynas, nuleidęs šakas iki kubiliaus 
kabineto. Giedra diena ir skaisti rudens saulė, būdinga Luaros 
pakrantėms, pradėjo tirpdyti šerkšną, kuriuo naktis buvo nu- 
barsčiusi vaizdingus pavidalus: sienas ir augalus, puošiančius 
sodą ir kiemą. 

Daiktai, anksčiau tokie paprasti, dabar, jai rodės, dvelkė vi- 
siškai nauju žavesiu. Tūkstančiai neaiškių minčių budo jos sie- 
loje ir juo gausėjo, juo daugiau lauke skleidėsi saulės spindulių. 
Pagaliau jos širdyje suvirpėjo tas neaiškus, neapibrėžiamas sma- 
gumas, kuris apgaubia dvasinę būtybę, kaip debesis apgaubia 
materialų daiktą. Jos mintys derinosi su šio savotiško peizažo 
smulkmenomis ir su gamtos harmonija. Kai saulė pasiekė vieną 
sienos sklypelį, nuo kurio sviro tankūs Veneros paparčio lape- 
liai besikeičiančių lyg karvelio gurklio spalvų, dangiški vilties 
spinduliai nušvietė Eženi ateitį, ir nuo šios valandos jai patiko 
žiūrėti į tą sienos sklypelį, į blyškias gėles, mėlynus varpelius ir 
suvytusias žoles, į kurias įsipynė malonus prisiminimas, tar- 
tum iš vaikystės atėjęs. Šlamesys, kurį šitame skardžiame kie- 
me kėlė kiekvienas nuo šakelės atitrūkstąs lapas, skambėjo lyg 
atsakas į slaptus mergaitės klausimus, ir ji būtų čia išbuvusi vi- 
są dieną nepastebėdama, kad valandos bėga. Paskui ją apėmė 
begalinis susijaudinimas. Ji skubiai pašoko, atsistojo prieš veid- 
rodį ir pažvelgė į save, kaip sąžiningas autorius žvelgia į savo 


kūrinį, norėdamas iškritikuoti ir išplūsti save. 

„Aš nesujam pakankamai graži!“ — tokia buvo Eženi mintis, 
mintis kukli ir skaudi. Vargšė mergaitė nebuvo sau teisinga, bet 
kuklumas arba, tikriau, nedrąsa yra viena pirmųjų jaunos mer- 
gaitės dorybių. Tiesa, Eženi buvo stipraus sudėjimo, kaip pa- 
prastai esti smulkiosios buržuazijos vaikai, kurių grožis atrodo 
vulgarus; bet nors ji panėšėjo į Milo Venerą, jos formos buvo 
sutaurintos švelnaus krikščioniško jausmo, nuskaidrinančio mo- 
terį ir suteikiančio jai tam tikro pranašumo, nežinomo senovės 
skulptoriams. Ji turėjo didoką galvą, vyrišką, bet dailią kaktą 
kaip Fidijaus Jupiterio ir pilkas akis, kuriose atsispindėjo visas 
jos skaistus gyvenimas, suteikęs joms ryškų blizgesį. Jos apskri- 
to, kadaise tyro ir rausvo veido bruožai buvo pašiurkštėję nuo 
raupų, bet gana švelnių, nes jie nepaliko pėdsakų, tik oda buvo 
tapusi nebe tokia aksominė, bet vis dėlto tebebuvo dar tokia 
švelni ir plonutė, jog tyras motinos bučinys akimirką palikdavo 
joje rausvą dėmelę. Nosis buvo kiek per stambi, bet derėjo su 
sodriai raudonomis, tūkstančiais ruoželių išbraižytomis lūpo- 
mis, kurios reiškė nuoširdų mergaitės gerumą. Jos kaklas buvo 
tobulai apskritas. Iškili krūtinė, rūpestingai pridengta, viliojo 
žvilgsnius ir žadino svajas; be abejo, dėl savo paprasto tualeto ji 
neatrodė labai grakšti, bet Žžinovams šios aukštos figūros ne- 
lankstumas turėjo atrodyti žavingas. Eženi, didelė ir tvirta, ne- 
turėjo to dailumo, kuris patinka miniai, bet buvo graži tuo grei- 
tai pajuntamu grožiu, kuriuo žavisi tiktai menininkai. Tapyto- 
jas, kuris šiame pasaulyje ieško tipo dangiškai Marijos skaisty- 
bei, kuris žvelgdamas į kiekvieną moterį trokšta pamatyti tas 
kuklias ir išdidžias akis, įmintas Rafaelio, tas nekaltas linijas, 
kurias įsigyti arba išlaikyti galima tik krikščionišku ir skaisčiu 
gyvenimu, - tapytojas, pamilęs šį tokį retą modelį, Eženi veide 


staiga būtų pastebėjęs igimtą kilnumą, apie kurį jinai pati nė 

nenutuokia, pro jos ramią kaktą būtų įžvelgęs visą meilės pa- 
saulį, o jos akių formoje, jos blakstienų lenktume - kažką die- 
viška. Jos galvos apybrėžos, jos bruožai, kurių niekad nebuvo 
keitusi nei varginusi juslinio pasitenkinimo išraiška, buvo pa- 
našūs į akiračio linijas, švelniai įsibrėžusias ramių ežerų toliuo- 
se. Šis ramus veidas, spalvingas, apsuptas šviesos, lyg ką tik 
prasiskleidusi puiki gėlė, gaivino dvasią, dvelkė jame atsispin- 
dinčios tyros sąžinės žavumu ir traukė į save žvilgsnį. Eženi 
dar tebebuvo tame gyvenimo krante, kur žydi vaikystės iliuzi- 
jos, kur skinamos saulutės su vėliau jau nebepatiriamu džiaugs- 
mu. Ir štai, žiūrinėdama save veidrody, ji tarė sau, dar nežino- 
dama, kas yra meilė: 

„Aš per daug negraži, jis nekreips į mane dėmesio!“ 

Paskui ji pravėrė savo kambario duris į laiptus ir iškišo gal- 
vą, norėdama pasiklausyti garsų namuose. 

„Jis dar nesikelia“, - pagalvojo girdėdama, kaip Nanona at- 
sikėlusi kosti ir kaip toji sąžininga mergina vaikštinėja šen ir 
ten, šluoja salę, kuria ugnį, pririša šunį ir kalba su gyvuliais ar- 
klidėje. Tuoj pat Eženi nulipo žemyn ir nubėgo pas Nanoną, 
kuri melžė karvę. 

— Nanona, mano gerute Nanona, paruošk grietinėlės pus- 
broliui prie kavos. 

— Bet, panele, apie tai reikėjo pagalvoti vakar, - atsakė Na- 
nona, pratrūkusi garsiu juoku. - Negaliu paruošti grietinėlės. 
Jūsų pusbrolis meilutis meilutis, iš tikrųjų meilutis. Jūs nematė- 
te, kaip jis atrodė su šilkiniu chalatu, auksu siuvinėtu. O aš jį 
mačiau! Ir baltinius jis nešioja plonyčius kaip klebono kamža. 

— Nanona, tai iškepk mums paplotėlių. 

— O kas gi man duos malkų ir miltų, ir sviesto? - atsakė Na- 
nona, kuri kaip Grandė ministras pirmininkas, kartais įgydavo 


milžiniškos reikšmės Eženi ir jos motinos akyse. - Gal turėčiau 

apiplėšinėti šeimininką, kad galėčiau pavaišinti jūsų pusbrolį? 
Paprašykite sviesto, miltų, malkų, jukjis jūsų tėvas, jis gali jums 
duoti. Ana, kaip tik nulipa apžiūrėti mitalo dalykų... 

Eženi, išgirdusi, kaip dreba laiptai po tėvo kojomis, spruko 
išsigandusi į sodą. Ji jau patyrė, kas tai yra ta didelė gėda ir tas 
ypatingas laimės pojūtis, kuris, gal ne be pagrindo, mus skatina 
manyti, kad tai, ką mes galvojame, yra įrašyta mūsų kaktoje ir 
krinta kitiems į akis. Išvydusi pagaliau visą savo namų skurdu- 
mą, vargšė mergaitė pajuto savotišką apmaudą, kad negali jų 
suderinti su savo pusbrolio elegantiškumu. Ji karštai troško ką 
nors pusbroliui padaryti, bet ką - nė pati nežinojo. Būdama nai- 
vi ir tiesi, pasidavė savo angeliškai prigimčiai ir neabejojo nei 
savo įspūdžiais, nei jausmais. Vien pusbrolio išvaizda jai paža- 
dino įgimtus moters polinkius, ir jie turėjo juo labiau pasireikš- 
ti, kad dvidešimt trejų metų Eženi buvo visiškai subrendusi ir 
dvasia, ir kūnu. 

Pamačiusi tėvą, ji pirmą kartą pajuto širdyje siaubą, supra- 
to, kad tai jos likimo viešpats, ir manė nusikalstanti, nutylėda- 
ma kai kurias savo mintis. Ji ėmė vaikščioti greitais žingsniais ir 
stebėjosi, kad kvėpuoja grynesniu oru, kad jaučia labiau gaivi- 
nančius saulės spindulius ir kad semiasi iš jų dvasinės šilimos, 
naujo gyvenimo. Kai ji svarstė, kuria gudrybe gauti paplotėlių, 
tarp didžiosios Nanonos ir Grandė kilo ginčas, taip retai tarp jų 
pasitaikąs kaip kad kregždės žiemą. Apsiginklavęs raktais, žmo- 
gynas atėjo atseikėti dienos maisto davinio. 

— Ar nuo vakar liko duonos? - paklausė jis Nanoną. 

— Nė trupinėlio, pone. 

Grandė paėmė didelį apskritą kepalą, storai apibertą miltais, 
iškeptą plokščioje pintinėje, kokias Anžu provincijos moterys var- 
toja kepimui, ir jau norėjo jį perriekti, bet Nanona jam tarė: 

- Šiandien mes penkiese, pone. 

— Tiesa, - atsakė Grandė, - bet tavo kepalas sveria šešis sva- 
rus, turėtų dar likti. O be to, tie Paryžiaus jaunikaičiai, pamaty- 
Si, visai nevalgo duonos. 

— Arjie valgo tik fripą? - paklausė Nanona. 

Anžu provincijoje frippe, tarmiškas žodis, reiškia visa tai, kas 
yra tepama ant duonos, pradedant sviestu - tai paprasčiausias 
fripas, ir baigiant persikų uogiene - pačiu prašmatniausiu fri- 
pu; visi, kas vaikystėje nulaižydavo fripą ir palikdavo duoną, 
supras šio posakio reikšmę. 

— Ne, -atsakė Grandė, - jie nevalgo nei fripo, nei duonos. Jie 
elgiasi beveik taip kaip nuotakos prieš jungtuves. 

Pagaliau labai šykščiai paskyręs kasdienį maisto davinį, žmo- 
gynas jau norėjo eiti į vaisių sandėlį, nepamiršdamas vis dėlto 
užrakinti savo maisto atsargų spintos, bet Nanona jį sustabdė 
sakydama: 

— Pone, duokite man dabar miltų ir sviesto, iškepsiu vaikams 
paplotėlių. 

— Ar tik tu nenori apiplėšti namų dėl mano brolėno? 

— Aš ne daugiau mąstau apie jūsų brolėną kaip apie jūsų 
šunį, ne daugiau kaip jūs pats apie jį... Štai malonėjate man duoti 
tik šešis gabalėlius cukraus, o man reikia aštuonių! 

— Še tau! Nanona, aš niekad nemačiau tavęs tokios! Ar tau 
galvoje nebegerai?! Galgi tu čia šeimininkė? Daugiau kaip šešių 
gabalėlių negausi. 

— Na, ojūsų brolėnas? Kuo gi jis pasisaldins kavą? 

— Dviem gabalėliais; aš pats apsieisiu ir be cukraus. 

— Jūs apsieisite be cukraus! Tokiame amžiuje! Geriau jau aš 
iš savo kišenės jums nupirksiu. 

— Nesikišk ne į savo reikalus. 

Nors kaina buvo nedidelė, cukrus kubiliaus akyse visad bu- 
vo brangiausia kolonijinė prekė, vis dar jam kainuojanti šešis 

frankus svaras. Būtinybė taupyti cukrų, atsiradusi Imperijos lai- 
kais, virto nekintamu jo įpročiu. 

Visos moterys, net pačios kvailiausios, moka gudrauti, kai 
nori pasiekti, ko joms reikia: Nanona paliko cukraus klausimą 
ir griebėsi kovoti dėl paplotėlių. 

— Panele, - sušuko ji pro langelį, - juk jūs norite paplotėlių? 

— Ne, ne, - atsiliepė Eženi. 

— Tiek to, Nanona, - tarė Grandė, išgirdęs dukters balsą, - še! 

Jis atidarė miltų skrynią, įpylė jai saikelį ir pridėjo keletą un- 
cijų sviesto prie jau atskirto gabalo. 

— Reikia malkų krosniai pakurti, — tarė nenumaldomoji 
Nanona. 

— Na gerai, imk, kiek tau reikia, - atsakė jis liūdnai, - bet 
tada iškepk mums vaisių pyragą ir visus pietus išvirk krosnyje; 
tada nereikės dukart kūrenti. 

— Tai jau! - šūktelėjo Nanona. - Man tonė sakyti nereikia! 

Grandė beveik tėviškai pažvelgė į savo ištikimą ministrą. 

— Panele, - sušuko virėja, — turėsime paplotėlių! 

Tėtušis Grandė grįžo su vaisiais ir prikrovė pilną lėkštę ant 
virtuvės stalo. - 

— Pažiūrėkite, pone, - tarė jam Nanona, - kokie dailūs jūsų 
brolėno batai. Žiūrėkit, kokia oda ir kaip jie kvepia! Kuo gi jie 
valomi? Gal juos pavalyti jūsų tepalu su kiaušiniu? 

— Ne, Nanona, manau, kad kiaušininis tepalas sugadintų to- 
kią odą. Tu jam geriau pasakyk nežinanti, kaip valyti tymo odą... 
taip, čia tymas; jis pats nusipirks Somiūre ir tau parneš tiems 
batams tepalo. Girdėjau, į jų tepalą dedama cukraus, kad ge- 
riau blizgėtų. 

— Vadinasi, jį galima valgyti? - tarė tarnaitė, prisikišusi ba- 
tus prie nosies. — Tai, tai! Jie kvepia kaip ponios odekolonas! O, 


kaip juokinga! 

— Juokinga? - atsakė šeimininkas. — Tau atrodo juokinga iš- 
mesti batams daugiau pinigų, negu vertas pats jų nešiotojas! 

— Pone, - tarė ji, kai šeimininkas atėjo antrąkart, jau uždaręs 
vaisių sandėlį, - gal leisite vieną ar dukart per savaitę paduoti 


sultinio dėl jūsų... 


— Gerai. 
— Reikės LA mėsinę. c8 731) 


— Nė nemanyk; išvirsi mums paukštienos sultinio, fermeriai 
tau prineš sočiai. Einu pasakysiu Kornuajė, kad prišaudytų man 
varnų. Iš šitų paukščių verdamas geriausias sultinys pasaulyje. 

— O ar tiesa, pone, kad jos lesa numirėlius? 

— Tu kvaila, Nanona! Jos, kaip ir visi kiti, lesa tai, ką randa. O 
mes patys ar negyvename iš numirėlių? Kas gi yra palikimas? 

Tėtušis Grandė, nebeturėdamas ko paliepti, išsitraukė laik- 
rodį ir pamatęs, kad iki pusryčių dar turi pusvalandį laiko, pa- 
siėmė skrybėlę, nuėjęs pabučiavo dukterį ir tarė jai: 

— Gal nori pasivaikščioti Luaros pakrantėmis po mano pie- 
vas? Turiu ten šį tą padaryti. 

Eženi nuėjo užsidėti šiaudinės skrybėlės su rausvos taftos 
pamušalu; paskui tėvas su dukteria nusileido vingiuota gatve 
iki aikštės. 

— Kur taip anksti keliaujate? - paklausė notaras Kriušo, suti- 
kęs Grandė. 

- Šio to pažiūrėti, - atsakė žmogynas, įspėjęs savo bičiulio 
ankstyvo pasivaikščiojimo tikslą. 

Kai tėtušis Grandė eidavo „šio to pažiūrėti“, notaras iš patir- 
ties Žinojo, kad visada teks ir jam šį tą laimėt, ir nuėjo drauge. 

— Eime, Kriušo, - tarė Grandė notarui. - Jūs esate mano drau- 
gas; aš jums tuoj parodysiu, kaip kvaila sodinti geroje žemėje 


tuopas... 

— Vadinas, jūs laikote niekais šešiasdešimt tūkstančių fran- 
kų, kuriuos gavote už paluarės pievų tuopas? - paklausė ponas 
Kriušo, išplėtęs akis. - Ir pasisekė gi jums! Iškirsti medžius kaip 
tik tuo metu, kai Nante trūko baltmedžio, ir parduoti po trisde- 
šimt frankų! 

Eženi klausėsi nenujausdama, kad iškilmingiausia jos gyve- 
nimo valanda jau visai arti ir kad notaras duos tėvui progą pa- 
skelbti jai savo tėvišką ir valdovišką sprendimą. Grandė atėjo 
prie savo puikių pievų Luaros pakrantėje, o ten trisdešimt dar- 
bininkų valė, pylė žemes ir lygino tas vietas, kuriose pirma au- 
go tuopos. 

- Pažiūrėkite, pone Kriušo, kiek žemės užima kiekviena tuo- 
pa, - tarė jis notarui. - Žanai! - sušuko darbininkui. - Pa... pa... 
pamatuok sieksniu vi... vi... visom kryptim. 

— Keturi kartai po aštuonias pėdas, - baigęs matuoti, atsakė 
darbininkas. 

- Trisdešimt dvi pėdos nuostolio, - tarė Grandė notarui Kriu- 
šo. - Šitoje linijoje turėjau tris šimtus tuopų, ar ne taip? Vadinas, 
trys Š... Š... šimtai kartų p... po trisdešimt d... dvi pė... pėdas man 
a... a... a... atėmė pe... e... enkis šimtus ryšulių šieno; pridėkite dar 
du kartus tiek pakraščiais - penkiolika šimtų; vidurinės linijos po 
tiek pat - sakykim, tū... tū... tūkstantis šie... e... no ryšulių. 

— Gerai, - tarė Kriušo, norėdamas padėti bičiuliui, - tūkstan- 
tis tokio šieno ryšulių kainuoja apie šešis šimtus frankų. 

— Te... te... te... teisingiau d... d... dvylika šimtų, nes t... tris 
ke... e... turis šimtus frankų duoda atolas. Na štai, pa... pa... pa... 
paskaičiuokit: d... d... d... dvylika šimtų frankų į metus p... p... 
per keturiasdešimt metų... d... duoda su nuo... nuo... nuošim- 
čiais, ka... a... kaip žinote... 


- Susidarytų šešiasdešimt tūkstančių frankų, - tarė notaras. 

— Ašir sakau! Ti... ti... tik še... še... šešiasdešimt tūkstančių! O 
juk, - kalbėjo jau nebemikčiodamas vynininkas, - du tūkstan- 
čiai keturiasdešimtmetinių tuopų man neduotų penkiasdešim- 
ties tūkstančių frankų. Tai ir nuostolis. Aš tai suradau, aš! - kal- 
bėjo Grandė, kivirkšniai pasišiaušęs. — Žanai, - varė jis toliau, — 
užpilk visas duobes, tik palik nuo Luaros pusės; ten auginsime 
tas tuopas, kurias aš nupirkau. Kai pasodinsime jas prie upės, 
jos maitinsis valdžios sąskaita, - pridūrė atsigręždamas į Kriu- 
šo, ir jo nosies gumbas lengvai sujudėjo; tai reiškė ironiškiausią 
šypseną. 

— Aiškus dalykas, tuopas reikia sodinti tik liesoje žemėje, — 
tarė Kriušo, nustebintas Grandė apskaičiavimų. 

— T-a-i-p, pone, - pašaipiai atsakė kubilius. 

Eženi, kuri žiūrėjo į didingą Luaros vaizdą ir neklausė tėvo 
apskaičiavimų, sukluso išgirdusi, kaip Kriušo pasakė savo 
klientui: 

— Tai ką, žentą iš Paryžiaus parsikvietėte? Visas Somiūras 
apie tai tik ir kalba, apie tą jūsų brolėną. Ar greit aš gausiu su- 
daryti jungtuvių sutartį, tėtuši Grandė? 

- Jū... ū... ū... ūs a... a... anksti i... i... išėjot m... m... an tai 
pasakyti, - vėl pradėjo mikčioti Grandė, palydėdamas savo žo- 
džius nosies gumbo judesiu. - Na, gerai, senas dr... dr... drauge, 
būsiu atviras ir pasakysiu jums tai, ką no... 0... o... rite Ži... žino- 
ti. Man, ma... a... a... tote, ge... geriau būtų į... į... įmesti savo d... 
d... dukrą į Luarą, negu ją a... a... atiduoti bro... 0... lėnui; ga... 
ga... galite tai pa... pa... paskelbti. Bet ne, tegu sau žmo... o... nės 
ple... plepa. 

Toks atsakymas pritrenkė Eženi. Tolimos viltys, kurios buvo 
bepradedančios skleistis jos širdyje, staiga pražydo, išryškėjo ir 


sudarė vainiką gėlių, kurias ji dabar išvydo pakirstas ir tysan- 


Eženi Grandė 71 


čias žemėje. Nuo vakar vakaro ji prisirišo prie Šarlio visais lai- 
mės saitais, kurie jungia sielas; nuo šios dienos tuos saitus turė- 
jo sustiprinti kančia. Argi ne kilni moters paskirtis labiau jung- 
tis su kančios didybe negu su laimės puikumais? Kaip galėjo 
užgesti tėviški jausmai jos gimdytojo širdies gelmėse? Kuo gi 
buvo nusikaltęs Šarlis? Neįspėjami klausimai! Jos bundančią 
meilę, jos didžiąją paslaptį jau gaubė kitos paslaptys. Ji grįžo 
drebančiomis kojomis ir parėjusi į seną, tamsią gatvę, kuri ne- 
seniai atrodė jai tokia saulėta, pamatė ją dabar liūdną; Eženi 
ėmė kvėpuoti melancholija, kuria tą gatvę pažymėjo laikas ir 
įvykiai. Jai nebetrūko jokių meilės pamokų. Kai liko keli žings- 
niai iki namų, ji aplenkė tėvą ir pasibeldusi laukė jo prie durų. 
Bet Grandė, pamatęs notaro rankoje laikraštį dar su banderole, 
paklausė: 

— Kaip paskolos lakštai? 

- Jūs nenorite manęs paklausyti, Grandė, - atsakė Kriušo. — 
Pirkite juos greičiau, dar galima per dvejus metus laimėti po dvi- 
dešimt nuo šimto; neskaitant puikių nuošimčių, penki tūkstančiai 
livrų pajamų už aštuoniasdešimt tūkstančių frankų. Lakštai par- 
duodami po aštuoniasdešimt frankų penkiasdešimt santimų. 

— Pažiūrėsim, - atsakė Grandė, trindamas smakrą. 

— Dieve mano! - sušuko notaras. 

— Kas? — paklausė Grandė tuo metu, kai Kriušo pakišo jam 
laikraštį sakydamas: 

- Perskaitykite šį straipsnelį. 

„Ponas Grandė, vienas labiausiai gerbiamų Paryžiaus prekybinin- 
kų, apsilankęs kaip paprastai biržoje, vakar nusišovė. Jis iš anksto nu- 
siuntė Atstovų riimų pirmininkui atsistatydinimo pareiškimą, taip 
pat atsistatydino iš komercinio tribunolo teisėjo pareigų. Jį pražudė 


ponų Rogeno ir Sušė — jo biržos maklerio ir jo notaro — bankrotai. 


72 Honorė de Balzac 


Ponas Grandė, būdamas toks gerbiamas ir turėdamas tiek kredito, be 
abejo, būtų radęs paramos Paryžiaus komerciniuose sluoksniuose. Ten- 
ka apgailestauti, kad šis garbingas žmogus pasidavė pirmam nevilties 
smūgiui...“ ir tt. 

— Aš tai Žinojau, - pasakė senasis vynininkas notarui. 

Nuo tų žodžių ponas Kriušo pastiro; nors jis, kaip notaras, 
nebuvo jautrus, vis dėlto jam kūnas pagaugais nuėjo pagalvo- 
jus, kad Paryžiaus Grandė galbūt veltui maldavo Somiūro Gran- 
dė milijonų. 

— Ojo sūnus vakar buvo toks linksmas?.. 

- Jis dar nieko nežino, - taip pat ramiai atsakė Grandė. 

— Sudieu, pone Grandė, - tarė Kriušo; jis viską suprato ir 
nuėjo nuraminti pirmininko de Bonfono. 

Įėjęs į vidų, Grandė rado pusryčius jau paruoštus. Ponia 
Grandė, kuriai Eženi puolė ant kaklo, bučiuodama ją su tuo ypa- 
tingu įkarščiu, kurį mums sukelia slaptas sielvartas, jau sėdėjo 
savo paaukštintoje kėdėje ir mezgėsi rankoves žiemai. 

— Galite valgyti, - tarė Nanona, galvotrūkčiais leisdamasi 
laiptais, - berniukas miega kaip angelėlis. Koks jis mielas už- 
merktomis akimis! Buvau įėjusi. Pašaukiau jį. Kur tau! Nė krust! 

- Tegul sau miega, - tarė Grandė, - vis tiek pabus šiandien 
pakankamai anksti sužinoti blogų naujienų. 

— Kas atsitiko? — paklausė Eženi, įsidėdama į kavą du mažy- 
čius, nežinia po kiek gramų sveriančius cukraus gabalėlius, ku- 
rių žmogynas laisvalaikiu pats prikapodavo. Ponia Grandė, ne- 
drįsdama klausti, pažvelgė į vyrą. 

— Jo tėvas nusišovė. 

— Mano dėdė?.. - pralemeno Eženi. 

— Vargšas jaunuolis! - sušuko ponia Grandė. 


— Taip, vargšas, - atsiliepė Grandė, - neturi nė skatiko. 


Eženi Grandė 73 


— O miega sau, lyg būtų pasaulio karalius, - pasakė švelniai 
Nanona. 

Eženi paliovė valgiusi. Jai suspaudė širdį taip, kaip suspau- 
džia moteriai, kai pirmoji užuojauta dėl mylimo žmogaus ne- 
laimės užplūsta ją visą. Ji pravirko. 

— Juk tu nepažinai savo dėdės, tai ko gi verki? - tarė jai tėvas, 
pažvelgęs įją tuo alkano tigro žvilgsniu, kuriuo turbūt žiūrėda- 
vo į savo aukso krūvas. 

— Bet, pone, - atsiliepė tarnaitė, - kas gi negailėtų to vargšo 
jaunuolio, kuris miega lyg užmuštas, nežinodamas savo likimo. 

— Aš ne su tavim kalbu, Nanona. Laikyk liežuvį! 

Tą valandėlę Eženi suprato, kad mylinti moteris turi visuo- 
met slėpti savo jausmus. Ji nieko neatsakė. 

— Kol pareisiu, jūs, ponia Grandė, tikiuosi, jam nieko nepra- 
sitarsite, - kalbėjo toliau senis. - Reikia nueit pasakyti, kad išly- 
gintų griovį mano pievose prie kelio. Grįšiu dvyliktą, priešpie- 
čių, ir pats pakalbėsiu su brolėnu apie jo reikalus. O tau, panele 
Eženi, jeigu verki to dabitos, laikas paliauti, vaikeli. Jis išvažiuos 
į Indiją. Tu jo daugiau nebematysi... 

Tėvas pasiėmė pirštines nuo skrybėlės krašto, ramiai kaip 
visada jas užsimovė, pasitaisė sunerdamas abiejų rankų pirštus 
1T išėjo. 

— Ak mama! Man trošku! - suriko Eženi, likusi viena su mo- 
tina. - Aš dar niekad taip nekentėjau... 

Ponia Grandė, pamačiusi, kad duktė blykšta, atidarė langą 
ir liepė jai įkvėpti tyro oro. 

— Manjau geriau, - tarė po valandėlės Eženi. 

Tas nervingas dukters susijaudinimas, kai iki šiol ji būdavo 
tokia pažiūrėti rami ir šalta, taip ponią Grandė paveikė, jog ji 


žvilgtelėjo į dukrą su ta meilinga nuojauta, kuria apdovanotos 

motinos, ir viską suprato. Iš tikrųjų, pagarsėjusios vengrės sese- 
rys, kurios per gamtos klaidą gimė suaugusios viena su antra, 
nebuvo intymiau susigyvenusios kaip Eženi ir motina: jos vi- 
suomet būdavo kartu prie šito lango, kartu bažnyčioje ir miego- 
damos kartu kvėpavo tuo pačiu oru. 

— Vargše mano dukrele! - tarė ponia Grandė, glausdama Eže- 
ni galvą prie savo krūtinės. 

Išgirdusi tuos žodžius, mergaitė pakėlė galvą, klausiamai pa- 
žiūrėjo į motiną, įspėjo jos slaptas mintis ir tarė jai: 

— Kami jį siųsti į Indiją? Jei jis nelaimingas, tai ar ne geriau 
jam likti čia? Ar jis nėra artimiausias mūsų giminaitis? 

— Taip, mano vaikeli, tai būtų visai natūralu, bet tavo tėvas 
turi savo sumetimų, ir mes privalome su jais skaitytis. 

Motina ir duktė tylėdamos atsisėdo, viena - į paaukštintą 
kėdę, kita - į savo mažytį krėslą, ir abi vėl ėmėsi darbo. Susijau- 
dinusi, kad motina taip nuostabiai suprato jos širdį, Eženi dė- 
kingai pabučiavo jai ranką sakydama: 

— Kokia tu gera, brangioji mamyte! 

Tie žodžiai spinduliais nutvieskė seną motinos veidą, nuvy- 
tusį nuo ilgų kančių. 

- Arjis tau patinka? - paklausė Eženi. 

Ponia Grandė atsakė tik šypsniu; paskui, valandėlę patylė- 
jusi, tarė pašnibždomis: 

— Negi tujau būtum jį pamilusi? Tai būtų negerai. 

— Negerai? - atkirto Eženi. - Kodėl? Jis patinka tau, patinka 
Nanonai, kodėl turėtų man nepatikti? Žinai ką, mama, paruoš- 
kime stalą jam pusryčiauti. 

Ji padėjo savo rankdarbį, motina pasekė ja sakydama: 

— Tu pakvaišai! 

Bet mielai pateisino dukters pakvaišimą, nes ir pati prie 
jo dėjosi. 

Eženi pašaukė Nanoną. 

— Ko gi dar norite, panele? 

—- Nanona, ar turėsi grietinėlės dvyliktai valandai? 

— O, dvyliktai bus! - atsakė senoji tarnaitė. 

— Puiku! Duok jam labai stiprios kavos, aš girdėjau, kaip jis 
sakė ponui de Grasenui, kad Paryžiuje kavą paruošia labai stip- 
rią. Įdėk jos daug. 

- O iš kur aš imsiu? 

- Nupirk. 

— Ojei ponas mane sutiks? 

- Jis savo pievose. 

- Bėgu. Bet ponas Fesaras, parduodamas man žvakę, jau ma- 
nęs klausė, ar ne Trys Karaliai pas mus užėję. Greit visas mies- 
tas sužinos apie mūsų lėbavimus. 

- Jei tėvas ką nors pastebės, - tarė ponia Grandė, - gali mus 
primušti. 

- Tai kas, tegu muša; mes atsiklaupusios priimsime jo smūgius. 

Ponia Grandė, užuot atsakiusi, pakėlė akis į dangų. Nanona 
pasiėmė skarą ir išėjo. Eženi užtiesė baltutėlę staltiesę; nuėjo 
parinkti vynuogių kekių, kurias mėgdavo kabinti ant virvės palė- 
pėje; tyliai perėjo priemenę, kad nepažadintų pusbrolio, bet nega- 
lėjo susilaikyti nepasiklausiusi prie durų, kaip jis kvėpuoja, kaip 
iš jo lūpų lygiais tarpais pasigirsta ramaus alsavimo garsai. 

„Jis miega, o nelaimė budi“, - pagalvojo ji. 

Priskynė pačių žaliausių vynmedžio lapelių, išdėstė vynuo- 
ges taip patraukliai, kaip galėjo padaryti tik prityręs serviravi- 
mo meistras, ir pergalingai atnešė jas į stalą. Virtuvėje pačiupo 
keletą tėvo suskaičiuotų kriaušių ir sukrovė jas piramide tarp 
lapelių. Ji vaikščiojo šen ir ten, bėgiojo, šokinėjo. Būtų galėjusi 


ištuštinti tėvo namus, bet jis turėjo pasiėmęs visus raktus. Na- 

nona parėjo ir parsinešė porą žalių kiaušinių. Pamačiusi kiauši- 
nius, Eženi vos nepuolė jai ant kaklo. 

— Lando fermeris nešėsi juos savo pintinėje, aš paprašiau, 0 
jis, meilutis, ir davė norėdamas man būti malonus. 

Po dviejų triūso valandų, per kurias Eženi gal dvidešimt kar- 
tų, padėjusi rankdarbį, ėjo pažiūrėti, kaip verda kava, ir paklau- 
syti, ar jau keliasi pusbrolis, jai pavyko pagaliau suruošti pus- 
ryčius, labai paprastus, nebrangius, bet jie baisiai sugriovė įsi- 
senėjusius namų papročius. Priešpiečius Grandė valgydavo sto- 
vėdami. Kiekvienas paimdavo gabalėlį duonos, kokį vaisių, tru- 
pinėlį sviesto ir stiklą vyno. Pamačiusi stalą, pristumtą prie Ži- 
dinio, krėslą, pastatytą priešais pusbrolio lėkštę, pamačiusi dvi 
lėkštes vaisių, taurelę kiaušiniui, baltojo vyno butelį, duoną ir 
krūvelę cukraus lėkštutėje, Eženi sudrebėjo visu kūnu, vien tik 
pagalvojusi apie tuos žvilgsnius, kuriais ją pervertų tėvas, jei 
šią akimirką įeitų. Ji nuolat žvilgčiojo į laikrodį skaičiuodama, 
ar pusbrolis suspės papusryčiauti iki tėvui sugrįžtant. 

— Būk rami, Eženi; jei tėvas pareis, aš pati prisiimsiu visą 
kaltę, - pasakė ponia Grandė. 

Eženi negalėjo sulaikyti ašarų. 

— O mano geroji mamyte, - sušuko ji, - aš nepakankamai 
tave mylėjau! 

Šarlis niūniuodamas tūkstantį kartų apėjo kambarį ir paga- 
liau nusileido žemyn. Laimė, buvo tik vienuolikta valanda. Tik- 
ras paryžietis! Jis taip koketiškai apsirengė, tartum būtų atsidū- 
ręs pilyje, svečiuose pas aną kilniąją damą, keliaujančią po Ško- 
tiją. Įėjo su meilia ir linksma veido išraiška, taip pritinkančia 
jaunystei, bet Eženi ji sukėlė tik liūdną džiaugsmą. Jis jau juokė- 
si nusivylęs savo Anžu pilimis ir linksmai priėjo prie tetos. 


— Ar gerai praleidote naktį, brangi tetule? Ir jūs, pussesere? 

— Gerai, pone, ojūs? - paklausė ponia Grandė. 

— Aš puikiausiai! 

— Jūs turbūt išalkote, pusbroli, - tarė Eženi, - prašom prie 
stalo. 

— Aš niekad nepusryčiauju anksčiau nei dvyliktą, nes tik tuo 
laiku ir keliuosi. Bet taip menkai valgiau kelionėje, jog, bus tik- 
rai ne pro šalį. Be.to... 

Jis išsitraukė dailiausią plokščią Bregė darbo laikrodį. 

— Žiūrėk, dar tik vienuolikta! Anksti atsikėliau. 

— Anksti?.. - tarė ponia Grandė. 

— Taip, bet norėjau susitvarkyti. Na, gerai, mielai šį tą suval- 
gysiu, - gabalėlį paukštienos, kurapkos. 

- Švenčiausioji Mergele! - sušuko Nanona, išgirdusi šiuos 
žodžius. 


177 


„Kurapkos!“ - pagalvojo Eženi, kuri mielai už tą kurapką 
būtų atidavusi visas savo santaupas. 

— Prašom sėstis, - tarė jam teta. 

Dabita atsisėdo į krėslą taip, kaip daili moteris nusileidžia 
ant sofos. Eženi ir motina pasiėmė kėdes ir atsisėdo šalia jo prie- 
šais židinį. 

- Arjūs visą laiką čia gyvenate? - paklausė Šarlis, kuriam 
dieną salė pasirodė dar bjauresnė negu Žvakių šviesoje. 

- Visą laiką, - atsakė Eženi, žiūrėdama į jį, - išvykstame vy- 
nuogių raškymo metu. Tada važiuojame padėti Nanonai ir visi 
gyvenam Nuajė abatijoje. 

— Niekad neinate pasivaikščioti ? 

— Kartais sekmadieniais, po mišparų, kai gražus oras, eina- 
me ant tilto arba šienapjūtės pasižiūrėti, - atsakė ponia Grandė. 

— Ar turite čia teatrą? 

— Eiti į spektaklius?! - sušuko ponia Grandė. - Žiūrėti ko- 
mediantų! Bet, pone, negi nežinote, kad tai mirtina nuodėmė? 

- Štai, mielasis pone, - tarė Nanona, atnešdama kiaušinius, 
duosime jums viščiukų su kiautu. 

— O! Švieži kiaušiniai! — nudžiugo Šarlis, kuris, kaip ir visi, 
įpratę ištaigingai gyventi, jau nebegalvojo apie kurapką. - Tai 
puiku! O galjūs turėtumėt ir sviesto, miela mergele? 

— O, sviesto! Bet tuomet nebus paplotėlių, - tarė tarnaitė. 

— Duok gi sviesto, Nanona! - sušuko Eženi. 

Mergaitė stebėjo, kaip jos pusbrolis pjausto pailgus duonos 
gabalėlius, ir jai buvo taip malonu kaip jautriausiai Paryžiaus 
grizetei, kai ji žiūri vaidinamą melodramą, kur triumfuoja ne- 
kaltybė. Tiesa, Šarlis, grakščios motinos išauklėtas, buvo koke- 
tiškų, elegantiškų, švelnių judesių lyg kokia panelė. Jaunos mer- 
gaitės užuojauta ir meilė turi iš tikrųjų magnetinės galios. Dėl 
to ir Šarlis, pasijutęs apsuptas pusseserės ir tetos rūpestingu- 
mo, negalėjo likti nepaveiktas jausmų, kurie į jį sklido ir, taip 
sakant, liete užliejo. Jis pažvelgė į Eženi gerumu ir meilumu 
spindinčiu žvilgsniu, žvilgsniu, kuris, rodos, šypsojosi. Žiūrėda- 
mas į Eženi, jis pastebėjo puikų šio skaistaus veido bruožų darnu- 
mą, nekaltą mergaitės laikyseną, magišką jos akių šviesą, kur žyb- 
čiojo pirmosios meilės godos ir kur troškimai nepažino aistros. 

— Dievaži, mieloji pussesere, jeigu jūs, apsivilkusi vakariniais 
drabužiais, pasirodytumėte Operos teatro ložėje, aš jus užtikri- 
nu, būtų tetos teisybė, nes būtumėte daugelio nuodėmių prie- 
žastis: vyrus pagautų aistra, o moteris - pavydas. 

Nuoto komplimento Eženi širdis suspurdėjo ir ėmė džiaugs- 
mingai plakti, nors ji čia nieko nesuprato. 

— O, pusbroli, jūs norite pasijuokti iš vargšės provincialės. 

— Jei mane pažintumėt, pussesere, suprastumėt, kad neken- 
čiu patyčių: jos džiovina širdį, įžeidžia jausmus... 


Jis pasigardžiuodamas nurijo gabalėlį sviestu užteptos duonos. 

— Ne, aš, matyt, neturiu pakankamai sąmojo, kad galėčiau 
pajuokti kitus, o toji yda labai man kenkia. Paryžiuje gebama 
žmogų nužudyti sakant: „Jis turi gerą širdį". Tai reiškia: „Varg- 
šas vaikinas yra kvailas kaip aulas“. Bet kad esu turtingas ir visi 
žino, jog atvirame lauke pirmu šūviu pataikau per trisdešimt žings- 
nių iš bet kokios sistemos pistoleto, mane vengia pašiepti. 

- Jūsų kalbą rodo gerą širdį, brolėne. 

- Jūs turite labai gražų žiedą, - tarė Eženi, - ar galima būtų 
pažiūrėti? 

Šarlis ištiesė ranką numaudamas žiedą, ir Eženi paraudo, 
pirštų galiukais palietusi rausvus pusbrolio nagus. 

— Pažiūrėk, mama, koks gražus darbas! 

- Oho! Čia nemaža aukso, - tarė Nanona, atnešdama kavą. 

— Okas čia tokio? - paklausė juokdamasis Šarlis. 

Jis parodė į pailgą molinį glazūruotą puodą, iš vidaus ap- 
trauktą fajansu, su aplipusiais pelenų purslais palei kraštus; ja- 
me kava čia grimzdo, čia vėl kilo į verdančio skysčio paviršių. 

— Tai virinta kava, - atsakė Nanona. 

— Ak, miela tetule, ašjums paliksiu bent kiek naudingą savo 
viešėjimo prisiminimą. Jūs esate labai atsilikę! Ašišmokysiu jus 
virti gerą kavą kavinuke d Ia Šaptal. 

Jis bandė paaiškinti, kas tai per kavinukas. 

— Ką čia! Jei su juo tiek vargo, - tarė Nanona, - tai visą gyveni- 
mą tektų prie jo praleisti. Aš niekad taip kavos nevirsiu. Kur jau! 
Pagaliau, kas tada parneštų karvei žolės, jei aš taip kavą virčiau? 

— Aš pati virsiu, - atsakė Eženi. 

— Vaikeli! - tarė ponia Grandė, žiūrėdama į dukterį. 

Tas žodis priminė sielvartą, kuris netrukus turėjo užgriūti šį 
nelaimingą jaunuolį; visos trys moterys nutilo ir sužiuro į jį su 


tokia pagaila, jog jam persmelkė širdį. 

— Kas jums, pussesere? 

— Tss! - sulaikė ponia Grandė Eženi, kuri jau norėjo atsaky- 
ti. - Juk Žinai, dukrele, kad tėvelis nori pats pasikalbėti su ponu... 

- Sakykite Šarliu, - tarė jaunasis Grandė. 

— Ak, jūs vardu Šarlis? Gražus vardas! - sušuko Eženi. 

Nujaučiamos nelaimės beveik visuomet įvyksta. Ir štai Na- 
nona, ponia Grandė ir Eženi, kurios negalėjo be šiurpulio pa- 
galvoti apie senojo kubiliaus grįžimą, išgirdo plaktuko smūgį, 
visoms joms labai gerai pažįstamą. 

— Tėvelis pareina! - tarė Eženi. 

Ji greit nudangino lėkštelę su cukrum, palikdama tiktai ke- 
letą gabalėlių ant staltiesės. Nanona nusinešė lėkštę kiaušiniams. 
Ponia Grandė pašoko it išgąsdinta stirna. Tai buvo paniška bai- 
mė, kuri nustebino Šarlį; jis nieko negalėjo suprasti. 

— Bet kas gi pasidarė? - paklausė jis. 

— Taigi tėvelis parėjo, - atsakė Eženi. 

— Na tai kas?.. 

Ponas Grandė įėjo, metė savo veriantį žvilgsnį į stalą, į Šarlį 
ir viską pamatė. 

— O! O! Jūs iškėlėte puotą mano brolėnui, gerai, labai gerai, 
nepaprastai gerai! - tarė nemikčiodamas. - Kai katinas laksto 
stogais, pelės šoka vidurasly. 

„Puotą?..“ - pagalvojo Šarlis, kuris nė įsivaizduoti negalėjo 
šių namų režimo ir papročių. 

— Nanona, paduok mano stiklinę, - tarė žmogynas. 

Eženi atnešė stiklinę. Grandė išsitraukė iš kišenės peilį raginė- 
mis kriaunomis, plačia geležte, atsiriekė duonos, paėmė truputėlį 
sviesto, rūpestingai užsitepė riekutę ir ėmė valgyti stačias. Tuo 
metu Šarlis saldinosi kavą. Grandė, pastebėjęs cukraus gabalė- 
lius, įsmeigė akis į žmoną, kuri išblyško ir žengė tris žingsnius 
atatupsta; jis pasilenkė prie vargšės senutės ausies ir tarė: 

— Iš kur ėmėte tą cukrų? 

— Nanona nupirko pas Fesarą, nes cukraus visai nebuvo. 

Neįmanoma įsivaizduoti, kokia didžiai prasminga ši nebyli 
scena buvo visoms trims moterims: Nanona išėjo iš virtuvės ir 
žvilgčiojo į salę - žiūrėjo, kuo visa tai baigsis. Šarlis, paragavęs 
kavos, rado ją per karčią ir ieškojo cukraus, kurį Grandė jau 
buvo paslėpęs. 

— Kojjūs norite, brolėne? - paklausė žmogynas. 

- Cukraus. 

- Pieno įsipilkite, - atsakė namų galva, - bus saldžiau. 

Eženi paėmė lėkštelę su cukrum, kurią Grandė buvo paslė- 
pes, ir vėl ją padėjo ant stalo, ramiai žiūrėdama į tėvą. Kai pary- 
žietė prigelbsti pabėgti meilužiui ir silpnomis rankomis laiko 
šilkines kopėčias, jai tikrai nereikia tiek drąsos, kiek jos parodė 
Eženi, pastatydama ant stalo cukrų. Kai paryžietė didžiuoda- 
masi parodo mylimajam dailią rankelę pamėlynavusią, jis atsi- 
lygina kiekvieną nuveržtą gyslelę aplaistydamas ašaromis, api- 
berdamas bučiniais ir gydydamas lipšnumu; Šarliui tačiau nie- 
kad nebuvo lemta sužinoti paslapties, koks baisus jausmas dras- 
kė širdį jo pusseserei, kai senasis kubilius svaidė į ją savo žvilgs- 
nio žaibus. 

— O tu, Žmona, nevalgai? 

Vargšė vergė prisiartino, gailia išraiška atsiriekė kąsnelį duo- 
nos ir pasiėmė vieną kriaušę. Eženi drąsiai pasiūlė tėvui vy- 
nuogių sakydama: 

— Paragauk iš mano atsargų, tėveli! Ir jūs valgysite, pusbroli, 
tiesa? Jums nuėjusi atnešiau šitų puikių kekių. 

— O, jei jų nesulaikytum, jos dėl jūsų visą Somiūrą apiplėštų! 
Kai baigsite, eisime kartu į sodą, turiu jums pasakyti dalykų, 


kurie nėra pasaldyt. 

Eženi su motina pažvelgė į Šarlį tokiu žvilgsniu, kad jau- 
nuolis negalėjo to nepastebėti. 

— Ką reiškia tie žodžiai, dėde? Mano vargšei motinai mirus... 
(tariant šituos žodžius, jo balsas sušvelnėjo) jau nebegali būti 
nelaimės, kuri mane... 

— Kas gali Žinoti, mielas brolėne, kokiais sielvartais Dievas 
nori mus išbandyti? — tarė jam teta. 

— Ta ta ta ta! - tarė Grandė. - Jau prasideda kvailystės. Man 
apmaudu žiūrėti, brolėne, į jūsų gražias baltas rankeles. 

Ir jis atkišo jam kažką panašaus į avino pečiomentes, kurias 
gamta jam buvo suteikusi vietoj plaštakų. 

- Štai kokios rankos tinka pinigams rinkti! Esat pripratintas 
kišti kojas į tymo odą, iš kurios žmonės pinigines daro, o mes į 
pinigines banknotus dedam. Blogai! Blogai! 

— Ką jūs norite pasakyti, dėde? Nors pakarkite, nesuprantu 
nė vieno žodžio. 

— Einam, - tarė Grandė. 

Šykštuolis sulenkė peilį, išgėrė baltojo vyno likutį ir atida- 
rė duris. 

— Pusbroli, būkite tvirtas! 

Jaunos mergaitės žodžių priegaidė šiurpu nukrėtė Šarlį, ku- 
ris mirtinai išsigandęs nusekė paskui savo baisųjį dėdę. Eženi, 
motina ir Nanona, pastūmėtos nenugalimo smalsumo slapta ste- 
bėti abu aktorius toje scenoje, vykstančioje drėgname sodelyje, 
perėjo į virtuvę. Iš pradžių dėdė žingsniavo su brolėnu tylėda- 
mas. Seniui Grandė visai nebuvo sunku pranešti Šarliui apie 
tėvo mirtį, bet jis, žinodamas, kad Šarlis liko be nieko, saviškai 
jį užjautė ir ieškojo žodžių šitos žiaurios tiesos įspūdžiui su- 
švelninti. Pasakyti „Jūs netekote tėvo!“ buvo vieni niekai. Tėvai 


miršta pirma vaikų. Bet: „Jūs likote be jokio turto!“ — šituose 

žodžiuose telkėsi visos žemės nelaimės. Todėl žmogynas trečią 
kartą suko ratą vidurine alėja, kurios smėlis gurgždėjo po kojo- 
mis. Didžiųjų gyvenimo įvykių metu mūsų siela stipriai prisiri- 
ša prie tų vietų, kur mus ištinka džiaugsmai arba sielvartai. Taip 
ir Šarlis su ypatingu dėmesiu apžiūrinėjo šito mažo sodelio bu- 
kus, pageltusius krintančius lapus, apgriuvusias sienas, keistai 
išsikerojusius vaismedžius - visas tas vaizdingas smulkmenas, 
kurios turėjo rėžte įsirėžti jo atmintyje, amžinai susilieti su šia 
lemtinga valanda kančioms būdingos mnemotechnikos keliu. 

— Kaip šilta, kaip gražu! - prabilo Grandė, giliai įtraukda- 
mas Oro. 

— Taip, dėde... Bet dėl ko?.. 

— Na, gerai, mano vaike, — kalbėjo toliau dėdė, - turiu tau 
pranešti blogą naujieną. Tavo tėvas labai serga... 

— Tai ko aš čia gaištu, - tarė Šarlis. - Nanona! - suriko jis. — 
Pašto arklius! Juk aš čia gausiu kokią karietą? — pridūrė atsi- 
gręždamas į ramiai stovintį dėdę. 

— Arkliai ir karieta nebepadės, - atsakė Grandė, žiūrėdamas 
į nebylų, išblyškusį Šarlį, įsmeigusį akis į vieną tašką. - Taip, 
mano vargše vaikeli, tu spėji teisingai. Jis mirė. Bet tai dar nie- 
ko, yra šis tas rimtesnio. Jis nusišovė... 

— Mano tėvas? 

— Taip. Bet tai dar nieko. Laikraščiai knaisiojasi po tą dalyką, 
tarsi turėdami teisę. Še, skaityk. 

Grandė, pasiskolinęs laikraštį iš Kriušo, prieš Šarlio akis at- 
skleidė nelemtąjį straipsnį. Tada varšgas vaikinas, dar vaikas, 
dar tokio amžiaus, kada jausmai reiškiasi tiesiogiai, pasruvo 
ašaromis. 

„Na, puiku, - mąstė Grandė. - Jo akys mane gąsdino. Jis ver- 


kia - vadinasi, išgelbėtas". 

— Tai dar nieko, vargšas mano brolėne, - kalbėjo toliau Gran- 
dė balsu, nežinodamas, ar Šarlis jo klauso, - tai nieko, tu nusira- 
minsi, bet... 

— Niekad! Niekad! Mano tėvas! Mano tėvas! 

- Jis tave nuskurdino, tu likai be pinigų. 

— Tas man nerūpi! Kur tėvas, kur mano tėvelis! 

Verksmas ir raudos suskambo tarp mūrų ir siaubingai juose 
aidėjo. Visos trys moterys verkė gailesčio apimtos: ašaros taip 
pat užkrečiamos kaip ir juokas. Šarlis, nebeklausydamas dėdės, 
nubėgo į kiemą, susirado laiptus, užbėgo į savo kambarį ir kri- 
tęs skersai lovą įsikniaubė į patalynę, kad galėtų verkti laisvai, 
toli nuo savo giminaičių. 

— Tegu praeina pirmoji liūtis, — tarė Grandė, įeidamas į salę, 
kur Eženi su motina jau buvo skubiai užėmusios savo vietas; nu- 
sišluosčiusios ašaras, jos dirbo virpančiomis rankomis. - Bet šis 
berniokas niekam tikęs: labiau rūpinasi numirėliais negu pinigais. 

Eženi sudrebėjo išgirdusi tėvą taip kalbant apie visų šven- 
čiausiąjį skausmą. Nuo šios akimirkos ji pradėjo savo tėvą teis- 
ti. Šarlio rauda, nors ir kiek duslesnė, vis tebeskambėjo šitame 
skardžiame name, ir jo gailios aimanos, rodos, ateinančios iš po 
žemių, pamažu silpnėdamos nutilo tik į vakarą. 

— Vargšas vaikinas! - tarė ponia Grandė. 

Nelemtas šūktelėjimas! Tėvas Grandė pažvelgė į žmoną, į 
Eženi, į cukrinę; jis prisiminė nepaprastus pusryčius, suruoštus 
nelaimingajam giminaičiui, ir sustojo salės viduryje. 

— Beje! — tarė jis su įprastu ramumu. - Tikiuosi, kad daugiau 
nebešvaistysite turto, ponia Grandė. Aš ne tam jums duodu sa- 
vo pinigus, kad cukrumi penėtumėte tą kvailą vaikėzą. 

— Mama čia niekuo dėta, - atsiliepė Eženi. - Tai aš viską... 

— Ar tik ne dėl to, kadjau esi pilnametė, - pertraukė ją Gran- 
dė, - pradėsi man priešgyniauti? Pagalvok, Eženi... 

— Tėveli, jūsų brolio sūnui negalėjo trūkti pas jus... 

— Ta ta ta ta! - sušuko kubilius keturiais chromatiniais to- 
nais. - Mano brolio sūnus čia, mano brolėnas ten. Šarlis mums 
yra niekas, jis plikas kaip tilvikas; jo tėvas bankrutavo, ir kai 
tasai dabita iki soties išsiverks, iš čia nešdinsis lauk; aš nenoriu, 
kad jis drumstų man namus. 

— Oką tai reiškia, tėveli, bankrutuoti? - paklausė Eženi. 

— Bankrutuoti, - atsakė tėvas, - reiškia padaryti tokį darbą, 
kuris yra negarbingiausias iš visų darbų, galinčių nuplėšti žmo- 
gui garbę. 

— Tai turbūt labai sunki nuodėmė, - tarė ponia Grandė, - ir 
jūsų brolis, ko gero, bus pasmerktas į pragarą... 

— Na, pradėk savo litanijas, - tarė jis Žmonai, gūžtelėjęs pe- 
čiais. - Bankrotas, Eženi, - kalbėjo jis toliau, - yra vagystė, ku- 
riai įstatymas, deja, suteikia savo globą. Žmonės patikėjo Gijo- 
mui Grandė savo gėrybes dėl jo gero vardo ir teisingumo, o jis 
jiems viską pražudė ir paliko vien akis verkti. Plėšikas iš patil- 
tės, ir tas geresnis už neišsimokantį skolininką: jis jus užpuola, 
jūs galite gintis, jis rizikuoja galva, o šis... Žodžiu, Šarlio garbė 
suteršta. 

Šie žodžiai trenkė vargšei mergaitei į širdį ir prislėgė ją visu 
sunkumu. Teisinga ir švelni kaip miško gilumoje užaugusi gėlė, 
ji nežinojo nei gyvenimo taisyklių, nei apgaulingų išvedžioji- 
mų, nei sofizmų: ji nuoširdžiai patikėjo tuo žiauriu paaiškini- 
mu apie sąmoningą bankrotą, nesuprasdama skirtumo tarp ne- 
noromis įvykusio ir tyčinio bankroto. 

— Ojūs, tėveli, ar negalėjote padaryti, kad neįvyktų nelaimė? 

— Brolis į mane nesikreipė; o be to, jis įsiskolinęs net keturis 
milijonus. 

— O kas tai yra milijonas, tėveli? —- paklausė ji negudriai lyg 
vaikas, kuris tikisi tučtuojau rasiąs tai, ko trokšta. 

— Milijonas? - atsakė Grandė. - Taigi tas milijonas monetų 
po dvidešimt sū, o juk reikia penkių monetų po dvidešimt sū, 
kad būtų penki frankai. 

— Dievuliau! Dievuliau! - sušuko Eženi. - Kaipgi dėdė galėjo 
turėti keturis milijonus? Ar yra dar koks žmogus Prancūzijoje, 
kuris turėtų tiek milijonų? 

Tėtušis Grandė glostėsi smakrą, šypsojosi, o jo gumbas ant 
nosies tartum augte išaugo. 

- O kas gi laukia Šarlio? 

— Jis važiuos į Indiją ir vykdydamas savo tėvo valią pasi- 
stengs ten susikrauti turto. 

— Bet arjis turi pinigų ten nuvykti? 

— Aš apmokėsiu už kelią... iki... taip, iki Nanto. 

Eženi pašoko ir apkabino tėvo kaklą. 

— Ak tėveli, koks jūs geras! 

Ji taip jį bučiavo, jog Grandė beveik susigėdo, nes sąžinė jį 
truputį krimto. 

— Ar daug reikia laiko surinkti milijonui? - paklausė ji. 

— Po šimts! - tarė kubilius. - Žinai, kas yra napoleonas? Jų 
reikia penkiasdešimties tūkstančių, kad būtų milijonas. 

— Mama, mes užpirksimu Už jį novenas. 

— Aš apie tai galvojau, - atsakė motina. 

- Žinoma! Kad tik pinigus eikvoti, - sušuko tėvas. - Gal jūs 
manote, kad man visur tik šimtai ir tūkstančiai mėtosi? 

Šiuo metu ant aukšto pasigirdo duslus dejavimas, graudes- 
nis už visus kitus, ir Eženi su motina net sustingo iš siaubo. 

— Nanona, nueik pažiūrėti, ar jis nesižudo, - tarė Grandė. — 
Beje, - kalbėjo jis toliau atsigręždamas į žmoną ir dukterį, ku- 
rios išblyško nuo jo žodžių, - judvi nedarykite kvailysčių. Aš 


jus palieku. Einu apsisukti aplink tuos olandus, jie šiandien jau 

išvažiuoja. Paskui aplankysiu Kriušo ir apie viską pakalbėsiu 
su juo. 

Jis išėjo. 

Kai Grandė uždarė duris, Eženi su motina lengviau atsikvėpė. 
Iki šio ryto duktė niekad prie tėvo nesivaržydavo; bet per keletą 
paskutinių valandų jos jausmai ir mintys keitėsi kas minutė. 

— Mama, kiek luidorų gaunama už vyno statinę? 

— Tavo tėvas parduoda po šimtą ar po pusantro šimto fran- 
kų, kartais-ir po du šimtus, kiek aš supratau iš kalbų. 

- Jei jis padaro vyno keturiolika šimtų statinių... 

— Iš tikrųjų, vaikeli, aš nežinau, kiek jis už tai gauna; tėvas 
niekad nekalba su manim apie savo reikalus. 

- Bet tėvelis turbūt yra turtingas? 

— Galbūt. Bet ponas Kriušo man sakė, kad prieš dvejus me- 
tus tėvas pirkęs Fruafoną. Tas, be abejo, jam atsiėjo nemažai. 

Eženi, nieko nesusigaudydama apie tėvo turtą, nė nebeskai- 
čiavo toliau. 

- Jis manęs nė matyt nepamatė, vargšelis! - pasakė sugrįžusi 
Nanona. - Guli lovoj išsitiesęs kaip teliokas ir verkia kaip Magda- 
lena, net graudu žiūrėti! Kaip jis galuojasi, tas vargšas ponaitis! 

— Mama, einam tuojau jo guosti; kai išgirsim, kad į duris bel- 
džiasi, nulipsim. 

Ponia Grandė nepajėgė priešintis skambiam dukters balsui. 
Eženi atrodė kilni, ji buvo tikra moteris. Drebančiomis širdimis 
juodvi įėjo į Šarlio kambarį. Durys buvo atdaros. Jaunuolis nie- 
ko nematė ir negirdėjo. Pasruvęs ašaromis, gailiai dejavo. 

— Kaip jis myli savo tėvą! — tyliai tarė Eženi. Iš šių žodžių 
skambesio neįmanoma buvo nepastebėti nejučia įsiliepsnojusios 
širdies lūkesčių. Ir ponia Grandė su motiniška meile pažvelgė į 


dukrą, paskui visai tyliai pasakė jai į ausį: 

— Saugokis, tu gali jį įsimylėti. 

— Įsimylėti! - sušuko Eženi. — O, jei tu žinotum, ką pasakė 
tėvelis! 

Šarlis atsigręžė ir pamatė tetą ir pusseserę. 

— Aš netekau tėvelio, savo vargšo tėvelio! Jei jis man būtų 
patikėjęs savo nelaimės paslaptį, mudu būtume dirbę kartu, bū- 
tume stengęsi viską atitaisyti. Dieve mano! Gerasis mano tėve- 
lis! Aš taip buvau tikras jį vėl pamatysiąs, jog net, rodos, per 
šaltai jį pabučiavau... 

Rauda nutraukė jo žodžius. 

— Mes karštai už jį melsimės, - tarė ponia Grandė. - Atsiduo- 
kite Dievo valiai. 

— Būkite tvirtas, pusbroli, - tarė Eženi. - Ko netekote, nebesu- 
grąžinsite: geriau dabar pagalvokite, kaip išgelbėti savo garbę... 

Moteris visada, net guosdama, elgiasi apsukriai, ir Eženi tuo 
instinktyviu gudrumu norėjo sušvelninti pusbrolio skausmą, 
skatindama jį susirūpinti savimi. 

— Savo garbę?.. - sušuko jaunuolis, staigiu judesiu atmesda- 
mas plaukus. 

Jis atsisėdo ant lovos ir susidėjo rankas ant krūtinės. 

— Ą, tiesa! Dėdė sako, kad tėvelis bankrutavo. 

Jis skausmingai suriko ir rankomis užsidengė veidą. 

— Palikite mane, pussesere, palikite mane! Dieve mano, at- 
leisk tėveliui, jis turėjo baisiai kentėti! 

Buvo kažkaip šiurpiai patrauklu žiūrėti į šį jauną sielvartą, 
nuoširdų, be išskaičiavimų, be veidmainingų minčių. Tai buvo 
drovus sielvartas, kurį tuojau suprato paprastos Eženi ir jos mo- 
tinos širdys, kai Šarlis mostu paprašė jas palikti jį vieną. Jos nu- 
sileido žemyn, tylėdamos vėl atsisėdo prie lango ir taip dirbo 


kokią valandą, nepratardamos nė žodžio. Bėgliu žvilgsniu, mes- 

tu į jaunuolio daiktus, tuo žvilgsniu, kuriuo mergaitė akies 
mirksniu pamato viską, Eženi pastebėjo gražius jo tualeto nie- 
kučius, jo žirkles, jo auksu išpuoštus skutimosi reikmenis. Šis 
prabangos žybtelėjimas, pastebėtas pro skausmą, padarė jai Šarlį 
dar įdomesnį, galbūt kaip tik dėl šitos priešingybės. Dar niekad 
toks rimtas įvykis ir dar niekad toks tragiškas vaizdas nebuvo 
jaudinęs vaizduotės šitom dviem būtybėm, nuolatos skendin- 
čiom ramybėje ir vienumoje. 

— Mama, - tarė Eženi, - dėl dėdės mirties mes dėvėsime 
gedulą. 

— Kaip tėvas nuspręs, - atsakė ponia Grandė. 

Ir jos vėl nutilo. Eženi siuvinėjo tokiais taisyklingais jude- 
siais, jog stebėtojui būtų buvę aišku, kad ją apspito daugybė 
visokių minčių. Pirmas šios žavingos mergaitės troškimas buvo 
prisidėti prie pusbrolio gedulo. Apie ketvirtą valandą smarkus 
plaktuko dūžis sukrėtė poniai Grandė širdį. 

— Kas atsitiko tėvui? - paklausė ji dukters. 

Vynininkas įėjo linksmas. Nusimovęs pirštines, taip ėmė trinti 
rankas, jog būtų nuo jų nunėręs odą, jei ji nebūtų buvusi išdirb- 
ta kaip rusiškas juchtas, nors ir nekvepėjo nei raugu, nei degutu. 
Jis pavaikštinėjo, pasidairinėjo. Pagaliau išsprūdo jo paslaptis. 

- Žmonele, - tarė nemikčiodamas, - aš juos visus apmoviau! 
Mūsų vynas parduotas! Šįryt belgai su olandais ketino išvažiuoti, 
aš vaikščiojau po aikštę priešais jų viešbutį, dėdamasis kvaišu. 
Reikalas, kurį žinai, man palankiai susitvarkė. Visų gerųjų vy- 
nuogynų savininkai laiko nepardavę šių metų derlių, nori su- 
laukti aukštesnės kainos - aš jiems netrukdau. Mūsų belgas bu- 
vo nebetekęs vilties. Aš tai mačiau. Dalykas baigtas: jis perka 
mūsų derlių po du šimtus frankų statinę, pusė grynais. Sumo- 
kėjo auksu. Vekseliai pasirašyti; štai tau šeši luidorai. Po trijų 


mėnesių vyno kaina nukris. 

Paskutinieji žodžiai buvo ištarti ramiai, bet taip pašaipiai, 
jog somiūriečiai, šiuo metu susibūrę aikštėje ir pritrenkti Ži- 
nios, kad Grandė pardavė vyną, būtų sudrebėję, jei būtų juos 
išgirdę. Paniška baimė būtų numušusi vyno kainą penkiasde- 
šimčia nuošimčių. 

- Jūs, tėveli, šiais metais turite tūkstantį statinių? - paklau- 
sė Eženi. 

— Taip, vaikeliuk. 

Šis žodis išreikšdavo didžiausią senojo kubiliaus džiaugsmą. 

— Tad gausite du šimtus tūkstančių monetų po dvidešimt sū? 

— Taip, panele Grandė. 

— Vadinas, tėveli, jūs lengvai galite padėti Šarliui. 

Baltazaro nuostaba, pyktis, apstulbimas, pamačius Mane-Te- 
kel-Fares“?, nebūtų galėjęs prilygti šaltam Grandė įtūžiui, kada 
jis, jau užmiršęs savo brolėną, staiga vėl jį atrado dukters širdy- 
je ir apskaičiavimuose. 

- A, šit kaip! Vos tik tasai dabita įžengė į mano namus, viskas 
apvirto aukštyn kojom. Ne pagal savo nosį puolate pirkti mig- 
dolus, kelti vestuves ir puotas! Nenoriu tokių pokštų. Aš, su- 
laukęs savo amžiaus, rodos, žinau, kaip turiu elgtis! Man nerei- 
kia mokytis nei iš dukters, nei iš ko nors kito. Aš padarysiu sa- 
vo brolėnui visa, kas dera padaryti, ir jums nėra ko čia kišti no- 
sies. O tu, Eženi, — pridūrė atsigręžęs į ją, - nė žodžio daugiau 
apie tai, ojei ne - išsiųsiu su Nanona į Nuajė abatiją prasivėdin- 
ti ir ne vėliau kaip rytoj, jei dar man įkyrėsi. Kur jis, tas vaikė- 
zas, ar jau buvo nulipęs? 

— Ne, mano mielas, - atsakė ponia Grandė. 

— O kąjis veikia? 

— Verkia savo tėvo, - atsakė Eženi. 

Grandė pasižiūrėjo į dukterį, nerasdamas žodžio atsakyti. 
Vis dėlto trumpą akimirką pasijuto esąs tėvas. Kartą kitą apsu- 

kęs aplink salę, staiga užlipo į savo kabinetą apmąstyti, kaip 
pinigus investuoti į vertybės popierius. Du tūkstančiai margų 
nukirsto miško davė jam šešis šimtus tūkstančių frankų; pridė- 
jęs prie šitos sumos pinigus už tuopas, pernykščių ir šių metų 
pajamas, be tų dviejų šimtų tūkstančių frankų už ką tik parduo- 
tą vyną, jis galėjo sudaryti devynis šimtus tūkstančių frankų. 
Jam knietė per trumpą laiką uždirbti dvidešimt nuošimčių iš 
valstybės iždo obligacijų, kurios kursavo po septyniasdešimt 
frankų. Savo apskaičiavimus jis surašė ant laikraščio, kur buvo 
pranešimas apie brolio mirtį, ir, nors nesiklausė, girdėjo brolė- 
no aimanas. Nanona pabeldė į sieną, kviesdama poną žemyn, - 
pietūs jau ant stalo. Po arka, ant paskutinės laiptų pakopos, 
Grandė kalbėjo sau: 

„Kadangi nulupsiu iki aštuonių, imuosi šio reikalo. Per dve- 
jus metus turėsiu pusantro milijono frankų, kuriuos parsitrauk- 
siu iš Paryžiaus grynu auksu“. 

— Beje, kurgi mano brolėnas? 

— Sakosi nenorįs valgyti, - atsakė Nanona. - Tai nesveika. 

— Bet ekonomiška, - atkirto šeimininkas. 

— Teisybė, kad tu surūgtum! - pridūrė ji. 

— Hė! Neverks amžinai. Alkis ir vilką iš miško išvaro. 

Pietūs buvo nepaprastai tylūs. 

— Mano mielas drauge, - prabilo ponia Grandė, kai staltiesė 
buvo nuimta, - mums reikia nešioti gedulą. 

— Iš tikrųjų, ponia Grandė, jūs nežinote, ką beprasimany- 
ti, kad tik gautumėt kur išleisti pinigus. Gedulas - širdyje, ne 
drabužiuose. 

— Bet gedulas broliui mirus vra būtinas, ir Bažnyčia mums 
liepia... 

— Nusipirkite gedulą iš savo šešių luidorų. Man duosite ga- 
balėlį krepo, ir to užteks. 

Eženi pakėlė akis į dangų, netardama nė žodžio. Pirmą kar- 
tą gyvenime kiekvieną akimirką buvo pažeidžiami jos kilnieji 
polinkiai, kurie iki šiol buvo apsnūdę, prislėgti, o dabar štai stai- 
ga pabudo. Šis vakaras pažiūrėti buvo panašus į tūkstantį kitų 
jų Mmonotoniško gyvenimo vakarų, bet iš tikrųjų jis buvo visų 
siaubingiausias. Eženi dirbo nepakeldama galvos ir visai nesi- 
naudojo siuvimo dėžute, kurią Šarlis vakar taip suniekino. Po- 
nia Grandė mezgė sau rankoves. Grandė ištisas keturias valan- 
das žaidė nykščiais, paskendęs apskaičiavimuose, kurių rezul- 
tatai netrukus turėjo nustebinti Somiūrą. Tą dieną pas juos nie- 
kas neatsilankė. Tuo metu visame mieste skambėjo Grandė iš- 
davystė, jo brolio bankrotas ir brolėno atvykimas. Norėdami pa- 
plepėti apie bendrus reikalus, visi stambieji ir vidutiniai Somiūro 
vynuogynų savininkai susirinko pas poną de Graseną, kur griau- 
dė baisūs prakeiksmai buvusiam merui. 

Nanona verpė, ir jos ratelio dūzgimas buvo vienintelis gar- 
sas tarp pilkšvų sienų. 

— Liežuvių mes neplėšiame, - prabilo ji, rodydama dantis, 
baltus ir stambius it nulupti migdolai. 

— Nieko nereikia plėšti, - atsiliepė Grandė, pabusdamas iš 
savo apmąstymų. 

Jis regėjo save po trejų metų, turintį aštuonis milijonus, ir 
jau plaukiojo šitose aukso mariose. 

- Laikas gulti. Aš nueisiu visų vardu pasakyti brolėnui laba- 
nakt ir pažiūrėsiu, gal jam ko reikia. 

Ponia Grandė pasiliko antro aukšto laiptų aikštelėje, norėjo 
pasiklausyti, ką žmogynas kalbės su Šarliu. Eženi, drąsesnė už 
motiną, palypėjo dar porą pakopų. 

— Tai ką, brolėne, sielvartaujate? Taip, verkite, tai natūralu. 


Tėvas lieka tėvu. Tačiau nelaimę reikia kęsti kantriai. Kol jūs 


Eženi Grandė 93 


verkiate, aš rūpinuosi jūsų reikalais. Kaip matote, esu neblogas 
dėdė. Na, laikykitės! Gal išgertumėte stikliuką vyno? Vynas So- 
miūre nieko nekaštuoja, čia juo vaišinama kaip Indijoje puode- 
liu arbatos. Bet, - kalbėjo toliau Grandė, - jūs ir šviesos neužsi- 
degate. Blogai! Blogai! Reikia aiškiai matyti visa, ką darai. 

Grandė nuėjo prie židinio. 

- Žiūrėk tu man! - sušuko jis. - Vaškinė žvakė! Kur, po vel- 
nių, jos ją sumeškeriojo? Tos mergšės ir mano namų grindis iš- 
plėštų norėdamos išvirti kiaušinių šitam bernėkui. 

Išgirdusios šituos žodžius, motina ir duktė spruko į savo kam- 
barius ir greit sulindo po patalais kaip išgąsdintos pelės į urvus. 

— Ponia Grandė, jūs, vadinasi, turite lobį? - tarė kubilius, įei- 
damas į žmonos kambarį. 

- Mano mielasis, aš meldžiuos, palaukite, - atsakė vargšė 
motina virpančiu balsu. 

- Tegul velniai rauna tavo gerąjį Dievą! - atkirto urgzda- 
mas Grandė. 

Šykštuoliai visai netiki būsimuoju gyvenimu: dabartis jiems 
viskas. Ši mintis siaubingai nušviečia šiandienę epochą, kada 
labiau negu bet kuriais kitais laikais pinigas valdo įstatymus, 
politiką, papročius. Institucijos, knygos, žmonės ir doktrinos — 
viskas sutartinai atmeta tikėjimą būsimuoju gyvenimu, kuriuo 
per aštuoniolika šimtmečių buvo paremta socialinė sąranga. Da- 
bar karstas tėra tik ne itin bauginąs perėjimas į kitą gyvenimą. 
Ateitis, kuri mūsų laukdavo anapus Reguiem, atkelta į dabartį. 
Pasiekti per fas et nefas* žemiškąjį prabangos ir tuščių malonu- 
mų rojų, paversti širdį akmeniu, o siekiant trumpalaikių pasi- 


smaginimų - išvarginti kūną taip, kaip seniau jis buvo vargina- 


* Leistinais ir neleistinais būdais (Iot.). 

mas dėl amžinojo gėrio, - tokia visuotinė mintis įrašyta visur, 
net įstatymuose, kurie klausia savo leidėjo: „Kiek moki?“ užuot 
klausę: „Ką mąstai?“ Kai tokias buržuazijos pažiūras įsisavins 
liaudis, kuo gi pavirs šalis? 

— Arjau baigei, ponia Grandė? - paklausė senasis kubilius. 

- Aš už tave meldžiuosi, mano mielas. 

— Puiku! Labanakt. Pasikalbėsime ryt rytą. 

Vargšė moteris užmigo lyg mokinys, kuris neišmoko pamo- 
kų ir bijo atsibudęs pamatyti piktą mokytojo veidą. Tuo metu, kai 
ji iš baimės suposi antklode, norėdama nieko negirdėti, pas ją įslin- 
ko vienmarškinė, basa Eženi ir priėjusi pabučiavo į kaktą. 

— O geroji mamyte, - tarėji, - rytoj jam pasakysiu, kad tai aš. 

— Ne, jis tave išsiųstų į Nuajė. Palik tai man, juk jis manęs 
nesuris. 

— Girdi, mama? 

— Ką? 

— Nagi jis vis dar verkia. 

— Eik gulti, dukrele. Nušalsi kojas: grindys drėgnos. 

Taip praėjo iškilminga diena, turėjusi nulemti visą gyveni- 
mą turtingai, bet vargšei įpėdinei, kurios miegas jau nebebuvo 
toks kietas ir nekaltas kaip iki šiol. Dažnai kai kurie žmogaus 
gyvenimo veiksmai, literatūriškai kalbant, atrodo neįtikimi, nors 
ir yra tikri. Bet ar ne dėl to taip atrodo, kad beveik visuomet 
pamirštama psichologiškai patyrinėti savaimingus mūsų valios 
sprendimus ir neaiškinami slapti jų motyvai? Galbūt reikėtų stip- 
rią Eženi aistrą išnagrinėti iki smulkiausių skaidulėlių, nes toji 
aistra, kaip pasakytų kai kurie šaipūnai, virto liga ir paveikė 
visą jos esybę. Daugelis labiau mėgsta neigti tai, kas įvykiui turi 
lemiamos reikšmės, negu ištirti, ar tvirti tie rvšiai, mazgai ir sai- 


tai, kurie dvasinėje srityje jungia vieną faktą su kitu. Šiuo atveju 

neapgalvotą Eženi naivumą ir staigų jos sielos įkarštį žmogaus 
prigimties stebėtojams pateisintų jos praeitis. Juo ramiau slinko 
jos gyvenimas, juo gyvesnis sieloje darėsi moteriško gailestin- 
gumojausmas, visų jausmų išradingiausias. Sujaudinta dienos 
įvykių, ji vis pabusdavo, klausydavo ir įsivaizduodavo girdinti 
pusbrolio atodūsius, kurie dar nuo vakar skambėjo jos širdyje: 
čia regėjo jį merdintį iš sielvarto, čia sapnavo mirštantį badu. 
Paryčiu tikrai išgirdo baisų šūktelėjimą. Ji tuoj pat apsirengė ir 
brėkštant lengvais žingsniais nubėgo pas pusbrolį, kuris buvo 
palikęs duris nerakintas. Žvakė baigė degti žibinto taurelėje. Šar- 
lis, prigimties nugalėtas, miegojo apsirengęs, sėdėdamas krės- 
le, užvertęs galvą ant lovos; jis sapnavo, kaip sapnuoja žmonės 
su tuščiu skrandžiu. Eženi galėjo verkti nesivaržydama; galėjo 
grožėtis šituo jaunu ir dailiu, skausmo nublyškintu veidu, šito- 
mis nuo verksmo patinusiomis akimis, kurios ir pro miegą, ro- 
dos, tebeliejo ašaras. Šarlis intuityviai pajuto Eženi, atsimerkė 
ir pamatė ją susigraudinusią. 

— Atleiskite, pussesere, — tarė jis, matyt, nesusivokdamas, nei 
kelinta dabar valanda, nei kur esąs. 

— Yra širdžių, kurios jus čia girdi, pusbroli, ir n12s pamanė- 
me, ar jums ko nereikia. Turėtumėt atsigulti, šitaip nepatogu. 

- Tiesa. 

— Na, sudieu. 

Ji pabėgo susigėdusi ir laiminga, kad buvo atėjusi. Tik ne- 
kaltybė išdrįsta šitaip pasielgti. Pamokyta dorybė ne kvailesnė 
už ydą. Eženi, visai nedrebėjusi šalia pusbrolio, kai atsidūrė sa- 
vo kambaryje, vos galėjo pastovėti ant kojų. Staiga pasibaigė jos 
nesąmoningas gyvenimas, ji ėmė protauti negailėdama sau prie- 
kaištų. „Ką jis apie mane pagalvos? Pamanys, kad jį myliu“. O 


to ji kaip tik labiausiai ir norėjo. Nuoširdi meilė turi nuojautą ir 

žino, kad meilė pažadina meilę. Koks svarbus įvykis atrodė vie- 
nišai mergaitei tasai slaptas atsilankymas pas jauną vyrą! Argi 
nėra tokių minčių ir veiksmų, kuriuos mylintieji prilygina šven- 
toms sužieduotuvėms? Po valandos ji įžengė pas motiną ir, sa- 
vo papratimu, padėjo jai apsirengti. Paskui jos nuėjo atsisėsti į 
savo vietas prie lango ir laukė Grandė su tuo nerimu, nuo kurio 
širdis stingsta ar kaista, susitraukia ar išsiplečia - nelygu būdas 
tų, kurie bijo nemalonumų ar bausmės; tasai jausmas, beje, toks 
natūralus, jog jį patiria net naminiai gyvuliai, nes baudžiami 
bliauna, nors ir menkiausiai užgauti, tuo tarpu susižeidę dėl 
neatsargumo kenčia tyliai. Žmogynas nusileido žemyn, atsai- 
niai pasveikino žmoną, pabučiavo Eženi ir atsisėdo prie stalo, 
rodos, nebegalvodamas apie vakarykščius grasinimus. 

— Kaip laikosi brolėnas? Vaikas neįkyrus. 

— Miega, pone, - atsakė Nanona. 

- Juo geriau: miegančiam nereikia vaškinės žvakės, - pasa- 
kė Grandė juokaudamas. 

Šis neįprastas atlaidumas, šis nemalonus linksmumas pri- 
trenkė ponią Grandė, ir ji atidžiai pažvelgė į vyrą. Žmogynas... 
(Galbūt čia tiktų pasakyti, kad Turenėje, Anžu, Puatu, Bretanė- 
je žodis žmogynas, kuriuo daug kartų pavadinome poną Gran- 
dė, taikomas tiek žiauriausiems, tiek ir švelniausiems Žmonėms, 
kai tik jie susilaukia tam tikro amžiaus. Šis žodis visai nereiškia 
asmeninio švelnumo...) Taigi žmogynas pasiėmė skrybėlę, pirš- 
tines ir tarė: 

— Einu pažiopsoti į aikštę, gal sutiksiu mūsų Kriušo. 

— Eženi, tėvas tikriausiai ką nors sugalvojo. 

Nebūdamas miegalis, Grandė iš tikrųjų pusę naktų skirda- 
vo parengiamiesiems skaičiavimams, kurie jo sumanymus, pa- 


stabas, planus nuostabiai sutikslindavo ir užtikrindavo jiems tą 

nuolatinę sėkmę, stebinančią somiūriečius. Kiekviena žmogaus 
galia yra kantrybės ir laiko samplaika. Galingi žmonės nori ir 
budi. Šykštuolio gyvenimas - tai nuolatinis savanaudiškas žmo- 
giškosios galios lavinimas. Šykštuolis gyvena tik dviem jaus- 
mais: savimyla ir nauda; bet kadangi nauda taip pat yra tam 
tikra savimyla, tvirta ir sąmoninga, nuolatinis realaus pranašu- 
mo liudijimas, tai savimyla ir nauda yra dvi tos pačios visumos — 
egoizmo - dalys. Dėl to galbūt šykštuoliai, sumaniai parodyti 
scenoje, ir sukelia tokį nepaprastą smalsumą. Kiekvieną žmogų 
sieja kokia nors gija su šitais personažais, kurie žaloja visus žmo- 
giškuosius jausmus, neišskiriant nė vieno. Kur rasi Žmogų be 
norų, ir koks bendruomenės noras galėtų išsipildyti be pinigų? 
Grandė, pasak žmonos, buvo tikrai kažką sugalvojęs. Kaip ir 
visi šykštuoliai jis nuolat geidė lošti partiją su kitais žmonėmis 
ir teisėtai brautis prie jų pinigų. Įvaryti kitiems baimės - ar tai 
nėra galios veiksmas? Ar tada nesuteikiama sau nuolatinė teisė 
niekinti tuos, kurie, būdami per daug silpni, leidžiasi šiame pa- 
saulyje praryjami? O kas yra tikrai supratęs avinėlį, romiai gu- 
lintį prie Dievo kojų, tą labiausiai jaudinančią visų žemės aukų 
ir šitų aukų ateities emblemą, pagaliau - palaiminto kentėjimo 
ir silpnumo simbolį? Šykštuolis šitam avinėliui leidžia nusipe- 
nėti, jį atskiria, pasipjauna, išsikepa, valgo ir niekina. Šykštuo- 
lių maistas - pinigai ir panieka. Naktį žmogyno mintys pakry- 
po kita linkme; iš čia ir jo atlaidumas. Jis supynė rezginį, kad 
galėtų pasityčioti iš paryžiečių, juos apsukti, suraityti, sumalti į 
dulkes, priversti bėgioti, prakaituoti, tikėtis, blykšti; pasidaryti 
iš jų pramogą -jis, buvęs kubilius, gyvenąs savo pilkoje salėje, 
vaikštąs sudūlėjusiais laiptais savo namuose Somiūre. Brolėnas 
patraukė jo dėmesį. Jis norėjo išgelbėti mirusio brolio garbę taip, 


kad tai nė skatiko neatsieitų nei brolėnui, nei jam pačiam. Savo 

kapitalą jis ketino investuoti trejiems metams, ir neliko nieko 
kito, kaip valdyti žemes; todėl reikėjo peno jo klastingai veiklai, 
ir jam to peno atnešė brolio bankrotas. Nebejausdamas savo le- 
tenose nieko, ką būtų galima suspausti, jis norėjo sutriuškinti 
paryžiečius Šarlio naudai ir pigiai pasirodyti esąs pavyzdingas 
brolis. Šeimos garbei šiame sumanyme buvo taip maža vietos, 
jog jo gerą valią reiktų palyginti su tuo malonumu, kurį jaučia 
lošėjai, stebėdami puikią partiją, kurioje patys nieko nestato. Ir 
Kriušo jam buvo būtinai reikalingi, bet jis nenorėjo eiti pas juos, 
tad nutarė pasikviesti pas save ir dar tą patį vakarą pradėti ko- 
mediją, kurios planas ką tik buvo suregztas, kad rytojaus dieną, 
neišleidęs nė skatiko, visame mieste galėtų sukelti pasigėrėjimą 
pintis mylimu pusbroliu, be baimės jam išlieti visą savo gailes- 
tingumo lobį; tai vienas kilniausių moters pranašumų, vienin- 
telis, kurį ji norėtų kitiems parodyti, vienintelis, dėl kurio ne- 
pyksta, jei vyras čia jos nepralenkia. Tris ar keturis kartus Eženi 
ėjo pasiklausyti pusbrolio kvėpavimo, sužinoti, ar dar miega, 
ar jau pabudo; paskui, kai jis atsikėlė, nemaža rūpesčio jai su- 
darė grietinėlė, kava, kiaušiniai, vaisiai, lėkštės, stiklinė - visa, 
kas buvo reikalinga pusryčiams. Ji lengvai užkopė senais laip- 
tais pasiklausyti, ką pusbrolis veikia. Ar jau rengiasi? Ar dar 
verkia? Ji priėjo prie durų: 

— Pusbroli! 

— Ką, pussesere? 

— Ar norite pusryčiauti salėje, ar savo kambaryje? 

— Kurjums patogiau. 

— Kaip jaučiatės? 

— Brangi pussesere, man gėda, kad esu alkanas. 


Šis pokalbis pro duris Eženi buvo ištisas romano epizodas. 

— Gerai, atnešime jums pusryčius į kambarį, kad nesusier- 
zintų tėvelis. 

Ir lengvai lyg paukštelis ji nuskrido žemyn į virtuvę. 

— Nanona, eik gi, apruošk jo kambarį. 

Šitie laiptai, kuriais tiek kartų buvo bėgiota aukštyn ir že- 
myn, kuriuose aidėjo menkiausias garsas, Eženi dabar nebeat- 
rodė tokie palaikiai; ji matė juos spindinčius, jie kalbėjo, jie bu- 
vo jauni kaip ir ji, jauni kaip ir jos meilė, kuriai jie tarnavo. Pa- 
galiau ir jos motina, jos geroji ir atlaidžioji motina mielai pasi- 
davė jos meilės užgaidoms, ir kai Šarlio kambarys buvo sutvar- 
kytas, jos abi nuėjo pabūti drauge su nelaiminguoju: argi krikš- 
čioniška meilė nereikalavo jo paguosti? Abi šios moterys, norė- 
damos pateisinti savo nesivaržymą, sėmėsi iš religijos daugybę 
mažyčių sofizmų. Šarlis Grandė tuoj pasijuto be galo rūpestin- 
gai ir nuoširdžiai: globojamas. Jo įskaudusi širdis gyvai patyrė 
meilų draugiškumą ir neapsimestą švelnų palankumą, kurį ge- 
bėjo parodyti tos dvi nuolat pavergtos sielos, kai tapo valandė- 
lę laisvos savo įprastoje aplinkoje - kančių pasaulyje. Pasinau- 
dodama giminystės teisėmis, Eženi ėmė tvarkyti baltinius, tua- 
leto reikmenis, atsivežtus pusbrolio, ir galėjo kiek tinkama gė- 
rėtis kiekvienu prabangiu niekučiu, aukso ir sidabro dirbiniais, 
kurie jai patekdavo į rankas ir kuriuos ji ilgokai laikydavo dė- 
damasi norinti geriau apžiūrėti. Šarlis negalėjo nesusigraudinti 
matydamas kilnią pusseserės ir tetos užuojautą; jis pakanka- 
mai pažino Paryžiaus visuomenę ir suprato, kad dabartinėmis 
aplinkybėmis ten būtų sutikęs vien abejingas arba šaltas širdis. 
Eženi jam pasirodė spindinti ypatingu grožiu, ir dabar jis jau 
gėrėjosi nekaltais jos papročiais, iš kurių dar vakar šaipėsi. Ir 
kai Eženi paėmė iš Nanonos rankų fajansinį indą, pilną kavos 
su grietinėle, ir nuoširdžiausiai padavė ją pusbroliui, meiliai į jį 

pažvelgdama, paryžiečio akis suvilgė ašaros; jis paėmė jos ran- 
ką ir pabučiavo. 

— Na, kas gi dar? - paklausė ji. 

— O, tai dėkingumo ašaros, - atsakė jis. 

Eženi staiga nusigręžė į židinį ir paėmė žvakides. 

— Imkite, Nanona, - tarė ji. 
dusi, bet jos žvilgsnis jau galėjo bent meluoti ir neparodyti ne- 
paprasto džiaugsmo, užliejusio jai širdį; vis dėlto abiejų jaunuo- 
lių akys spindėjo tuo pačiu jausmu ir sielas jungė ta pati mintis: 
ateitis priklauso jiems. 

Šis švelnus susijaudinimas buvo juo malonesnis begalinio 
sielvarto apimtam Šarliui, visai to nesitikėjusiam. Plaktuko smū- 
gis abi moteris paragino eiti į savo vietas. Laimė, jos spėjo grei- 
tai nulipti laiptais, ir kai Grandė įėjo, jau sėdėjo prie darbo; jei 
tik būtų jas sutikęs po arka, jam būtų kilę įtarimų. Po pusryčių, 
kuriuos Žmogynas valgė paskubomis, iš Fruafono atėjo sargas, 
kuris dar iki šiol nebuvo gavęs žadėto atlyginimo, ir atnešė kiš- 
kį, kurapkų, sumedžiotų parke, ungurių ir dvi lydekas, malū- 
nininkų siunčiamas kaip prievolę. 

- Ėhė! Mielasis Kornuajė ateina kaip paprašytas. Ar visa tai 
tinka valgyti, ką? 

— Taip, mano brangusis, kilnusis pone, užmušiau tik prieš 
dvi dienas. 

— Tai, Nanona, raityk kulnus! - tarė žmogynas. - Imk viską, 
bus pietums; vaišinu abu Kriušo. 

Nanona išplėtė suglumusias akis ir pasižiūrėjo į visus, kas 
buvo kambaryje. 

— Gerai, - tarė ji, - o iš kur aš imsiu lašinių ir prieskonių? 

— Žmonele, - tarė Grandė, - duok Nanonai šešis frankus ir 
primink man, kad atneščiau iš rūsio gero vyno. 

— Na, tai kaip bus, pone Grandė, - pradėjo sargas iš anksto 
paruoštą kalbą dėl atlyginimo, - ponas Grandė... 

— Ta ta ta ta! - tarė Grandė. - Žinau, ką nori pasakyti; tu 
geras velniūkštis; apie tai pagalvosime rytoj, šiandien aš labai 
skubu. Žmonele, duok jam šimtą sū, - tarė jis poniai Grandė. 

Ir išbėgo. Vargšė žmona buvo laiminga galėdama už vienuo- 
lika frankų nusipirkti ramybę. Ji žinojo, kad Grandė porai sa- 
vaičių nurimdavo, kai šitaip pinigėlį po pinigėlio atsiimdavo 
visą jai duotą sumą. 

— Imk, Kornuajė, - tarė ji, kišdama jam į ranką dešimt fran- 
kų, - kada nors atsidėkosime tau už paslaugas. 

Kornuajė nebeturėjo ko sakyti ir išėjo. 

— Ponia, - tarė Nanona, užsigaubusi juodą skraistę ir pasiė- 
musi pintinę, - man reikia tik trijų frankų, kitus pasilikite. Ir 
taip bus gerai. 

— Paruošk gerus pietus, Nanona, ateis pusbrolis, - pasakė 
Eženi. 

— Iš tikrųjų čia kažkas nepaprasta, - tarė ponia Grandė. - Štai 
jau trečią kartą nuo mūsų vestuvių tėvas kviečia svečių pietums. 

Apie ketvirtą valandą, tuo metu, kai Eženi su motina baigė 
dengti šešiems asmenims stalą ir kai šeimininkas atnešė keletą 
butelių to puikaus vyno, kurį su meile saugo provincialai, Šar- 
lis įėjo į salę. Vaikinas buvo išblyškęs. Jo judesiai, laikysena, 
žvilgsniai ir balso skambesys dvelkė patraukliu liūdesiu. Jis ne- 
vaidino kenčiančio, jis iš tikrųjų kentėjo, ir šydas, kuriuo skaus- 
mas pridengė jo veido bruožus, teikė jam tą įdomią išraišką, 
kuri taip patinka moterims. Eženi jį dėl to dar labiau pamilo. 
Gal ir dėl tos nelaimės jis pasidarė jai artimas. Šarlis jau nebe- 
buvo tasai turtingas ir dailus jaunikaitis iš jai nepasiekiamų sfe- 


rų, bet tik patekęs į baisią bėdą giminaitis. Skurdas sukuria ly- 

gybę. Moteris tuo ir yra panaši į angelą, kad jai priklauso ken- 
čiančios būtybės. Šarlis ir Eženi suprato vienas antrą ir kalbėjo- 
si tik akimis, nes vargšas parblokštas dabita našlaitis smuko į 
kampą ir sėdėjo ten tylus, ramus ir išdidus; tačiau kartkarčiais 
švelnus ir glamonėjantis pusseserės žvilgsnis jį nuskaidrinda- 
vo, priversdavo pamiršti liūdnas mintis ir pakilti su ja į viltin- 
gus ateities tolius, kur jai buvo taip miela su juo skristi. Šiuo 
metu Somiūro miestui didesnį įspūdį darė Grandė keliami po- 
nams Kriušo pietūs negu vakar jo derliaus pardavimas, kuris 
vyno prekyboje reiškė tokį pat nusikaltimą kaip ir valstybės iš- 
davimas. Jei politikas vynininkas būtų iškėlęs pietus ta dingsti- 
mi, dėl kurios neteko uodegos Alkibiado šuo, jis gal būtų tapęs 
didžiu žmogumi; bet jausdamasis daug pranašesnis už miestą, 
su kuriuo tolydžio lošė, jis nevertino Somiūro. De Grasenai, greit 
sužinoję apie Šarlio tėvo savižudybę ir apie galimą bankrotą, 
nutarė dar tą patį vakarą aplankyti savo klientą, pareikšti užuo- 
jautą nelaimėje, pareikšti jam savo draugiškumą, o kartu ir pa- 
šniukštinėti, dėl ko jis susimanė tokiomis aplinkybėmis kviestis 
ponus Kriušo pietų. Lygiai penktą valandą atėjo pirmininkas 
K. de Bonfonas ir jo dėdė notaras, išsipustę nuo galvos iki kojų. 
Svečiai susėdo prie stalo ir pradėjo itin skaniai valgyti. Grandė 
buvo orus, Šarlis tylus, Eženi nebyli, ponia Grandė kalbėjo ne 
daugiau kaip paprastai, todėl tikrai tai buvo gedulingi pietūs. 
Kai visi pakilo nuo stalo, Šarlis kreipėsi į tetą ir dėdę: 

— Leiskite man pasitraukti. Turiu parašyti nemaža liūdnų 
laiškų. 

— Prašau, brolėne. 

Kai Šarlis išėjo ir žmogynas galėjo tikėtis, kad tas nieko ne- 
beišgirs ir tikriausiai jau bus įnikęs rašyti, jis iš padilbų pasižiū- 


rėjo į žmoną. 

— Tai, apie ką mes kalbėsimės, jums, ponia Grandė, bus tiek 
pat suprantama kiek ir lotynų kalba; jau pusė aštuonių, jums 
laikas į duknas. Labanakt, dukrele. 

Jis pabučiavo Eženi, ir abi moterys išėjo. Prasidėjo vaidini- 
mas, ir čia tėtušis Grandė daugiau negu kada nors gyvenime 
panaudojo švaistantis tarp žmonių įsigyto apsukrumo, dėl ku- 
rio žmonės, skaudžiai pajutę jo nagus ant savo kailio, jį pravar- 
džiuodavo senu šunim. Jei andykštis Somiūro meras būtų siekęs 
didesnių tikslų, jei laimingai susidėjus aplinkybėms būtų iški- 
lęs į aukščiausius visuomenės sluoksnius ir siunčiamas į kon- 
gresus, kur sprendžiami tautų reikalai, ir jei tenai būtų panau- 
dojęs savo genialumą, kuriuo jį apdovanojo naudos troškimas, 
tai, be jokios abejonės, jis būtų garbingai pasitarnavęs Prancū- 
zijai. Tačiau galima manyti ir taip, kad Žžmogynas, išvykęs iš 
Somiūro, būtų suvaidinęs tik visai menką vaidmenį. Galir dva- 
sios pasaulyje būna panašiai kaip gyvūnų pasaulyje, kad kai 
kurie gyvuliai, perkelti iš gimtojo klimato, nebesiveisia. 

— Po... 0... O... O... ne pi... pi... pi... pirmininke, jū... ū... ūs sa... 
są... a... a... kė... ė... te, kad ba... ba... a... ankrotas... 

Žmogynas jau seniai buvo įsimanęs tyčia miknoti, ir atrodė, 
kadjis iš tiesų yra miknius, be to, dar skųsdavosi, kad neprigir- 
di, kai užeina lietingas oras; dabar tas jo miknojimas taip vargi- 
no abudu Kriušo, jog jo klausydami jie nejučiomis vaipėsi, lyg 
stengdamiesi padėti jam ištarti tuos žodžius, prie kurių jis užsi- 
manydavo įstrigti. Čia reiktų papasakoti Grandė mikčiojimo ir 
kurtumo istoriją. Niekas visoje Anžu provincijoje neturėjo ge- 
resnės klausos ir negalėjo aiškiau kalbėti prancūziška Anžu tar- 
me kaip mūsų suktasis vynininkas. Jį, nors ir labai gudrų, ka- 
daise apmovė vienas izraelitas, kuris per derybas prisidėdavo 
prie ausies sugniaužtą ranką lyg vamzdelį, atseit, kad geriau 
girdėtų, ir taip puikiai miknojo rinkdamasis žodžius, jog Gran- 

dė iš pagailos jautėsi turįs pasakinėti nelabajam žydui žodžius 
ir mintis, kurių, atrodė, šis ieškojo, užbaiginėti žydo išvedžioji- 
mus, kalbėti taip, kaip turėjo kalbėti pats tasai žydas, žodžiu — 
būti žydu, o ne Grandė. Po šitos keistos kovos kubilius išėjo 
sudaręs vienintelį sandėrį, dėl kurio turėjo kandžiotis pirštus 
visą savo prekybininko gyvenimą. Bet jei čia jis prakišo pinigo 
požiūriu, tai moraliniu požiūriu gavo puikią pamoką ir vėliau 
iš jos turėjo didžios naudos. Žmogynas galų gale ėmė geru žo- 
džiu minėti žydą, kuris jį išmokė meno išvesti priešininką iš 
kantrybės ir užgaišinti jo protą, kad tas stengtųsi padėti išreikš- 
ti svetimą mintį, o savąją pamažu išleistų iš akių. Ogi dėl jokio 
kito reikalo nebuvo taip svarbu dėtis kurčiam, mikčioti ir pai- 
syti nesuvokiamus dalykus, dangstant savo mintis, kaip dėl ši- 
to, apie kurį dabar buvo kalbama. Pirmiausia, Grandė nenorėjo 
imtis atsakomybės už savo paties mintis; daugiau, jis norėjo iš- 
likti laisvas nuo bet kokio įsipareigojimo ir aiškiai neparodyti, 
ką pats iš tikro ketina. 

— Pone de Bo... Bo... Bonfonai... 

Antrą kartą per trejus metus Grandė pavadino Kriušo brolė- 
ną ponu de Bonfonu. Pirmininkas galėjo pamanyti, kad apsuk- 
rusis žŽmMogynas pasirinko jį savo žentu. 

— Va-va-vadinas, jūūūs sa... a... a... akėte, kad ba... ba... ban- 
krotą ga... a... ali tam tikrais a... a... atvejais su... su... su... utruk- 
dyti ko... ko... 

— Komerciniai teismai. Tai daroma kiekvieną dieną, - tarė 
ponas K. de Bonfonas, užčiuopęs tėtušio Grandė mintį arba ma- 
nydamas ją atspėjęs ir iš visos širdies jam stengdamasis ją pa- 
aiškinti. - Klausykite! 

— Klau... klausau, — kukliai atsakė Žmogynas ir pasitempė 
lyg išdykęs vaikas, kuris širdyje juokiasi iš mokytojo, dėdama- 
sis jo labai įdėmiai klausąs. 

— Kada garbingam ir gerbiamam žmogui, koks, pavyzdžiui, 
buvo velionis jūsų brolis Paryžiuje... 

— Ma... a... no brolis, taip. 

— Gresia neišsimokėjimas... 

— Tatai vadinasi ne... ne... neišsimokėjimas? 

— Taip. Ir kai jo bankrotas darosi nebeišvengiamas, tada ko- 
mercinis teismas, kuriam priklauso jo byla (klausykite atidžiai), 
turi teisę savo sprendimu paskirti jo verslo įmonei likviduoto- 
jus. Būti likviduotam tai nėra tas pats kaip bankrutuoti, supran- 
tate? Bankrutuodamas žmogus netenka garbės, o likviduojamas 
lieka garbingu žmogumi. 

— Tai di... di... di... didelis skirtumas, jei tik bra... a... a... a... 
angiai nek... kai... nuo... ja, - tarė Grandė. 

— Tačiau likvidaciją galima atlikti ir be komercinio teismo 
pagalbos. Nes, - kalbėjo pirmininkas, šniaukšdamas tabaką, — 
kaip skelbiamas bankrotas? 

— Tai ka... kad aš apie tai niekad nega... a... a... a... alvojau, — 
atsakė Grandė. 

— Pirmiausia, — varė toliau valdininkas, - galima pristatyti 
balansą į teismo kanceliariją; tai atlieka pats verslininkas arba 
jo teisėtas įgaliotinis. Antra - kreditorių prašymu. Taigi, jei ver- 
slininkas nepristato balanso, jei niekas iš kreditorių neprašo teis- 
mo paskelbti minėtą verslininką neišsimokančiu skolininku, kas 
tuomet įvyksta? 

— Ta... a... a... aip, pa... ma... ma... ty... sime. 

— Tada įmonę likviduoja velionio šeima, jo atstovai, jo tiesio- 
giniai įpėdiniai arba pats verslininkas, jei nėra miręs, arba jo 
draugai, jei yra pasislėpęs. Galbūt jūs norite likviduoti savo bro- 
lio įmonę? - paklausė pirmininkas. 

— O Grandė! - sušuko notaras. — Tai būtų labai gražu! Dar 
tebėra gyva garbė mūsų provincijų gilumoje! Jeigu išgelbėtu- 


mėte savo pavardę, nes tai jūsų pavardė, būtumėte... 

— Kilnus žmogus! - tarė pirmininkas, pertraukdamas sa- 
vo dėdę. 

— Žinoma, - atkirto senasis vynininkas, - ma... mano brrr... 
bro... brolis va... va... va... vaadinosi Grandė k... kaip ir aš. Ta... 
ta... tai aišku kaip diena. A... A... A... aš ne... e... e... sakau ne. IL... 
1... 1... dr ši li... li... li... likvidacija kie... e... e... kvienu a... a... a... 
atveju galėtų būti vi... vi... visais a... a... atžvilgiais labai naudin- 
ga ma... a... a... ano bro... lė... ė... ė... ėnui, kurį a... a... a... aš 
myliu. Bet reikia pagalvoti. Aš nepapažį... žį... žįstu Paryžiaus 
sssukčių. Aš... kaip matote, e... e... su So... 0... 0... omiūre! Čia 
mano vynuogynai, grioooviai, žooodžiu, turiu savo reikalų! Aš 
niekad nesu davęs ve... ve... vekselių. Kas yra vekselis? A... a... 
a... a... aš jų esu da... daug gavęs, bet niekada nesu pa... pa... 
pa... pasirašęs. Juo... 0... 0... os išduoda, juos diiiiskonnntuoja. 
Ššštai viiiskas, k... k... k... ką aš žinau. Aš gi... gi... gi... irdėjau, 
kad ga... a... a... alima išpi... pi... pi... pirkti ve... ve... ve... 

— Taip, - tarė pirmininkas. - Galima supirkti vekselius vieto- 
je, mokant tam tikrą procentą. Suprantate? 

Grandė sugniaužė saują į vamzdelį, prisidėjo prie ausies, ir 
pirmininkas pakartojo savo sakinį. 

— Bet, - atsakė vynininkas, - čia ga... a... a... ali bū... būti ir 
juoda, ir balta? A... a... a... aš, būdamas tokio aaamžiaus, nieko 
neišmanau a... a... apie toookius daaalykus. Aš tu... turiu pa... 
asilikti č... Čč... čia javų pri... pri... prižiūrėti. Grūdas su... su... 
surenka... a... amas, ir grūūūdu mo... o... okama. Vvvisų pirma, 
rrreikia pri... žiū... žiū... žiūrėti p... pjū... tį. Fruafone turiu di... 
di... desnių re... reikalų ir įjį... įdomesnių. Aš negaliu a... a... a... 
apleisti sa... sa... savo namų dėl tooos ve... ve... ve... veeelllniš- 
kos pa... pa... painiavos, kur aš nieko ne... ne... ne... suprantu. Jūs 
sakote, kad... kad aš dėl li... li... li... likvidacijos ir kad nebūtų 

paskelbtas bankrotas, turiu va... va... žiuoti į Paryžių. Negalima 
bū... būti iš karto dvie... dviejose vietose, nebent pa... pa... pa... 
pavirsti paukšteliu... ir... 

— Ašjus suprantu! - sušuko notaras. - Bet, mano senasis bičiu- 
li, juk jūs turite draugų, senų draugų, kurie galėtų jums padėti. 

„Na, tai va, - pamąstė vynininkas, - tai ryžkitės!" 

— Ir jei kas nors nuvažiuotų į Paryžių, susirastų ten stam- 
biausią jūsų brolio Gijomo kreditorių, pasakytų jam... 

— Va... va... valandėlę pa... palaukit, - nutraukė žmogynas, - 
pasakytų jam... Ką? Maždaug... g... gš... Šš... šii... šitaip: Po... po... 
ponas Somiūro Grandė padarys šį... šį... šį, ponas Somiūro Gran- 
dė... dė... dė pa... pa... da... rys tą. Jis myli brolį, myli bro... bro... 
brolėną... Grandė geras gi... gi... giminė... ir turi gerų norų. Jis 
br... rrr... brangiai pa... pardavė de... derlių. Neskelbkite ba... 
ba... ba... ba... bankroto, susirinkite, pa... pa... pa... skirkite li... 
lik... likviduotojus. Tada Grandė pa... pa... pažiūrės. Jū... ū... ūs 
ge... ge... geriau laimėsite likviduodami, negu le... le... leisdami 
teismo valdininkams kišti savo nooosį. Ką, ar ne? 

- Teisingai! - pritarė pirmininkas. 

— Nes, matote, pone de Bo... Bo... Bonfonai, reikia pagalvoti 
prieš a... a... apsisprendžiant. Vi... vi... visaip b... b... būna. Kiek- 
viename s... s... sunkiame rei... rei... reikale, ne... ne... nenorint 
su... su... su... bankrutuo... uo... ti, reikia žinoti savo išteklius ir 
prievoles. Ką, ar ne taip? 

- Žinoma, - atsakė pirmininkas. - Mano nuomone, per kele- 
tą Mėnesių galima supirkti vekselius už tam tikrą sumą ir visiš- 
kai atsiskaityti pagal susitarimą. Oho, rodant lašinių gabalėlį, ga- 
lima šunį toli nuvilioti. Jei bankrotas nebuvo paskelbtas, o kredi- 
torių vekseliai jūsų rankose, tai jūs liekate baltas kaip sniegas. 

— Kaip ss... sn... sniegas? - pakartojo Grandė, vėl sugniaužęs 


ranką į vamzdelį. - Aš nesuprantu, kodėl ss... sn... sniegas? 

— Taigi, - šaukė pirmininkas, - klausykite manęs! 

— K... k... klausau. 

— Vekselis yra prekė, kurios kaina gali pakilti arba nukristi. Tai 
išvada iš Jeremijaus Bentamo palūkanų dėsnio. Šis publicistas 
įrodė, kad prietaringas palūkininkų smerkimas buvo kvailystė. 

- Štai kaip! - sušuko žmogynas. 

— Turint galvoje tai, kad pagal Bentamo dėsnį pinigai yra 
prekė ir kad visa, kas juos pavaduoja, taip pat virsta preke, — 
kalbėjo toliau pirmininkas, - turint galvoje - o tai visiems žino- 
ma- kad, priklausomai nuo reguliuojančių apyvartą sąlygų keiti- 
mosi, prekybinių vekselių su tuo ar kitu parašu kaip ir bet kurių 
kitų prekių susidaro perteklius arba trūkumas, kad jie pabrangsta 
arba ir visai netenka vertės, todėl teismas nusprendžia... (a, aš nie- 
kus kalbu, atleiskite!) tai yra, aš manau, kad jūs galėsit supirkti 
savo brolio vekselius, jei duosit už juos ketvirtą dalį jų vertės. 

- Jūuus sa... sakote, Je... Je... Je... Jeremijus Ben... 

— Bentamas, jis anglas. 

- Šitas Jeremijus mums padės versle išvengti daugelio Jere- 
mijaus raudų!!* - tarė juokdamasis notaras. 

— Tie anglai ka... ka... kartais turi sveiko pr... proto, - tarė 
Grandė. - Taigi, pa... pa... pa... pasak Be.. Be... Bentamo, jeigu 
mano brolio vekseliai... ka... ka... ka... kainuoja... nekainuoja! Jei 
a... a... a... aš teisingai kalbu, ar ne? Tai man atrodo aišku... Kre- 
ditoriai būtų... ne, nebūtų. Aš su... su... su... tinku. 

— Leiskite man paaiškinti jums visa tai, - tarė pirmininkas. — 
Jeigu jūs turite visus Gijomo Grandė įmonės vekselius savo ran- 
kose, tai jūsų brolis ar jo įpėdiniai teisiškai niekam nėra skolin- 
gi. Šitaip. 


- Šitaip, - pakartojo žmogynas. 

- Ir būtų teisinga, jei jūsų brolio vekseliai būtų kotiruojami 
(kotiruojami, ar gerai suprantate šį terminą?) biržoje, atskaitant 
tiek ir tiek nuošimčių, ir kas nors iš jūsų draugų tenai nuvyktų 
ir juos supirktų, niekuo neversdamas kreditorių juos parduoti, 
— velionio paryžiečio Grandė palikimas tada įstatymų prasme 
pasidarytų nebepraskolintas. 

— Tai tiesa, vers... vers... verslas lieka verslu, - pasakė kubi- 
lius. - Ojeigu taip... Bet vis dėlto jūs supr... a... a... a... ntate, kad 
tai su... su... su... sunku. A... a... aš neturiu ne... ne... nei piiinigų, 
n... n... nei laiko, nei laiko, nei... 

- Taip, jūs negalite gaišti. Na, gerai, aš jums siūlausi nuvykti 
į Paryžių (jūs sumokėsite kelionės išlaidas - tai menkniekis). 
Ten pasimatysiu su kreditoriais, pasikalbėsiu su jais, atidėsiu 
mokėjimo terminus ir viską sutvarkysiu, o jūs bent kiek primo- 
kėsite prie likvidacinės sumos, kad galėtumėte suimti į savo ran- 
kas visus brolio skolų įsipareigojimus. 

— Pa... pa... pažiūrėsim, aš ne... ne... negaliu, aš... aš... aš ne- 
noriu į... į... įsipareigoti, kol... kol ne... Kas... kas... kas ne... ne... 
negali, negali... Suuuuprantat? 

— Visai teisingai. 

— Man galva ply... ply... plyšta nuo vi... viso to, ką... ką jūūūs 
čia ma... a... a... an pri... prišnekėjote. Pi... pi... pirmą kartą gyve- 
nime ma... a... a... ant... t... tenka ga... ga... ga... galvoti a...a...a... 

- Taip, jūs ne teisininkas. 

— Aš... aše... e... e... esu va... va... vargšas vynininkas ir nieko 
neišmanau apie tai, ką... ką jūs man dabar šnekėjote; man rrrei- 
kiaįt... t... tai į... į... į... ssigilinti. 

— Vadinasi... - vėl pradėjo pirmininkas, ketindamas lyg ir 
susumuoti, kas buvo čia kalbėta. 


— Brolėne! — nutraukė jį notaras priekaištingu balsu. 

— Ką, dėde? - paklausė pirmininkas. 

— Leisk gi ponui Grandė paaiškinti savo ketinimus. Juk čia 
kalbama apie atsakingą įgaliojimą. Mūsų mielas bičiulis turi jį 
apibrėžti pagrin... 

Plaktuko smūgis, pranešąs, kad atvyko de Grasenų šeima, 
taip pat ir atėję nauji svečiai sutrukdė ponui Kriušo baigti savo 
sakinį. Notaras buvo patenkintas šia pertrauka: Grandė jau žiū- 
rėjo į jį kreivai, ojo nosies gumbas rodė vidinę audrą. Bet, visų 
pirma, išmintingajam notarui atrodė netinkama, kad pirmosios 
instancijos teismo pirmininkas vyktų į Paryžių, verstų kapituo- 
liuoti kreditorius ir kištų nagus prie šios painiavos, pažeidžian- 
čios griežtos doros reikalavimus; be to, iki šiol dar neišgirdęs iš 
tėtušio Grandė nė menkiausio noro ką nors sumokėti, jis ins- 
tinktyviai bijojo pamatyti savo brolėną, įsivėlusį į šį reikalą. To- 
dėl, pasinaudojęs ta valandėle, kai de Grasenai ėjo į vidų, jis 
paėmė pirmininką už rankos ir nusitempė prie lango. 

— Tu jau gana gražiai pasirodei, brolėne, bet nėra reikalo taip 
aukotis. Tave apakino noras gauti jo dukterį. Po velnių! Nerei- 
kia taip neapdairiai elgtis. Palik dabar man vairuoti laivelį ir tik 
padėk manevruoti. Argi tau dera kompromituoti aukščiausiojo 
teismo pareigūno orumą tokiame?.. 

Jis nebaigė; išgirdo, kaip ponas de Grasenas, paduodamas 
senajam kubiliui ranką, sako: 

— Grandė, mes sužinojome apie baisią nelaimę, ištikusią jū- 
sų šeimą: Gijomo Grandė įmonės bankrotą ir jūsų brolio mirtį; 
ateiname jums pareikšti nuoširdžios užuojautos dėl šito liūd- 
no įvykio. 

— Yra tik viena nelaimė, - pertraukė notaras bankininką, - 
tai pono Grandė junior mirtis. Bet ir jis nebūtų nusižudęs, jei 


jam būtų atėjusi mintis kreiptis į brolį pagalbos. Mūsų senasis 

bičiulis, kupinas garbės jausmo, tikisi likviduoti Paryžiaus Gran- 
dė įmonės skolas. Mano brolėnas, pirmininkas, norėdamas pa- 
dėti jam išvengti grynai teisminio pobūdžio rūpesčių, siūlosi 
tuoj pat vykti į Paryžių susitarti su kreditoriais ir, kiek galima, 
juos patenkinti. 

Šiuos žodžius patvirtino visa vynininko laikysena, kai jis sau 
glostėsi smakrą, ir ta kalba labai nustebino Grasenų trejukę, ku- 
rie ateidami iki soties šmeižė Grandė dėl jo šykštumo ir kaltino 
ji beveik brolžudyste. 

— O, aš taip ir žinojau! - sušuko bankininkas, žvilgtelėjęs į 
žmoną. - Ar aš tau eidamas nesakiau, ponia de Grasen? Grandė 
yra žmogus, garbingas iki plaukų šaknų, ir nepakęs, kad jo var- 
dą suterštų nors menkiausia dėmelė! Pinigas be garbės - tai slo- 
gulys. Dar tebėra gyvas garbės jausmas mūsų provincijose! Tai 
gražu, labai gražu, Grandė. Aš senas karys, nemoku slėpti min- 
čių; rėžiu stačiai: tai kilnu, po perkūnais! 

— Ta... ta... tačiau šis ki... ki... kilnumas labai br... br... brangus, — 
atsakė žmogynas, kai bankininkas karštai kratė jam ranką. 

— Bet, mano šaunusis Grandė, tenepalaiko už bloga ponas 
pirmininkas, - kalbėjo toliau Grasenas, - juk tai grynai komer- 
cinis dalykas, ir čia reikia prityrusio prekybininko. Juk čia būtina 
išmanyti sąskaitas, avansus, nuošimčių apskaičiavimus. Aš kaip 
tik turiu vykti į Paryžių savais reikalais, tad galėčiau sutikti ir... 

— Taip, mes galėtume pa... pa... pa... mėginti susususitarti 
dėl ga... ga... ga... galimybių, ir kad man ne... ne... nereiktų įjįsi- 
pareigoti dėl ko nors, ko a... a... aš nenooo... orėčiau padaryti, - 
atsakė mikčiodamas Grandė, - nes, matote, ponas pirmininkas 
visai paprastai mane paprašė kelionpinigių. 

Žmogynas šių pastarųjų žodžių jau nebelemeno. 

— O! - tarė ponia de Grasen. - Pabūti Paryžiuje - tai tik ma- 
lonumas! Ir aš mielai sumokėčiau, jei tik galėčiau ten vykti. 

Irji davė ženklą savo vyrui, lyg padrąsindama žūtbūt iš prie- 
šininkų paveržti šią misiją; paskui ji labai pašaipiai pasižiūrėjo 
į abu Kriušo, kurie atrodė itin gailiai. Tada Grandė čiupo banki- 
ninką už švarko sagos ir nusitempė į kampą. 

— Aš labiau pasitikėčiau tamsta negu pirmininku, - pasakė 
jis. - Be to, dar ne viskas pasakyta, - pridūrė krutindamas savo 
gumbą. — Aš noriu įsigyti paskolos lakštų; man reikia pavesti 
kam nors nupirkti jų už keletą tūkstančių frankų ir ne brangiau 
kaip po aštuoniasdešimt. Šis dalykas, girdėjau, pinga kiekvieno 
mėnesio pabaigoje. Jūs išmanote tokius reikalus, tiesa? 

— Aišku! Vadinasi, man tektų parūpinti jums lakštų už kele- 
tą tūkstančių livrų? 

— Pradžiai ne dievai žino kiek. Tik - cit! Noriu sulošti šį loši- 
mą taip, kad niekas nieko nežinotų. Jūs man atliktumėt šį san- 
dėrį mėnesio pabaigoje, bet nieko nesakykite ponams Kriušo: 
tai juos suerzintų. Kadangi jūs vykstate į Paryžių, galima būtų 
tuo pat metu pažiūrėti, kokie mano vargšo brolėno reikalai. 

— Vadinas, sutarta. Išvykstu rytoj pašto arkliais, - garsiai ta- 
rė de Grasenas, - ir užeisiu pas jus paskutinių nurodymų... Ke- 
lintą valandą? 

— Penktą, prieš pietus, - atsakė vynininkas, trindamasis 
rankas. 

Abi pusės pabuvo dar keletą minučių. Po trumpos pertrau- 
kos de Grasenas, tapšnodamas Grandė per petį, tarė: 

— Gera turėti tokių puikių giminių... 

— Taip, taip, nors ir neatrodo, - atsakė Grandė, - aš esu geras 
gi... giminė. Myliu savo brolį ir tai įrodysiu, jei... jei tai ne... ne- 
kainuos... | 

— Mes jau paliekame jus, Grandė, - nutraukė jį bankininkas, 
neleisdamas jam baigti sakinio. - Norėdamas greičiau išvykti, 
turiu sutvarkyti keletą reikalų. 

- Gerai, gerai. Aš ir pats, žinote, dė... dėl tokio da... da... Ily- 
ko papapasitrauksiu į savo a... a... apsvarstymų ka... ambarį, 
kaip sako pirmininkas Kriušo. 

„Še tau! Ašjau nebe ponas de Bonfonas“, - liūdnai pagalvo- 
jo pirmininkas, ir jo veidas pasidarė tokios išraiškos kaip teisė- 
jo, kuriam įgriso gynėjų kalbos. 

Abiejų besirungiančių šeimų galvos išėjo kartu. Nei vieni, 
nei antri nebegalvojo apie išdavystę, kuria vynininkams Gran- 
dė nusikalto vakar rytą, tik nesėkmingai tyrinėjo vieni kitus, 
norėdami sužinoti, ką kuris mano apie tikruosius žmogyno ke- 
tinimus šitame naujame versle. 

- Gal užsuksime kartu pas ponią Dorsonval? - paklausė de 
Grasenas notarą. 

— Mes ateisime vėliau, - atsakė pirmininkas. - Esu pažadėjęs 
panelei de Gribokur trumpam užsukti pas ją, ir, jei dėdė leis, 
pirma eisime ten. 

— Vadinasi, iki pasimatymo, ponai! - tarė ponia de Grasen. 

Kai de Grasenai nutolo keletą žingsnių nuo abiejų Kriušo, 
Adolfas tarė tėvui: 

- Jie baisiai putoja, ar ne? 

— Tylėk, sūneli, - atsiliepė motina, - jie dar gali išgirsti. Be to, 
ir tavo žodžiai nepasižymi geru skoniu ir atsiduoda studentiš- 
ku žargonu. 

— Matai, dėde! — sušuko teisėjas, kai tik pastebėjo, kad de 
Grasenai nutolo. - Iš pradžių buvau pirmininkas de Bonfonas, 
o galiausiai pasidariau paprasčiausiu Kriušo. 

— Aš puikiai mačiau, kad tau tai buvo nemalonu; bet vėjas 
pūtė į de Grasenų pusę. Tačiau koks tu kvailas dar tebesi su 
visomis savo gudrybėmis!.. Tegu jie sau sveiki tąsosi su tėtušio 
Grandė pažiūrėsim, o tu būk ramus, mano mažyti: Eženi juo tik- 


riau bus tavo žmona. 


8. 232 

Per keletą minučių naujiena apie kilnų Grandė nutarimą pa- 
sklido iš karto trejuose namuose, ir visame mieste buvo kalba- 
ma tik apie šį brolišką pasiaukojimą. Stebėdamiesi jo garbingu- 
mu, girdami jo kilnumą, kurio niekas nesitikėjo, visi atleido tė- 
tušiui Grandė vyno pardavimą, kuriuo jis niekingai sulaužė že- 
mės savininkų tarpusavio pasižadėjimą. Prancūzų charakteriui 
būdinga žavėtis, supykti, įsiaistrinti dėl akimirkos meteoro, dėl 
tuoj praplaukiančių šapelių. Nejaugi kolektyvinės būtybės - tau- 
tos - neturėtų atminties? 

Uždaręs duris tėtušis Grandė pasišaukė Nanoną. 

— Nepaleisk šuns ir neik gulti: mudviem reikės padirbėti. Vie- 
nuoliktą valandą Kornuajė turi būti prie durų su Fruafono ka- 
rietėle. Klausyk, kada jis atvažiuos, kad jam nereiktų belsti, ir 
pasakyk, kad įeitų visai tyliai. Policijos įsakymai draudžia triukš- 
mauti naktį. O be to, mūsų miesto dalies gyventojams nebūtina 
žinoti, kad aš išvykstu. 

Tai pasakęs Grandė užkopė į savo laboratoriją, ir Nanona 
girdėjo, kaip jis ten krebždėjo, kažką vartė, vaikščiojo šen ir ten, 
bet labai atsargiai. Matyt, nenorėjo pažadinti nei žmonos, nei 
dukters, o ypač sudominti brolėno; vienu tarpu buvo pradedąs 
jį keikti, nes pastebėjo jo kambaryje šviesą. Pusbroliu susirūpi- 
nusiai Eženi vidurnaktį pasirodė, kad ji girdi mirštančiojo dejo- 
nes, otas mirštantysis jai buvo Šarlis: ji paliko jį tokį išblyškusį, 
tokį nusiminusį! Gal jis nusižudė? Akimirksniu ji užsimetė kai- 
linėlius su gobtuvu ir norėjo išeiti. Pirmiausia ją išgąsdino ryški 
šviesa, besiskverbianti pro durų plyšius: pamanė, kad ten dega; 
bet greitai nusiramino išgirdusi sunkius Nanonos žingsnius, jos 
balsą ir arklių žvingavimą. 

„Argi tėvas būtų sumanęs išgabenti pusbrolį?“ — pamąstė ji, 
atsargiai praverdama duris, kad jos nesugirgždėtų ir kad ji galėtų 


matyti, kas vyksta priemenėje. 

Staiga jos akys susidūrė su tėvo akimis, ir nuo jo žvilgsnio ji 
sustingo iš siaubo, nors jis atrodė ir neaiškus, ir nieko ypatingai 
nestebįs. Žmogynas su Nanona nešė storą kartį, užsidėję ant de- 
šiniųjų pečių, o antjos buvo virve parišta statinaitė, panaši į tas, 
kurias tėtušis Grandė mėgdavo laisvalaikiu dirbti kamaroje. 

- Šventoji Mergele! Na ir svoris! - tyliai pasakė Nanona. 

— Kaip gaila, kad čia tik variniai sū! - atsiliepė žmogynas. — 
Žiūrėk, neapversk žvakidės! 

Šitą sceną švietė tik viena žvakė, pastatyta tarp dviejų turėk- 
lų stulpelių. 

— Kornuajė, - kreipėsi Grandė į savo sargą in partibus*, - ar 
pistoletus turi? 

— Ne, pone. Ko čia, po šimts, bijoti dėl jūsų variokų! 

- Ag teisybė, nėra ko! - atsakė tėtušis Grandė. 

— Be to, važiuosime greitai, - kalbėjo toliau sargas. - Jūsų 
fermeriai parinko jums geriausius arklius. 

— Gerai, gerai. Ar nesakei jiems, kur važiuoju? 

— Aš ir pats to nežinojau. 

— Gerai. Ratai tvirti? 

— Kaipgi, pone, labai tvirti, atlaikytų tris tūkstančius. O kiek 
jos sveria, tos palaikės jūsų statinės? 

— Ogi, - tarė Nanona, - mums žinoma, arti gerų aštuonioli- 
kos šimtų. 

— Nešnekėk, Nanona! Pasakysi žmonai, kad išvažiavau į kai- 
mą. Grįšiu pietums. Varyk, kiek įkerta, Kornuajė; Anžere turi- 
me būti prieš devynias. 

Išvažiavo. Nanona užsklendė vartus, paleido šunį, atsigulė 


su nuspaustu petimi, ir niekas visame kvartale neįtarė, nei kad 


* Iš dalies (lot.). 

Grandė išvyko, nei koks jo kelionės tikslas. Žmogyno slaptu- 
mas buvo begalinis. Niekas nė skatiko niekad nematė šiuose 
namuose, kurie buvo pilni aukso. Rytą išgirdęs uoste kalbant, 
kad aukso kaina pakilusi dvigubai, nes Nante pradėti smarkūs 
ginklavimosi pasiruošimai, ir kad į Anžerą atvažiavę speku- 
liantai aukso pirkti, senasis vynininkas, pasiskolinęs arklius iš 
savo fermerių, nuvyko tenai parduoti aukso ir parsivežti rei- 
kalingų pinigų paskolos lakštams pirkti, dar gerai uždirbęs iš 
aukso pardavimo. 

— Tėvas išvažiuoja, - pasakė Eženi, viską girdėjusi nuo laip- 
tų viršaus. 

Tyla vėl įsiviešpatavo namuose, ir ratų dardesys nutolo to- 
lydžio tildamas ir greit jau jo nebesigirdėjo miegančiame So- 
miūre. Tą valandėlę Eženi, prieš išgirsdama ausimis, širdimi 
pajuto aimaną, prasiskverbusią pro užtvaras iš pusbrolio kam- 
bario. Šviesos gija, plonytė it kardo ašmuo, veržėsi pro durų 
plyšį, gulsčiai kirsdama senų laiptų stulpelius. 

- Jis kenčia, - tarė ji, palypėdama porą pakopų. 

Antroji aimana privertė ją užlipti į laiptų aikštelę prie jo kam- 
bario. Durys buvo praviros, ir ji jas pastūmėjo. Šarlis miegojo 
nuleidęs galvą nuo seno krėslo; plunksna buvo iškritusi iš jo 
rankos, kuri beveik lietė žemę. Trūksmingas kvėpavimas dėl 
nepatogios jaunuolio kūno padėties staiga išgąsdino Eženi, ir ji 
greitai įėjo į vidų. 

„Jis turbūt labai pavargęs“, - mąstė žiūrėdama į gal dešimtį 
užantspauduotų laiškų. Ji perskaitė jų adresus: Ponams Fari, Breil- 
manui ir K“, karietų dirbėjams, Ponui Biuisonui, siuvėjui, ir t.t. 

„Jis, be abejonės, sutvarkė visus savo reikalus, kad tuojau 


galėtų palikti Prancūziją“, - pagalvojo jinai. 

Jos žvilgsnis krito ant dviejų neužklijuotų laiškų. Ją apstul- 
bino žodžiai, kuriais buvo pradėtas vienas iš jų: „Mano bran- 
gioji Anete...“ Jos širdis suvirpėjo, kojos priaugo prie grindų. 

„Jo brangioji Anetė! Jis myli, yra mylimas! Nebėra vilties!.. 
Kąjis jai rašo?" 

Tokios mintys persmelkė jai galvą ir širdį. Ji skaitė šiuos žo- 
džius, ugnies raidėmis išrašytus, visur, net ant grindų. 

„Jau dabar jo atsižadėti?! Ne, neskaitysiu šio laiško. Turiu 
išeiti... Ojei vis dėlto perskaityčiau?! 

Ji pažvelgė į Šarlį, švelniai pakėlė jo galvą, atrėmė į krėslo 
atramą, ojis pasidavė it vaikas, kuris net ir miegodamas pažįsta 
savo motiną ir nepabusdamas leidžiasi jos klostomas ir bučiuo- 
jamas. Eženi motiniškai pakėlė jo nukarusią ranką ir švelniai it 
motina pabučiavo jo plaukus. „Brangioji Anete!“ Kažkoks de- 
monas jai šaukė į ausį tuos du žodžius. 

„Žinau, kad galbūt blogai darau, bet perskaitysiu tą laišką“, — 
tarė ji sau. 

Eženi nusigręžė, nes prabilo jos kilni sąžinė. Pirmą kartą gy- 
venime gėris ir blogis susidūrė jos širdyje. Iki šiol jai nereikėjo 
rausti dėl jokio savo veiksmo. Aistra, smalsumas ją vis dėlto 
nugalėjo. Kas sakinys jos širdis vis labiau plėtėsi, ir jaudinąs 
karštis, užliejęs sielą skaitant, pirmosios meilės džiaugsmą pa- 
darė jai dar malonesnį. 

„Mano brangioji Anete, niekas nebūtų mudviejų išskyrę, jei ne 
mane prislėgusi nelaimė, kurios jokia žmogaus išmintis nebūtų galė- 
jusi numatyti. Mano tėvas nusižudė, jo ir mano turtas visiškai žuvęs. 
Likau našlaitis tokio amžiaus, kai dėl savo išauklėjimo dar galiu būti 
laikomas vaiku; ir vis dėlto turiu kaip vyras pakilti iš tos prarajos, į 
kurią įkritau. Dalį šios nakties paskyriau savo sąskaitoms. Jei noriu 


išvažiuoti iš Prancūzijos kaip garbingas žmogus —o dėl to negali būti 

jokios abejonės — man nelieka nė šimto frankų kelionei į Indiją ar į 
Ameriką, kur noriu išbandyti savo laimę. Taip, mano vargše Ane, vyk- 
siu į labiausiai žudantį klimatą ieškoti turto. Sakoma, kad tenykštėje 
padangėje tai esąs tikras ir greit įvykdomas dalykas. Likti Paryžiuje 
man neįmanoma. Nei mano siela, nei mano akys neįstengtų atlaikyti 
akibrokštų, nedraugiškumo ir paniekos, kurie laukia sužlugdyto jau- 
nuolio, subankrutavusio tėvo sūnaus! Dieve brangus! Būti skolingam 
du milijonus!.. Jau pirmą savaitę aš ten būčiau nukautas dvikovoje. 
Todėl ten nebegrįšiu. Nė tavo švelniausioji ir labiausiai pasiaukojanti 
meilė, kuri kažkada buvo sukilninusi vyro širdį, nepajėgtų manęs ten 
nuvilioti. Deja, mano mylimoji, aš neturiu pakankamai pinigų, kad 
galėčiau nuvykti, kur tu esi, pabučiuoti ir gauti paskutinį bučinį, ku- 
ris suteiktų jėgų, reikalingų mano pasiryžimui..." 

— Vargšas Šarlis! Gerai padariau, nusprendusi perskaityti. 
Turiu aukso, atiduosiu jam, - tarė Eženi. 

Nusišluosčiusi ašaras, ji vėl ėmė skaityti. 

„Aš niekad nebuvau galvojęs apie skurdą. Jei net ir turėčiau šimtą 
luidorų, reikalingų kelionei, vis tiek neturėčiau nė skatiko prekėms nu- 
sipirkti. Bet ne, aš neturėsiu nė šimto, net nė vieno luidoro, ir sužino- 
siu, kiek man liko pinigų, tik apmokėjęs skolas Paryžiuje. Jei man nie- 
ko neliks, ramiai nuvyksiu į Nantą, parsisamdysiu į laivą paprastu 
jūreiviu ir pradėsiu dirbti, kaip pradėjo daugelis energingų žmonių, 
kurie jaunystėje neturėjo nė skatiko, o iš Indijos grįžo turtuoliai. Nuo 
šios dienos ryto aš ėmiau šaltai žiūrėti į savo ateitį. Ji man baisesnė 
negu kam kitam, man, išlepintam mane dievinusios motinos, mylė- 
tam geriausio pasaulyje tėvo, man, kuris, vos įžengęs į gyvenimą, su- 
tikau Anės meilę! Aš pažinau tik gyvenimo gėles: toji laimė negalėjo 
trukti amžinai. Ir vis dėlto, mano brangioji Anete, aš turiu daugiau 
drąsos, negu jos leista turėti nerūpestingam jaunuoliui, 0 ypač jau- 


nuoliui, įpratusiam būti žavingiausios Paryžiaus moters myluojamam, 

liuliuotam šeimos džiaugsmais, jaunuoliui, kuriam namuose viskas 
šypsodavosi, kurio norai tėvui būdavo įsakymas... O, mano tėvelis!.. 
Anete, jis mirė... Ir šit aš susimąsčiau dėl savo padėties, susimąsčiau 
ir dėl tavosios. Aš smarkiai pasenau per dvidešimt keturias valandas. 
Brangioji Ane, jei norėdama mane pasilaikyti Paryžiuje paaukotum 
visus savo prabangos malonumus, tualetus, ložę Operoje, net ir tada 
mes dar neapmokėtume mano lengvabūdiškam gyvenimui būtinų iš- 
laidų; be to, aš negalėčiau priimti tokių aukų. Vadinas, šiandien mes 
išsiskiriame amžinai. 

- Jis su ja išsiskiria! Švenčiausioji Mergele! Kokia laimė!.. 

Eženi pašoko iš džiaugsmo. Šarlis sujudėjo; ji sustingo iš siau- 
bo; bet, laimė, jis nepabudo. Ji skaitė toliau: 

„Kada aš grįšiu? Nežinau. Indijos klimatas greitai sendina euro- 
pietį, ypač dirbantį europietį. Persikelkime dešimčia metų pirmyn. Po 
dešimties metų tavo duktė bus aštuoniolikmetė, ji bus tavo palydovė, 
tavo šnipė. Žmonės tau bus žiaurūs, tavo duktė galbūt visų žiauriau- 
sia. Juk esame matę tokių visuomenės pasmerkimų ir tokio mergaičių 
nedėkingumo pavyzdžių; mokėkime jais pasinaudoti. Saugok savo sie- 
los gelmėse, kaip ir aš saugosiu, šių ketverių laimės metų atminimą ir 
jei gali, būk ištikima savo vargšui draugui. Bet to reikalauti aš nedrįs- 
čiau, nes matai, mano brangioji Anete, turiu prisitaikyti prie savo pa- 
dėties, buržua akimis žiūrėti į gyvenimą ir kuo tiksliausiai jį apskai- 
čiuoti. Taigi turiu pagalvoti ir apie vedybas, nes jos tampa viena nau- 
josios mano buities būtinybių, ir aš tau prisipažinsiu, kad sutikau čia, 
Somiūre, pas savo dėdę, pusseserę, kurios laikysena, veidas, protas ir 
širdis patiktų tau ir kuri, be viso to, man rodos, turi...“ 

— Jis turbūt labai pavargo, kad liovėsi jai rašęs, — tarė sau 
Eženi, matydama nutrauktą laišką šito sakinio viduryje. 

Eženi jis atrodė pateisinamas! Argi ši nekalta mergaitė galė- 


jo pastebėti to laiško šaltumą? Jaunoms, religingai išauklėtoms, 

neprityrusioms ir skaisčioms mergaitėms viskas tampa meile,kai 
tik jos įžengia į užburtas meilės sritis. Jos vaikšto ten, apsuptos 
dangiškos šviesos, kurią skleidžia jų siela ir kurios spinduliai 
krinta ant jų mylimojo; jos jį nuspalvina savo jausmo liepsno- 
mis ir priskiria jam gražias savo mintis. Moters klaidos beveik 
visuomet kyla iš jos tikėjimo gėriu arba iš jos pasitikėjimo. Žo- 
džiai „Mano brangioji Anete, mano mylimoji“ Eženi skambėjo 
širdyje kaip gražiausia meilės kalba ir glamonėjo jos sielą, kaip 
vaikystėje vargonų kartojami dieviškieji Venite, adoremus* gar- 
sai glamonėdavo jos klausą. Be to, ašaros, kurios dar tebevilgė 
Šarlio akis, rodė jo širdies kilnumą, kuris paprastai ir suvilioja 
jauną mergaitę. Ar ji galėjo žinoti, kad Šarlis taip mylėjo tėvą ir 
taip nuoširdžiai jo verkė ne tiek dėl savo širdies švelnumo, kiek 
dėl tėvo gerumo? Ponia ir ponas Gijomas Grandė nuolat tenki- 
no sūnaus užgaidus, teikė jam visus turtingųjų malonumus, už- 
tat jo širdy neatsirado tų bjaurių lūkesčių, kuriais daugiau ar 
mažiau nusikalsta dauguma Paryžiaus vaikų, kai jie, matyda- 
mi paryžietiškus smagumus, įgyja tam tikrų troškimų, susiku- 
ria tam tikrų planų ir su širdgėla mato, kad tuos planus įvykdy- 
ti galės tik kai numirs tėvai. Taigi tėvo dosnumas sūnaus širdy- 
je įdiegė tikrą vaikišką meilę be slepiamų minčių. Ir vis dėlto 
Šarlis buvo tikras Paryžiaus vaikas, kurį Paryžiaus papročiai ir 
Anetė įpratino viską apskaičiuoti; jis buvo jau senis su jaunuo- 
lio kauke. Šitaip baisiai jį auklėjo visuomenė, kuri per vieną va- 
karą mintimis ir žodžiais pridaro daugiau nusikaltimų, negu 
pasmerkia teismas, kuri sąmojingais žodžiais nužudo didžiau- 
sias idėjas, kur reikšmingas tėra tik tas, kas teisingai vertina daik- 


tus, o teisingai vertinti ten reiškia nieku netikėti — nei jausmais, 


* Ateikite, pagarbinsime (Iot.) - Kalėdų giesmė. 

nei žmonėmis, nei įvykiais, nes įvykiai ten kuriami netikri. No- 
rint teisingai vertinti, reikia kiekvieną rytą pasverti draugo pi- 
niginę ir mokėti diplomatiškai laikytis virš viso to, kas vyksta; 
iš anksto būti nusistačiusiam niekuo nesižavėti - nei meno kū- 
riniais, nei kilniais darbais, ir visuotiniu varikliu laikyti asme- 
ninę naudą. Po tūkstančio beprotybių kilmingoji dama, gražuolė 
Anetė, versdavo Šarlį galvoti rimtai; ji kalbėdavo jam apie jo 
būsimąją padėtį, panerdama jo plaukuose savo iškvėpintą ran- 
ką; taršydama jam garbanas, mokydavo apskaičiuoti gyveni- 
mą; ji ištižino jį ir padarė materialistą. Tai buvo dvigubas tvirki- 
nimas, bet tvirkinimas elegantiškas, subtilus ir gero skonio. 

- Jūs esate kvailiukas, Šarli, - sakydavo ji. - Man bus labai 
sunku išmokyti jus gyventi visuomenėje. Buvote labai nemei- 
lus ponui de Liupo. Gerai žinau, kad tas Žmogus nėra vertas 
pagarbos; bet palaukite, kol jis neteks galios, tada galėsite jį nie- 
kinti, kiek tik jums patiks. Ar žinot, ką mums sakydavo ponia 
Kampan? „Vaikeliai, kol žmogus valdžioje, garbinkite jį; jei kris — 
padėkite jį išgrūsti į šiukšlyną. Būdamas galingas, jis yra lyg 
dievas; nuverstas - smukęs žemiau už Maratą, gulintį nešvaru- 
mų duobėje, nes jis gyvas, o Maratas buvo miręs. Gyvenimas - 
kombinacijų grandinė, ir reikia jas stebėti, tyrinėti, kad visada 
galėtum išlaikyti gerą padėtį“. 

Šarlis buvo pernelyg virtęs mados žmogum, jo tėvai per daug 
rūpinosi jo laime, per daug jis buvo žmonių garbinamas, tad 
nebegalėjo turėti gilių jausmų. Aukso grūdas, motinos pasėtas 
jo širdyje, paryžietiško gyvenimo kalvėje virto siūlelių; jis ne- 
šiojosi jį paviršiuje, todėl ir sutrūnijo. Bet Šarliui šiuo metu bu- 
vo tik dvidešimt vieneri metai. Iame amžiuje gyvenimo gaivu- 
mą sunku atskirti nuo sielos tyrumo. Balsas, žvilgsnis, veidas, 


rodos, derinasi su jausmais. Net ir griežčiausias teisėjas, labiau- 

siai netikįs advokatas, žiauriausias palūkininkas visad abejoja 
širdies senatve bei išskaičiavimų sugedimu, jei žmogaus akis 
dar tebevilgo skaidri drėgmė, o kaktoje dar nėra raukšlių. Šarlis 
dar neturėjo progos pritaikyti paryžietiškos moralės taisyklių ir 
iki šiol tebeatrodė žavus dėl nepatyrimo. Bet egoizmas jau bu- 
vojam įdiegtas, nors jis nė pats to nežinojo. Jo širdyje jau glūdė- 
jo paryžietiškos politinės ekonomijos daigai ir turėjo netrukus 
išsiskleisti, kai tik jis iš neveiklaus žiūrovo taps aktoriumi rea- 
laus gyvenimo dramoje. Beveik visos mergaitės susigundo sal- 
džiais žavios išorės pažadais; bet jei Eženi ir būtų buvusi tokia 
protinga ir pastabi kaip kai kurios provincijos mergaitės, tai ar 
ji galėjo nepasitikėti pusbroliu, kai jo elgesys, žodžiai ir veiks- 
mai dar derinosi su širdies troškimais? Lemtingas atsitiktinu- 
mas davė jai progą išvysti paskutinįsyk pasireiškiant tikrą jaus- 
mingumą, kurio dar kiek buvo jaunoje jo širdyje, ir išgirsti, taip 
sakant, paskutinius jo sąžinės atodūsius. Taigi ji padėjo šitą, kaip 
jai rodės, meilingą laišką ir su malonumu ėmė stebėti miegantį 
pusbrolį: gaivios gyvenimo iliuzijos jai rodėsi dar tebežaidžian- 
čios šiame veide, ir pirmiausia ji pati sau prisiekė jį amžinai my- 
lėti. Paskui metė žvilgsnį ir į kitą laišką ir jau daug nebesijaudi- 
no dėl savo nekuklumo; jei pradėjo jį skaityti, tai tik todėl, kad 
ieškojo naujų įrodymų toms kilnioms savybėms, kurias ji, pa- 
našiai kaip ir visos moterys, priskyrė savo išrinktajam. 

„Mano brangusis Alfonsai, kai skaitysi šitą laišką, aš jau nebetu- 
rėsiu draugų; bet prisipažįstu tau, kad, abejodamas aukštosios visuo- 
menės žmonėmis, įpratusiais švaistytis šituo žodžiu, niekad nesuabe- 
jojau tavo draugiškumu. Todėl pavedu tau sutvarkyti mano reikalus 
ir tavimi pasikliauju, nes manau, kad gerai realizuosi visa, kas man 
priklauso. Dabar turi žinoti mano būklę. Aš nebeturiu nieko ir noriu 


išvykti į Indiją. Ką tik parašiau visiems asmenims, kuriems atmenu 


Eženi Grande 123 


esąs skolingas, ir čia rasi pridėtą jų sąrašą, toki tikslų, kokį galėjau 
sudaryti iš atminties. Mano bibliotekos, baldų, karietų, arklių ir kt., 
manau, pakaks mano skoloms apmokėti. Sau norėčiau pasilikti vien 
beverčius niekniekius, kurie man pravers kaip pirmosios prekės. Bran- 
gusis Alfonsai, jei kas darys kliūčių, aš tau iš čia nusiųsiu formalų 
pardavimo įgaliojimą. Atsiųsk visus mano ginklus. Britoną pasilik sau. 
Niekas nesutiktų mokėti tikrosios to nuostabaus gyvulio kainos, ir ge- 
riau aš jį padovanosiu tau lyg žiedą, kurį paprastai mirštantysis palie- 
ka savo testamento vykdytojui. „Fari, Breilmanas ir K“ padarė man 
labai ištaigingą kelionės karietą, bet jos dar nepristatė; gauk jų sutiki- 
mą, kad jie ją pasiliktų ir nereikalautų atlyginti nuostolius; jei nesu- 
tiktų, pasistenk išvengti viso, kas galėtų suteršti mano garbę šiuo me- 
tu. Esu skolingas šešis luidorus tam anglui, aš juos pralošiau jam, 
būtinai atiduok...“ 

— Mielas pusbrolis, - tarė Eženi, palikusi laišką ir su Žibančia 
žvake smulkiais žingsniais bėgdama į savo kambarį. 

Ten, maloniai ir nuoširdžiai susijaudinusi, atidarė savo seną 
ąžuolinę spintą, vieną dailiausių vadinamosios renesanso epo- 
chos dirbinių, ant kurio darbuvo matyti pusiau nusitrynusi garsi 
karališkoji salamandra. Paėmė iš stalčiaus storą raudono akso- 
mo piniginę su auksiniais kutais, paveldėtą iš senelės, siuvinėtą 
jau pablukusiais aukso siūlais. Paskui labai didžiuodamasi pa- 
svarstė ant rankos šitą piniginę ir su malonumu ėmė tikrinti 
užmirštą savo smulkių santaupų sumą. Pirmiausia atskyrė dvi- 
dešimt portugališkų auksinių - tai buvo dar nauji pinigai, nu- 
kalti valdant karaliui Jonui V 1725 metais, keičiant jie buvo ver- 
tinami po penkis lisabonus arba kiekvienas po šimtą šešiasde- 
šimt aštuonis frankus šešiasdešimt keturis santimus - taip sakė 
jai tėvas, bet iš tikrųjų už juos esą galima gauti po šimtą aštuo- 


niasdešimt frankų, nes tai retos monetos ir labai gražios - spin- 

di kaip saulė. Item“, penkios Genujos monetos po šimtą livrų, 
tai yra taip pat retos, kurių keičiamoji vertė aštuoniasdešimt sep- 
tyni frankai, tačiau aukso mėgėjams - šimtas frankų. Juos ji bu- 
vo gavusi iš senojo pono la Berteljero. Item, trys ispaniškos Pily- 
po V monetos po dvi pistoles, nukaltos 1729 metais, kurias jai 
sudovanojo ponia Žantijė; dovanodama ji visuomet kartojo tą 
patį sakinį: „Šis brangus geltonukas, šis mažas auksinukas ver- 
tas devyniasdešimt aštuonių livrų! Saugok jį gerai, mano mei- 
lute, tai bus tavo lobio pažiba“. Item, tai, ką jos tėvas labiausiai 
vertino (šių monetų auksas buvo dvidešimt trijų karatų su trup- 
mena), - šimtas olandiškų dukatų, išleistų 1756 metais ir verti- 
namų beveik po trylika frankų. Item - didelė retenybė!.. - pana- 
šios į medalius ir šykštuolių labai branginamos trys rupijos su 
Svarstyklių ženklu ir penkios rupijos su Mergelės ženklu, visos 
gryno dvidešimt keturių karatų aukso, puikios Didžiojo Mogo- 
lo monetos, kurių kiekviena pagal svorį buvo verta trisdešimt 
septynių frankų keturiasdešimt santimų, tačiau žinovams, mėgs- 
tantiems čiupinėti auksą, - mažiausia penkiasdešimt frankų. 
Item, užvakar gautas keturiasdešimties frankų napoleonas, ku- 
rį nerūpestingai buvo įmetusi į savo raudonąją piniginę. 

Šį lobį sudarė naujos nevartotos monetos, tikri meno dirbi- 
niai, ir tėvas Grandė kartais pasiteiraudavo apie jas, panorėjęs 
peržiūrėti ir smulkiai išdėstyti dukrai vertingąsias jų savybes, 
būtent: graižo gražumą, paviršiaus žėrėjimą, dailumą raidžių, 
kurių bėglios linijos dar nebuvo subraižytos. Bet ji negalvojo 
nei apie šias retenybes, nei apie tėvo maniją, nei apie pavojų, 
kuris jai grėstų, jei netektų lobio, tokio brangaus jos tėvui; ne, ji 


galvojo apie savo pusbrolį ir pagaliau, keliskart perskaičiavusi 


* Taip pat (Iot.). 


Eženi Grandė 125 


ir keliskart suklydusi, ji susigaudė turinti apie penkis tūkstan- 
čius aštuonis šimtus frankų realiomis vertybėmis, kurias susi- 
tarus galima parduoti maždaug už du tūkstančius ekiu. Maty- 
dama tokį turtą, ji ėmė ploti rankomis it vaikas, kuris savo 
džiaugsmo perteklių turi išreikšti naiviais judesiais. Taigi abu — 
ir tėvas, ir duktė — suskaičiavo savuosius turtus: jis norėdamas 
savo auksą parduoti; Eženi norėdama įmesti savąjį į meilės oke- 
aną. Ji supylė monetas į seną piniginę, pasiėmė ją ir nedvejoda- 
ma vėl užlipo į viršų. Pusbrolio neturtas, nors kol kas dar nie- 
kam nežinomas, pastūmėjo ją nepaisyti nei nakties, nei gero el- 
gesio taisyklių; be to, ją stiprino gryna sąžinė, jos pasiaukoji- 
mas, jos laimė. 

Kai ji pasirodė tarpdury, viena ranka laikydama žvakę, an- 
tra - piniginę, Šarlis pabudo, pamatė pusseserę ir net išsižiojo iš 
nustebimo. Eženi priėjo arčiau, pastatė žvakidę ant stalo ir tarė 
sujaudintu balsu: 

— Pusbroli, turiu jus atsiprašyti, sunkiai jums nusikaltau, bet 
Dievas atleis man šią nuodėmę, jei jūs jos nepaisysit. 

— Okas yra? - paklausė Šarlis, trindamasis akis. 

— Aš perskaičiau abu šiuos laiškus. 

Šarlis paraudo. 

— Kaip tai atsitiko? — kalbėjo toliau ji. - Ko buvau atėjusi į 
jūsų kambarį? Iš tikrųjų dabar nė pati nebežinau. Bet aš nelabai 
linkusi gailėtis, kad perskaičiau šiuos laiškus, nes iš jų pažinau 
jūsų širdį, jūsų sielą ir... 

— Ir ką? - paklausė Šarlis. 

- Jūsų sumanymus, ir kad jums būtinai reikia pinigų... 

— Brangioji pussesere... 

- Cit, cit! Ne taip garsiai, nepažadinkime ko nors. Štai, - tarė 


ji, atidarydama piniginę, —- vargšės mergaitės santaupos, jai nie- 

ko nereikia. Šarli, priimkite jas. Šį rytą dar nesupratau, kas yra 
pinigai; jūs mane to išmokėte: tai tik priemonė, daugiau niekas. 
Pusbrolis yra beveik brolis; jūs galite visai paprastai pasiskolin- 
ti pinigų iš savo sesers. 

Eženi, ir moteris, ir sykiu jauna mergaitė, nebuvo numačiu- 
si, kad jis nepriimtų, o jos pusbrolis tylėjo. 

— Tai jūs nepriimate? - paklausė Eženi, ir gūdžioje tyloje te- 
buvo girdėti jos širdies plakimas. 

Pusbrolio dvejojimas ją žemino; bet jo sunki būklė dar gy- 
viau sušvito jos vaizduotėje, ir ji atsiklaupė. 

— Aš tol neatsikelsiu, kol nepriimsite šito aukso! - tarė ji. — 
Pusbroli, maldauju, atsakykite!.. kad žinočiau, ar jūs mane ger- 
biate, ar jūs taurus, ar... 

Išgirdęs tokio kilnaus nusiminimo šauksmą, Šarlis ašaromis 
suvilgė pusseserės rankas, kurias buvo pagriebęs, norėdamas 
jai sukliudyti atsiklaupti. Pajutusi tas karštas ašaras, Eženi šoko 
prie piniginės ir išpylė auksą jam ant stalo. 

— Vadinas, taip, tiesa? - pasakė verkdama iš džiaugsmo. — 
Nieko nebijokite, pusbroli, jūs būsite turtingas. Šis auksas atneš 
jums laimę; kada nors man grąžinsite; be to, mes sudarysime 
bendrovę, žodžiu, aš priimsiu visas sąlygas, kokias tik man iš- 
kelsite. Bet neturėtumėte teikti šiai dovanai tiek svarbos. 

Šarlis pagaliau įstengė išreikšti savo jausmus. 

— Taip, Eženi, būčiau tikrai menkadvasis, jei atsisakyčiau. Ta- 
čiau dovana už dovaną, pasitikėjimas už pasitikėjimą. 

— Kąjūs norite pasakyti? — paklausė ji išsigandusi. 

— Klausykite, brangioji pussesere, ten turiu... 

Jis nutilo rodydamas ant komodos esančią keturkampę dė- 
žutę odiniame futliare. 

— Ten, matote, yra įdėtas daiktas, man toks pat brangus kaip 
gyvybė. Toji dėžutė - mano motinos dovana. Šįryt pagalvojau, 

kadjeigu ji galėtų atsikelti iš kapų, pati parduotų tą auksą, kurį 
jos meilė taip dosniai įdėjo į šitą reikmeninę; bet pačiam tai pa- 
daryti man atrodė šventvagystė. 

Išgirdusi tuos žodžius, Eženi stipriai suspaudė pusbrolio 
ranką. 

- Ne, - kalbėjo jis toliau, truputį patylėjęs, kai jie vienas į kitą 
pažvelgė pilnomis ašarų akimis, - ne, aš nenoriu nei jos sunai- 
kinti, neija rizikuoti kelionėse. Brangioji Eženi, jūs saugosite ją. 
Niekad joks draugas nebuvo patikėjęs draugui šventesnio daik- 
to. Spręskite pati. 

Jis nuėjo dėžutės, išėmė ją iš futliaro, atidarė ir su liūdesiu 
parodė sužavėtai pusseserei reikmeninę, išdirbio dailumu dar 
vertingesnę negu aukso svoriu. 

— Kuojūs grožitės, yra mažas daiktas, - pasakė jis, paspaus- 
damas spyruoklę, atidarančią dvigubą dugną. - Štai ką aš verti- 
nu brangiau už visą pasaulį. 

Jis ištraukė du portretus, du ponios de Mirbel šedevrus, gau- 
siai apsagstytus perlais. 

— O, kokia gražuolė! Ar tai toji dama, kuriai jūs ra... 

— Ne, - atsakė jis šypsodamasis. - Ši moteris mano motina, o 
štai mano tėvas - čia jūsų teta ir dėdė. Eženi, turėčiau ant kelių 
maldauti jus išsaugoti man šią brangenybę. Jei žūčiau ir pražudy- 
čiau jūsų mažytį turtą, šis auksas atlygintų nuostolius; ir tik jums 
vienai galiu palikti šiuos du portretus; jūs esate verta juos saugoti; 
bet sunaikinkite juos, jeigu jie turėtų patekti į kitas rankas... 

Eženi tylėjo. 

— Vadinas, taip, sutarta? - pridūrė jis meiliai. 

Išgirdusi pusbrolio žodžius, ji pirmą kartą pažvelgė į jį my- 
linčios moters žvilgsniu, beveik tokiu pat koketišku kaip ir gi- 


liu. Jis paėmė jos ranką ir pabučiavo. 

— Skaistybės angele! Pinigai mums niekad neturės jokios 
reikšmės, tiesa? Jausmas, suteikiąs jiems šiokią tokią vertę, bus 
nuo šiol viskas. 

— Jūs panašus į motiną. Ar jos balsas buvo toks pat švelnus 
kaip jūsų? 

— O, daug švelnesnis... 

— Taip, jums, - tarė ji, nuleisdama akis. - Na, Šarli, eikite 
miegoti, aš taip noriu, jūs pavargęs. Iki rytojaus. 

Ji švelniai ištraukė savo ranką iš pusbrolio saujos; jis ją paly- 
dėjo, jai pašviesdamas. Kai jie jau buvo tarpduryje, jis tarė: 

— Ak, kodėl aš netekau turto! 

— O! Mano tėvelis turtingas, aš manau, - atsakė ji. 

— Vargše vaikeli, - kalbėjo toliau Šarlis, viena koja įžengda- 
mas į jos kambarį ir nugara atsiremdamas į sieną, - jei taip bū- 
tų, tai jis nebūtų leidęs mano tėvui mirti, nelaikytų jūsų tokia- 
me skurde, žodžiu, gyventų kitaip. 

- Bet jis turi Fruafoną. 

— O ko vertas Fruafonas? 

— Nežinau; jis turi dar Nuajė. 

— Kokią nors prastą fermą! 

- Jis turi vynuogynų ir pievų... 

— Niekai! - tarė Šarlis su panieka. - Jei jūsų tėvas turėtų nors 
dvidešimt keturis tūkstančius livrų pajamų, argi jūs gyventu- 
mėte šitame šaltame ir plikame kambaryje? - pridūrė įžengda- 
mas ir kaire koja. - Tai ten bus mano brangenybė, - tarė rody- 
damas senąją spintą, kad Eženi nesuprastų jo minčių. 

— Grįžkite miegoti, - tarė ji, neleisdama jam įeiti į nesutvar- 
kytą kambarį. 

Šarlis pasitraukė, ir abu šypsena palinkėjo viens antram la- 


bos nakties. 

Abu užmigo svajodami apie tą patį, ir nuo to laiko Šarlis 
savo gedulą ėmė puošti rožėmis. 

Rytojaus rytą ponia Grandė pamatė dukterį, prieš pusryčius 
vaikštinėjančią su Šarliu. Jaunuolis dar buvo liūdnas, kaip ir 
turėjo būti nelaimingas žmogus, kuris, taip sakant, pasiekė sa- 
vo sielvarto gelmę ir matuodamas bedugnę, kurion yra įkritęs, 
pajuto visą būsimojo gyvenimo naštą. 

— Tėvelis grįš tik pietų, - tarė Eženi, pamačiusi nerimą moti- 
nos veide. 

Iš dukters veido, judesių, ypatingo balso švelnumo lengva 
buvo pastebėti, kad jos ir pusbrolio mintys yra visiškai sutapu- 
sios. Jų sielos stipriai susijungė gal net anksčiau, negu jie spėjo 
patirti juos siejančių jausmų galią. Šarlis pasiliko salėje, ir jo liū- 
desys ten buvo tinkamai pagerbtas. Visoms trims moterims pa- 
kako darbo. Buvo daug visokių Grandė reikalų. Tad ėjo ir ėjo 
žmonės: stogdengys, vandentieko meistras, mūrininkas, grio- 
viakasiai, dailidė, fermeriai, vieni - susitarti dėl remonto, kiti — 
sumokėti nuomos ar gauti pinigų. Ponia Grandė ir Eženi turėjo 
bėgioti šen ir ten ir atsakinėti į nepabaigiamas darbininkų ir vals- 
tiečių kalbas. Nanona virtuvėje krovė į dėžes atneštus produk- 
tus. Ji visados laukdavo šeimininko nurodymų, ką palikti na- 
mie ir ką parduoti turguje. Žmogynas, kaip ir daugelis provin- 
cijos bajorų, buvo pratęs gerti savo prastąjį vyną ir valgyti su- 
gedusius vaisius. Apie penktą valandą popiet Grandė grįžo iš 
Anžero, paėmęs už savo auksą keturiolika tūkstančių frankų 
pinigais ir prisikimšęs portfelį karalystės iždo bonų gauti pro- 
centams iki tos dienos, kol sulauks rentos popierių. Kornuajė jis 
paliko Anžere, kad pašertų suplukusius arklius ir, davęs jiems 
gerai pailsėti, pamažu grįžtų namo. 

— Parvažiavau iš Anžero, žmonele, - tarė jis. - Esu alkanas. 


Nanona šūktelėjo jam iš virtuvės: 

— Argi nuo vakar dienos nieko nevalgėt? 

— Nieko, - atsakė žŽmogynas. 

Nanona atnešė sriubos. De Grasenas atėjo gauti iš savo klien- 
to instrukcijų, kai šeima jau sėdėjo prie stalo. Tėvas net nepa- 
žvelgė į brolėną. 

— Valgykite, Grandė, - tarė bankininkas. - Pasikalbėsime ir 
taip. Ar žinote, kokia aukso kaina Anžere? Ten yra iš Nanto 
atvykusių aukso supirkinėtojų. Ketinu siųsti. 

— Nebesiųskite, - atsakė žŽmogynas, - tenjau jo pakankamai. 
Mes per geri draugai, kad leisčiau jums veltui gaišti laiką. 

— Bet juk auksas ten kainuoja trylika frankų penkiasdešimt 
santimų. 

— Geriau sakykite - kainavo. 

- Iš kurgi, po velnių, jo ten priplaukė? 

— Šiąnakt buvau nuvažiavęs į Anžerą, - atsakė jam Grandė, 
nuleidęs balsą. 

Bankininkas net krūptelėjo iš nuostabos. Paskui de Grase- 
nas ir Grandė ėmė kalbėtis pašnibždomis, kartkarčiais pažvelg- 
dami į Šarlį. Be abejo, tuo metu, kai buvęs kubilius paprašė ban- 
kininką nupirkti jam lakštų už šimtą tūkstančių livrų, de Grase- 
nas vėl neištvėrė nesujudėjęs iš nuostabos. 

— Pone Grandė, - kreipėsi jis į Šarlį, - aš važiuoju į Paryžių, 
ir, jei turėtumėte man ką pavesti... 

— Nieko, pone, dėkoju, - atsakė Šarlis. 

— Padėkokite nuoširdžiau, brolėne. Ponas vyksta sutvarkyti 
Gijomo Grandė įmonės reikalų. 

- Argi dar būtų bent kiek vilties? - paklausė Šarlis. 

— Na, arjūs ne mano brolėnas? - sušuko kubilius su gerai 
vaidinamu išdidumu. - Jūsų garbė yra mūsų garbė. Argijūs ne 
Grandė? 

Šarlis pašoko, apkabino tėtušį Grandė, pabučiavo jį, išblyš- 
ko ir išėjo. Eženi gėrėdamasi Žiūrėjo į tėvą. 

— Na, sudie, mano gerasis de Grasenai; aš nuolankus jūsų 
tarnas, o jūs tiems ponams gerai apsukite galvas! 

Abu diplomatai pasispaudė rankas; buvęs kubilius palydė- 
jo bankininką iki durų; paskui jas uždaręs grįžo ir smukdamas 
į krėslą tarė Nanonai: 

— Duok man serbentinės! 

Bet jis buvo per daug susijaudinęs ir negalėjo nustygti vieto- 
je; atsistojo, pasižiūrėjo į pono de la Berteljero portretą ir ėmė 
dainuoti, savotiškai judėdamas; Nanona tai vadindavo šokio 
žingsniais: 

Prancizų gvardijoj turėjau 
Aš gerąjį tėvelį... 

Nanona, ponia Grandė ir Eženi tylėdamos pasižiūrėjo viena 
į kitą. Vynininko džiaugsmas, pasiekęs viršūnę, visad jas gąs- 
dindavo. Greit baigė vakaroti. Pirmiausia, tėtušis Grandė norė- 
jo anksti gulti, o kai jis guldavo, visi namai turėdavo miegoti: 
taip visa Lenkija turėdavo būti girta, kai karalius Augustas įsi- 
gerdavo. Be to, Nanona, Šarlis ir Eženi buvo ne mažiau nuvar- 
gę už šeimininką. O ponia Grandė miegodavo, valgydavo, ger- 
davo, vaikščiodavo taip, kaip norėdavo jos vyras. Bet vis dėlto 
per dvi valandas, skirtas virškinimui, kubilius, nusiteikęs išdai- 
gauti kaip dar niekad, pasakė daug saviškų sentencijų, kurių ir 
vienos užteks jo sąmojui pavaizduoti. 

Nurijęs savo serbentinę, jis pažvelgė į stikliuką: 

— Dar nė lūpų nepridėjai, o taurelė jau tuščia! Tokia mūsų isto- 
rija. Negalima tuo pat metu būti ir nebūti. Pinigėliai negali riedėti 


ir likti jūsų piniginėje, kitaip gyvenimas būtų per daug gražus. 

Jis buvo linksmas ir malonus. Kai Nanona atsinešė savo ra- 
telį, jis jai tarė: 

— Juk tu nuvargusi; mesk savo kanapes. 

— O kam gi! Man bus nuobodu, - atsakė tarnaitė. 

— Vargšė Nanona! Nori serbentinės? 

— O, nuo serbentinės neatsisakau; ponia ją pagamina geriau 
nei vaistininkai. Ta, kur jie parduoda, kvepia vaistais. 

— Jie prideda per daug cukraus, tas nustelbia kvapą, - tarė 
žmogynas. 

Kitą dieną, kai šeima aštuntą valandą susirinko pusryčių, 
įvyko tikrai graži, natūrali tarpusavio sugyvenimo scena. Ne- 
laimė staiga suartino ponią Grandė, Eženi ir Šarlį; net ir Nano- 
na buvo su jais išvien, pati to nežinodama. Jie keturiese sudarė 
vieną šeimą. O senasis vynininkas, patenkinęs savo gobšumą ir 
būdamas tikras, jog greitai galės tą dabitą išsiųsti, nieko jam 
daugiau nedavęs, kaip tik nusipirkti bilietui iki Nanto, pasida- 
rė beveik abejingas dėl jo buvimo namuose. Jis leido abiem vai- 
kams - taip jis vadino Šarlį ir Eženi - elgtis, kaip jiems patinka, 
prižiūrint poniai Grandė, kuria jis moralės ir religijos dalykuo- 
se visiškai pasitikėjo. Jam pačiam rūpėjo planuoti pievas ir pa- 
kelės griovius, sodinti tuopas prie Luaros, rūpėjo žiemos dar- 
bai Fruafone ir sklypuose. Eženi prasidėjo meilės pavasaris. Nuo 
tos nakties, kai ji atidavė savo lobį pusbroliui, ir jos širdis nuse- 
kė paskui lobį. Būdami tos pačios paslapties bendrininkai, jie 
pasikeisdavo tik jiems vieniems suprantamais žvilgsniais, ku- 
riejųjausmus pagilindavo, suartindavo ir juos abu, taip sakant, 
perkeldavo už kasdienybės ribų. Argi giminystė nepateisina tam 
tikro balso švelnumo ir žvilgsnių meilumo? Ir Eženi mielai ra- 
mindavo pusbrolio kančias vaikiškais gimstančios meilės 


džiaugsmais. Argi prasidedanti meilė ir prasidedąs gyvenimas 

nėra žaviai panašūs? Ar kūdikis nėra migdomas švelniomis dai- 
nomis ir meiliais žvilgsniais? Arjam nesekama stebuklinių pa- 
sakų, kurios paauksina jo ateitį? Ar viltis tolydžio neišskleidžia 
prieš jį savo spinduliuojančių sparnų? Ar jis nelieja pakaitomis 
džiaugsmo ir skausmo ašarų? Ar nesiginčija dėl niekų, dėl ak- 
menėlių, iš kurių bando pasistatyti judančius rūmus, dėl gėlių, 
kurias užmiršta, kai tik jas nuskina? Ar jis nesiveržia sugauti 
laiką ir neskuba į gyvenimą? Pamilę mes antrąsyk išaugame. 
Eženi ir Šarliui vaikystė ir meilė buvo tapatybė: tai buvo pirmo- 
ji aistra su visais savo vaikiškumais, juo mielesnė jų širdžiai, 
nesjiedu buvo apgaubti liūdesio. Savo gimimo metu blaškyda- 
masi gedulo šyduose, toji meilė dar puikiau derinosi su provin- 
ciniu šitų apgriuvusių namų paprastumu. Pasikeisdamas ke- 
liais žodžiais su pussesere šitame nebyliame kieme prie šulinio, 
būdamas šitame sodelyje, kur jiedu sėdėdavo iki saulėlydžio 
ant apkerpėjusio suolelio ir sakydavo vienas antram reikšmin- 
gus niekus, susitelkęs ramybėje, kuri tarp namų ir sutvirtinimų 
viešpatavo lyg po bažnyčios arkadomis, Šarlis suprato meilės 
šventumą, nes jo kilmingoji dama, jo mieloji Anetė, buvo jį su- 
pažindinusi tik su audringais meilės jausmais. Šiuo metu jis dėl 
skaisčios ir tikros meilės atsisakė paryžietiškos aistros —- koke- 
tiškos, tuščios ir žibančios. Pamėgo šiuos namus, kurių papro- 
čiai jau nebeatrodė jam tokie juokingi. Jis nusileisdavo rytais 
žemyn pasikalbėti valandėlę su Eženi, kol Grandė ateis maisto 
duoti, o kai žmogyno žingsniai pasigirsdavo laiptuose, slėpda- 
vosi sode. Šie rytiniai pasimatymai net Eženi motinai buvo pa- 
slaptis, o Nanona dėdavosi jų nematanti; jie buvo šiek tiek ne- 
teisėti ir teikdavo šiai nekalčiausiai pasaulyje meilei draudžia- 
mų malonumų atspalvio. Vėliau, kai po pusryčių tėtušis Gran- 


dė išvykdavo žiūrėti savo žemių ir jose vykdomų darbų, Sarlis 

pasilikdavo su motina ir dukra ir išgyvendavo iki tol nepatirtą 
malonumą, kad galėdavo ištiesęs rankas palaikyti nuvejamą siū- 
lų sruogą, matyti jas dirbančias, girdėti jų šnekučiavimą. Jį la- 
bai jaudino to beveik vienuoliško gyvenimo paprastumas, at- 
skleidęs jam šių pasaulio nepažįstančių sielų grožį. Anksčiau 
jis manė, kad Prancūzijoje tokių papročių negali būti, kad jie 
galimi tik Vokietijoje, ir tai nebent pasakose ir Ogiusto Lafonte- 
no romanuose. Netrukus Eženi jam tapo Gėtės Margaritos ide- 
alu, tik be anos nuodėmės. Pagaliau diena po dienos jo žvilgs- 
niai ir žodžiai vis labiau žavėjo vargšę mergaitę, ir ji gėrėdama- 
si davėsi meilės srovės nešama; Eženi griebėsi savo laimės, kaip 
plaukikas griebiasi gluosnio šakos, norėdamas išlipti iš upės ir 
pailsėti ant kranto. Argi artėjančio išsiskyrimo širdgėla jau ne- 
apgaubdavo liūdesiu džiaugsmingiausių, greitai skrendančių 
dienų valandų? Kasdien koks nors mažas įvykis jiems primin- 
davo, jog reiks greitai skirtis. De Grasenui išvažiavus, po trijų 
dienų Grandė iškilmingai, kaip ir visi provincijos žmonės to- 
kiais atvejais, nusivedė Šarlį į pirmosios instancijos teismą pasi- 
rašyti akto, kad atsisako tėvo palikimo. Baisus išsižadėjimas! 
Savotiškas atsimetimas nuo namų. Paskui Šarlis nuėjo pas no- 
tarą Kriušo surašyti dviejų įgaliojimų: vieno - de Grasenui, an- 
tro - draugui, kuriam buvo pavedęs parduoti savo daiktus. Vė- 
liau teko atlikti formalumus užsienio pasui gauti. Pagaliau, kai 
buvo gauti paprasti gedulo drabužiai, kuriuos Šarlis užsakė Pa- 
ryžiuje, jis pakvietė vieną Somiūro siuvėją ir pardavė jam savo 
atliekamus drabužius. Tai ypač patiko tėtušiui Grandė. 

— O, štai dabar esi panašus į žmogų, kuris ruošiasi sėsti į 
laivą ir nori praturtėti! - pasakė Grandė, pamatęs Šarlį, apsivil- 
kusį storos juodos gelumbės švarku. — Gerai, labai gerai! 

- Prašau tikėti, pone, - atsakė jam Šarlis, - aš sugebėsiu pri- 
Ssitaikyti prie savo būklės. 

— O kas čia? - paklausė žmogynas, žibančiomis akimis žiū- 
rėdamas į saują aukso, kurį jam parodė Šarlis. 

— Pone, aš surinkau savo segtukus, žiedus, visus man nebe- 
reikalingus papuošalus, kurie galėtų šiek tiek būti vertingi; ta- 
čiau, nieko nepažindamas Somiūre, norėjau šįryt jus paprašyti... 

- Iš jūsų tai nupirkti? - pertraukė žmogynas. 

— Ne, dėde, nurodyti man garbingą žmogų, kuris... 

— Duokite man visa tai, brolėne. Nuėjęs į viršų, aš viską įver- 
tinsiu ir grįžęs santimo tikslumu jums pasakysiu, kiek daiktai 
verti. Papuošalų auksas... - tarė jis, apžiūrinėdamas ilgą gran- 
dinėlę, - nuo aštuoniolikos iki devyniolikos karatų. 

Žmogynas atkišo savo plačią ranką ir nusinešė aukso krūvą. 

- Pussesere, - kreipėsi Šarlis, - leiskite pasiūlyti jums šią po- 
rą segtukų, kuriais galėsite susegti juostutes ant rankų. Taip da- 
bar padaroma labai madinga apyrankė. 

- Priimu nesvyruodama, pusbroli, - pasakė ji ir pažvelgė į jį 
reikšmingu žvilgsniu. 

— O štai, teta, mano motinos antpirštis: aš jį rūpestingai sau- 
gojau kelionės reikmeninėje, — tarė Šarlis, įteikdamas poniai 
Grandė gražų auksinį antpirštį, kurio ji troško jau dešimtį metų. 

— Trūksta žodžių mano dėkingumui išreikšti, brolėne, - tarė 
senoji motina, ir jos akyse sužibo ašaros. — Rytą ir vakarą prie 
savo maldų aš pridėsiu pačią karščiausiąją už jus — maldą už 
keliaujančiuosius. Jei numirčiau, Eženi išsaugos jums šitą bran- 
genybę. 

- Visų tų daiktų vertė - devyni šimtai aštuoniasdešimt de- 
vyni frankai septyniasdešimt penki santimai, brolėne, - pareiš- 
kė Grandė, atidarydamas duris. - Kad jums nereiktų vargti dėl 
pardavimo, aš atskaitysiu šią sumą... livromis. 

Žodis livromis Luaros pakrantėse reiškia, kad šešių livrų ekiu 
reikia laikyti šešiais frankais, be atskaitymų. 

— Aš nedrįsau jums to pasiūlyti, - atsakė Šarlis, - bet man 
būtų bjauru pardavinėti savo papuošalus mieste, kuriame jūs 
gyvenate. Savo nešvarius baltinius reikia skalbti namie, saky- 
davo Napoleonas. Aš jums labai dėkingas už paslaugą. 

Grandė pasikrapštė ausį, ir valandėlę visi tylėjo. 

- Brangusis dėde, - vėl pradėjo Šarlis, žiūrėdamas į jį su ne- 
rimu, tarsi bijodamas įžeisti jo jautrumą, - pusseserė ir teta mie- 
lai sutiko priimti iš manęs kai ką atminimui: teikitės ir jūs pri- 
imti šiuos rankogalių segtukus, nes man jų nebereikia: jie pri- 
minsjums vargšą vaikiną, kuris, būdamas toli nuo jūsų, tikriau- 
siai galvos apie tuos, kurie nuo dabar bus jo šeima. 

— Berniuk mano, berniuk, nereikia taip savęs skriausti... Ką 
gi tu turi, žmonele? - kreipėsi jis godžiai į ją. - A, auksinis ant- 
pirštis! O tu, dukrele? Žiūrėk, deimanto sagutės! Gerai, aš pri- 
imu tavo segtukus, vaikeli, - kalbėjo jis, spausdamas Šarliui ran- 
ką. - Bet... tu man leisi... apmokėti... tavo... taip, tavo kelionę į 
Indiją. Taip, aš noriu apmokėti tau kelią. Be to, matai, vaikeli, 
įvertindamas tavo papuošalus, aš skaičiavau tik aukso svorį, 0 
gal bus galima gauti ką nors ir už darbą. Taigi nutarta. Aš tau 
duosiu pusantro tūkstančio frankų... livromis; man paskolins 
Kriušo, nes aš nė skatiko neturiu; nebent Perotė sumokėtų man 
pavėluotą nuomos mokestį. Taip, taip, aš tuojau pas jį nueisiu. 

Jis pasiėmė skrybėlę, užsimovė pirštines ir išėjo. 

— Vadinas, išvažiuosite, - tarė Eženi, pažvelgdama į Šarlį liū- 
desio ir pasigėrėjimo kupinu žvilgsniu. 

— Reikia, - atsakė jis, nuleisdamas galvą. 

Jau keletą dienų Šarlio elgesys, judesiai, žodžiai atrodė kaip 
didžiai liūdinčio žmogaus, kuris, slegiamas milžiniškų parei- 
gų, išsavo nelaimės vis dėlto semiasi naujos drąsos. Jis nebedū- 
savo, jis tapo vyru. Ir niekad Eženi geriau neįspėjo savo pus- 
brolio charakterio, kaip pamačiusi jį lipantį žemyn su storos juo- 

dos gelumbės drabužiais, kurie labai tiko prie jo pablyškusio 
veido ir visos niūrios laikysenos. Tą dieną abi moterys apsivil- 
ko geduliniais drabužiais ir kartu su Šarliu dalyvavo gedulinė- 
se Mišiose, kurios buvo atlaikytos parapijos bažnyčioje už ve- 
lionio Gijomo Grandė vėlę. 

Valgant antruosius pusryčius, Šarlis gavo laiškų iš Paryžiaus 
ir juos perskaitė. 

— Na ką, pusbroli, ar jūs patenkintas savo reikalais? - tyliai 
paklausė Eženi. 

— Niekad šitaip neklausinėk, dukrele, - pareiškė Grandė. — 
Kuriems galams! Juk aš tau nepasakoju apie savuosius, tai ko gi 
tu kiši nosį į pusbrolio reikalus? Duok jam ramybę. 

- O, aš neturiu jokių paslapčių! - atsakė Šarlis. 

- Ta ta ta ta! Suprasi kada nors, brolėne, kad prekyboje rei- 
kia laikyti liežuvį už dantų. 

Kai abu įsimylėjėliai buvo sode vieni, Šarlis, traukdamas Eže- 
ni prie seno suolelio po riešutmedžiu, kur jiedu susėdo, tarė jai: 

- Aš nenusivyliau Alfonsu, jis pasielgė nuostabiai. Sutvarkė 
mano reikalus išmintingai ir sąžiningai. Paryžiuje niekam ne- 
besu skolingas, visi mano baldai parduoti už gerą kainą, ir jis 
man praneša, kad, vieno tolimųjų kelionių kapitono patariamas, 
už likusius tris tūkstančius frankų nupirkęs įvairių europietiš- 
kų prašmatnybių, už kurias Indijoje esą puikiai uždirbama. Ma- 
no krovinius jis išsiuntė į Nantą, kur kraunamas laivas plaukti į 
Javą. Po penkių dienų, Eženi, mums reikės atsisveikinti, galbūt 
amžinai, 0 gal tik ilgam laikui. Mano prekės ir dešimt tūkstan- 
čių frankų, kuriuos man siunčia du draugai, yra tik kukli pra- 
džia. Negaliu tikėtis grįžti anksčiau kaip po daugelio metų. Bran- 
gioji mano pussesere, nesiekite savo gyvenimo su manuoju. Aš 
galiu žūti, jums gali pasitaikyti turtingas jaunikis... 


— Ar mylite mane? - paklausė ji. 

— O, taip! Labai! — atsakė jis su tokia stipria priegaide, kuri 
bylojo apie tokį pat stiprų jausmą. 

— Ašllauksiu, Šarli. Dievuliau! Tėvelis stovi prie lango, - tarė 
ji, atstumdama Šarlį, kuris palinko jos apkabinti. 

Ji pabėgo po arka, Šarlis paskui ją; jį pamačiusi, Eženi pasi- 
traukė prie laiptų ir atidarė dureles. Paskui, nė nežinodama kur 
einanti, atsidūrė šalia Nanonos podėlio, tamsiausiame prieme- 
nės kampe. Čia ją atlydėjęs Šarlis paėmė už rankos, priglaudė 
prie krūtinės, apglėbė liemenį ir švelniai prispaudė ją prie sa- 
vęs. Eženi nesipriešino; čia ji gavo ir pati grąžino tyriausią, mei- 
liausią ir visų nuoširdžiausią bučinį. 

- Brangioji Eženi, pusbrolis - geriau negu brolis, jis gali tave 
vesti, - tarė jai Šarlis. 

- Taip ir tebūnie! - sušuko Nanona, atidarydama savo podė- 
lio duris. 

Nusigandę įsimylėjėliai spruko į salę, kur Eženi paėmė rank- 
darbį, o Šarlis pradėjo skaityti Marijos litaniją iš ponios Grandė 
maldaknygės. 

— Na mat, - tarė Nanona, - mes visi meldžiamės. 

Kai Šarlis pasisakė išvykstąs, Grandė ėmė smarkiai triūsti, 
kad žmonės pamanytų, jog labai rūpinasi brolėnu. Jis rodėsi dos- 
nus visur, kur nieko nekainavo, pasisiūlė surasti pakuotoją, pas- 
kui pasakė, kad tas žmogus per brangiai prašąs už dėžes. Tad 
jis užsimanė būtinai pats padirbti dėžes ir sunaudojo joms se- 
nas lentas. Keldavosi anksti ir tvarkydavo, taikydavo, lyginda- 
vo, kaldavo lenteles, stengdamasis padaryti puikias dėžes, į ku- 
rias vėliau sukrovė visus Šarlio daiktus; pasisiūlė dėžes išsiųsti 
Luaros laivu, apdrausti ir laiku pnstatyti į Nantą. 

Po pasibučiavimo priemenėje Eženi valandos bėgo baisiai 


greit. Kartais ji norėdavo išvykti drauge su pusbroliu. Kas yra 

pažinęs prieraišiausią aistrą, kurios amžių trumpina kasdien lai- 
kas, mirtina liga, vienos ar kitos žmogaus gyvenimo negandos, 
tas supras Eženi kančias. Ji dažnai verkdavo vaikščiodama po 
sodelį, kuris jai dabar buvo toks ankštas kaip ir kiemas, namai, 
miestas: ji iš anksto skrido į plačiąsias jūrų erdves. Pagaliau at- 
ėjo kelionės išvakarės. Rytą, kai nebuvo nei Grandė, nei Nano- 
nos, brangioji dėžutė su abiem portretais buvo iškilmingai įdė- 
ta į vienintelį užrakinamą spintos stalčių, kuriame gulėjo dabar 
jau tuščia piniginė. Ši brangenybė nebuvo padėta be daugybės 
bučinių ir ašarų. Eženi, paslėpusi raktą ant savo krūtinės, neišdrį- 
so neleisti Šarliui pabučiuoti į tą vietą, kur dabar buvo raktas: 

- Jis čia pasiliks, mano drauge. 

- Ir manoji širdis visados bus čia. 

- Ak Šarli, taip negerai, - tarė ji, lyg ir bardamasi. 

— Argi mes nevedę? - atsakė jis. - Tu man davei žodį, aš tau 
duodu manąjį. 

- Tavo amžinai! - suskambėjo iš abiejų lūpų. 

Šioje žemėje niekad nebuvo tyresnio pažado. Eženi skaistu- 
mas akimirksniu pašventė ir Šarlio meilę. Kitą rytą pusryčiai 
buvo liūdni. Net ir Nanonai, kuri laisvai galėjo reikšti savo jaus- 
mus, akyse spindėjo ašaros, nors Šarlis jai buvo padovanojęs 
auksu siuvinėtą chalatą ir kryželį, nešiojamą ant kaklo. 

— Vargšas meilutis ponas išplaukia į jūrą... Tesaugo jį Dievas! 

Pusę vienuoliktos visa šeima išlydėjo Šarlį į Nanto diližaną. 
Nanona paleido šunį, užrakino vartus ir paėmė nešti Šarlio mie- 
gamąjį maišą. Visi senosios gatvės prekybininkai stovėjo savo 
krautuvių tarpduriuose, norėdami pamatyti šią palydą, prie ku- 
rios aikštėje prisidėjo notaras Kriušo. 

— Nepradėk verkti, Eženi, - pasakė jai motina. 

— Na, brolėne, - tarė Grandė, prie viešbučio vartų bučiuoda- 


mas Šarlį į abu skruostus, - išvažiuokite beturtis, parvažiuokite 

turtingas; jūs rasite savo tėvo garbę nepaliestą. Už tai atsakau 
aš, Grandė, o tada jau tik nuo jūsų priklausys, ar... 

— Ak dėde, jūs sušvelninate mano išvykimo kartybę. Argi tai 
ne gražiausia dovana, kurią galėjote man įteikti? 

Nesuprasdamas senojo kubiliaus žodžių ir jį pertraukdamas, 
Šarlis išliejo ant įraudusio dėdės veido dėkingumo ašaras, tuo 
tarpu Eženi iš visų jėgų spaudė pusbrolio ir tėvo rankas. Tik 
vienas notaras šypsojosi stebėdamasis Grandė gudrumu, nes 
tik jis vienas gerai suprato žmogyną. Keturi somiūriečiai, ap- 
supti keliolikos žmonių, išbuvo šalia diližano iki pat jo išvažia- 
vimo; paskui, kai jis išnyko už tilto ir jau dardėjo tolumoje, vy- 
nininkas tarė: 

— Laimingos kelionės! 

Laimė, tik vienas notaras Kriušo galėjo išgirsti šitą šūktelėji- 
mą. Eženi su motina buvo nuėjusios į tą krantinės vietą, iš kur 
dar galėjo matyti diližaną, ir mojavo baltomis nosinėmis. O Šar- 
lis atsakė joms, išskleisdamas savąją. 

— Mama, aš norėčiau bent vieną akimirką turėti Dievo galy- 
bę, - pasakė Eženi, nebematydama Šarlio nosinaitės. 

Kad nenutrūktų Grandė šeimos įvykių eiga, reikia iš anksto 
pažvelgti į tas operacijas, kurias, tarpininkaujant de Grasenui, 
Grandė atliko Paryžiuje. Praslinkus mėnesiui po bankininko iš- 
važiavimo, Grandė savo rankose turėjo šimto tūkstančių livrų 
vertės valstybinės paskolos obligacijų, nupirktų lygiai aštuonias- 
dešimties frankų kursu. Net ir po Grandė mirties sąskaitybos 
knygų duomenys nė kiek nenušvietė tų priemonių, kuriomis, 
savo atsargumo pastūmėtas, jis pasinaudojo iškeisti piniginę ob- 
ligacijų vertę į pačias obligacijas. Notaras Kriušo manė, kad Na- 
nona, pati to nežinodama, buvo ištikimas pinigų pergabenimo 


įrankis. Apie tą laiką tarnaitė buvo išvykusi penkioms dienoms 

į Fruafoną, turėjusi ten kažką sutvarkyti, tarsi žmogynas būtų 
kada galėjęs palikti ką nors neatlikta. Gijomo Grandė įmonės 
reikalai vyko taip, kaip kubilius buvo numatęs. 

Kiekvienam žinoma, kad Prancūzijos bankas turi tiksliausių 
žinių apie didžiuosius Paryžiaus ir departamentų turtus. So- 
miūriečių de Graseno ir Felikso Grandė vardai ten buvo žinomi 
ir gerbiami, kaip gerbiamos finansinio pasaulio garsenybės, ku- 
rios remiasi milžiniškomis neįkeistomis savo žemėmis. Taigi pa- 
kako tik atvykti Somiūro bankininku, įgaliotam, kaip buvo kal- 
bama, garbingai likviduoti paryžiečio Grandė įmonės, ir preky- 
bininko šešėlis tuoj buvo išgelbėtas nuo vekselių protestavimo 
gėdos. Antspaudai buvo nuplėšti dalyvaujant kreditoriams, ir 
notaras pagal visas taisykles ėmė surašinėti paliktą turtą. Ne- 
trukus de Grasenas sukvietė kreditorius, kurie vienu balsu 1š- 
rinko likviduotojais Somiūro bankininką drauge su Fransua Ke- 
leriu, turtingos įmonės galva, vienu svarbiausių suinteresuotų- 
jų asmenų, ir davė jiems visus įgaliojimus, reikalingus apsau- 
goti ir šeimos garbei, ir kreditorių interesams. Somiūro Grandė 
turtingumas ir viltis, kurią jis de Graseno lūpomis įžiebė kredi- 
torių širdyse, palengvino susitarimą; tarp kreditorių neatsirado 
nė vieno nesukalbamo. Niekas nė nemanė perkelti savo skolos 
pelno ir nuostolių sąskaiton, ir kiekvienas galvojo: “Somiūro 
Grandė užmokės!“ 

Prabėgo šeši mėnesiai. Paryžiečiai išpirko apyvartoje esan- 
čius vekselius ir laikė juos savo portfeliuose. Tai buvo pirmoji 
išdava, kurios norėjo kubilius. Praslinkus devyniems mėnesiams 
po pirmo susirinkimo, abu likviduotojai išmokėjo kiekvienam 
kreditoriui po keturiasdešimt septynis nuošimčius. Ši suma bu- 
vo sudaryta smulkmeniškai ir tiksliai, pardavus vertybinius po- 


pierius, kilnojamąjį ir nekilnojamąjį turtą ir apskritai viską, kas 

priklausė velioniui Gijomui Grandė. Likvidacija buvo atlikta la- 
bai sąžiningai. Kreditoriai su pasitenkinimu pripažino nuosta- 
bų ir neginčijamą Grandė giminės garbingumą. Kai šie pagyrai 
tinkamai pasklido, kreditoriai paprašė likusios skolos dalies. 
Jiems teko parašyti ponui Grandė kolektyvinį laišką. 

- Štai kaip! - pasakė buvęs kubilius, mesdamas laišką į ugnį. — 
Kantrybės, draugužiai! 

Atsakydamas į šio laiško siūlymus, Somiūro Grandė parei- 
kalavo deponuoti pas notarą visus skolos dokumentus, sutei- 
kiančius teisę į jo brolio palikimą, kartu pridedant ir jau gautų 
įmokų kvitus, lyg tam, kad būtų galima patikrinti sąskaitas ir 
tiksliai nustatyti palikimo dydį. Šis deponavimas sukėlė tūks- 
tančius sunkumų. Kreditorius apskritai yra savotiškas mania- 
kas. Šiandien jis pasirengęs susitarti, rytoj vėl nori viską sunai- 
kinti ugnim ir krauju; po kiek laiko vėl pasidaro be galo geras. 
Šiandien jo žmona gerai nusiteikusi, jo paskutiniam mažyčiui 
išdygo dantukai, namie viskas sekasi gerai, - jis nenori prarasti 
nė skatiko; rytoj lyja, jis negali išeiti iš namų, jį apima melan- 
cholija, ir jis sutinka su visais pasiūlymais, kurie gali greičiau 
baigti reikalą; poryt jau jam reikia garantijų, o mėnesio pabai- 
goje jis jau pasiryžęs jus pakarti, tasai budelis! Kreditorius pa- 
našus į tą laisvą žvirblį, ant kurio uodegos mažiems vaikams 
patariama užberti druskos; bet pats kreditorius šį palyginimą 
pritaiko savo vekseliui, su kuriuo negali nieko pačiupti. Gran- 
dė gerai žinojo atmosferinius kreditorių svyravimus, ir jo brolio 
kreditoriai pasielgė, kaip jis ir buvo numatęs. Vieni supyko ir 
griežtai atsisakė deponuoti. 

— Puiku! Viskas gerai, - sakė Grandė, trindamasis rankas, 
perskaitęs apie tai de Graseno laiškuose. 

Kiti sutiko deponuoti su ta sąlyga, jei bus aiškiai pripažintos jų 
teisės, jeigu nereikės atsisakyti nė vienos ir jeigu jie galės pasilai- 

kyti teisę paskelbti net bankrotą. Naujas susirašinėjimas, bet ga- 
liausiai Somiūro Grandė nusileido visoms reikalaujamoms sąly- 
goms. Po šitų nuolaidų griežtesni kreditoriai sutiko su švelnesnių 
kreditorių nuomone. Deponavimas įvyko, nors ir ne be skundų. 

— Tasai žmogynas, - kalbėjo žmonės de Grasenui, - tyčiojasi 
ir išjų, Ir iš mūsų. 

Praslinkus dvidešimt trims mėnesiams po Gijomo Grandė 
mirties, daugelis prekybininkų, pagauti paryžietiškų verslų sū- 
kurio, užmiršo Grandė nesumokėtos skolos likutį arba prisimin- 
davo jį tik tada, kai būdavo proga pasakyti: 

— Aš pradedu manyti, kad keturiasdešimt septyni nuošim- 
čiai yra viskas, ką galėjau iš čia išspausti. 

Kubilius pasikliovė laiku, kuris, pasak jo, yra geroji dvasia. 
Trečiųjų metų gale de Grasenas parašė ponui Grandė, kad, jei 
jis sumokėsiąs dešimt nuošimčių likusios dviejų milijonų ketu- 
rių šimtų tūkstančių frankų Grandė įmonės skolos, tai kredito- 
riai sutinką grąžinti jam savo vekselius. Grandė atsakė, kad no- 
taras ir biržos makleris, kurių baisūs bankrotai buvę jo brolio 
mirties priežastis, esą gyvi; jie turėtų būti geresni, ir juos reiktų 
patraukti teisman, kad būtų galima kiek nors iš jų gauti ir šitaip 
sumažinti deficito dydį. Ketvirtųjų metų gale skola buvo tinka- 
mai ir sėkmingai sumažinta iki milijono dviejų šimtų tūkstan- 
čių frankų. Tada prasidėjo šešis mėnesius užtrukusios derybos 
tarp likviduotojų ir kreditorių ir tarp Grandė ir likviduotojų. 
Galų gale, smarkiai spaudžiamas baigti reikalą, Somiūro Gran- 
dė devintą tų metų mėnesį atsakė abiem likviduotojams, kad jo 
brolėnas, praturtėjęs Indijoje, pareiškęs jam savo norą visiškai 
apmokėti tėvo skolas; jis negalįs pradėti šio mokėjimo, su juo 
nepasitaręs; jis laukiąs atsakymo. Penktųjų metų vidury kre- 
ditoriai vis dar tebebuvo raminami žodeliu visiškai, kurį kart- 


kartėmis paleisdavo šaunusis kubilius, juokdamasis sau į barz- 

dą, ir, visad gudriai nusišypsojęs ir pakeiksnojęs, sakydavo: “ Tie 
paryžiečiai!.." Bet kreditorių laukė likimas, negirdėtas prekybos 
metraščiuose. Tada, kai šios istorijos įvykiai juos privers vėl pa- 
sirodyti, jų reikalai vis dar tebebus toje pat vietoje, kur juos lai- 
kė Grandė. Kai tik lakštų kursas pakilo iki šimto penkiolikos, 
tėtušis Grandė juos pardavė ir gavo iš Paryžiaus apie du milijo- 
nus keturis šimtus tūkstančių aukso frankų, ir šie jo statinaitėse 
susidėjo krūvon su šešiais šimtais tūkstančių frankų, kuriuos 
jam davė obligacijų nuošimčių nuošimčiai. De Grasenas apsi- 
gyveno Paryžiuje. Štai kodėl: pirmiausia, buvo išrinktas atsto- 
vu; paskui įsimylėjo; jis, šeimos tėvas, pasibodėjęs pilku Somiū- 
ro gyvenimu, įsimylėjo Floriną, vieną gražiausių karalienės te- 
atro aktorių, ir bankininkas vėl virto karininku. Neverta kalbėti 
apie jo poelgį; Somiūre jis buvo pasmerktas kaip baisiai amora- 
lus. Jo Žmona jautėsi labai laiminga, kad jai pavyko atsidalyti 
turtą ir kadji gebėjo tvarkyti Somiūro banko kontorą, veikusią 
ir toliau jos vardu, ir šitaip užkamšyti spragas, kurias jos turtui 
padarė pono de Graseno beprotybė. Kriušotininkai taip suma- 
niai pablogino ir taip jau blogą gyvanašlės būklę, jog ji labai 
nevykusiai išleido už vyro dukterį ir turėjo išsižadėti vilties ap- 
vesdinti sūnų su Eženi Grandė. Adolfas išvažiavo pas tėvą į 
Paryžių ir ten, pasak gandų, pasidarė didelis padauža. Ponai 
Kriušo triumfavo. 

- Jūsų vyras neturi proto, - kalbėjo Grandė, už gerą laidą 
paskolindamas pinigų poniai de Grasen. - Manjūsų labai gaila, 
jūs esate gera moterėlė. 

— Ak pone, - atsakė nelaimingoji moteriškė, - kas galėjo pa- 
manyti, kad tą dieną, kai jūsų reikalais išvyko į Paryžių, jis žen- 
gė į savo pražūtį? 

— Dangus liudytojas, ponia, jog aš iki paskutinės valandėlės 
dariau viską, kad tik jis ten nevyktų. Ponas pirmininkas viso- 

mis jėgomis stengėsi jį pakeisti; ir mes dabar žinome, dėl ko jis 
taip spyrėsi ten važiuoti. 

Taigi Grandė nebuvo de Grasenams niekuo įsipareigojęs. 

Moterys visada turi daugiau priežasčių patirti skausmo ne- 
gu vyrai ir daugiau negu jie kenčia. Vyras turi jėgos ir ją panau- 
doja: jis veikia, juda, dirba, mąsto, aprėpia ateitį ir joje susiran- 
da paguodos. Taip gyveno Šarlis. Bet moteris lieka vietoje, akis 
į akį su savo sielvartu, nuo kurio niekas jos neatitraukia; ji nusi- 
leidžia iki dugno į tą prarają, kurią jai sielvartas atvėrė, išma- 
tuoja ją ir pripildo savo apžadų ir ašarų. Taip gyveno Eženi. Ji 
atsidavė likimo valiai. Jausti, mylėti, kentėti, aukotis — visados 
bus moters gyvenimo turinys. Eženi privalėjo būti tikra mote- 
ris, tik neturėti guodėjo. Jei kas būtų surinkęs jos laimės akimir- 
kas lyg vinis sienoje, kaip puikiai yra pasakęs Bosiuė, tai jų ne- 
būtų buvę nė pilnos saujos. Sielvarto niekad netenka laukti, jis 
ir pas ją greitai atėjo. Kitą dieną, Šarliui išvykus, Grandė namai 
atgavo savo įprastą veidą visiems, tik ne Eženi, kuriai jie staiga 
pasirodė be galo tušti. Ji norėjo, kad Šarlio kambarys būtų toks, 
kokį jis paliko, tik tėvui nieko nesakė. Ponia Grandė ir Nanona 
mielai sutiko būti šito status guo bendrininkėmis. 

— Kas žino, ar jis neparvažiuos anksčiau, negu mes tikimės, 
— pareiškė ji. 

— Ak! Aš norėčiau jį čia matyti, - atsakė Nanona. - Baisiai 
prie jo pripratau! O jau kad meilus, o jau kad puikus buvo po- 
naitis, toks gražuolis, garbanotas kaip mergaitė. 

Eženi pažvelgė į Nanoną. 

- Švenčiausioji Mergele! Jūs, panele, turite tokias akis, kaip 
tik sielai pražudyti! Nežiūrėkite taip į žmones. 

Nuo tos dienos panelės Grandė grožis įgijo naują atspalvį. 
Rimtos meilės mintys, kurios palengva apgaubė jos sielą, myli- 


mos moters orumas suteikė jos bruožams tą spindesį, kurį ta- 


146 Honoreė de Balzac 


pytojai vaizduoja aureole. Prieš atvykstant pusbroliui Eženi bu- 
vo galima palyginti su Švenčiausiąja Mergele prieš Pradėjimą; 
kai jis išvyko, ji tapo panaši į Mergelę Motiną: pažino meilę. 
Šitos dvi Marijos, tokios skirtingos ir taip gerai kai kurių ispanų 
tapytojų pavaizduotos, - tai vienas iš didingiausių paveikslų, 
kurių tiek daug turi krikščionybė. Šarliui išvažiavus, rytojaus 
dieną Eženi nuėjo išklausyti Mišių ir padarė apžadą kasdien jų 
klausyti, o grįždama iš bažnyčios, nusipirko miesto knygyne 
pasaulio žemėlapį, kurį prisikalė šalia veidrodžio, kad galėtų 
sekti pusbrolį, keliaujantį į Indiją, kad rytą ir vakarą galėtų nors 
trumpam persikelti į laivą, kuriuo jis plaukia, jį pamatyti, pasi- 
teirauti tūkstančio dalykų ir paklausti jo: 

— Ar tau gera? Ar tu nesikankini? Ar mąstai apie mane, ma- 
tydamas šią žvaigždę, kurios grožį ir prasmę pažinti pats mane 
išmokei? 

Paskui rytą Eženi susimąsčiusi sėdėdavo po riešutmedžiu 
ant kirvarpų sugraužto ir pilkomis kerpėmis apaugusio medi- 
nio suolelio, kur vienas antram jiedu kalbėjo tiek gražių daly- 
kų, įvairiausių niekų, kur savo židiniui statė puikias oro pilis. 
Galvodavo apie ateitį, žiūrėdama į dangų pro siaurą sienų tar- 
pą, į savo mūro sklypelį ir į stogą, po kuriuo buvo Šarlio kam- 
barys. Žodžiu, tai buvo vieniša, tikra ir pastovi meilė, kuri įsi- 
skverbia į visas mintis ir virsta substancija arba, kaip būtų pa- 
sakę mūsų tėvai, gyvenimo medžiaga. Kai vakare ateidavo jų 
aplankyti tariamieji tėtušio Grandė draugai, ji apsimesdavo 
linksma, tačiau ištisus rytmečius su motina ir Nanona kalbėda- 
vo apie Šarlį. Nanona suprato, kad gali užjausti jaunosios šei- 
mininkės kančias, neperžengdama savo pareigų senajam ponui, 
ir todėl sakydavo Eženi: 

- Jei būčiau turėjusi vyrą, būčiau... sekusi paskui jį kad ir į 
pragarą. Būčiau jį... ką ten! Žodžiu, būčiau mielai už ji galvą 

atidavusi; bet... niekai. Aš ir mirsiu nežinodama, kas yra gyve- 
nimas. Ar patikėsite, panele, tas senis Kornuajė - nors ir neblo- 
gas Žmogus - sukasi apie mano sijoną, be abejo, tik dėl mano 
santaupų, lygiai kaip ir tie, kurie, jums meilindamiesi, čia atei- 
na uostinėti pono lobių. Aš tai matau, nes esu gudri, nors ir sto- 
ra kaip statinė; ir ką gi, panele, tegu tai ir nėra meilė, bet man 
vis tiek dėl to malonu. 

Taip praėjo du mėnesiai. Tų namų gyvenimą, anksčiau tokį 
vienodą, dabar įvairino paslaptis, nepaprastai įdomi, kuri dar 
glaudžiau siejo šias tris moteris. Po pilkšvomis salės lubomis 
Šarlis joms tebegyveno, tebevaikščiojo, tebesilankė. Rytą vaka- 
rą Eženi atidarydavo dėžutę ir apžiūrinėdavo tetos portretą. Vie- 
ną sekmadienio rytą ją užtiko motina, kai ji tetos portrete įsigi- 
linusi ieškojo Šarlio bruožų. Tada ponia Grandė sužinojo bai- 
siąją Eženi paslaptį - kad ji savo lobį iškeitė į keliautojo dėžutę. 

— Tu jam viską atidavei?! — tarė išsigandusi motina. - Ką gi 
pasakysi tėvui per Naujuosius metus, kai jis norės pasižiūrėti 
tavo aukso? 

Eženi akys pastiro, ir abi moterys pusę rytmečio praleido, 
mirtinos baimės apimtos. Jos taip buvo susijaudinusios, jog net 
nesuspėjo į Sumą ir nuėjo tik į karių Mišias. Už trijų dienų bai- 
gėsi 1819 metai. Už trijų dienų turėjo prasidėti siaubinga scena, 
miesčioniška tragedija be nuodų, be durklų, be pralieto kraujo, 
bet veikiantiems asmenims žiauresnė už visas dramas, kurios 
buvo įvykusios garsioje Atridų šeimoje. 

— Kas laukia mūsų? - tarė ponia Grandė dukteriai, nuleisda- 
ma mezginį ant kelių. 

Vargšė motina pastaraisiais dviem mėnesiais išgyveno tiek 
nerimo, jog vilnonės rankovės, taip jai reikalingos Žiemai, vis 
dar nebuvo baigtos. Toji gyvenimo smulkmena, pažiūrėti visai 


nereikšminga, turėjo jai liūdnų pasekmių. Be šiltų rankovių ji 

smarkiai peršalo, nes būgštaujant dėl vyro siaubingo pykčio, ją 
vis prakaitas mušė. 

- Jei būtum patikėjusi man savo paslaptį, vargše vaikeli, ma- 
nau, būtume turėjusios laiko parašyti ponui de Grasenui į Pary- 
žių. Jis būtų galėjęs mums atsiųsti auksinių monetų, panašių į 
tavąsias, ir nors Grandė jas gerai pažįsta, galbūt... 

— Bet iš kurgi būtume paėmusios tiek pinigų? 

— Būčiau atidavusi savuosius. Be to, ponas de Grasenas mie- 
lai mums būtų... 

— Dabar jau per vėlu, - atsakė Eženi dusliu ir pasikeitusiu 
balsu, pertraukdama motiną. - Juk jau rytoj rytą turėsime eiti į 
jo kambarį palinkėti jam laimingų metų? 

— Bet kodėl gi, dukrele, nenueiti man pas ponus Kriušo? 

— Ne, ne, tai reikštų jiems mane išduoti ir mums pasidaryti 
nuo jų priklausomoms. Be to, aš pasiryžusi. Pasielgiau gerai ir 
nieko nesigailiu. Dievas mane apsaugos. Tebūnie Jo šventa va- 
lia. Ak mamyte, jei jūs būtumėte perskaičiusi jo laišką, vien tik 
apie jį būtumėte tada galvojusi. 

Kitą rytą, 1820 metų sausio 1 dieną, baisiausias siaubas, su- 
kaustęs motiną ir dukterį, padiktavo joms, kaip geriausia pasi- 
teisinti, kad nereikėtų eiti iškilmingai sveikinti Grandė į jo kam- 
barį. 1819-1820 metų žiema buvo viena šalčiausių ano meto žie- 
mų. Sniegas dengė stogus. 

Išgirdusi, kad vyras jau vaikščioja po savo kambarį, ponia 
Grandė jam tarė: 

— Grandė, liepk Nanonai truputį pakurti mano židinį; taip 
šalta, jog aš ir po antklode drebu. Mano amžiaus moteriai jau 
reikia tinkamos priežiūros. Be to, - sakė ji, truputį patylėjusi, — 
Eženi ateis čia apsirengti. Vargšė mergaitė gali susirgti, per to- 
kius šalčius tvarkydamasi savo kambaryje. Paskui ateisime tau 
palinkėti laimingų metų prie židinio salėje. 

— Tatatata, koks liežuvėlis! Kaip tu pradedi naujuosius me- 
tus, ponia Grandė! Niekad tiek daug nekalbėdavai. Bet, manau, 
nevalgei vyne mirkytos duonos? 

Valandėlę buvo tylu. 

— Na, gerai, - toliau kalbėjo žmogynas, kuriam žmonos pa- 
siūlymas, matyt, patiko, - padarysiu, kaip jūs pageidaujate, po- 
nia Grandė. Tu tikrai gera moteris, ir aš nenoriu, kad senatvėje 
tave ištiktų nelaimė, nors apskritai visi la Berteljerai iš titnago. 
Ką, ar ne tiesa? - šūktelėjo jis po valandėlės. - Ir mes esame išjų 
tai paveldėję, dėkui Dievui. 

Ir jis sukosėjo. 

— Jūs linksmas šį rytą, pone, - rimtai pasakė vargšė moteris. 

— Aš visad linksmas... 

Ei kubiliau, tik linksmai! 

Ir tvirti bus kubilai... — 
pridūrė įeidamas pas žmoną visiškai apsirengęs. - Taip, po šimts 
pypkių, vis dėlto stiprokai šalta. Puikiai papusryčiausime, žmo- 
nele. De Grasenas man atsiuntė riebaus kepenų pašteto su go- 
dūnais! Einu, atnešiu jį iš diližano. Ten turi būti pridėtas dvigu- 
bas napoleonas Eženi, - sušnibždėjo kubilius jai į ausį. - Aš ne- 
beturiu aukso, žmonele. Dar buvo keletas senų monetų, - galiu 
tau tai pasakyti, — bet jas teko išleisti reikalams. 

Ir Naujųjų metų šventės proga jis ją pabučiavo į kaktą. 

— Eženi! —- sušuko geroji motina. - Nežinau, ant kurio šono 
tėvas miegojo, bet šįryt jis puikus žmogus. Niekis, kaip nors iš- 
sisuksime! 

— Kas gi mūsų ponui pasidarė? - tarė Nanona, įeidama pas 
šeimininkę židinio pakurti. - Pirmiausia jis man pasakė: “Labas 
rytas, laimingų metų, žiople! Eik, pakūrenk žmonos kambarį, 
jai šalta“. Aš visai apkvaišau, kai jis ištiesė ranką ir padovanojo 


man šešių frankų ekiu — visiškai naujutėlį! Štai pasižiūrėkite, 

ponia. O, šaunus žmogus! Ir vis dėlto jis puikus. Yra tokių, Kur 
juo senyn, juo šiurkštyn, o jis į senatvę darosi švelnesnis ir ge- 
resnis kaip jūsų serbentinė. Bais puikus, bais geras žmogus... 

Šito džiaugsmo priežastis buvo labai pavykusi Grandė spe- 
kuliacija. Ponas de Grasenas, atskaitęs sumas, kurias jam buvo 
skolingas kubilius už pusantro šimto tūkstančių frankų olan- 
diškų vekselių diskontavimą ir suteiktą avansinę paskolą pa- 
pildyti šimto tūkstančių livrų sumai, skirtai rentos lakštams pirk- 
ti, siuntė jam diližanu trisdešimt tūkstančių frankų - pusmeti- 
nių nuošimčių likutį - ir pranešė, kad rentų kursas kyla. Tuo 
metu jų kursas buvo 89, o sausio pabaigoj garsiausi kapitalistai 
jas supirkinėjo po 92. Grandė per du mėnesius uždirbo dvylika 
savo kapitalo nuošimčių, išlygino sąskaitas ir nuo šiol turėjo kas 
pusmetį gauti po penkiasdešimt tūkstančių frankų, nemokėda- 
mas nei mokesčių, nei reparacijų. Jis perprato galų gale, kad 
naudinga pirkti rentos lakštus - investiciją, su kuria provincijos 
žmonės niekaip negali apsiprasti, ir jau numatė, kad nespės su- 
eiti penkeri metai ir jis valdys šešių milijonų kapitalą, sukauptą 
be ypatingo sumanumo; prie šio kapitalo pridėjus žemių vertę, 
turėjo susidaryti milžiniškas turtas. Šeši frankai, padovanoti Na- 
nonai, gal buvo atlyginimas už tą didelę paslaugą, kurią tarnai- 
tė, nė pati nesižinodama, padarė savo ponui. 

— Oho! Kurgi taip iš pat ryto lekia tėtušis Grandė, lyg gaisrą 
pamatęs? - kalbėjo pirkliai, atidarydami krautuves. 

Paskui matė jį grįžtantį nuo krantinės, lydimą kraustymų 
kontoros nešėjo, kuris karučiais vežė prikimštus maišelius. 

— Vanduo visuomet veržiasi į upę, o žmogynas bėga prie sa- 
vo ekiu, - kalbėjo vienas. 

— Jie plaukia jam iš Paryžiaus, iš Fruafono, iš Olandijos! — 


pasakė antras. 

— Pagaliau jis ir visą Somiūrą nupirks! — sušuko trečias. 

- Jam ir šaltis nė už ką, amžinai laksto su reikalais, - kalbėjo 
viena moteris savo vyrui. 

— Ei! Ei! Pone Grandė, gal jums nepatogu, - sušuko gelum- 
bės pirklys, artimiausias jo kaimynas, - aš galėčiau jus nuo tos 
sunkenybės išvaduoti. 

— Ką ten! Vieni variokai, - atsakė vynininkas. 

— Sidabriniai, — tyliai tarė nešėjas. 

- Jei nori, kad tave apdovanočiau, užčiaupk kakarinę, - tarė 
žmogynas nešėjui, atidarydamas vartus. 

“A-a, sena lapė! O aš maniau, kad jis kurčias, - mąstė nešė- 
jas. - Pasirodo, kai šalta, tai jis girdi“. 

- Še tau dvidešimt sū Naujiesiems metams, ir cit! Nešdinkis! 
- tarė jam Grandė. - Nanona grąžins tau karučius. Nanona, ar 
mano šarkos į bažnyčią išėjo? 

- Taip, pone. 

— Na, raityk kulnus! Prie darbo! - suriko jis, kraudamas jai 
maišelius. 

Akimirksniu ekiu buvo nugabenti į jo kambarį, ir jis ten 
užsirakino. 

— Kai pusryčiai bus suruošti, pabelsk man į sieną. Grąžink 
karučius į kontorą. 

Šeima pusryčiavo tik dešimtą valandą. 

- Čia tėvas nereikalaus parodyti aukso, - kalbėjo ponia 
Grandė dukteriai, parėjusi po Mišių. - Tik dėkis visai sušalusi. 
O paskui mes turėsime laiko vėl sutvarkyti lobį iki tavo gimi- 
mo dienos... 

Grandė nulipo galvodamas tučtuojau Paryžiaus ekiu iškeis- 
ti į gryną auksą ir džiaugdamasis savo nuostabia spekuliacija 


valstybės rentų lakštais. Jis nusprendė taip dėti visas savo paja- 

mas, kol lakštų kursas pasieks šimtą frankų. Ta jo mintis Eženi 
buvo fatališka. Kai tik jis įėjo, abi moterys palinkėjo jam laimin- 
gų Naujųjų metų, duktė - puldama ant kaklo ir jį myluodama, 
o ponia Grandė - rimtai ir oriai. 

— O, o! Mano vaikeli, - tarė jis, bučiuodamas dukrą į skruos- 
tus, - matai, aš darbuojuosi tavo labui!.. Noriu tau laimės. Ojei 
nori būti laimingas, reikia turėti pinigų. Be pinigų netoli važiuosi. 
Štai tau naujutėlis napoleonas, aš jį iš Paryžiaus liepiau atsiųsti. 
Garbės žodis, namie nėra nė kruopelės aukso. Tik tu viena jo 
turi. Parodyk man savo auksą, dukružėle. 

— Oi, kad labai šalta! Pusryčiaukime, - atsakė Eženi. 

— Na, gerai, tai po pusryčių, ką? Tai mums visiems padės 
virškinti. Tasai storulis de Grasenas vis dėlto mums šio to at- 
siuntė, — kalbėjo jis toliau. - Valgykite, vaikai, tai nieko nekai- 
nuoja. De Grasenui sekasi, aš juo patenkintas. Kad ir tinginių 
pantis, vis dėlto patarnauja Šarliui, ir dar veltui. Jis labai gerai 
tvarko vargšo velionio Grandė reikalus. - Uūū, ūūū! - tarė po 
valandėlės pilna burna. - Tai skanumėlis! Nagi, valgyk, žmone- 
le! Nuo tokio pašteto bent dvi dienas būsi sotus. 

— Nenoriu valgyti. Tu gerai žinai, kad mano sveikata visai 
pašlijusi. 

— Na, dar ko! Gali prisikimšti be baimės, pilvas nesprogs; juk 
tu iš la Berteljerų, stipri moteris. Tiesa, truputį pageltusi, bet aš 
mėgstu geltoną spalvą. 

Pasmerktajam mirti gal nėra taip baisu laukti viešos ir gė- 
dingos mirties, kaip baisu buvo poniai Grandė ir jos dukteriai 
laukti įvykių, kuriais turėjo baigtis šie šeimos pusryčiai. Juo links- 
miau kalbėjo ir valgė senis vynininkas, juo labiau spaudė širdis 
abiem moterims. Tačiau duktė ir tada turėjo atramą: ji sėmėsi 


drąsos iš savo meilės. 

“Dėl jo, dėljo, - mąstė jinai, - aš iškęsčiau tūkstantį mirčių“. 

Taip galvodama žvilgčiojo į motiną drąsa liepsnojančiomis 
akimis. 

— Nuimk visa tai, - paliepė Grandė Nanonai, kai apie vie- 
nuoliktą valandą pusryčiai buvo baigti, — bet stalo nenudenk. 
Mums bus patogiau peržiūrėti tavo mažytį lobį, - pridūrė žiū- 
rėdamas į Eženi. - Mažytis! Garbės žodis, nebe mažytis. Tu turi 
penkis tūkstančius devynis šimtus penkiasdešimt devynis fran- 
kus auksu ir dar keturiasdešimt šio ryto, vadinasi, šešis tūks- 
tančius frankų be vieno. Gerai, aš tau padovanosiu, pats pado- 
vanosiu tą franką sumai išlyginti, nes, matai, dukružėle... Na, o 
tu ko čia klausais? Greičiau sukis ir nešdinkis prie savo darbo, 
Nanona, - tarė žmogynas. 

Nanona išnyko. 

— Klausyk, Eženi, tu turi man atiduoti savo auksą. Juk neat- 
sisakysi savo tėtušiui, dukružėle, a? 

Abi moterys tylėjo. 

— Aš nebeturiu aukso. Turėjau ir nebeturiu. Duosiu tau už jį 
šešis tūkstančius frankų livromis, ir tu juos investuosi, kaip aš 
patarsiu. Nereikia galvoti apie tuziną. Kai tave tekinsiu, o tai 
bus netrukus, surasiu tokį jaunikį, kuris galės tau padovanoti 
gražiausią tuziną, apie kokį vargu kas yra girdėjęs provincijoje. 
Klausyk, dukrele! Pasitaiko puiki proga: tu gali sudėti savo še- 
šis tūkstančius frankų į rentinius valstybės iždo lakštus ir kas 
pusmetį gausi apie du šimtus frankų palūkanų - ir nei tau mo- 
kesčių, reparacijų, krušos, šalčių, potvynių - nieko, kas mažina 
pajamas. Gal tu nenori skirtis su savo auksu, a, dukružėle? Vis 
dėlto atnešk jį man. Aš ir vėl pririnksiu tau auksinių monetų - 
Olandijos, Portugalijos, Genujos, Mogolo rupijų - ir drauge su 


tomis, kurias dovanosiu tavo gimimo dienomis, per trejus me- 

tus tu atgausi pusę savo gražaus mažyčio aukso lobio. Ką pasa- 
kysi, dukružėle? Nagi, pakelk nosytę! Eik, atnešk jį, tą savo gra- 
žuolėlį! Tu man turėtum akis išbučiuoti, kad tau papasakojau 
pinigų gyvenimo ir mirties paslaptis. Pinigai iš tikrųjų gyvena 
ir knibžda kaip Žmonės: jie išeina, ateina, triūsia, dauginasi. 

Eženi atsistojo, bet, žengusi kelis žingsnius durų link, staiga 
atsigręžė, pažvelgė tėvui į veidą ir pasakė: 

— Aš nebeturiu savo aukso. 

— Nebeturi savo aukso! - suriko Grandė, pašokdamas iš vie- 
tos lyg arklys, išgirdęs už dešimties žingsnių patrankos šūvį. 

— Ne, nebeturiu. 

— Klysti, Eženi! 

— Ne. 

— Prisiekiu savo tėvo pjautuvu! 

Kai kubilius taip nusikeikdavo, drebėdavo grindys. 

— Viešpatie tu mano! Kaip ponia išblyško! - suriko Nanona. 

— Grandė, tavo pyktis mane pribaigs, - tarė vargšė moteris. 

— Ta ta ta ta! Jūs, la Berteljerai, juk niekad nemirštat! Eženi, 
kur padėjote monetas? - suriko jis, puldamas prie jos. 

— Pone, - tarė mergaitė, atsiklaupusi šalia ponios Grandė, — 
mamai labai bloga. Matote... Nežudykite jos. 

Grandė išgąsdino išblyškęs žmonos veidas, kuris neseniai 
buvo toks pageltęs. 

— Nanona, padėk man atsigulti, - pasakė motina silpnu bal- 
su. - Aš mirštu... 

Tuojau Nanona paėmė šeimininkę už parankės, taip patir Eže- 
ni, ir joms šiaip taip pavyko nuvesti ją į kambarį, nes ji alpo ant 
kiekvienos pakopos. Grandė liko vienas. Vis dėlto po kelių minu- 
čių jis palypėjo laiptais septynias ar aštuonias pakopas ir sušuko: 

— Eženi, kai motina atsiguls, nulipkite žemyn. 

— Gerai, tėveli. 


Eženi Grande 155 


Nuraminusi motiną, ji netrukus atėjo. 

— Dukra, - tarė jai Grandė, -jūs man pasakysite, kur jūsų lobis. 

- Jei jūs, tėveli, duodate man dovanas, kurių aš negaliu būti 
tikra šeimininkė, tai pasiimkite jas atgal, — šaltai atsakė Eženi, 
paimdama nuo židinio napoleoną ir atiduodama jį tėvui. 

Grandė greit pačiupo napoleoną ir įsikišo į kišenaitę. 

— Manau, kad aš tau nieko daugiau nebeduosiu! Nė tiek! - tarė 
jis, spragteldamas nykščio nagu į priekinius dantis. - Tai jūs nieki- 
nate savo tėvą? Jūs nepasitikite juo? Nežinote, kas yra tėvas? Jei 
jis jums nėra viskas, vadinasi, jis — niekas. Kur jūsų auksas? 

- Tėveli, aš jus myliu ir gerbiu, nepaisydama jūsų pykčio; 
bet leiskite jums labai kukliai pareikšti, kad man jau dvidešimt 
treji metai. Jūs man pakankamai dažnai kartodavote, kad esu 
pilnametė, todėl aš tai įsidėmėjau. Aš pasielgiau su savo pini- 
gais, kaip man patiko, ir būkite tikras, kad jie padėti gerai... 

— Kur? 

— Tai paslaptis, - atsakė ji. - Argi jūs neturite savo paslapčių? 

— Bet argi aš ne šeimos galva, ar negaliu turėti savo reikalų? 

— O čia mano reikalas. 

— Matyt, tasai reikalas yra blogas, jei jūs jo negalite pasakyti 
tėvui, panele Grandė. 

- Jis labai geras, bet aš negaliu jo pasakyti savo tėvui. 

— Tai bent pasakykite, kada atidavėte savo auksą? 

Eženi papurtė galvą. 

- Jūs gimimo dieną dar jį tebeturėjote, ką? 

Eženi, kurią meilė padarė tokią pat gudrią kaipjos tėvą šykš- 
tumas, pakartojo tą patį ženklą galva. 

— Ar kas yra matęs tokį užsispvrimą ir tokią vagystę! - ėmė 
šaukti Grandė vis garsesniu balsu, kuris tolydžio vis smarkiau 
aidėjo namuose. - Kaip! Čia, mano namuose, pas mane, galėjo 


kas nors paimti tavo auksą! Vienintelį čia buvusį auksą! Ir aš 

nežinau kas! Auksas - brangus daiktas. Garbingiausios mergai- 
tės gali suklysti ir atiduoti nežinia ką, — tai pasitaiko tarp didikų 
1r net miestelėnų; bet atiduoti auksą!.. Juk jūs jį kam nors atida- 
vėte, ką? 

Eženi buvo nepalenkiama. 

— Ar kas matė tokią dukterį! Ar aš ne jūsų tėvas?! Jei jūs kur 
nors jį įdėjote, gavote... 

— Ar aš nebuvau laisva pasielgti su juo taip, kaip man atrodė 
geriau? Arjis nebuvo mano? 

— Bet tu dar vaikas! 

— Pilnametė. 

Apstulbęs dėl dukters logikos, Grandė išblyško, ėmė trypti, 
keiktis, pagaliau, atgavęs žadą, šaukti: 

— Gyvate prakeikta! O, nedora sėkla! Tu gerai žinai, kad aš 
tave myliu, ir tai išnaudoji piktam! Ji smaugia savo tėvą! Dieva- 
ži! Tu būsi nusviedusi mūsų turtą po kojom tam driskiui tymo 
bateliais. Prisiekiu savo tėvo pjautuvu! Aš negaliu atimti tau 
palikimo, bet, prisiekiu statinėmis, tave prakeikiu - tave, tavo 
pusbrolį ir tavo vaikus! Tu nesulauksi nieko gero iš viso to, su- 
pranti? Jeigu tai Šarliui... Bet ne, negali būti! Kaip! Nejau tasai 
klastingas dabita būtų mane apiplėšęs!.. 

Jis pažvelgė į dukterį, kuri stovėjo tyli ir šalta. 

— Neiji sujuda, nei mirkteli! Ji didesnė Grandė už mane patį! 
Bet juk veltui neatidavei savo aukso? Na, sakyk! 

Eženi pasižiūrėjo į tėvą pašaipiu žvilgsniu, kuris jį įžeidė. 

— Eženi, jūs gyvenote pas mane, pas savo tėvą. Jei norite pa- 
silikti čia, turite pasiduoti mano įsakymams. Kunigai jums lie- 
pia manęs klausyti. 

Eženi nuleido galvą. 

— Jūs įžeidžiate tai, kas man brangiausia, - kalbėjo jis toliau. — 
Nenoriu jūsų matyti, kol nepaklusite. Eikite į savo kambarį. Bū- 

site ten tol, kol leisiu išeiti. Nanona nuneš jums duonos ir van- 
dens. Girdėjote? Eikite! 

Eženi pasruvo ašaromis ir nubėgo pas motiną... 

Apsukęs keletą kartų per sniegą savo sodely, nė nejausda- 
mas šalčio, Grandė staiga įtarė, kad duktė turbūt pas motiną, ir, 
džiaugdamasis užklupsiąs ją laužant įsakymą, vikriai it katė už- 
bėgo laiptais ir pasirodė ponios Grandė kambaryje tuo metu, 
kai ji glostė Eženi galvą, o ši savo veidą buvo paslėpusi ant mo- 
tinos krūtinės. 

— Nurimk, mano vargše dukrele, tėvas atsileis. 

- Ji nebeturi tėvo! — tarė kubilius. - Ar iš tikrųjų mudu, po- 
nia Grandė, išauklėjome tokią nepaklusnią dukterį kaip ši? Gra- 
žus išauklėjimas, ypač religinis! Vadinas, jūs dar ne savo kam- 
baryje? Na, į kalėjimą, panele, į kalėjimą! 

— Jūs norite atimti man dukterį, pone? - tarė ponia Grandė, 
atkreipdama nuo karščio paraudusį veidą. 

— Jei norite ją pasilikti, pasiimkite ją, ir abi kraustykitės iš 
mano namų... Po perkūnais, kur auksas? Kas atsitiko su auksu? 

Eženi pakilo, išdidžiai pažvelgė į tėvą ir nuėjo į savo kamba- 
rį, o žŽmogynas apsuko duryse raktą. 

— Nanona, - šūktelėjo jis, - užgesink židinį salėje! 

Ir grįžęs atsisėdo į krėslą prie žmonos židinio, jai sakydamas: 

- Ji, be abejo, atidavė auksą tam niekšingam suvedžiotojui 
Šarliui, kuriam tebuvo reikalingi vien mūsų pinigai. 

Dukrai gresiąs pavojus ir jos meilė suteikė poniai Grandė 
pakankamai jėgų rodytis šaltai, nebyliai ir kurčiai. 

— Aš nieko apie tai nežinojau, - atsakė ji, nusigręždama į 
sieną, kad išvengtų žaibuojančių vyro žvilgsnių. - Aš taip ken- 
čiu dėl jūsų smurto, jog išeisiu iš čia tik kojomis į priekį, jei ma- 
no nuojauta manęs neapgauna. Jūs turėtumėte šią valandėlę pa- 


sigailėti manęs, pone, nes aš niekad nesu įskaudinusi jums šir- 

dies, bent taip manau. Jūsų duktė jus myli; esu tikra, kad ji ne- 
kalta kaip naujagimis kūdikis; todėl nebauskite jos ir atšaukite 
savo sprendimą. Šaltis toks stiprus, jog dėl jūsų kaltės ji gali 
sunkiai susirgti. 

— Nei ašją matysiu, nei su ja kalbėsiu. Ji bus užrakinta kam- 
baryje su duona ir vandeniu, kol nepatenkins tėvo reikalavimo. 
Po velnių! Šeimos galva turi žinoti, kur plaukia auksas iš jo na- 
mų. Ji turėjo rupijų, jos buvo gal vienintelės visoje Prancūzijoje, 
turėjo Genujos, Olandijos dukatų... 

— Pone, Eženi vienintelis mūsų kūdikis, ir jei net į vandenį 
būtų įmetusi... 

- Į vandenį! - suriko žmogynas. - Į vandenį! Tamsta iš proto 
išsikraustei, ponia Grandė. Jei aš ką pasakau, tai jau pasakyta, 
jūs tai žinote. Jei norite, kad namuose būtų ramybė, paveikite 
ją, kad prisipažintų, patraukite už liežuvio: moterys tokiuose 
dalykuose geriau sutaria negu mes, vyrai. Juk aš jos nesuėsiu, 
kad ir kažin ką ji būtų padariusi. Ar ji manęs bijo? Nors savo 
pusbrolį būtų nuauksinusi nuo galvos iki kojų, juk jis jau jūroje, 
ir jau nebepavysime... 

—Tai kaip, pone... 

Įjautrinta ją ištikusio nervų priepuolio, o gal ir dukters ne- 
laimės, kuri atvėrė jos meilę ir sumanumą, ponia Grandė įžval- 
giai pastebėjo siaubingą vyro nosies gumbo judesį tuo metu, 
kai ji ėmė kalbėti; todėl pakeitė mintį, nepakeisdama tono: 

— Tai kaip, pone, argi aš turiu daugiau galios jai negu jūs? Ji 
man nieko nesakė, ji panaši į jus. 

— Po velnių! Koks jūsų liežuvėlis šį rytą! Ta ta ta ta! Atrodo, 
tyčiojatės iš manęs. Turbūt jūs abi susitarusios? 

Jis įsmeigė akis į žmoną. 

- Iš tikrųjų, pone Grandė, jei norite mane nužudyti, tai jums 
tereikia ir toliau taip tęsti. Aš tai jums sakau, pone, ir pakarto- 

čiau tą patį, jei tai man ir gyvybę atsieitų: jūs neteisus dukteriai, 
ji protingesnė už jus. Tie pinigai buvo jos, ji galėjo juos išleisti 
tik geram, ir vienas Dievas teturi teisę žinoti apie mūsų gerus 
darbus. Pone, maldauju, pasigailėkite Eženi!.. Tuo sušvelninsi- 
te smūgį, kurį man padarė jūsų pyktis, o gal išgelbėsite ir mano 
gyvybę. Dukrelę, pone, grąžinkite man dukrelę! 

— Aš bėgu iš namų! - suriko jis. - Juose negalima gyventi: ir 
motina, ir duktė protauja ir kalba taip, tartum... Brrr! Tfu! Žiau- 
rias dovanas paruošėte man Naujiesiems metams, Eženi! - šau- 
kė jis. -Taip, taip, verkite! Grauš jus sąžinė už jūsų darbelius, 
girdit? Kam gijūs valgote šešiskart per metų ketvirtį gerąjį Die- 
vulį, jei slapta atiduodate savo tėvo auksą dykūnui, kuris su- 
grauš jūsų širdį, kai nebeturėsite ko jam duoti? Pamatysite, ko 
vertas jūsų Šarlis su savo tymo bateliais ir išpopstytu veideliu. 
Jis neturi nei širdies, nei sielos, jei išdrįsta imti vargšės mergai- 
tės lobį be jos tėvų sutikimo. 
pas motiną. 

- Jūs buvote labai drąsi dėl savo dukters, - tarė ji. 

— Matai, vaikeli, kur mus veda uždrausti dalykai... Dėl tavęs 
turėjau sumeluoti. 

— O, aš maldausiu Dievą, kad mane vieną nubaustų! 

— Nejaugi tai tiesa, - įeidama tarė išsigandusi Nanona, - kad 
panelė turės misti tik duona ir vandeniu iki gyvos galvos? 

— Kas gi čia ypatingo, Nanona, - ramiai atsakė Eženi. 

— O, kaipgi aš galėsiu valgyti fripu užteptą duoną, kai namų 
panelė valgo sausą!.. Ne, ne. 

— Nė žodžio apie tai, Nanona! - pasakė Eženi. 

— Tegu mane papjauna, bet jūs pamatysite! 

Pirmą kartą po dvidešimt ketverių metų Grandė pietavo 


vienas. 

- Štai jūs ir našlys, pone, - tarė jam Nanona. - Labai nemalo- 
nu būti našliui, kai namuose dvi moterys. 

— Aš su tavim nekalbu. Užčiaupk kakarinę, arba tave išvysiu. 
Ką ten turi savo kaistuve, kurį girdžiu kunkuliuojant ugniakure? 

— Taukus lydau... 

— Šįvakar bus svečių, pakurk židinį. 

Ponai Kriušo, ponia de Grasen irjos sūnus atėjo aštuntą valan- 
dą ir nustebo nematydami nei ponios Grandė, nei jos dukters. 

- Žmona truputį negaluoja. Eženi budi prie jos, - atsakė se- 
nasis vynininkas, kurio veidas nerodė jokio susijaudinimo. 

Po valandos nereikšmingo pokalbio ponia de Grasen, nuėjusi 
aplankyti ponios Grandė, sugrįžo žemyn, ir visi ėmė ją klausinėti: 

— Kaip ponios Grandė sveikata? 

— Visai prasta, visai, - atsakė ji. - Sveikatos būklė man atro- 
do tikrai kelianti nerimą. Jos amžiuje reikia imtis visų atsargu- 
mo priemonių, tėtuši Grandė. 

— Pažiūrėsim, - atsakė išsiblaškęs vynininkas. 

Visi jam palinkėjo labos nakties. Kai ponai Kriušo buvo gat- 
vėje, ponia de Grasen jiems pasakė: 

— Pas ponus Grandė kažkas nauja. Motina sunkiai serga, tik 
pati to nenumano. Dukters akys raudonos, tarsi būtų ilgai ver- 
kusi. Nejau jie susimanė ją ištekinti prieš jos valią? 

Kai vynininkas atsigulė, Nanona, apsiavusi šlepetėmis, ty- 
liai atėjo pas Eženi ir atnešė jai kaistuve iškeptą paštetą. 

— Imkit, panele, - tarė geroji tarnaitė. - Kornuajė man davė 
kiškį. Jūs taip mažai valgote, jog šio pašteto jums užteks visai 
savaitei, 0 šaltyje jis nesuges. Bent jau nemisite vien sausa duo- 
na. Juk tai labai nesveika. 


— Vargše Nanona! - tarė Eženi, spausdamajai ranką. 

— Ašjį bais gerai, bais skaniai iškepiau, O jis visai ir nepaste- 
bėjo. Ir lašinių, ir lauro lapelių nupirkau už savo šešis frankus; 
juk ir aš savo pinigų šeimininkė. 

Paskui tarnaitė pabėgo, nes jai pasirodė, kad ateina Grandė. 

Per keletą mėnesių vynininkas nuolat aplankydavo žmoną 
įvairiu dienos metu, niekad neištardamas dukters vardo, ne- 
matydamas jos, neužsimindamas apie ją nė pusiau žodžio. Po- 
nia Grandė iš savo kambario nebeišeidavo, o jos sveikata kas- 
dien vis blogėjo. Niekas negalėjo palenkti senojo kubiliaus. Jis 
buvo nepajudinamas, kietas ir šaltas kaip granito stulpas. Ir to- 
liau vis išeidavo ir pareidavo pagal savo įpročius; bet jau nebe- 
mikčiojo, mažiau kalbėjo, o tvarkydamas reikalus, pasidarė 
griežtesnis negu anksčiau. Neretai jam pasitaikydavo suklysti 
skaičiuojant. 

— Pas ponus Grandė kažkas pasidarė, - kalbėjo kriušotinin- 
kai ir grasenininkai. 

— Kas gi atsitiko Grandė namuose? - toks buvo įprastinis klau- 
simas, kurį svarstydavo vakarais visuose Somiūro pobūviuose. 

Eženi į bažnyčią eidavo lydima Nanonos. Jei ponia de Gra- 
sen išeinančią iš bažnyčios ją užkalbindavo keliais žodžiais, ji 
atsakydavo išsisukinėdama ir nepatenkindavo jos smalsumo. 
Baigiantis antram mėnesiui, Eženi kalinimo vis dėlto nebebuvo 
galima nuslėpti nei nuo Kriušo trejukės, nei nuo ponios de Gra- 
sen. Atėjo metas, kai pritrūko dingsčių jos nuolatiniam nebuvi- 
mui pateisinti. Vėliau — nors neįmanoma sužinoti, kas išdavė 
paslaptį, - visas miestas patyrė, kad nuo Naujųjų metų panelė 
Grandė tėvo įsakymu esanti uždaryta savo nekūrenamam kam- 
baryje, gauna tik duonos ir vandens; kad Nanona gaminanti ska- 
nėstus ir nešanti jai naktimis; žinojo net ir tai, kad mergaitė ga- 


linti matyti ir slaugyti motiną tik tuo metu, kai tėvo nesą namie. 

Tada Grandė elgesys buvo labai griežtai pasmerktas. Visas mies- 
tas paskelbė jį, taip sakant, už įstatymo ribų, prisiminė jo išda- 
vystes, jo žiaurumus ir jį išskyrė iš bendruomenės. Kai jis praei- 
davo, visi šnibždėdamiesi žiūrėdavo į jį. Kai jo duktė, Nanonos 
lydima, leisdavosi vingiuota gatve Mišių ar mišparų, visi gy- 
ventojai smalsiai puldavo prie langų pasižiūrėti, kaip laikosi 
turtingoji įpėdinė ir kaip atrodo jos veidas, kuriame visad atsi- 
spindėdavo angeliškas švelnumas ir liūdesys. Jai nieko nereiš- 
kė kalinimas nei tėvo nemalonė. Argi ji nematydavo žemėla- 
pio, suolelio, sodo, sienos sklypelio, argi nejausdavo ant lūpų 
medaus kvapsnio, kurį paliko meilės bučiniai? Kurį laiką ji nie- 
ko nežinojo apie mieste pasklidusias kalbas, kaip nežinojo ir jos 
tėvas. Tikėjimo kupina ir tyra Dievo akyse jos sąžinė ir jos meilė 
padėjo jai kantriai kęsti tėvo pyktį ir kerštą. Tačiau vienas skau- 
dus sielvartas tildė visas kitas kančias. Jos motina, švelni ir gležna 
būtybė, suspindėjusi grožiu, kuriuo ją apšvietė prie kapo artė- 
janti josios siela, - nyko diena po dienos. Dažnai Eženi sau pri- 
kaišiojo, kad tai per ją žiaun ir lėta liga žudo motiną, nors pati ji 
čia niekuo dėta. Šie sąžinės priekaištai, kad ir motinos ramdo- 
mi, dar labiau ją siejo su jos meile. Kiekvieną rytą, kai tik tėvas 
išeidavo, ji atbėgdavo prie motinos lovos, ir ten Nanona atneš- 
davo jai pusryčius. Bet vargšė Eženi liūdna ir kenčianti dėl mo- 
tinos skausmų, tyliu judesiu parodydavo Nanonai motinos vei- 
dą, verkdavo ir nedrįsdavo kalbėti apie pusbrolį. Ponia Grandė 
gaudavo pradėti pirmoji: 

— Kur jis? Kodėl nerašo? 

Ir motina, ir duktė neturėjo jokios nuovokos apie atstumus. 

— Galvokime apie jį, mama, - atsakydavo Eženi, - bet nekal- 
bėkime. Jūs sergate, jūs dabar pirma visko. 


O viskas - tai buvo jis. 

— Mano vaikeliai, - kalbėdavo ponia Grandė, - man visai 
negaila gyvenimo. Dievas suteikė man jėgų, kad galėčiau su 
džiaugsmu žiūrėti į savo vargų pabaigą. 

Šios moters žodžiai visuomet būdavo šventi ir krikščioniški. 
Pirmaisiais metų mėnesiais, kai vyras, atėjęs pas ją pusryčiauti, 
imdavo vaikščioti po kambarį, ji kartodavo jam tuos pačius žo- 
džius angeliškai švelniai, bet drauge ir tvirtai kaip moteris, ku- 
riai mirties artuma suteikė drąsos, trūkusios jai visą gyvenimą. 

- Pone, dėkoju jums už domėjimąsi mano sveikata, - atsaky- 
davoji į banaliausią jo klausimą, - bet jei norite man palengvin- 
ti paskutines gyvenimo valandėles ir sušvelninti skausmus, pa- 
sigailėkite dukters; pasirodykite esąs krikščionis, vyras ir tėvas. 

Klausydamas šių žodžių, Grandė atsisėsdavo prie lovos ir 
elgdavosi kaip žmogus, kuris, matydamas užeinant smarkų lie- 
tų, ramiai pasislepia po įvažiuojamaisiais vartais: tylėdamas 
klausydavosi žmonos ir nieko neatsakydavo. Kai ji kreipdavosi 
į jį švelniausiais, graudžiausiais, religingiausiais maldavimais, 
jis jai tardavo: 

- Šiandien tu truputį išblyškusi, mano vargše žmonele. 

Galėjai manyti, jog tas žmogus visiškai užmiršo dukterį — 
taip bylojo akmeninė jo kakta, sučiauptos lūpos. Jo nesujaudin- 
davo nė ašaros, riedančios per išblyškusį žmonos veidą, kai ji 
klausydavo jo nereikšmingų atsakymų, kurių žodžiai beveik ne- 
sikeisdavo. 

— Teatleidžia jums Dievas, pone, kaip ir aš jums atleidžiu, — 
sakydavo ji. - Kada nors ir jūs būsite reikalingas atleidimo. 

Žmonai susirgus, jis nebedrįso naudotis savo baisiuoju ta ta 
ta ta, bet ir jo despotizmo nenuginklavo šis švelnumo angelas, 
kurio nedailumas nyko diena po dienos, nustelbiamas dvasinių 


vertybių, pražydusių jos veide. Ji visa tapo vien tik siela. Atro- 

dė, kad maldos dvasia nuskaidrino ir sušvelnino pačius 
šiurkščiausius jos veido bruožus, ir tas veidas ėmė spinduliuoti. 
Kas nėra stebėjęs šito pasikeitimo šventųjų veiduose? Ir labiausiai 
iškreiptus jų bruožus perkeičia sielos ypatybės, suteikiančios jiems 
savotiško dvasingumo, kuris priklauso nuo skaisčių ir kilnių min- 
čių! Šitokia pasikeitusi žmonos išvaizda, kai kančios naikino pas- 
kutinius jos žmogiškosios esybės likučius, veikė, nors ir silpnai, 
senąjį kubilių, bet jo charakteris pasiliko geležinis. Jo žodžiai, tie- 
sa, nebeskambėjo niekinamai, bet užtat jis dabar juo dažniau tylė- 
davo kaip žemė ir taip saugodavo savo pranašumą šeimoje. 

Kai jo ištikimoji Nanona pasirodydavo turguje, jai ausis pra- 
zyzdavo visokios kūmutės, peikdamos jos šeimininką ir šaipy- 
damosi išjo; ir nors viešoji nuomonė atvirai smerkė tėtušį Gran- 
dė, tarnaitė gynė jį - saugojo namų garbę. 

— Na tai kas? - sakydavojji žmogyno peikėjams. —- Argi mes į 
senatvę nepasidarome visi šiurkštesni? Kodėl jūs negalite su- 
tikti, kad ir jis bent kiek pašiurkštėtų, šitas žmogus? Liaukitės 
su savo prasimanymais. Panelė gyvena kaip karalienė. Ji viena? 
Tai kas, jai taip patinka. Be to, mano ponai geriau žino, ką daro. 

Ponia Grandė, labiau graužiama sielvarto negu ligos, kai po 
visų maldavimų nepavyko sutaikyti tėvo su Eženi, pagaliau, į 
pavasario pabaigą, vieną vakarą patikėjo savo slaptas kančias 
ponams Kriušo. 

—- Uždaryti dvidešimt trejų metų mergaitę, maitinti ją tik duo- 
na ir vandeniu!.. - sušuko pirmininkas de Bonfonas. - Ir be jo- 
kio pagrindo! Bet tai smurtiškas tėvo valdžios naudojimas piktam; ji 
gali protestuoti, ir kiek tai par... 

— Et, brolėne, meskite tuos savo teisminius tarškalus, - tarė 
notaras. - Būkite rami, ponia, aš dar rytoj padarysiu galą tam 


kalinimui. 

Eženi išgirdo, kad apie ją kalbama, ir išėjo iš kambario. 

— Ponai, - prieidama tarė ji, kupina orumo, - aš jus prašau 
nesirūpinti šiuo reikalu. Tėvelis yra šeimininkas savo namuose. 
Kol gyvenu pas jį, turiu jo klausyti. Jo elgesio žmonės nederėtų 
teisti: nei pritarti, nei smerkti — jis už jį atsako tik prieš Dievą. 
Aš kreipiuosi į jūsų draugiškumą, prašydama šiuo reikalu visai 
nekalbėti. Smerkti mano tėvą - vadinasi, įžeisti mūsų pačių gar- 
bę. Esu jums dėkinga, ponai, už rūpinimąsi, bet būčiau dar dė- 
kingesnė, jei nutildytumėte tuos užgaulius gandus, kurie sklin- 
da mieste ir apie kuriuos aš atsitiktinai sužinojau. 

- Ji teisingai sako, — tarė ponia Grandė. 

— Panele, geriausias būdas sutrukdyti žmonėms plepėti yra 
grąžinti jums laisvę, - pagarbiai atsakė senasis notaras, paveik- 
tas grožio, kurį vienatvė, liūdesys ir meiiė suteikė Eženi. 

— Tiek to, leisk, dukrele, ponui Kriušo sutvarkyti šį reikalą, 
nes už sėkmę jis atsako. Jis pažįsta tavo tėvą ir žino, kaip jį pa- 
veikti. Jei nori mane matyti laimingą bent tą trumpą laiką, kuris 
man dar liko gyventi, leiskis kaip nors sutaikoma su tėvu. 

Kitą rytą Grandė, kaip buvo įpratęs nuo Eženi įkalinimo die- 
nos, išėjo apsukti keleto ratų savo sodely. Šitam pasivaikščioji- 
muijis buvo pasirinkęs laiką, kai Eženi šukuodavosi. Priėjęs prie 
didžiojo riešutmedžio, žmogynas pasislėpdavo už jo kamieno, 
pastovėdavo ten keletą akimirksnių, stebėdamas ilgus dukters 
plaukus, ir, be abejo, dvejodavo: ar klausyti savo kieto būdo, ar 
nuėjus apkabinti savo vaiką. Dažnai jis ilgokai sėdėdavo ant 
supuvusio medinio suolelio, kur Šarlis su Eženi buvo prisiekę 
vienas antram amžiną meilę, oji tuo metu taip pat slapčiomis 
stebėdavo tėvą arba sekdavo jį veidrodyje. Jei jis atsistodavo ir 
vėl pradėdavo vaikščioti, ji atsisėsdavo prie lango ir imdavo 


žiūrinėti sienos sklvpelį, kur sviro gražiausios gėlės, kur iš plv- 

šių stiebėsi Veneros papartis, vilnažolės ir dar vienas sodrus au- 
galas, šilokas, geltonasis ar baltasis, gausiai augąs Somiūro ir 
Tūro vynuogynuose. Ponas Kriušo atėjo anksti ir gražų birželio 
rytmetį rado senąjį vynininką sėdintį ant suolelio, atsirėmusį į 
gretimo namo sieną ir stebintį dukterį. 

— Kuo galiu patarnauti, pone Kriušo? - paklausė jis notarą. 

— Atėjau pasikalbėti apie reikalą. 

— A, a! Gal turite truputį aukso iškeisti man į ekiu? 

— Ne, ne, šis reikalas ne apie pinigus, o apie jūsų dukterį 
Eženi. Visi žmonės kalba apie ją ir apie jus. 

— Kojie kišasi? Ir paskutinis vargšas savo namuose ponas. 

— Sutinku, vargšas gali ir nusižudyti, arba ir dar blogiau — 
išmesti savo pinigus pro langą. 

— Kaip? 

- Še! Taigi jūsų žmona sunkiai serga, mano bičiuli. Jums netgi 
reikėtų pasitarti su ponu Beržerenu - jai gresia mirtis. Jei staiga 
numirtų be tinkamo gydymo, aš manau, jūs nebūtumėte ramus. 

— Ta ta ta ta! Jūs žinote, kas mano žmonai! Tie gydytojai kai 
įkelia koją į namus, tai paskui ir vaikšto po penkis-šešis kartus 
per dieną. 

— Pagaliau, Grandė, darykite, kaip jums atrodo geriau. Mes 
seni bičiuliai; visame Somiūre nėra kito žmogaus, kuris labiau 
už mane imtų į širdį visa, kas susiję su jumis; aš turėjau jums tai 
pasakyti. Dabar tebūnie, kaip sau norite; jūs ne vaikas ir žinote, 
ką daryti. Tiek to. Beje, aš pas jus atėjau kitu reikalu. Galbūt dar 
rimtesniu. Be to, juk jūs nenorite žudyti savo žmonos, -ji jums per 
daug naudinga. Taigi pagalvokite, kokia susidarytų jūsų ir jūsų 
dukters padėtis, jei ponia Grandė numirtų. Jums tektų atsiskaityti 
su Eženi, nes jūsų ir žmonos turtas yra bendras. Jūsų duktė turės 
teisę reikalauti turto dalybų, parduoti Fruafoną. Žodžiu, ji yra sa- 
vo motinos įpėdinė, o jūs žmonos turto paveldėti negalit. 

Tie žodžiai žmogyną trenkė kaip perkūnas, nes apie įstaty- 
mus jis taip tvirtai nenutuokė kaip apie savo prekybą. Jis nie- 
kad ir nepagalvojo apie licitavimą. 

- Taigi aš patariu jums elgtis su ja švelniau, - baigė notaras. 

— Bet ar jūs žinote, Kriušo, ką ji padarė? 

— Ką? - tarė Kriušo, kuriam buvo įdomu išgirsti Grandė pri- 
sipažinimą ir sužinoti vaidų priežastį. 

— Atidavė savo auksą. 

— Gerai, o ar jis buvo jos? - paklausė notaras. 

— Visi man taip sako! - sušuko Žmogynas, tragiškai nuleis- 
damas rankas. 

— Argi dėl tokių niekų, - kalbėjo toliau notaras, - ketintumė- 
te užkirsti kelią toms nuolaidoms, kurių turėsite jos prašyti, kai 
motina mirs? 

— Oho! Jūsų nuomone, šeši tūkstančiai frankų auksu - niekai? 

- Et, mano senas bičiuli, o arjūs žinote, kiek kainuos jūsų žmo- 
nos palikimo aprašymas ir dalybos, jei Eženi to pareikalaus? 

— Kiek? 

— Du, trys, gal net keturi šimtai tūkstančių frankų! Kaip be 
licitavimo ir pardavimo nustatysi tikrąją turto vertę? O tarp sa- 
vęs susitarus... 

— Prisiekiu savo tėvo pjautuvu! - suriko vynininkas ir išblyš- 
kęs atsisėdo. - Mes dar pažiūrėsime, Kriušo. 

Valandėlę patylėjęs ir pasikamavęs, žmogynas pažvelgė į 
notarą. 

— Gyvenimas žiaurus! Jame daug kančių! Kriušo, - pareiškė 
jis iškilmingai, - juk jūs nenorite manęs apgauti, duokit garbės 
žodį, kad tai, ką čia man giedate, paremta įstatymu. Parodykite 
kodeksą, noriu matyti kodeksą! 

— Vargšas mano drauge, — atsakė notaras, - ar aš nežinau 


savo amato? 

— Vadinas, tai tiesa! Aš būsiu savo dukters apiplėštas, už- 
muštas, surytas! 

- Ji motinos įpėdinė. 

— Tai kam gi reikalingi vaikai! Ak, mano žmonelė, aš ją my- 
liu. Laimė, ji dar stipri: juk ji la Berteljer. 

— Jai nė mėnesio nebeliko gyventi. 

Kubilius pliaukštelėjo sau į kaktą, paėjo, grįžo ir, išgąstingai 
žiūrėdamas į Kriušo, tarė: 

— Tai kas daryt? 

— Eženi galės visiškai atsisakyti motinos palikimo. Juk jūs 
nenorite atimti jai įpėdinystės teisių, tiesa? Bet, jei norit išgauti 
išjos tokį aktą, nesielkite su ja žiauriai. Tai, ką aš čia jums sakau, 
mano seni, priešinga mano interesams. Juk koks gi mano dar- 
bas? — likvidacijos, aprašymai, pardavimai, dalybos... 

- Pažiūrėsim, pažiūrėsim. Nebekalbėkim apie tai, Kriušo. Jūs 
man visus vidurius susuksite. Gal gavote aukso? 

— Ne, bet turiu keletą senų luidorų, kokią dešimtį, aš jums 
juos atiduosiu. Mano gerasis bičiuli, susitaikykite su Eženi. Ma- 
tote, visas Somiūras jus smerkia. 

— Kvailiai! 

— O lakštai jau po devyniasdešimt devynis. Būkite bent kar- 
tą gyvenime patenkintas. 

— Po devyniasdešimt devynis, Kriušo? 

— Taip. 

- Ėhė! Devyniasdešimt devyni! - tarė žmogynas, iki vartų 
palydėdamas senąjį notarą. 

Per daug susijaudinęs dėl ką tik įvykusio pokalbio, jis nebe- 
galėjo nurimti kambariuose, todėl nuėjo pas žmoną ir jai tarė: 

— Na, motin, gali praleisti dieną su savo dukteria, aš einu į 


Fruafoną. Būkite meilios. Šiandien mūsų jungtuvių diena, ma- 

no geroji žmonele: štai tau dešimt ekiu Dievo Kūno procesijos 
altorėliui. Jau taip seniai tu nori jį įrengti, pasismagink! Links- 
minkitės, džiaukitės, būkite sveikos! Tegyvuoja džiaugsmas! 

Jis numetė dešimt monetų po šešis frankus ant žmonos lo- 
vos, paėmė jos galvą ir pabučiavo į kaktą. 

— Tau geriau, žmonele, tiesa? 

— Kaip galite manyti, kad priimsite visa atleidžiantį Dievą į 
savo namus, jei laikote dukterį ištremtą iš savo širdies? — pasa- 
kė ji susijaudinusi. 

— Ta ta ta ta! - atsakė tėvas švelniu balsu. - Pažiūrėsim. 

— Dieve geriausias! Eženi! — sušuko motina, rausdama iš 
džiaugsmo. - Eikš, pabučiuok tėvelį, jis tau atleidžia! 

Bet Žmogynojau nebebuvo. Jis dūmė, kiek kojos neša, į savo 
vynuogynus, stengdamasis sutvarkyti išblaškytas mintis. Tuo 
metu Grandė pradėjo septyniasdešimt šeštus metus. Per pasta- 
ruosius dvejus metus jo gobšumas išaugo, kaip išauga ir visos 
patvariosios žmogaus aistros. Kaip ir visi šykštuoliai, garbėt- 
roškos, kaip visi žmonės, kurie savo gyvenimą yra paaukoję ko- 
kiai nors vienai vienintelei idėjai, jis ypatingai prisirišo prie sa- 
vo aistros simbolio. Matyti auksą, turėti aukso pasidarė jo vieš- 
pataujančia manija. Jo despotizmas didėjo proporcingai gobšu- 
mui, ir netekti nors mažiausios turto dalies, jei mirtų žmona, 
jam atrodė kažkas priešgamtiška. Pasakyti dukteriai savo turto . 
dydį, aprašyti visą kilnojamąjį ir nekilnojamąjį turtą, parduoti jį 
iš varžytynių)?.. 

- Tai reikštų persipjauti gerklę, - garsiai pasakė jis, stovėda- 
mas vynuogyno viduryje ir apžiūrinėdamas medelius. 

Pagaliau apsisprendė; grįžo į Somiūrą per pietus, ryžęsis nu- 
silenkti Eženi, gerintis jai, pataikauti, kad tik galėtų mirti kara- 
liškai, iki paskutinio atodūsio laikydamas rankose savo milijo- 


nų vadžias. 

Tuo metu, kai žmogynas, atsitiktinai pasiėmęs visraktį, la- 
pės žingsniais kopė laiptais pas žmoną, Eženi buvo atsinešusi 
prie motinos lovos dailiąją savo reikmeninę. Kol Grandė nebu- 
vo namie, jos abi smaginosi ieškodamos Šarlio bruožų jo moti- 
nos portrete. 

— Kakta ir burna visai kaip jo! - kalbėjo Eženi tą akimirką, 
kai vynininkas atidarė duris. 

Pamačiusi žmogyno žvilgsnį, mestą į auksą, ponia Grandė 
suriko: 

— Dieve, pasigailėk mūsų! 

Žmogynas šoko prie reikmeninės kaip tigras prie miegan- 
čio vaiko. 

— O koks čia daiktas? - tarė griebdamas lobį ir nešdamasis 
prie lango. - Grynas auksas! Auksas! - sušuko jis. - Daugybė 
aukso! Bus pora svarų. Aha! Tai Šarlis davė tau už gražiąsias 
monetas, a? Kodėl anksčiau to nesakei? Tai geras biznis, dukru- 
žėle! Tu esi mano duktė, dabar aš tave pažįstu. (Eženi visa dre- 
bėjo.) Tai Šarlio, tiesa? - kalbėjo žmogynas. 

- Taip, tėveli, tai ne mano. Ši dėžutė palikta šventam 
saugojimui. 

- Tatatata! Jis paėmė tavo turtą. Reikia atgauti tavo mažą- 
jį lobį. 

- Tėveli!.. 

Žmogynas norėjo išsiimti peilį ir atlupti auksinę plokštelę, 
tam reikėjo pasidėti reikmeninę ant kėdės. Eženi šoko jos pa- 
griebti, bet kubilius, neišleidęs iš akių nei dukters, nei dėžutės, 
taip smarkiai ją atstūmė, jog jinai parkrito ant motinos lovos. 

— Pone! Pone! - šaukė motina, pakildama lovoje. 

Grandė išsiėmė peilį ir jau taikėsi lupti auksą. 

— Tėve! - sukliko Eženi, puldama ant kelių ir šliauždama 
artyn prie žmogyno ištiestomis rankomis. - Tėve, dėl visų šven- 

tųjų ir Švenčiausiosios Mergelės, dėl Kristaus, kuris mirė ant 
kryžiaus, dėl savo amžino išganymo, dėl mano gyvybės, tėve - 
nelieskite jos! Ši dėžutė ne jūsų ir ne mano; ji nelaimingo giminai- 
čio, kuris man ją patikėjo, ir aš turiu jam grąžinti ją nepaliestą. 

- Kodėl gi ją apžiūrinėjai, jeigu ji palikta saugoti? Žiūrėti blo- 
giau, negu liesti. 

— Tėve, nenaikinkite jos, jūs nuplėšite man garbę! Tėve, ar 
girdite? 

— Pone, pasigailėkite! - ištarė motina. 

- Tėve! - suriko Eženi taip smarkiai, jog persigandusi Nano- 
na atbėgo į viršų. 

Eženi griebė jai po ranka pasitaikiusį peilį ir juo apsiginklavo. 

- Na, ir kas toliau? - ramiai tarė Grandė, šaltai šypsodamasis. 

— Pone, pone, jūs mane pribaigsite! - tarė motina. 

- Tėve, jei jūsų peilis atkirs nors dalelytę šito aukso, aš per- 
smeigsiu save štai šituo. Jūs jau mirtinai susargdinote mano mo- 
tiną, nužudysite dar ir savo dukterį. Dabar pradėkite. Smūgis 
už smūgį. 

Grandė laikė peilį ties reikmenine ir dvejodamas pažvelgė į 
dukterį. 

— Nejaugi tu galėtum taip padaryti, Eženi? - tarė jis. 

— Taip, pone, - atsakė motina. 

- Jeigu ji pasakė, tai ir padarys! - suriko Nanona. - Būkite 
protingas, pone, bent kartą gyvenime. 

Kubilius valandėlę žiūrėjo pakaitomis čia į auksą, čia į duk- 
terį. Ponia Grandė apalpo. 

- Žiūrėkite, pone brangusis, ponia miršta! - suriko Nanona. 

— Tiek to, dukrele, nesipykime dėl dėžutės. Imk ją! - gyvai 
sušuko kubilius, mesdamas reikmeninę ant lovos. - O tu, Na- 
nona, bėk, pakviesk poną Beržereną. - Na, mama, - tarė jis, bu- 
čiuodamas žmonos ranką, - žiūrėk, jau nieko: mes susitaikėme. 

Tiesa, dukružėle? Daugiau nebebus sausos duonos, tu valgysi 
visa, ką tik norėsi. O! Ji atmerkia akis. Na, mama, mamyte, mo- 
tušėle, nusiramink! Štai žiūrėk, aš bučiuoju Eženi. Ji myli savo 
pusbrolį, ištekės už jo, jei tik nori; išsaugos jam dėžutę. Tik gy- 
venk ilgai, mano vargše žmonele! Na, pajudėk gi! Klausyk, tu 
turėsi gražiausią altorių, koks kada nors yra buvęs Somiūre! 

— Dieve mano! Kaip jūs galite taip elgtis su savo žmona ir 
vaiku! - pasakė ponia Grandė silpnu balsu. 

— Aš daugiau taip nebedarysiu, ne! - sušuko kubilius. - Tu 
tuojau pamatysi, mano vargše žmonele. 

Jis nuėjo į savo kabinetą ir grįžo su sauja luidorų, kuriuos 
pabėrė ant lovos. 

— Imk, Eženi, imk, žmonele, tai jums, - tarė, ranka sklaidy- 
damas luidorus. - Nagi, pralinksmėk, mano žmonele, būk svei- 
kutėlė: nieko netrūks nei tau, nei Eženi. Štai jai šimtas auksinių. 
Tujų neatiduosi, Eženi? Štai šitų, ką? 

Ponia Grandė su dukteria nustebusios pažvelgė viena į antrą. 

— Pasiimkite juos, tėveli; mums reikia tik jūsų švelnumo. 

— Na, gerai, tebūnie taip, - tarė dėdamasis luidorus į kišenę. — 
Gyvenkime kaip geri draugai. Kas dieną kartu eisime pietauti į 
salę, kas vakarą žaisime loto po porą sū. Krėsite savo pokštus! 
Taip, žmonele? 

— Labai norėčiau, jei tik tai jums būtų malonu, - atsakė mirš- 
tančioji, - deja, aš nebegalėsiu atsikelti. 

— Vargše mamyte, - tarė kubilius, - tu nežinai, kaip aš tave 
myliu. Ir tave, dukrele! 

Jis stipriai ją apkabino ir pabučiavo. 

— (O! kaip gera bučiuoti savo dukrelę po nesusipratimų! Duk- 
ružėle tu mano)!.. Nagi pažiūrėk, motušėle, mes dabar kaip vie- 
nas! Nešk ir paslėpk šitą, - tarė jis Eženi, rodydamas į dėžutę. — 
Eik, nebijok. Aš niekad tau nė neužsiminsiu apie ją. 

Netrukus atėjo ponas Beržerenas, garsiausias Somiūro gy- 
dytojas. Apžiūrėjęs ligonę, jis tvirtai pareiškė Grandė, kad jo 
žmona sunkiai serganti, bet visiška dvasios ramybė, švelni prie- 
žiūra ir kruopštus slaugymas galėtų atitolinti jos mirtį iki rudens. 

— O ar tai brangiai kainuos? — paklausė žmogynas. - Reikės 
vaistų? 

— Vaistų mažai, bet daug priežiūros, - atsakė gydytojas, ne- 
galėdamas sulaikyti šypsenos. 

- Žodžiu, pone Beržerenai, - tarė Grandė, - jūs garbingas 
žmogus, juk taip? Aš pasitikiu jumis. Lankykite mano žmoną 
tiek kartų, kiek jums atrodys reikalinga. Išsaugokite man gerąją 
žmonelę; matote, aš ją labai myliu, nors taip ir neatrodo, nes 
viskas vyksta mano viduje ir graužia man sielą. Turiu sielvarto. 
Sielvartas mane aplankė, kai mirė brolis, dėl kurio švaistau Pa- 
ryžiuje tiek pinigų... akys pagaliau iš kaktos lenda! Ir galo dar 
nematyti. Sudie, pone. Jei dar galima išgelbėti mano žmoną, iš- 
gelbėkite ją, tegu tai kainuotų ir šimtą, ir du šimtus frankų. 

Nors Grandė ir karštai troško, kad pasveiktų žmona, kurios 
palikimo neišspręstas klausimas jam būtų buvęs tas pats kaip 
mirtis; nors jis kiekviena proga pareikšdavo tikrą paslaugumą 
mažiausiems nustebintos motinos ir dukters norams; nors Eže- 
ni ir švelniausiai slaugė motiną, - ponios Grandė gyvenimas 
artėjo prie mirties. Kasdien vis silpo ir nyko, kaip nyksta dau- 
guma tokio amžiaus moterų, kai jas ištinka liga. Pasidarė glež- 
nutė lyg medžių lapai rudenį. Suspindėjo dangaus spinduliais 
kaip tie lapai, kai juos peršviečia ir paauksina saulė. Tai buvo 
mirtis, verta jos gyvenimo, tikrai krikščioniška mirtis; ar negali- 
ma pasakyti - iškilni? 

1822 metų spalio mėnesį ypatingai sušvito jos dorybė, jos 
angeliška kantrybė ir jos meilė dukteriai; ji užgeso neištarusi 


mažiausio skundo. Avinėlis be jokios dėmės, ji žengė į dangų ir 

nesigailėjo šioje žemėje nieko, o tik švelniosios savo šalto gyve- 
nimo draugės, kuriai paskutiniai jos žvilgsniai, atrodė, prana- 
šavo tūkstančius nelaimių. Ji bijojo palikti šią avelę, baltą kaip ir ji, 
vienišą tarp egoistų žmonių, kuriems terūpėjo jos kailis, jos turtai. 

— Mano vaikeli, - pasakė ji prieš paskutinį atodūsį, - laimė 
tik danguje, tu kada nors tai suprasi. 

Kitą dieną po motinos mirties Eženi rado naujų priežasčių 
mylėti tiems namams, kur ji gimė, kur tiek iškentėjo, kur ką tik 
mirė jos motina. Negalėjo be ašarų žiūrėti į salės langą ir į pa- 
aukštintą kėdę. Manė iki šiol nepažinusi savo senojo tėvo sie- 
los, nes jis ėmė su didžiausiu švelnumu ją rūpintis: užsukdavo 
pasiūlyti jai rankos einant pusryčių, ištisas valandas žiūrėdavo 
į ją beveik geru žvilgsniu, o kartais rydavo ją akimis, tartum 
būtų buvusi auksinė. Senasis kubilius buvo toks nebepanašus į 
save, taip jaudindavosi būdamas su dukterimi, jog Nanona ir 
kriušotininkai, stebėdami šitą jo silpnybę, manė, kad taip yra 
dėl senyvo jo amžiaus, ir netgi baiminosi, kad nesusilpnėtų jo 
protinės galios; tačiau tą dieną, kai šeima apsivilko gedulą, po 
pietų, kurių buvo pakviestas ir notaras Kriušo, vienas težinojęs 
savo kliento paslaptį, žmogyno elgesio priežastis paaiškėjo. 

— Mano brangusis vaikeli, - kreipėsi jis į Eženi, kai buvo vis- 
kas nuimta nuo stalo ir rūpestingai uždarytos durys, - štai tu 
savo motinos įpėdinė, ir mudviem reikia sutvarkyti keletą rei- 
kaliukų. Tiesa, Kriušo? 

- Taip. 

— Argi jau būtina atlikti tai šiandien, tėveli? 

- Taip, taip, dukružėle. Nebegalėčiau ilgiau ištverti šito ne- 
tikrumo. Nemanau, kad tu norėtum skaudinti man širdį. 

— O tėveli!.. 


— Na, tai dar šįvakar reikia viską sutvarkyti. 

— Ko gi jūs iš manęs norite? 

— Mat, dukrele, tai ne mano reikalas. Pasakykite jai, Kriušo. 

— Panele, jūsų tėvelis nenorėtų nei dalyti, nei parduoti savo 
žemių, nei mokėti milžiniškų mokesčių už piniginį kapitalą, ku- 
ris gali pas jį rastis. O tam tikslui reiktų išvengti aprašymo to 
turto, kuris šiuo metu tebėra nepadalytas tarp jūsų ir tėvelio... 

— Kriušo, ar jūs tuo esate visai tikras, jei taip kalbate vaikui? 

— Leiskite man pasakyti, Grandė. 

- Taip, taip, mano drauge. Neijūs, nei mano dukrelė nenori- 
te manęs apiplėšti. Ar ne taip, dukružėle? 

— Bet, pone Kriušo, ką gi aš turiu padaryti? - paklausė ne- 
kantraudama Eženi. 

— O štai ką, - atsakė notaras: - reikėtų pasirašyti šį aktą, ku- 
riuo atsisakytumėte savo motinos palikimo ir suteiktumėte sa- 
vo tėvui teisę naudotis visu jūsų bendruoju turtu, ojis užtikrina 
jums jo nuosavybę... 

— Aš nieko nesuprantu, ką jūs man kalbate, - atsakė Eženi. - 
Duokite man aktą ir parodykite vietą, kur turiu pasirašyti. 

Tėtušis Grandė žvilgčiojo pakaitomis į aktą ir į dukterį, į duk- 
terį ir į aktą taip baisiai susijaudinęs, jog turėjo nusišluostyti 
keletą prakaito lašų, kurie jam iššoko ant kaktos. 

— Dukružėle, - tarė jis, - man labiau patiktų, kad tu, užuot 
pasirašiusi šį aktą, kurio įregistravimas brangiai kainuotų, su- 
tiktum visiškai atsisakyti vargšės velionės motinos palikimo ir 
patikėtum savo ateitį man. Tada aš tau kas mėnesį mokėčiau po 
šimtą frankų. Tu galėtum užsakyti Mišių, kiek tik norėtum ir už 
ką tik norėtum... Na, šimtas frankų per mėnesį livromis? 

— Aš padarysiu taip, kaip jums patiks, tėveli. 

- Panele, - tarė notaras, - mano pareiga pareikšti jums, kad 


jūs netenkante viso... 

— O Dieve mano, - tarėji, - argi man tai rūpi? 

— Tylėk, Kriušo. Jau pasakyta, pasakyta! — sušuko Grandė, 
imdamas dukters ranką ir kirsdamas į ją savąja. - Eženi, tu ne- 
atsisakysi savo žodžių, juk tu garbinga mergaitė, a? 

— O tėveli!.. 

Jis karštai ją pabučiavo, vos nepasmaugęs savo glėbyje. 

— Na vaikeli, tu suteikei savo tėvui gyvybę; bet iš tikrųjų tik 
grąžini jam tai, ką jis tau yra davęs: mes — atsiteisę. Štai kaip 
dera tvarkyti reikalus. Gyvenimas yra reikalų tvarkymas. Lai- 
minu tave! Tu dora mergaitė ir labai myli savo tėtuką. Daryk 
dabar, ką nori. Vadinas, iki rytojaus, Kriušo, - tarė žiūrėdamas 
į išsigandusį notarą. - Būkite malonus paruošti atsisakymo ak- 
tą teismo kanceliarijoje. 

Kitą dieną apie dvyliktą valandą buvo pasirašytas pareiški- 
mas, kuriuo Eženi pati save apiplėšė. Tačiau, kad ir davęs žodį, 
senasis kubilius pirmųjų metų pabaigoj dar nebuvo įteikęs nė 
vieno skatiko iš šimto mėnesinių frankų, kuriuos taip iškilmin- 
gai dukteriai prižadėjo. Ir kai Eženi juokais jam tai priminė, jis 
negalėjo susilaikyti neparaudęs; guviai užkopęs į savo kabine- 
tą, grįžo rodydamas jai apie trečdalį tų papuošalų, kuriuos bu- 
vo paėmęs iš brolėno. 

- Žiūrėk, mažyte, - tarė pašaipiai, - ar norėtum paimti tuos 
daiktelius už savo dvylika šimtų frankų? 

— O tėveli! Tikrai man juos atiduodate? 

— Aš tiek patjų tau duosiu ateinančiais metais, - pasakė ber- 
damas papuošalus į jos prijuostę. - Taip per trumpą laiką tu 
turėsi visas jo sagutes, —- pridūrė trindamasis rankas, laimingas, 
kad gali spekuliuoti dukters jausmais. 

Vis dėlto, kad ir stiprus būdamas, senis norėjo supažindinti 


dukterį su ūkio paslaptimis. Dvejus metus iš eilės liepė jai tvar- 

kyti smulkiuosius namų reikalus ir priiminėti duokles už žemę, 
o pats tą jos darbą prižiūrėjo. Neskubėdamas, pamažu išsakė 
jai savo sklypų, fermų vardus ir dydį. Į trečiuosius metus taip 
pripratino ją prie visų savo šykštavimo būdų, taip vykusiai juos 
pavertė jos pačios įpročiais, jog be baimės atidavė jai maisto san- 
dėlio raktus ir paliko ją namų šeimininke. 

Penkeri metai praėjo be jokio žymesnio įvykio vienodame 
Eženi ir jos tėvo gyvenime. Vis tie patys veiksmai, tolydžio tai- 
syklingai atliekami kaip chronometriški seno laikrodžio švyta- 
vimai. Niūri panelės Grandė melancholija niekam nebuvo pa- 
slaptis; bet, kad ir galima buvo nujausti tos melancholijos prie- 
žastį, nė vienas Eženi ištartas žodis niekad nedavė pamato so- 
miūriečių spėliojimams apie turtingosios įpėdinės širdies būk- 
lę. Vieninteliai jos svečiai būdavo trys Kriušo ir keletas jų drau- 
gų, kuriuos šie nejučiomis buvo įvedę į namus. Jie išmokė ją 
lošti vistą ir kas vakarą ateidavo sulošti partijos. 1827 metais jos 
tėvas, vis rimčiau negaluodamas, norom nenorom turėjo at- 
skleisti jai savo žemės turtų paslaptis ir patarė, jei pasitaikytų 
sunkumų, kreiptis į notarą Kriušo, kurį žinojo sąžiningą esant. Į 
tų pat metų pabaigą Žmogynas, aštuoniasdešimt antraisiais sa- 
vo amžiaus metais, buvo ištiktas paralyžiaus, kuris greitai pro- 
gresavo. Ponas Beržerenas pasmerkė Grandė mirti. Mąstyda- 
ma, kad netrukus pasiliks visai viena pasaulyje, Eženi ėmė lai- 
kytis arčiau tėvo ir, taip sakant, stipriau suveržė šią paskutinę 
meilės grandį. Kaip visoms mylinčioms moterims taip ir jai meilė 
buvo visas pasaulis, o Šarlio nebuvo šalia jos. Ji kilniai ir rūpes- 
tingai slaugė seną tėvą, kurio protinės galios ėmė silpnėti, bet 
šykštumas instinktyviai laikėsi. To žmogaus ir mirtis buvo to- 
kia kaip ir gyvenimas. Iš pat ryto jis liepdavo nustumti jį su 


kėde prie sienos tarp Židinio ir durų į jo kabinetą, kuris buvo, 

be abejonės, pilnas aukso. Čia jis ir tūnodavo nejudėdamas, ta- 
čiau vis žiūrėdamas į atėjusius jo lankyti žmones ir į geležimi 
apkaustytas duris. Prašydavo paaiškinti mažiausią išgirstą gar- 
są, ir notaras labai stebėjosi, kad jis girdi net savo šuns žiovavi- 
mą kieme. Iš savo tariamo sustingimo pabusdavo tą dieną ir 
valandą, kai reikėdavo priimti duokles, atsiskaityti su nuomi- 
ninkais arba išduoti pakvitavimus. Tada judindavo savo krėslą 
ant ratukų, kol atsidurdavo priešais kabineto duris. Liepdavo 
dukteriai atidaryti jas ir prižiūrėdavo, kad ji pati slapčia sukrautų 
pinigų maišelius vieną ant kito ir kad gerai užrakintų duris. Kai 
tik ji grąžindavo jam brangųjį raktą, kurį senis visuomet laiky- 
davo liemenės kišenaitėje ir kartkarčiais čiupinėdavo, jis tyliai 
grįždavo į ankstesnę vietą. Tuo metu jo senasis bičiulis notaras, 
nujausdamas, kad turtingoji įpėdinė būtinai ištekės už jo brolė- 
no, jei tik negrįš Šarlis Grandė, padvigubino savo globą ir pa- 
slaugumą: kasdien ėjo teirautis Grandė įsakymų, jo pavedamas 
vaikščiojo į Fruafoną, į pievas, į vynuogynus, pardavinėjo der- 
lių ir viską vertė auksu ir sidabru, kuris paslapčia dėjosi prie 
maišelių, sukrautų kabinete. Pagaliau atėjo merdėjimo dienos, 
kuriomis stiprus Žžmogyno organizmas grūmėsi su nykimu. Jis 
ir toliau norėjo sėdėti prie židinio, priešais savo kabineto duris. 
Traukė prie savęs ir ritino visus apklotus, kuriais buvo dangs- 
tomas, ir sakė Nanonai: 

- Slėpk, slėpk tai, kad man nepavogtų! 

Kai pajėgdavo atmerkti akis, kuriose dar glūdėjo visa jo gy- 
vybė, tuoj pat nukreipdavo jas į kabineto duris, už kurių gulėjo 
jo lobiai, klausdamas dukters: 

— Ar jie ten yra? Ar jie ten yra? - ir jo balse skambėdavo 
paniška baimė. 


— Taip, tėveli. 

— Saugok auksą! Padėk aukso prieš mane! 

Eženi paberdavo jam luidorų ant stalo, ir jis ištisas valandas 
išsėdėdavo įsmeigęs akis į auksinukus kaip pradedąs matyti kū- 
dikis, kuris beprasmiškai įsistebeilija į tą patį daiktą; ir kaip kū- 
dikiui jam lūpas ištempdavo nevalinga šypsena. 

- Tai mane sušildo! - kartais sakydavo jis, ir jo veide sušvis- 
davo palaimi išraiška. 

Kai klebonas atėjo suteikti paskutinių sakramentų, jo akys, 
jau kelias valandas atrodžiusios nebegyvos, staiga atgijo, kai 
tik pastebėjo kryžių, žvakides, sidabrinį švęsto vandens indą, į 
kurį įsmeigė žvilgsnį, o jo nosies gumbas sukrutėjo paskutinį 
kartą. Kai kunigas, duodamas jam pabučiuoti Nukryžiuotąjį, 
priartino prie jo lūpų paauksintą kryžių, jis siaubingai sujudėjo 
norėdamas pačiupti kryžių ir už šią paskutinę pastangą užmo- 
kėjo gyvybe; pašaukė Eženi, kurios jau nebematė, nors ji klūpė- 
jo priešais ir ašaromis vilgė jau atšalusią jo ranką. 

— Tėveli, palaiminkit mane, — paprašė ji. 

— Gerai saugok viską! Už viską man atsiskaitysi ten! - pasa- 
kė šiais paskutiniais žodžiais įrodydamas, kad krikščionybė tu- 
rinti būti šykštuolių religija. 

Taip Eženi Grandė pasiliko vienų viena šiuose namuose, ne- 
beturėdama nieko daugiau, kaip tik Nanoną, į kurią galėjo pa- 
žvelgti būdama tikra, kad ją išgirs ir supras, - Nanoną, tą vie- 
nintelę būtybę, kuri ją mylėjo dėl jos pačios ir su kuria galėjo 
kalbėtis apie savo sielvartus. Didžioji Nanona jai buvo tikra ap- 
vaizda. Tad ji jau buvo nebe tarnaitė, o klusni draugė. 

Po tėvo mirties Eženi sužinojo iš notaro Kriušo, kad ji turinti 
tris šimtus tūkstančių livrų pajamų iš savo nekilnojamojo turto 
Somiūro apygardoje ir triprocentinėmis obligacijomis šešis mi- 


lijonus, investuotus šešiasdešimties frankų kursu, kuris tuomet 

jau buvo pakilęs iki septyniasdešimt septynių; be to, du milijo- 
nus auksu ir šimtą tūkstančių frankų ekiu monetomis, neskai- 
tant dar negautų mokesčių likučių. Bendroji jos turtų vertė sie- 
kė septyniolika milijonų. 

— Kurgi mano pusbrolis? - klausė ji savęs. 

Tą dieną, kai notaras Kriušo pranešė savo klientei, kokį ji 
gavo palikimą, tiksliai suskaičiuotą ir laisvą nuo skolų, Eženi 
praleido viena su Nanona;jos sėdėjo abipus židinio tuščioje sa- 
lėje, kur viskas kėlė prisiminimus, pradedant paaukštinta kėde, 
ant kurios sėdėdavo jos motina, ir baigiant stikline, iš kurios 
gėrė jos pusbrolis. 

— Nanona, mes likome vienos! 

— Taip, panele, ir jei tik Žinočiau, kur jis yra, tasai švelnuolė- 
lis, pėsčia eičiau jo ieškoti. 

— Mus skiria jūra, - pasakė Eženi. 

Tuo metu, kai vargšė įpėdinė verkė savo senosios tarnaitės 
draugėje tuose šaltuose ir tamsiuose namuose, kurie jai sudarė 
visą pasaulį, nuo Nanto iki Orleano nebuvo kitos kalbos, kaip 
tik apie septyniolika panelės Grandė milijonų. Vienu pirmųjų 
savo veiksmų ji paskyrė dvylikos šimtų frankų rentą iki gyvos 
galvos Nanonai, kuri, jau turėdama savąją šešių šimtų frankų 
rentą, tapo turtinga nuotaka. Nė mėnesio nepraslinko, ir ji iš 
mergystės įžengė į moterystę, globojama Antuano Kornuajė, ku- 
ris buvo paskirtas vyriausiuoju panelės Grandė žemių ir kitų 
nuosavybių prižiūrėtoju. Ponia Kornuajė, palyginti su savo am- 
žininkėmis, turėjo didelių pirmenybių. Nors buvo penkiasde- 
šimt devynerių metų amžiaus, tačiau pažiūrėti atrodė ne dau- 
giau kaip keturiasdešimties. Jos stambūs bruožai nepasidavė 
laiko įtakai. Dėl vienuoliško gyvenimo būdo ji galėjo juoktis iš 


senatvės - toks skaistus buvo jos veidas ir geležinė sveikata. Jos 

išvaizda turbūt niekad nebuvo tokia puiki kaip jungtuvių die- 
ną. Pagaliau jai pravertė ir negražumas, kai ji pasirodė žmo- 
nėms tokia stambi, riebi, stipri, su laimės išraiška savo nesens- 
tančiame veide, jog kai kas net ėmė pavydėti Kornuajė jo dalios. 

— Jos veidas skaistus, - kalbėjo gelumbės pirklys. 

- Ji dar gali turėti vaikų: išsilaikiusi lyg sūryme, leiskite pa- 
sakyti! - tarė druskos pirklys. 

- Ji turtinga. Tas bernas Kornuajė čia gerai nutaikė, - pareiš- 
kė kitas kaimynas. 

Kai eidavo iš senų namų ir leisdavosi vingiuota gatve į pa- 
rapijos bažnyčią, Nanona, visų kaimynų mylima, susilaukdavo 
tik pagyrimų. Jungtuvių proga Eženi jai padovanojo tris tuzi- 
nus stalo reikmenų. Kornuajė, nustebintas tokio dosnumo, kal- 
bėjo apie savo šeimininkę su ašaromis akyse: dėl jos būtų davęs 
ir galvą nukirsti. Likusi Eženi patikėtine, ponia Kornuajė buvo 
ne mažiau laiminga, kaip ir gavusi vyrą. Pagaliau ji turėjo teisę 
atrakinėti ir užrakinėti maisto sandėlį, išdavinėti rytais maistą, 
kaip darydavo velionis jos šeimininkas. Be to, jos žinioje buvo 
dvi tarnaitės — virėja ir kambarinė, įpareigota adyti namų balti- 
nius ir prižiūrėti panelės drabužius. Kornuajė ėjo iš karto dve- 
jas pareigas: sargo ir ūkvedžio. Nereikia nė sakyti, kad Nano- 
nos parinkta virėja ir kambarinė buvo tikri perlai. Taigi panelė 
Grandė turėjo keturis be galo jai ištikimus tarnus. Fermeriai net 
nepastebėjo žmogyno mirties - taip griežtai jis buvo nustatęs 
savo administravimo įpročius, kuriais rūpestingai sekė ponas 
ir ponia Kornuajė. 

Eženi sulaukė trisdešimties metų, nepatyrusi dar jokio gy- 
venimo džiaugsmo. Jos blanki ir liūdna vaikystė prabėgo šalia 
motinos, kuri nuolat kentėjo dėl savo neįvertintos, įžeistos šir- 


dies. Su džiaugsmu pasitraukdama iš šio pasaulio, motina gai- 

lavo dukters, kuriai reikėjo likti gyventi, ir paliko jos sieloje švel- 
nius sąžinės priekaištus ir amžiną gailestį. Pirmoji ir vienintelė 
meilė Eženi buvo liūdesio šaltinis. Keletą dienų mačiusi myli- 
mąjį, ji atidavė jam savo širdį tarp dviejų paslapčia gautų ir jam 
grąžintų bučinių; paskui jis išvažiavo ją palikęs, ir juos skyrė 
ištisas pasaulis. Ta meilė, kurią pasmerkė tėvas, jai kainavusi 
beveik motinos gyvybę, suteikė tik kančias, susipynusias su tra- 
piomis viltimis. Tad iki šiol ji veržėsi į laimę, eikvodama jėgas, 
O naujų negalėjo pasisemti. Dvasiniame gyvenime, kaip ir fizi- 
niame, vyksta įkvėpimas ir iškvėpimas: siela turi įkvėpti kitos 
sielos jausmus, juos perkeisti savyje, kad galėtų grąžinti dar tur- 
tingesnius. Be šito gražaus žmogiškojo reiškinio nėra širdžiai 
gyvenimo: jai trūksta tada oro, ji kenčia ir nyksta. Eženi pradėjo 
kentėti. Turtas jai nebuvo nei galia, nei paguoda: ji galėjo gy- 
venti vien meile, religija, tikėjimu ateitimi. Meilė išaiškino jai 
amžinybės prasmę. Jos širdis ir Evangelija buvo jai du pasau- 
liai, stovį prieš akis. Dieną naktį jos mintys nuolat sukdavosi 
apie du dalykus, kurie jai galbūt jungėsi į vieną. Ji susitelkdavo 
mylėdama ir tikėdama esanti mylima. Per septynerius metus 
jos aistra aprėpė viską. Jos lobiai buvo ne milijonai, kurių paja- 
mos nuolat augo, bet Šarlio dėžutė; du portretai, pakabinti vir- 
šum lovos; papuošalai, kuriuos turėjo išpirkusi iš tėvo ir su pa- 
sididžiavimu išdėsčiusi ant vatos sluoksnio spintos stalčiuje; te- 
tos antpirštis, kuriuo naudodavosi jos motina ir kurį ji kasdien 
imdavo lyg šventenybę, ruošdamasi siuvinėti, - Penelopės dar- 
bas, pradėtas tik tam, kad galima būtų ant piršto užmauti šį 
auksinį daiktelį, pilną prisiminimų. 

Neatrodė įtikima, kad panelė Grandė norėtų ištekėti, dar ge- 
dului nepasibaigus. Jos nuoširdus pamaldumas visiems buvo 


žinomas. Iodėl Kriušo šeima, kurios politikai išmintingai va- 

dovavo senasis abatas, tik apsupo įpėdinę ir rodė jai didžiausią 
rūpestingumą. Kiekvieną vakarą jos salė prisirinkdavo pilna 
žmonių, karščiausių ir labiausiai atsidavusių vietos kriušotinin- 
kų, kurie visais balsais stengėsi giedoti pagyras namų šeiminin- 
kei. Ji turėjo nuolatinį savo rūmų gydytoją, kapelioną, savo rū- 
mų damą, vyriausiąjį rūmininką, savo ministrą pirmininką, o 
ypač savo kanclerį, kanclerį, norintį visur jai patarti. Jei įpėdinė 
būtų pareikalavusi pažo, kad neštų jos drabužių priedurą, jai 
būtų suradę ir pažą. Tai buvo karalienė, ir jokiai karalienei taip 
apsukriai nebuvo meilinamasi. Didelės sielos žmonės niekad 
nepataikauja; taip daro tik menkadvasiai, kurie geba dar labiau 
sumenkėti, kad galėtų geriau įsiterpti į gyvybinę erdvę asmens, 
kurisjuos traukia. Po pataikavimu slepiasi savinauda. Todėl vi- 
si, kurie ateidavo kas vakarą panelės Grandė - arba, kaip jie 
sakydavo, panelės de Fruafon - salės užpildyti, nuostabiai ge- 
bėdavo panelę girti. Šis liaupsinimų koncertas, Eženi visai ne- 
įprastas, iš pradžių versdavo ją raudonuoti; bet, nors ir itin ne- 
dailūs būdavo komplimentai, nejučiomis jos ausis taip įprato 
klausytis jos grožio pagyrimų, jog, jeigu kuris atvykėlis būtų 
taręs ją negražią esant, tas priekaištas būtų buvęs jai daug skau- 
desnis negu prieš aštuonerius metus. Galiausiai ji pamėgo šitas 
galantiškas pagyras, kurias slapta dėdavo prie savo stabo kojų. 
Pamažu įprato būti laikoma valdove ir kas vakarą matyti savo 
rūmus pilnus žmonių. Ponas pirmininkas de Bonfonas buvo šios 
draugijos herojus, ir nepaliaujamai čia būdavo giriamas jo pro- 
tas, jo asmuo, jo išsilavinimas, jo meilumas. Vienas, būdavo, pa- 
stebi, kad per septynerius metus jis labai padidinęs savo turtą, 
kad Bonfonas duodąs mažiausia dešimt tūkstančių frankų me- 
tinių pajamų ir, kaip visi ponų Kriušo dvarai, esąs apsuptas pla- 


čių įpėdinės žemių. 


184 Henorė de Balzac 


- Žinote, panele, - kalba kitas nuolatinis svečias, - ponai Kriu- 
šo turi keturiasdešimt tūkstančių livrų metinių pajamų! 

— O jų santaupos! — pagriebia sena kriušotininkė panelė de 
Gribokur. - Neseniai vienas ponas atvyko iš Paryžiaus ir siūlo 
notarui Kriušo du šimtus tūkstančių frankų už jo kontorą. Jis 
turės ją parduoti, nes gali būti paskirtas taikos teisėju. 

— Jis pats nori užimti teismo pirmininko vietą, ponui de Bon- 
fonui pasitraukus, ir griebiasi atsargumo priemonių, — atsako 
ponia d Orsonval: - mat ponas pirmininkas bus Apeliacinių rū- 
mų tarėjas, o paskui ir jų pirmininkas: dėl savo gabumų jis ne- 
abejotinai šito pasieks. 

- Taip, tai ypatingas žmogus, - patvirtina kitas. - Ar jums 
neatrodo, panele? 

Ponas pirmininkas stengėsi prisitaikyti prie to vaidmens, kurį 
norėjo vaidinti. Nors buvo keturiasdešimties metų, nors jo vei- 
das atrodė tamsus, nepatrauklus, suvytęs kaip beveik visų tei- 
sininkų veidai, bet rengdavosi lyg jaunuolis, žaisdavo lazdele, 
niekad nešniaukšdavo tabako pas panelę de Fruafon, visuomet 
ateidavo pas ją su baltu kaklaraiščiu ir marškiniais, dėl kurių 
stambiai klostytos krūtinės buvo panašus į kalakutų giminės 
atstovą. Jis familiariai kreipdavosi į gražiąją įpėdinę sakydamas: 
“Mūsų brangioji Eženi". Žodžiu, scena, kuria prasideda šis pa- 
sakojimas, kartojosi maždaug vienodai ir toliau, pasikeitė ne- 
bent veikiančiųjų asmenų skaičius, į loto vietą atėjo vistas, o po- 
no ir ponios Grandė jau nebebuvo. Šunes vis tebesekiojo Eženi 
ir jos milijonus, tik dabar šunų buvo daugiau, jie geriau lojo ir 
sutartiniau supo savo grobį. Jei Šarlis būtų grįžęs iš Indijos glū- 
dumos, jis būtų radęs tuos pačius asmenis ir tuos pačius sie- 
kius. Ponia de Grasen, kuriai Eženi buvo gera ir maloni, vis dar 


kėlė rūpestį ponams Kriušo. Tačiau Eženi dabar, kaip ir anuo- 

met, būtų buvusi svarbiausias asmuo paveiksle; kaip ir anuo- 
met - Šarlis čia būtų buvęs valdovas. Vis dėlto būta ir pažan- 
gos. Puokštę kadaise pirmininkas įteikdavo Eženi gimimo die- 
nos progomis, o dabar kasdien. Kas vakarą jis atnešdavo turtin- 
gajai įpėdinei didelę ir puikią puokštę, kurią ponia Kornuajė 
visiems matant pamerkdavo į vazą, o kai tik svečiai išsiskirsty- 
davo, paslapčia išmesdavo į patvorį. Pavasario pradžioje ponia 
de Grasen mėgino sudrumsti kriušotininkų laimę, kalbėdama 
Eženi apie markizą de Fruafoną, kurio susmukę namai vėl ga- 
lėtų atsigauti, jei įpėdinė panorėtų jam grąžinti dvarą vedybine 
sutartimi. Ponia de Grasen liaupsino Eženi pero titulą, marki- 
zės titulą, o pajuokiamą jos šypseną suprasdama kaip pritari- 
mą, vaikštinėjo ir šnekėjo, kad pono pirmininko Kriušo vedybų 
klausimas nesąs taip pažengęs į priekį, kaip kad daugeliui atrodą. 

— Nors ponui de Fruafonui penkiasdešimt metų, - sakydavo 
ji, - bet jis neatrodo senesnis už poną Kriušo; tiesa, jis našlys, 
turi vaikų, bet jis — markizas, bus Prancūzijos peras, o mūsų 
laikais pabandykite rasti kitą tokį jaunikį. Aš žinau iš tikrų šal- 
tinių, kad tėtušis Grandė, sujungdamas savo žemes su Fruafo- 
no dvaru, buvo nusibrėžęs tikslą susigiminiuoti su Fruafonais. 
Man dažnai apie tai kalbėdavo. Jis buvo gudrus, tasai žmogynas. 

— Kaip, Nanona, - vieną vakarą tarė Eženi guldama, - nejau- 
gi per septynerius metus jis man nė karto neparašys?.. 

Kai Somiūre vyko visi tie dalykai, Šarlis krovėsi turtus Indi- 
joje. Pirmiausia labai pelningai pardavė savo prekes. Netrukus 
jau turėjo šešis tūkstančius dolerių. Pusiaujo krikštas privertė jį 
atsisakyti daugelio prietarų; jis suprato, kad atogrąžų kraštuo- 
se, kaip ir Europoje, geriausia priemonė praturtėti yra prekiauti 
žmonėmis. Todėl nuvyko į Afrikos pakrantes ir ėmė supirkinėti 


negrus; šalia prekybos negrais prekiavo ir daiktais, pelningiau- 

siai juos parduodamas įvairiose rinkose, kur tik jį nuvesdavo 
naudos troškimas. Jis taip karštai griebėsi verslo, jog nebeturėjo 
nė vienos laisvos valandėlės. Jį apvaldė noras vėl pasirodyti Pa- 
ryžiuje su visu milžiniško turto tviskėjimu ir atgauti padėtį, dar 
puikesnę už aną, iš kurios buvo nusmukęs. Nuolatiniai susidū- 
rimai su įvairiais žmonėmis ir kraštais, skirtingų papročių ste- 
bėjimas pakeitė jo pažiūras, ir jis virto skeptiku. Prarado tvirtą 
teisingumo ir neteisingumo sampratą matydamas, kad tai, kas 
vienoje šalyje laikoma dorybe, kitoje laikoma nusikaltimu. Nuo- 
lat gyvendama tik pelno reikalais, jo širdis atšalo, surembėjo, 
sužiaurėjo. Grandė giminės kraujas prabilo tikruoju savo balsu: 
Šarlis pasidarė šiurkštus ir gobšus. Pardavinėjo kinus, negrus, 
kregždžių lizdus, vaikus, aktorius; lupikavo plačiu mastu. Įpro- 
tis apeiti muitinių taisykles padarė jį nejautrų žmogaus teisėms. 
Jis važinėdavo į Sen Tomą pusvelčiui supirkti piratų prigrobtų 
prekių ir gabendavojas į vietas, kur jų trūkdavo. Kilnus ir skais- 
tus Eženi veidas lydėjo jį pirmojoje kelionėje lyg madonos pa- 
veikslas, kurį ispanų jūreiviai pasikabina laive, ir savo pirmuo- 
sius pasisekimus jis priskirdavo magiškai šitos švelnios mer- 
gaitės troškimų ir maldų įtakai, bet vėliau negrės, mulatės, bal- 
tosios, javietės, Egipto šokėjos, orgijos su spalvotosiomis mote- 
rimis ir nuotykiai įvairiose šalyse visiškai nustelbė pusseserės, 
Somiūro namų, suolelio, pasibučiavimo priemenėje atminimą. 
Jis beprisimindavo tik mažą sodelį, apsuptą senų mūrų, nes ten 
prasidėjo nuotykinga jo dalia, ir išsižadėjo savo šeimos: dėdė 
jam buvo tik senas šuo, paglemžęs jo papuošalus; Eženi nedo- 
mino nei jo širdies, nei minčių: ji išliko tik jo versle kaip šešių 
tūkstančių frankų kreditorė. Tokie darbai ir tokios mintys pa- 
aiškina, kodėl Šarlis Grandė tylėjo. Indijoje, Sen Tome, Afrikos 


pakrantėse, Lisabonoje ir Jungtinėse Valstijose spekuliantas, ne- 

norėdamas kompromituoti savo vardo, pasivadino Sefero sla- 
pyvardžiu. Karlas Seferas be pavojaus galėjo rodytis visur - ne- 
nuilstąs, drąsus, godus kaip žmogus, pasiryžęs praturtėti gui- 
bus-cumgue viis“, skubąs baigti gėdingą darbą, norėdamas liku- 
sias savo gyvenimo dienas gyventi kaip garbingas žmogus. To- 
dėl per trumpą laiką nuostabiai praturtėjo. Ir štai 1827 metais 
grįžo į Bordo gražiu “Marijos Karolinos“ laivu, priklausančiu 
vienai rojalistų prekybos firmai. Jis vežėsi trijose gerai apkaus- 
tytose statinėse milijono devynių šimtų tūkstančių frankų ver- 
tės aukso smėlio, iš kurio tikėjosi uždirbti septynis ar aštuonis 
nuošimčius, iškeisdamas jį Paryžiuje monetomis. Tuo pat laivu 
plaukė ir vienas jo didenybės karaliaus Karolio X rūmų kamer- 
junkeris, ponas d'Obrionas, geras senukas, kuriam užteko kvai- 
lumo vesti madingą moterį ir kuris turėjo turtų Indijos vande- 
nyno salose. Norėdamas kompensuoti, ką iššvaistė ponia d'Ob- 
rion, jis buvo nuvykęs realizuoti savo nuosavybių. Tie d'Obrio- 
nai, ponas ir ponia —iš d" Obrion de Biuš giminės, kurios pasku- 
tinis kaptalis"? mirė prieš 1789 metus - buvo priversti gyventi iš 
dvidešimt tūkstančių livrų metinių pajamų ir turėjo negražią 
dukterį, kurią motina norėjo išleisti už vyro, neduodama jokio 
kraičio, nes viso jų turto jiems vos užteko gyventi Paryžiuje. 
Dukters ištekinimas buvo toks užmojis, kurio sėkmė atrodė abe- 
jotina visai diduomenei, nors ji ir pažįsta madingų ponių ap- 
sukrumą. Net ir pati ponia d'Obrion, žiūrėdama į savo dukrelę, 
beveik netekdavo vilties užkarti ją ant sprando kokiam nors vy- 
riškiui, kad ir beprotiškiausiai trokštančiam tapti aristokratu. 
Panelė d'Obrion buvo ištįsusi kaip Žiogas, liesa, nupiepusi, pa- 
niekos iškreiptomis lūpomis, o virš jų kyšojo kiek per ilga nosis; 


* Bet kokiais būdais (lot. ). 


188 Honere de Balzac 


nosies galas buvo storas ir šiaip jau gelsvas, tačiau pavalgius 
visas paraudonuodavo: tai buvo savotiškas vegetatyvinis reiš- 
kinys, kuris išblyškusiame ir nuobodulio paženklintame veide 
atrodė daug nemalonesnis negu kuriame nors kitame. Žodžiu, 
ji buvo tokia duktė, kokios galėjo trokšti dar graži trisdešimt 
aštuonerių metų motina, pati tebenorinti patikti. Stengdamasi 
išlyginti šiuos trūkumus, markizė d'Obrion suteikė dukteriai 
nepaprastai aristokratišką išvaizdą; privertė laikytis specialios 
higienos, dėl kurios nosis laikinai įgydavo normalią kūno spal- 
vą, išmokė skoningai rengtis, gražių manierų, tų melancholiš- 
kų žvilgsnių, kurie sudomina vyrą ir jis pradeda manyti, kad 
štai sutiko taip ilgai ieškotą angelą; išmokė laiku parodyti kojy- 
tę, kad vyras imtų grožėtis jos mažumu tą valandėlę, kai nosis 
įžūliai įsigeistų parausti; žodžiu, ji pavertė savo dukterį gana 
patrauklia mergina. Plačių rankovių, apgaulingų liemenėlių, 
stipriai veržiančių korsetų, išpūstų ir rūpestingai papuoštų suk- 
nelių padedama įstengė sukurti tokių nuostabių moteriškų eks- 
ponatų, kuriuos būtų reikėję išstatyti muziejuje, kad galėtų ma- 
mytės pasimokyti. Šarlis labai suartėjo su ponia d'Obrion, kuri 
ypač norėjo su juo artimiau susidraugauti. Daugelis netgi tvir- 
tina, kad per kelionę gražiajai poniai d Obrion geros buvusios 
visos priemonės tokiam turtingam žentui sužvejoti. Išlipę Bor- 
do mieste 1827 metų birželio mėnesį, ponas, ponia, panelė d Ob- 
rion ir Šarlis apsistojo tame pačiame viešbutyje ir kartu išvyko į 
Paryžių. D'Obrionų rūmai buvo apdėti ipotekomis, ir Šarlis tu- 
rėjo tuos rūmus išpirkti. Mamytė jau buvo kalbėjusi, kokia ji 
būsianti laiminga, galėdama apatinį namų aukštą skirti žentui 
ir dukrelei. Pati nepripažindama aristokratiškų pono d'Obrio- 
no prietarų, Šarliui Grandė ji buvo prižadėjusi išrūpinti iš gero- 


jo Karolio X karališkąjį įsakymą, kuriuo jam, Grandė, būtų su- 

teikiama teisė vadintis d'Obrionų pavarde, priimti jų herbą ir, 
įkūrus trisdešimt šešių tūkstančių livrų metinių pajamų Obrio- 
no majoratą, paveldėti Obriono kaptalio de Biuš ir markizo d Ob- 
riono titulus. Sudėjus turtus, gyvenant sutartinai ir pasinaudo- 
jant sinekūra, būsią galima pakelti d Obrionų rūmų metines pa- 
jamas iki šimto tūkstančių livrų. 

— O kai turi šimtą tūkstančių livrų metinių pajamų, garsų var- 
dą, šeimą, vietą karaliaus rūmuose - nes aš pasirūpinsiu, kad jus 
paskirtų kamerjunkeriu - gali pasiekti visa, ko tik nori, - kalbėjo ji 
Šarliui. - Tad jūs galėsite būti, kuo panorėsite: referentu valstybės 
taryboje, prefektu, ambasados sekretorium, ambasadornium. Ka- 
rolis X labai myli d Obrioną, jie pažįstami nuo mažens. 

Svaigdamas nuo šios moters sukurstytų svaičiojimų, Šarlis 
kelionėje puoselėjo visas tas viltis, kurias jam pakišo vikri ran- 
ka lyg draugiškus prisipažinimus, išliejamus tiesiai iš širdies į 
širdį. Manydamas, kad tėvo reikalus bus sutvarkęs dėdė, jis jau 
save regėjo įsitvirtinusį Sen Žermeno priemiestyje, kur tuo me- 
tu visi norėjo patekti ir kur, prisidengęs panelės Matildos mėly- 
nos nosies šešėliu, jis pasirodysiąs jau grafu d Obrionu, kaip 
ponai Drė vieną gražią dieną pavirto didikais Brezė. Apakintas 
klestinčios Restauracijos, kurią jis buvo palikęs dar svyruojan- 
čią, pagautas aristokratiškų idėjų spindesio, jis ir Paryžiuje neiš- 
siblaivė nuo laive prasidėjusio svaigulio, tad nusprendė pada- 
ryti visa, kad tik galėtų pasiekti tą aukštą padėtį, kurią jo egois- 
tė uošvė jam buvo nupiešusi. Todėl ir pusseserė jam bebuvo tik 
taškelis šitos žėrinčios perspektyvos erdvėje. Jis pasimatė su 
Anete. Kaip aukštuomenės moteris Anetė buvusiam draugui 
karštai patarė šitas vedybas ir pažadėjo remti visus jo ambicin- 
gus sumanymus. Anetė susižavėjo planu ištekinti negražią ir 


nuobodžią merginą už Šarlio, kurį gyvenimas Indijoje padarė 

labai patrauklų: jo oda buvo įdegusi saulėje, judesiai pasidarė 
ryžtingi, drąsūs kaip žmonių, kurie papratę kirsti iš peties, vieš- 
patauti, laimėti. Šarlis Paryžiuje ėmė laisviau kvėpuoti pama- 
tęs, kad čia gali atlikti tam tikrą vaidmenį. 

De Grasenas, sužinojęs, kad Šarlis parvažiavo, kad greit bus 
vestuvės ir kad jis praturtėjęs, nuėjo pas jį pasikalbėti dėl trijų 
šimtų tūkstančių frankų, kuriais sūnus galėjo baigti mokėti tė- 
vo skolas. Jis rado Šarlį besitariantį su auksakaliu, kuriam buvo 
užsakyta vestuvinė dovana panelei d'Obrion ir kuris dabar bu- 
vo užsukęs parodyti papuošalų brėžinių. Be puikių deimantų, 
kuriuos Šarlis buvo parsivežęs iš Indijos, jaunųjų židinio išpuo- 
šimas, sidabriniai indai, stambūs ir smulkūs juvelyriniai dirbi- 
niai kainavo daugiau kaip du šimtus tūkstančių frankų. Šarlis, 
nepažinęs de Graseno, priėmė jį įžūliai, kaip ir tiko madingam 
kavalieriui, kuris Indijoje įvairiose dvikovose buvo nudėjęs ke- 
turis vyrus. Ponas de Grasenas atėjo pas jį jau trečią kartą. Šarlis 
jį išklausė šaltai; paskui jam atsakė nė nepasistengęs kaip rei- 
kiant suprasti: 

— Mano tėvo reikalai - ne mano reikalai. Aš jums dėkingas, 
pone, už tuos žygius, kurių teikėtės imtis ir iš kurių man nebus 
naudos. Aš ne tam savo veido prakaite surinkau beveik porą 
milijonų, kad juos nusviesčiau tėvo kreditoriams. 

— Ojei po kelių dienų jūsų tėvas bus paskelbtas bankrutavęs? 

— Pone, po kelių dienų aš vadinsiuos grafas d'Obrionas. Jūs 
gerai suprantate, kad tas dalykas man bus visiškai nebesvar- 
bus. Be to, jūs geriau už mane žinote, kad jei žmogus turi šimtą 
tūkstančių livrų metinių pajamų, tai jo tėvas niekad nėra ban- 
krutavęs, - pridūrė mandagiai parodydamas ponui de Grase- 
nui duris. 

Tų pat metų rugpjūčio pradžioje Eženi sėdėjo ant medinio 
suolelio, kur pusbrolis jai buvo prisiekęs amžiną meilę ir kur ji 

ateidavo pusryčiauti, kai būdavo gražus oras. Gaivus džiaugs- 
mingas rytas priminė vargšei mergaitei didžiuosius ir mažuo- 
sius jos meilės įvykius ir po jų ištikusią katastrofą. Saulė nu- 
švietė gražų sienos sklypelį, visą suskeldėjusį, beveik sugriu- 
vusį, kurį keistoji įpėdinė buvo uždraudusi liesti, nors Kornua- 
jė dažnai savo žmonai kartodavo, kad ta siena gali griūti ir ką 
nors užmušti. Kaip tik tuo metu pasibeldė laiškanešys, padavė 
laišką poniai Kornuajė, ir ši atėjo į sodą šaukdama: 

- Panele, laiškas! 

Ji padavė laišką šeimininkei ir paklausė: 

— Ar tai tas, kurio laukiate? 

Šitie žodžiai suskambėjo lygiai taip skardžiai Eženi širdyje 
kaip tarp kiemo ir sodo sienų. 

- Paryžius!.. Iš jo! Jis grįžo. 

Eženi išblyško ir valandėlę nelietė laiško. Ji taip drebėjo, jog, 
negalėjo nei jo atplėšti, nei perskaityti. Didžioji Nanona stovėjo 
įsirėmusi į šonus, o džiaugsmas lyg dūmai veržėsi iš jos veido 
bruožų... 

— Nagi skaitykite, panele... 

— Ak Nanona, kodėl jis grįžta pro Paryžių, jei išvyko pro So- 
miūrą? 

— Skaitykite, sužinosite. 

Eženi drebėdama atplėšė laišką. Iš jo iškrito čekis ponios de 
Grasen ir Korė banko kontorai Somiūre. Nanona jį pakėlė. 


“Mano brangioji pussesere..." 

“Aš jau nebe Eženi“, - pagalvojo ji, ir jai suspaudė širdį. 
“Manau, kad jums...“ 

— Jis man sakydavo tu! 

Ji sukryžiavo rankas, nedrįsdama toliau skaityti, ir stambios 


ašaros užplūdo jai akis. 

— Arjis mirė? — paklausė Nanona. 

— Tada nebūtų parašęs, - tarė Eženi. 

Ji perskaitė visą laišką. Štai jis: 

“Mano brangioji pussesere, manau, kad jums bus malonu sužinoti 
apie mano pasisekimus. Jūs atnešėte man laimę, grįžau turtingas; aš 
klausiau, kaip patarė dėdė, apie kurio mirtį, taip pat ir apie tetos mirtį 
ką tik sužinojau iš pono de Graseno. Mūsų tėvų mirtis yra neišven- 
giamas gamtos dėsnis, ir mes turime užimti jų vietą. Tikiuosi, kad 
dabar jūs jau esate nurimusi. Niekas negali atsispirti laikui, aš tai 
pats patiriu. Taip, mano brangioji pussesere, deja, iliuzijų metas man 
jau praėjo. Ko gi norėti! Klajodamas po daugybę šalių, apmąsčiau gy- 
venimą. Išvykdamas buvau dar vaikas, grįžau jau vyras. Šiandien gal- 
voju apie daugelį dalykų, kurie man kitados nė į galvą neateidavo. Jūs 
esate laisva, mano pussesere, ir aš esu dar laisvas; atrodo, niekas ne- 
kliudo įgyvendinti mūsų mažyčių sumanymų; tačiau aš esu per daug 
atviro būdo, tad negaliu nuo jūsų slėpti savo padėties. Anaiptol neuž- 
miršau, kad nepriklausau pats sau; savo ilgose kelionėse nuolat prisi- 
mindavau medinį suolelį..." 

Eženi pašoko, tartum po ja būtų buvusios Žarijos, ir nuėjusi 
atsisėdo ant kiemo laiptelių. 

“... medinį suolelį, ant kurio mes prisiekėme mylėti vienas antrą 
amžinai; priemenę, pilką salę, mano kambarį palėpėje ir tą naktį, kai 
jus savo jautriu patarnavimų man palengvinote susikurti ateitį. Taip, 
šitie atsiminimai palaikydavo mano drąsą, ir aš kalbėdavau sau, kad 
jūs visad galvojate apie mane, kaip ir aš dažnai galvodavau apie jus 
mūsų sutartą valandą. Ar jūs žiūrėdavote į debesis devintą valandą? 
Taip, juk tiesa? Ir aš nenoriu apvilti tos man šventos draugystės; ne, 
neturiu jūsų apgaudinėti. Šiuo metu svarstomas mano vedybų klausi- 
mas, jos atitinka mano nusistatymą, kurį esu susidaręs. Meilė vedant 


tik chimera. Šiandien patirtis man sako, kad reikia klausyti visų vi- 

suomenės dėsnių ir žiūrėti visų tų reikalavimų, kuriuos visuomenė 
paprastai teikia vedyboms. O tarp mūsų, pirmiausia, yra amžiaus Skir- 
tumas, kuris galbūt labiau atsilieptų jūsų ateičiai, mano brangioji pus- 
sesere, negu manajai. Aš jums nekalbėsiu nei apie jūsų gyvenimo bū- 
dą, nei apie jūsų išauklėjimą, nei apie jūsų papročius, kurie jokiu at- 
žvilgiu nesiderina su Paryžiaus gyvenimu ir, be abejonės, visai neati- 
tiktų mano vėlesniųjų planų. Aš ketinu gyventi plačiai, priiminėti daug 
svečių, o jūs, kiek prisimenu, mėgstate ramų ir tylų gyvenimą. Ne, aš 
būsiu dar atviresnis, nes noriu, kad jūs būtumėte mano būklės teisėja; 
jums reikia ją žinoti, ir jūs turite teisę apie ją spręsti. Šiuo metu aš 
turiu aštuoniasdešimt tūkstančių livrų metinių pajamų. Šis turtas 
leidžia man susigiminiuoti su d Obrionų šeima, kurios įpėdinė, jauna 
devyniolikos metų mergaitė, ištekėdama už manęs, duoda man savo 
vardą, titulą, kamerjunkerio vietą jo didenybės rūmuose ir puikiausią 
visuomeninę padėtį. Prisipažinsiu jums, mano brangioji pussesere, kad 
aš visiškai nemyliu panelės d'Obrion; bet ją vesdamas užtikrinu savo 
vaikams tokią visuomeninę padėtį, kurios nauda ateityje bus neap- 
skaičiuojama: monarchistinės idėjos kasdien vis labiau įsigali. Taigi 
po keliolikos metų mano sūnus, tapęs markizu d' Obrionu, turėdamas 
majoratą su keturiasdešimt tūkstančių livrų pajamų, galės užimti vals- 
tybėje tokią vietą, kokia tik jam patiks. Mes priklausome savo vaikams. 
Matote, pussesere, kaip nuoširdžiai aš jums išdėstau savo širdies, savo 
vilčių ir savo turto būklę. Galimas daiktas, kad ir jūs per septynerius 
mūsų nesimatymo metus jau užmiršote mūsų vaikiškas svajones, bet 
aš neužmiršau nei jūsų atlaidumo, nei savo žodžių: prisimenu juos 
VISUS, net ir visai neįpareigojančius, kurių kitas jaunas vyras, ne toks 
sąžiningas kaip aš, neturįs tokios jaunos ir garbingos širdies, nė ne- 
prisimintų. Sakydamas jums, kad ketinu vesti tik dėl išskaičiavimo ir 
kad dar prisimenu mūsų vaikišką meilę, argi neatsiduodu visiškai jū- 


sų valiai, argi jūsų nepadarau savo likimo šeimininke ir argi nesakau 

jums, kad, jei tik man reikėtų atsisakyti visuomeninių ambicijų, aš 
mielai pasitenkinčiau ta paprasta ir skaisčia laime, kurios tokius jau- 


dinančius vaizdus jūs man atvėrėte..." 


- Tantata.- Tantati. - Tin tata. - Tun! - Tuntati. - Tin ta 
ta... - dainavo Šarlis Grandė pagal Non piu andrai ariją pasirašy- 
damas: 

Jums palankus pusbrolis Šarlis 


— Po perkūnais! Štai ką reiškia laikytis visų mandagumo tai- 
syklių, - tarė jis sau. 
Paskui, suieškojęs čekį, dar prirašė: 


“P.S. Prie šito laiško pridedu aštuonių tūkstančių frankų čekį de 
Grasenų banko kontorai, išrašytą jūsų vardu ir apmokėtiną auksu, — 
tai skola su nuošimčiais, kurią jūs malonėjote man duoti. Aš laukiu iš 
Bordo vienos dėžės; joje yra keletas daiktų, kuriuos man leisite jums 
įteikti kaip mano amžino dėkingumo liudijimą. Mano reikmeninę galite 
man prisiųsti diližanu į d Obrionų rūmus Ilereno Berteno gatvėje“. 


— Diližanu! - tarė Eženi. - Daiktą, už kurį aš tūkstantį kartų 
būčiau atidavusi savo gyvybę! 

Baisi ir visiška katastrofa. Laivas skendo nepalikdamas nei 
virvės, nei lentos beribiame vilčių vandenyne. Kai kurios mote- 
rys, pasijutusios apleistos, stengiasi savo mylimąjį išplėšti iš var- 
žovės rankų, nužudo ją ir bėga į pasaulio galą, į kartuves ar į 
kapus. Tai, be abejonės, gražu; tokio nusikaltimo akstinas yra 
kilni aistra, kuri nebepaiso žmogiškojo teisingumo. Kitos mote- 
rys nuleidžia galvą ir kenčia tyliai: jos keliauja merdėjančios ir 


nusivylusios, verkdamos ir atleisdamos, melsdamos ir gyven- 

damos prisiminimais iki paskutinio atodūsio. Tai yra meilė, tik- 
roji meilė, angelų meilė, išdidi meilė, kuri savo skausmu gyve- 
na ir juo miršta. Toks buvo ir Eženi jausmas, kai perskaitė šitą 
baisų laišką. Ji pakėlė akis į dangų, mąstydama apie paskuti- 
nius savo motinos žodžius, kuri, kaip ir daugelis mirštančiųjų, 
aiškiaregės žvilgsniu įžvelgė ateitį; paskui, prisimindama šitą 
pranašišką mirtį ir gyvenimą, Eženi peržvelgė visą savo likimą. 
Jai teliko išskleisti sparnus, kreiptis į dangų ir gyventi malda iki 
išsivadavimo dienos. 

— Mano motina teisybę sakė, - tarė ji verkdama. — Kentėti 
1r Mirti. 

Lėtais žingsniais ji nuėjo iš sodo į salę. Priešingai savo įpro- 
čiui, nėjo per priemenę; bet ir vėl jai priminė pusbrolį ta sena 
pilka svetainė, kur ant židinio nuolat stovėdavo taip gerai pa- 
žįstama lėkštutė; kiekvieną rytąji vartodavo ją pusryčiaudama, 
taip pat kaip ir seną Sevro porceliano cukrinę. Šis rytas, matyt, 
jau turėjo būti jai toks iškilmingas ir pilnas įvykių. Nanona pra- 
nešė, kad atėjo klebonas. Klebonas, ponų Kriušo giminaitis, bu- 
vo pirmininko de Bonfono šalininkas. Prieš keletą dienų sena- 
sis abatas jį prašė pasikalbėti su panele Grandė ir išaiškinti gry- 
nai religiniu atžvilgiu jos pareigą ištekėti. Pamačiusi savo ga- 
nytoją, Eženi manė, kad jis atėjo tūkstančio frankų, kuriuos ji 
kas mėnesį duodavo vargšams šelpti, ir nusiuntė Nanonąjų at- 
nešti; bet klebonas ėmė šypsotis. 

- Šiandien, panele, atėjau pakalbėti su jumis apie vieną vargšę 
mergaitę, kuria domisi visas Somiūras ir kuri, nebūdama gai- 
lestinga pati sau, negyvena krikščioniškai. 

— Dieve mano! Atėjote pas mane, kunige klebone, tokią va- 
landą, kai aš nepajėgiu galvoti apie savo artimą, esu visiškai 


susirūpinusi pati savim. Esu labai nelaiminga ir neturiu kitos 

prieglaudos, kaip tik bažnyčią; jos prieglobstis pakankamai pla- 
tus visiems mūsų skausmams sutalpinti, ir jos gailestingumo 
jausmai pakankamai turtingi, kad galėtume semtis iš jų nebijo- 
dami, jog išseks. 

— Puiku, panele. Rūpindamiesi šita mergaite, mes kaip tik 
rūpinsimės jumis. Klausykite. Jei norite įgyti išganymą, turite 
pasirinkti vieną iš dviejų kelių: arba palikti pasaulį, arba pasi- 
duoti jo reikalavimams; paklusti savo žemiškajai paskirčiai ar- 
ba savo dangiškajai paskirčiai. 

— Ak! Jūs prabilote man tuo metu, kai aš troškau išgirsti bal- 
są. Taip, Dievas jus čia atsiuntė, kunige klebone. Aš atsisveikin- 
siu su pasauliu ir gyvensiu tik Dievui tyloje ir vienatvėje. 

— Reikia, mano dukrele, gerai apmąstyti tokį griežtą pasirin- 
kimą. Moterystė - gyvenimas, o vienuolės šydas - mirtis. 

- Ir gerai, tebūnie mirtis, greičiau noriu numirti, kunige kle- 
bone! - pasakė ji su nepaprastu įkarščiu. 

— Mirtis? Bet jūs turite svarbių pareigų visuomenei, panele. 
Argi nesate neturtingųjų motina, kuriems duodate drabužių, 
žiemą kuro, vasarą darbo? Jūsų didžiulis turtas yra skola, kurią 
reikia grąžinti, ir jūs šventai su tuo sutikote. Palaidoti save vie- 
nuolyne būtų egoizmas, o pasilikti netekėjusia moterim nepri- 
valote. Pirmiausia, ar jūs galėtumėt viena valdyti savo milžiniš- 
ką turtą? Jūs galbūt jį prarastumėte. Tuojau susilauktumėte dau- 
gybės bylų ir patektumėte į neišpainiojamas painiavas. Patikė- 
kite savo ganytoju: jums reikalingas vyras; turite išsaugoti tai, 
ką jums davė Dievas. Aš jums kalbu kaip brangiausiai savo kai- 
menės avelei. Jūs per daug nuoširdžiai mylite Dievą, todėl ga- 
lėtumėte būti išganyta ir gyvendama pasaulyje, kurio esate vie- 
na gražiausiųjų puošmenų ir kuriam duodate švento gyvenimo 


pavyzdį. 

Šią akimirką ponia de Grasen paprašė pranešti apie save. Ji 
atėjo keršto ir didelio nusivylimo vedama. 

— Panele... - tarė ji. - Ak, čia ir kunigas klebonas... Aš tyliu; 
atėjau pasikalbėti su jumis apie vieną reikalą, bet matau, kad 
jūs užsiėmusi svarbiu pokalbiu. 

— Ponia, - tarė klebonas, - aš jums užleidžiu vietą. 

— O kunige klebone, - tarė Eženi, - grįžkite po keleto minu- 
čių, jūsų parama šiuo metu man labai reikalinga. 

— Taip, mano vargšas vaikeli, - pasakė ponia de Grasen. 

— Ką jūs norite pasakyti? — paklausė panelė Grandė ir 
klebonas. 

— Argi aš nežinau, kad grįžo jūsų pusbrolis ir kad jis veda 
panelę d'Obrion?.. Nuo moters žvilgsnio niekas nepasprunka. 

Eženi paraudo ir nutilo; bet tuojau pasiryžo ateityje laikytis 
šaltai, kaip darydavo jos tėvas. 

— Ką gi, ponia, - atsakė ji pašaipiai, - matyt, nuo mano žvilgs- 
nio viskas pasprunka, - aš jūsų nesuprantu. Kalbėkite, kalbėkite 
prie kunigo klebono, juk žinote, kad jis mano dvasios vadovas. 

— Na, gerai, panele, štai ką man rašo de Grasenas. Skaitykite. 

Eženi perskaitė tokį laišką: 


“Mano brangioji žmonele, Sarlis Grandė parvyko iš Indijos ir Jau 
mėnuo gyvena Paryžiuje...“ 

"Mėnuo!" - pamąstė Eženi ir nuleido ranką. 


Po valandėlės ji vėl ėmė skaityti. 


“Man teko du kartus laukti prieškambaryje, kad gaučiau pakalbėti 
su tuo būsimuoju grafu d Obrionu. Nors visas Paryžius kalba apie j0 


vedybas ir visi užsakai jau paskelbti...“ 

“Vadinas, jis man rašė tuo metu, kai..." —- pagalvojo Eženi. 
Ji nebaigė, nesuriko kaip paryžietė: “Niekšas!" Bet, nors ir 
neišreikšta, jos panieka dėl to nebuvo mažesnė. 


"... dki vedybų dar toli: markizas d'Obrionas neatiduos savo duk- 
ters bankrutavusio tėvo sūnui. Aš nuėjau jam pranešti, kaip mes, jo 
dėdė ir aš, rupinomės jo tėvo reikalais ir kaip apsukriai mums pavyko 
raminti kreditorius iki šios dienos. O tas įžūlus vaikėzas man, ištisus 
penkerius metus dieną ir naktį pasiaukojamai gynusiam jo interesus 
ir garbę, išdrįso atsakyti, kad jo tėvo reikalai nesą jo reikalai! Įgalioti- 
nis turėtų teisę pareikalauti iš jo trisdešimt-keturiasdešimt tūkstan- 
čių frankų honoraro - vieno nuošimčio nuo bendros skolos sumos. Bet 
dar pažiūrėsim! Jis pagal įstatymus skolingas kreditoriams milijoną 
du šimtus tūkstančių frankų, ir aš pasistengsiu, kad jo tėvą paskelbtų 
bankrutavusiu. Įsipainiojau į šį reikalą, pasitikėdamas to senojo kro- 
kodilo Grandė žodžiu, ir daviau pažadų šeimos vardu. Jei ponas grafas 
d'Obrionas mažai rūpinasi savo garbe, tai mano garbė man labai rūpi. 
Aš paaiškinsiu kreditoriams savo padėtį. Vis dėlto aš per daug gerbiu 
panelę Eženi, su kuria geraisiais laikais ketinome susigiminiuoti, to- 
dėl nepradėsiu veikti anksčiau, negu tu pakalbėsi su ja apie šį reikalą...“ 


Čia Eženi šaltai atidavė laišką, nebaigusi jo skaityti. 

— Dėkoju jums, - pasakė ji poniai de Grasen. — Pažirirėsime... 

- Jūsų balsas suskambėjo visiškai taip kaip velionio jūsų tė- 
velio, - pareiškė ponia de Grasen. 

- Ponia, jūs turite mums išmokėti aštuonis tūkstančius ir šim- 
tą frankų auksu, - kreipėsi į ją Nanona. 

— Taip, tiesa. Būkite maloni eiti kartu su manim, ponia 
Kornuajė. 

— Kunige klebone, - tarė Eženi su kilniu santūrumu, įkvėptu 
minties, kurią ji buvo pasiruošusi klebonui pasakyti, - ar būtų 


nuodėmė, gyvenant moterystėje, likti nekaltai? 

— Man nežinoma, kaip sprendžiamas toks sąžinės reikalas. 
Jei norite sužinoti, ką apie tai mano savo veikale De Matrimonio 
garsusis Sančesas, aš galėsiu jums tai pasakyti rytoj. 

Klebonas išėjo. Panelė Grandė nuėjo į savo tėvo kabinetą ir 
ten viena praleido ištisą dieną, nesutikdama net pietų nulipti, 
nors Nanona ir labai ją prašė. Ji pasirodė tik vakare, kai susirin- 
ko nuolatiniai jos draugijos svečiai. Niekad Grandė šeimos salė 
nebuvo tokia pilna kaip šį vakarą. Naujiena apie Šarlio grįžimą 
ir jo paiką neištikimybę jau buvo pasklidusi visame mieste. Bet, 
kad ir labai svečiai buvo akylūs, jų smalsumas nebuvo paten- 
kintas. Eženi, tai numanydama, neleido savo ramiame veide at- 
sispindėti nė vienam žiauriam išgyvenimui. Norintiems pareikš- 
ti jai užuojautą liūdnais žvilgsniais ar žodžiais, gebėjo atsakyti 
šypsena. Pagaliau ji išmoko pridengti savo nelaimę mandagu- 
mo skraiste. Apie devintą valandą partijos pasibaigė, lošėjai pa- 
kilo nuo stalų, atsiskaitė ir, ginčydamiesi dėl paskutinių visto 
ėjimų, prisidėjo prie kalbančiųjų draugijos. Tuo metu, kai susi- 
rinkusieji visi sukilo ir ruošėsi skirstytis, atsitiko nelauktas įvy- 
kis, nuskambėjęs visame Somiūre, o iš ten - apygardoje ir ketu- 
riose kaimyninėse prefektūrose. 

- Pasilikite, pone pirmininke, - tarė Eženi ponui Bonfonui, 
kai tas ėmė savo lazdą. 

Tarp gausiai susirinkusių svečių nebuvo nė vieno, kurio nebū- 
tų sujaudinę šie žodžiai. Pirmininkas išblyško ir turėjo atsisėsti. 

— Milijonai pirmininkui, - tarė panelė de Gribokur. 

— Aišku, pirmininkas de Bonfonas veda panelę Grandė! — 
sušuko ponia d' Orsonval. 

- Štai kur geriausias kirtis visoje partijoje, — tarė abatas. 


— Tai puikus schleem*, - tarė notaras. 


* Didysis kirtis (kortų lošimo ir sport. term.). 

Kiekvienas pasakė savo žodį, kiekvienas surezgė savo 5ą- 
mojį, ir visi žiūrėjo į įpėdinę, pakilusią ant savo milijonų kaip 
ant pjedestalo. Drama, prasidėjusi prieš devynerius metus, ar- 
tėjo prie atomazgos. Viso Somiūro akivaizdoje paprašyti pirmi- 
ninką pasilikti — argi tai nebuvo tas pat kaip pareikšti, kad ji 
sutinka užjo ištekėti? Mažuose miestuose gero elgesio taisyklės 
taip griežtai saugojamos, jog toks jų sulaužymas prilygsta pa- 
čiam iškilmingiausiam pažadui. 

— Pone pirmininke, - tarė jam Eženi sujaudintu balsu, kai 
jiedu liko vieni, - aš žinau, kuo jums patinku. Prisiekite palikti 
mane laisvą visą gyvenimą, nepriminti nė vienos tų teisių, ku- 
rias jums suteiktų vedybos, ir mano ranka priklauso jums. O! — 
kalbėjo ji toliau, matydama jį puolantį ant kelių, - aš dar ne vis- 
ką pasakiau. Nedera jūsų apgauti, pone. Širdyje turiu neišdil- 
domą jausmą. Draugiškumas bus vienintelis jausmas, kurį ga- 
lėsiu padovanoti savo vyrui: nenorėčiau nei įžeisti savo vyro, 
nei nusižengti savo širdies reikalavimams. Tačiau jūs turėsite 
mano ranką ir mano turtą tik vienos didelės paslaugos kaina. 

— Esu viskam pasiruošęs, - atsakė pirmininkas. 

- Štai pusantro milijono frankų, pone pirmininke, - tarė ji, 
ištraukdama ant krūtinės paslėptą orderį šimtui Prancūzijos ban- 
ko akcijų. - Važiuokite į Paryžių, tik ne ryt, ne šiąnakt, bet tuo- 
jau pat. Nuvykite pas poną de Graseną, sužinokite visų mano 
dėdės kreditorių vardus, sušaukite juos, apmokėkite visas dė- 
dės paliktas skolas - pagrindinę sumą ir penkis nuošimčius pa- 
lūkanų nuo paskolos gavimo iki tos dienos, kurią apmokėsite, 
pagaliau pasistenkite gauti bendrą notaro pakvitavimą, sura- 
šytą pagal visus formalumus. Jūs teisininkas, aš tik jumis pasiti- 
kiu šiuo reikalu. Esate nuoširdus ir doras žmogus; pasitikėsiu 


jūsų žodžiu, kad galėčiau praeiti pro gyvenimo pavojus, saugo- 

majūsų vardo. Būsime atlaidūs vienas antram. Mes jau taip se- 
niai pažįstami, esame beveik giminaičiai; jūs nenorėsite pada- 
ryti manęs nelaimingos. 

Pirmininkas puolė prie turtingosios įpėdinės kojų, virpėda- 
mas iš džiaugsmo ir laimės. 

— Aš būsiu jūsų vergas! - pasakė jis. 

— Kai gausite kvitą, pone, - kalbėjo ji toliau, šaltai į jį pa- 
žvelgdama, - nuneškite jį kartu su visais dokumentais mano 
pusbroliui Grandė ir perduokite jam šį laišką. Jums grįžus, aš 
ištesėsiu savo žodį. 

Pirmininkas suprato, kad už panelės Grandė ranką jis turi 
būti dėkingas įžeistos meilės jausmui, todėl kuo greičiausiai pa- 
skubėjo įvykdyti jos įsakymą, bijodamas, kad įsimylėjusieji kaip 
nors nesusitaikytų. 

Kai ponas de Bonfonas išėjo, Eženi krito į krėslą ir pasruvo 
ašaromis. Viskas buvo baigta. Pirmininkas paėmė pašto arklius 
ir kitos dienos vakarą pasiekė Paryžių. Kitą rytą nuėjo pas de 
Graseną. Teisėjas sušaukė kreditorius į notaro kontorą, kur bu- 
vo deponuoti skolos dokumentai, ir jie susirinko visi ligi vieno. 
Nors tai buvo ir kreditoriai, tačiau reikia pripažinti tiesą: atėjo 
nevėluodami. Ten pirmininkas de Bonfonas panelės Grandė var- 
du sumokėjo jiems priklausomą skolą ir nuošimčius. Nuošim- 
čių sumokėjimas buvo vienas nuostabiausių to meto įvykių Pa- 
ryžiaus prekybos gyvenime. Kai kvitas buvo įregistruotas, o de 
Grasenui išmokėtas penkiasdešimties tūkstančių frankų hono- 
raras, kurį jam už vargą paskyrė Eženi, pirmininkas nuvyko į 
d'Obrionų rūmus ir ten rado Šarlį, vos parėjusį į savo aparta- 
mentus, prislėgtą ką tik įvykusio pokalbio su uošviu. Senasis 
markizas pareiškė, kad jo duktė priklausysianti Šarliui tik su ta 


sąlyga, jei būsią sumokėta visiems Gijomo Grandė kreditoriams. 

Pirmininkas pirmiausia įteikė jam šį laišką: 

“Mano pusbroli, ponas pirmininkas de Bonfonas sutiko įteikti jums 
visų mano dėdės skolų apmokėjimo kvitą ir mano pažymėjimą, kad tas 
sumas esu gavusi iš jūsų. Man čia kalbėjo apie bankrotą! Pamaniau, 
kad bankrutavusio tėvo sūnus galbūt negalėtų vesti panelės d'Obrion. 
Taip, mano pusbroli, jūs gerai įvertinote mano būdą ir mano įpročius: 
be abejo, aš netinku aukštuomenės gyvenimui, nepažįstu nei žmonių 
išskaičiavimų, nei jų papročių ir nemokėčiau jų draugijoje suteikti jums 
tų malonumų, kurių ten norite rasti. Būkite laimingas, pasiduodamas 
visuomenės reikalavimams, kuriems paaukojote mūsų pirmąją meilę. 
Norėdama, kad jūsų laimei nieko netrūktų, aš nieko daugiau negaliu 
jums pasiūlyti, kaip tik jūsų tėvo garbę. Sudie. Jūs visada turėsite 
ištikimą draugę - savo pusseserę. 

Eženi“ 

Pirmininkas nusišypsojo išgirdęs šūktelėjimą, kurio šis gar- 
bėtroška neįstengė sulaikyti tą akimirką, kai į rankas gavo akto 
originalą. 

— Mes galime vienas antram pranešti apie mūsų jungtuves, 
— pasakė jam pirmininkas. 

— Ą,jjūs vedate Eženi? Ką gi, labai džiaugiuos, tai gera mer- 
gaitė. Vadinas, - tarė jis, pritrenktas staiga šovusios minties, - ji 
turtinga? 

— Prieš keturias dienas, — atsakė pirmininkas pašaipiai, — 
ji turėjo apie devyniolika milijonų, bet šiandien beturi tik sep- 
tyniolika. 

Šarlis apstulbęs žiūrėjo į pirmininką. 

— Septyniolika... mili... 

- Septyniolika milijonų. Taip, pone. Iš viso mudu abu, pane- 
lė Grandė ir aš, vedę turėsime septynis šimtus penkiasdešimt 
tūkstančių livrų metinių pajamų. 

— Mielas giminaiti, - tarė Šarlis, kiek atsikvošėjęs, - mes ga- 
lėsime vienas antram padėti kilti. 

— Sutinku, - atsakė pirmininkas. — Štai dar dėžutė, kurią tu- 
riu perduoti tiesiog jums, - pridūrė padėdamas ant stalo dėžu- 
tę, kurioje buvo reikmeninė. 

— Tad štai, brangusis, - tarė įeidama markizė d Obrion ir ne- 
kreipdama dėmesio į Kriušo, - visai nesirūpinkite tuo, ką jums 
pasakė tas vargšas d'Obrionas, kuriam kunigaikštienė de Šoljė ap- 
suko galvą. Aš jums kartoju: niekas nesutrukdys jūsų vedybų... 

— Niekis, ponia, - atsakė Šarlis. — Trys milijonai buvusių ma- 
no tėvo skolų vakar apmokėta. 

— Pinigais? - paklausė ji. 

— Viskas: pagrindinė suma su nuošimčiais; ir aš reabilituo- 
siu jo atminimą. 

— Kokia kvailystė! - sušuko uošvė. - Kas tasai ponas? - su- 
kuždėjo jinai savo žentui į ausį, pastebėjusi Kriušo. 

— Mano reikalų įgaliotinis, - atsakė jis tyliai. 

Markizė paniekinamai linktelėjo ponui de Bonfonui ir išėjo. 

— Mes jau keliame vienas antrą, - pasakė pirmininkas, pasi- 
imdamas skrybėlę. - Sudie, giminaiti. 

“Toji Somiūro papūga tyčiojasi iš manęs. Taip ir norėčiau 
suvaryti jam šešis colius geležies į pilvą". 

Pirmininkas išėjo. Po trijų dienų ponas de Bonfonas, grįžęs į 
Somiūrą, paskelbė savo jungtuves su Eženi. Po pusės metų jis 
buvo paskirtas Anžero karališkųjų apeliacinių rūmų tarėju. Prieš 
palikdama Somiūrą, Eženi atidavė sulydyti taip ilgai jos bran- 
gintų papuošalų auksą ir jį paaukojo kartu su pusbrolio aštuo- 
niais tūkstančiais frankų auksinei Aukojimo taurei padirbdinti; 
ji padovanojo ją savo parapijos bažnyčiai, kur tiek daug buvo 


už jį meldusis! Po to ji leido laiką čia Anžere, čia Somiūre. Jos 

vyras, pasižymėjęs, parodęs ypatingą paslaugumą vieno politi- 
kos įvykio metu, tapo rūmų pirmininku, o po kelerių metų pa- 
galiau ir vyriausiuoju pirmininku. Jis nekantriai laukė visuoti- 
nių rinkimų, norėdamas gauti kėdę Atstovų rūmuose. Jis jau 
troško pero vardo, o tada... 

— Tada karalius bus jo pusbrolis? - sakydavo Nanona, di- 
džioji Nanona, ponia Kormnuajė, Somiūro pilietė, kuriai šeimi- 
ninkė papasakodavo apie visas tas didybes. 

Vis dėlto ponui pirmininkui de Bonfonui (jam galiausiai pa- 
vyko nusikratyti Kriušo pavardės) nepasisekė įgyvendinti nė 
vieno savo ambicingo siekimo. Jis mirė, praėjus vos savaitei po 
išrinkimo Somiūro atstovu. Dievas, kuris viską mato ir niekad 
klaidingai nepanaudoja savo rykštės, nubaudė jį, be abejo, už 
tuos išskaičiavimus, tą juridinį apsukrumą ir smulkmeniškumą 
ruošiant savo vedybų sutartį, kuria būsimasis vyras ir žmona 
"tuo atveju, jei neturėtų vaikų, visiškon nuosavybėn atiduoda vienas 
antram visą kilnojamąjį ir nekilnojamąjį turtą, nieko iš jo neišskirda- 
mi ir nepalikdami, netgi nedarydami formalaus aprašymo, kad ir jų 
įpėdiniai ar suinteresuoti asmenys būtų nuo to atleisti, turint galvoje, 
kad aukščiau minėtas atidavimas nuosavybėn...“ ir t.t. Ši klauzulė 
gali tinkamai paaiškinti tą didžią pagarbą, kurią pirmininkas 
nuolat rodė ponios de Bonfon valiai ir vienatvei. Moterys laikė 
poną vyriausiąjį pirmininką vienu iš švelniausių vyrų, gailėda- 
vo jo ir dažnai net imdavo kaltinti Eženi skausmą ir aistrą, bet 
taip, kaip jos moka kaltinti moterį - su Žiauriausiu atsargumu. 

— Turbūt ponia pirmininkienė de Bonfon sunkiai serga, kad 
palieka savo vyrą vienišą. Vargšelė! Ar ji greitai pasveiks? Kas 
gi jai yra - gastritas ar vėžys? Kodėl nesikreipia į gydytojus? 


Pastaruoju metu ji visai pagelto; turėtų vykti pasitarti su Pary- 


Eženi Grande 205 


žiaus garsenybėmis. Kaip ji gali nenorėti kūdikio? Girdėjau, ji 
labai mylinti savo vyrą. Kodėl gi neduoti jam įpėdinio? Žinote, 
tai tiesiog baisu! O jeigu čia tik užgaida, tai jau reiktų ir visai 
smerkti... Vargšas pirmininkas! 

Apdovanota tuo subtiliu jautrumu, kurį nuolatiniais apmąs- 
tymais išsiugdo Žmogus, gyvenąs vienatvėje, ir tuo dideliu aky- 
lumu, kuriuo suvokia į savo regėjimo lauką patenkančius daik- 
tus, Eženi, nelaimės ir paskutinio savo patyrimo išmokyta vis- 
ką atspėti, žinojo, kad pirmininkas laukia jos mirties, trokšda- 
mas pats vienas valdyti milžinišką turtą, kurį dar padidino sa- 
vo palikimais dėdė notaras ir dėdė abatas, Dievo pasišaukti pas 
save. Vargšė atsiskyrėlė gailėjo pirmininko. Apvaizda atkeršijo 
už ją vyrui, kuris su išskaičiavimu ir gėdingu abejingumu ger- 
bė kaip tvirčiausią savo laidą tą beviltišką aistrą, kuria gyveno 
Eženi. Duoti gyvybę kūdikiui - argi tai nebūtų reiškę sunaikinti 
tas egoizmo viltis, tuos garbėtroškos džiaugsmus, kuriuos puo- 
selėjo vyriausiasis pirmininkas? Ir štai Dievas nusviedė aukso 
krūvas savo kalinei, kuri buvo abejinga auksui ir kuri ilgėjosi 
dangaus, kuri gyveno šventomis mintimis pamaldi ir gera, kuri 
paslapčia nuolat padėdavo nelaimingiesiems. Ponia de Bonfon 
liko našlė, būdama trisdešimt trejų metų, turėdama aštuonis šim- 
tus tūkstančių livrų pajamų, dar graži, kaip būna graži moteris 
prieš keturiasdešimtuosius metus. Jos veidas baltas, tyras ir ra- 
mus. Jos balsas švelnus ir santūrus, jos judesiai paprasti. Jai bū- 
dinga visas kančios kilnumas ir šventumas asmens, nesusite- 
pusio bendraujant su pasauliu, bet taip pat ir senmergės ne- 
lankstumas ir smulkmeniški įpročiai, įgyti gyvenant siaurą pro- 
vincijos gyvenimą. Nors ir turėdama aštuonis šimtus tūkstan- 
čių livrų pajamų, ji gyvena taip, kaip gyveno vargšė Eženi Gran- 

jos tėvas kadaise leisdavo jai kurti salės židinį, ir užgesina va- 
dovaudamasi taisyklėmis, kurių laikėsi savo jaunystės metais. 
Visad rengiasi taip, kaip rengdavosi jos motina. Somiūro na- 
mai, namai be saulės, be šilimos, melancholiški, nuolat dengia- 
mi šešėlių, yra jos gyvenimo atvaizdas. Ji rūpestingai renka sa- 
vo pajamas ir galbūt atrodytų šykšti, jei visų apkalbų nepaneigtų 
kilniu turto naudojimu. Religinių ir labdaros organizacijų rėmi- 
mas, senelių prieglauda ir krikščioniškos mokyklos vaikams, tur- 
tinga viešoji biblioteka kiekvienais metais liudija, jog ji nėra šykš- 
ti, kaipjai prikiša kai kurie asmenys. Somiūro bažnyčios jai dėkin- 
gos už daugelį pagražinimų. Ponia de Bonfon, juokais vadinama 
panele, visiems įkvepia didelę pagarbą. Ši kilni širdis, plakusi tik 
švelniausiems jausmams, vis dėlto turėjo pasiduoti žmogiškosios 
savinaudos išskaičiavimams. Pinigams buvo lemta suteikti savo 
šaltas spalvas šitam dangiškam gyvenimui ir įdiegti nepasitikėji- 
mą jausmais šiai moteriai, kuri visa buvo vien tik jausmas. 

— Tik tu viena mane myli, - sakydavo ji Nanonai. 

Šitos moters ranka gydo visų šeimų slaptąsias žaizdas. Eže- 
ni artėja į dangų, lydima daugybės gerų darbų. Jos sielos didy- 
bė sušvelnina jos išauklėjimo menkumą ir jos ankstesnio gyve- 
nimo įpročius. Tokia yra šitos moters istorija, moters, kuri, bū- 
dama pasaulyje, nėra pasaulio, moters, kuri buvo sukurta žmo- 
nos ir motinos didybei, tačiau neturi nei vyro, nei vaikų, nei 
šeimos. Prieš keletą dienų iškilo jos naujų vedybų klausimas. Visi 
somiūriečiai kalba apie ją ir poną markizą de Fruafoną, kurio šei- 
ma pradeda supti turtingąją našlę kaip kadaise ponai Kriušo. Žmo- 
nės šneka, kad Nanona ir Kornuajė palaiką markizą, tačiau čia 
nėra nė šešėlio tiesos. Nei didžioji Nanona, nei Kornuajė neturi 


tokio sumanumo, kad galėtų suvokti pasaulio sugedimą. 

